
ELŐSZÓ. 



A Petőfi-Társaság a szépirodalom nemzeti szellemben való műve- 
lésén kivül a Petőfi-kultusz ápolását és terjesztését tekinti főfeladatául. 
Gyűjti, tisztázza a nagy költő életére vonatkozó adatokat, erkölcsi támo- 
gatásban részesíti fordítóit és ma még szerény, de idővel nagyon értékessé 
válható ereklyetára — egyes emlékezetes tárgyak, kéziratok és első 
kiadások — alapja egy később létesítendő Petőfi-Múzeumnak. 

Albumunk szintén a Petőfi-kultuszt kívánja szolgálni. Összegyűj- 
töttük benne a legérdekesebb egykorú följegyzéseket s a modern magyar 
irodalom termékeiből azt, a mi a költő életének és műveinek megvilágí- 
tására szolgálhat. Életrajzi adalékok, széptani fejtegetések és szépirodalmi 
dolgozatok váltakoznak az Albumban, melyet a hazai irodalmi és tudo- 
mányos társaságok előkelő tagjai igyekeztek változatossá és tartalmassá 
tenni. Sőt a nemes versengés, mely e tekintetben támadt s könyvünk 
kiszabott tere, melyhez alkalmazkodnunk kellett, azt a kénytelen-kelletlen 
helyzetet teremtette számunkra, hogy a jeles dolgozatok egész sorát kellett 
őszinte sajnálatunkra mellőznünk. így Somogyi Gyulának Petőfiről irt 
kitűnő, de terjedelmesebb széptani czikkét, gr. Teleki Géza, Temérdek 
(Jeszenszky Danó), E. Kovács Gyula, Ferenczi Zoltán, és mások Petőfi 
életére s műveire vonatkozó egyes adalékait. Szívességüket igénybe 

veszszük, ha a magyar közönség rokonszenve módot és alkalmat nyújt 
nekünk, hogy ezt a Petőfi emlékének szánt művet egy következő kiadás- 
ban még teljesebbé tehessük. 

Illusztráczióink a múltból és jelenből a magyar művészek buzgól- 
kodását mutatják Petőfi nagyságának elismerése és hirnevének emelése 
körül. Hálás köszönettel tartozunk különösen Zichy Mihálynak, a magyar 
művészet világraszóló büszkeségének, ki Albumunk számára Petőfi 
apotheosisa-ty e kis remekművet, megrajzolta, s Roskovics IgnAcznak, a 
jeles festőnek, kitől a leghitelesebb egykorú rajzok után, Petőfi kitűnő 
uj arczképét kapja a magyar közönség. 

Fogadják végül köszönetünket mindazok, kik munkásságukkal és 
áldozatkészségükkel e diszes könyv megjelenését lehetővé tették. 

Budapest, 1898. február hó végén 

A SZERKESZTŐK. 



PETŐFI SÁNDOR 

ÖTVEN ÉV UTÁN. 



Szobrod előtt állok: beszédét hallgatom. 

Mert beszél a szobor, csak érzék kell hozzá, a mely meg tudja 
hallani, mit? 

Az érez lát, a kő érez, ha emberi alakot öltött. 

E szobrot egy nép szerelme teremte, s a mit a szerelem hoz világra, 
annak élete van. S ha szülője halhatatlan, szülötte is az lesz. 

Ötven év múlt el azóta, hogy szavad felhangzott: Talpra magyar! 
s még mindig hangzik. 

A honfikötelességnek soha sincs pihenése. 

Küzdünk, fáradunk, védjük a hazát, a szabadságot, a nemzetiséget. 
Te mondtad, azt teszszük. 

Körüljártad e kerek földet, megismerted minden népét : a hogy azok 
megismerték a te műveidből, a mi nemzetünket s visszatértél azzal a 
szóval, hogy »hazánk még mindig bokréta rajta«. 

A sors, a világszellem, a történet ura ellenkező irányban vitte el 
e föld körüli utón hazánkat, mint a merre te akartad: mégis oda hozta 
el, a hová te akartad. 

A szó tetté vált. 

A mit magad előtt látsz, az mind a te szavaidnak megtestesülése. 
Látod az » arany szabadságot « és azt a népet, mely, ha a haza kivánja, 
még ebből az aranyából is tud áldozni. Vaslánczaink nincsenek már: 
a mi összeköt, az aranyláncz s azt nem » rágja le a rozsda «. 

Új világ, új szellemélet támadt szerte a hazában, de ebben az új 
életben mind saját megálmodott, megjósolt eszményképeidre ismersz. 

Petőfi-album. 1 

S akár hová nyitsz be széles e hazában, palotába vagy kunyhóba, 
saját képmásodat látod szembejönni; otthon vagy mindenütt: kastélyok 
csarnoka, nádas tetők pitvara, virágos rét, dalaidtól zendűl. 

Majd mikor meghallod félszázad évfordulóján azt a felriadó üdvkiál- 
tást, a mit egy erős dandár zendít fel szobrodhoz — mert az a kis 
csoport, a szellem harczosainak, a szabad szó úttörő munkásainak cso- 
portja, a kit te vezettél, azóta dandárrá nőtt fel — : fölébredsz-e arra? 
megszólalsz-e arra ? Szavadat meghalljuk, kik akkor ott leszünk, lelkünkbe 
bezárjuk és követni fogjuk. 

» Talpra magyar !« 

Jókai Mór. 



PETŐFI. 



Te a szabadságot megüdvözölted 
Még bölcsejében. Az viszont neked 
Utolsó búcsuzásakép megírta 
Agyudörgésekkel — sírversedet. 



Nem mondja kisded síri jel : 
E zugban porlik tested el. 
És jól van az, mert így a sír - 
A melyen egy hon népe sir 
S körűi ragyogja szellemed — 
Egész e honnak keble lett. 



MadAch Imre. 



PETŐFI SZÜLŐI. 



A legszeretettebb atya s a legszeretettebb anya. 

Maga Petőfi nevezi így szülőit: a »jó öreg kocsmáros «-t és áldott 
szívű feleségét a hamvaik fölé emelt márvány sírkövön. 

Valóban szeretett szülők, mert alig van költő, kinek lantja igazabb, 
megkapóbb hangokat adott volna a fiúi szeretet érzelmeinek. Petőfi csa- 
ládias színezetű versei példányképei a költői igazságnak, őszinteségnek, 
az érzelmi mélységnek és nyilatkozásbcli bájnak. 

Megemlékezik róluk, midőn vágyai a szülői hajléktól elszólítják 
s » bolygó lába száz tövisre hág«, s a mikor újra fölkeresi a Duna men- 
tében fekvő kis lakot, egész úton azon gondolkozik, mit mondjon majd 
kedvest, szépet a rég nem látott anyának, míg nem ajkán a viszontlátás 
örömei közt, utoljára is szótlanul csügg — mint a » gyümölcs a fán«. 
Még leíró költeményében a Téli esték-hon is minden valószínűség szerint 
a gyermekkori otthon emlékeit színezi ki mesteri ecsetjével. A társaival 
pipázgató öreg gazda s a vendégkinálásban kifáradhatatlan gazdasszony 
alkalmasint a jó öreg korcsmárosnak és nejének alakja a jólét korszakából. 

Megragadó, könyekre indító szeretet, minőt csakis nemes, önfeláldozó 
lelkek ébreszthetnek. És csakugyan ilyenek voltak Petőfi szülői: a leg- 
szeretettebb atya és a legszeretettebb anya. 

A költő régibb életirói, Petőfi egyik-másik kedélyes verséből követ- 
keztetve, nyers és tanulatlan embernek rajzolják az öreg Petrovicsot, mint 
a ki sejtelmével sem bírt fia lángelméjének s mindvégig oknélküli ellen- 
szenvvel viseltetett annak pályája iránt. Ez az ítélet ép oly elhamarko- 
dott, mint igazságtalan. Az öreg Petrovics nem volt nyers és bárdolatlan* 
ember, sőt ellenkezőleg, saját szorgalmából szép műveltségre tett szert, 
a jó olvasmányt mindig a legjobb gondűzőnek tartotta,* fiainak taníttatá- 

* Dr. Sass István: Vasárnapi Újság, 1884, 52. sz. 



sara sok gondot fordított s míg jobb sorsban volt, nem egyszer mondta 
nekik: > Tanuljatok gyermekeim, még most tehetünk érettetek mindent, de 
ki tudja, hagyhatunk-e egyéb maradandó örökséget reátok, mint azt, a mire 
taníttathatunk ! « * 

Az öreg társalgás közben eredeti ötleteket szőtt előadásába, mely 
épen olyan népszerű mondatokkal fűszerezett s átlátszó tisztaságú volt, 
mint a fiáé. Ellenmondást nem tűrő természetét azonban nem tudta 
megtagadni s évek hosszú során át szerzett tapasztalatainál fogva jogot 
is érzett arra, hogy házának vezetésében a rajongásig szerető anyával 
kezet fogva, annak csapongó érzelmeit itt-ott mérsékelve, szeretett gyer- 
mekeinek biztos jövőt ő teremtsen. 

Ezért nem lehet rossz néven venni tőle, ha olykor-olykor haragra 
lobbant és talán durvább szavakat használt, midőn látta, hogy fia, kit 
áldozattal neveltetett, kiből papot, hivatalnokot vagy egyéb urat remélt, 
egyszerre kedvet kap a versfaragáshoz, a komédiához, s ekkép füstbe 
mennek szép álmai, ő maga pedig gúnytárgyává lesz a szabadszállásiak 
előtt, kik közül többen úgyis azt jósolgatták, hogy fia az akasztófán 
végzi életét. Nem kell felednünk azt sem, hogy Petőfi és atyja közt a 
leghevesebb összetűzések arra az időre estek, midőn Petrovics először az 
árvíz, azután pedig az emberek gonoszsága miatt károsulva, gazdagsá- 
gából egyszerre koldus emberré lőn és végre midőn azt kérte, hogy 
legalább becsületének mocsoktalanságát bizonyítsák, azt is meg kellett 
érnie, hogy a bölcs szabadszállási tanács kiadta a hivatalos okmányt, 
mely szerint Petrovics, a míg gazdag ember volt, addig becsületes is 
volt, de aztán még azt sem lehet róla mondani. Nagyon érthető, ha a 
tönkre ment és üldözött vadként zaklatott szegény ember mindig haragra 
lobbant, ha arra a fiára gondolt, ki tizenhat esztendejével bölcsebb akart 
lenni nála, az élet iskolájában megedzett embernél. 

Midőn Petőfi így jellemzi: 

D2 ő nem tartja nagyra, 
Hogy költő fia van, 
Előtte minden ilyes 
Dolog haszontalan — 

Petőfi István, Vasárnapi Újság, 1872, 40. sz. 



szavait nem lehet, nem szabad szószerinti értelmükben vennünk. — Az 
öreg Petrovics csak azért nem tartotta nagyra, hogy költő fia van, mert 
tudta, hogy az irói pálya Magyarországon áldástalan. Ily szempontból kell 
megítélnünk a színészet iránt mutatott ellenszenvét is. Nem tagadta, hogy 
Thalia papjai a nyelv apostolai ; de ellensége volt a szinészkedésnek, mert 
nem tartotta azt független, nyugalmas jövőt biztosító pályának. Ezért 
dobta oda gúnyosan a színészet nagy jelentőségéről szónokoló fiúnak: 
»tudom, sokat koplaltál, mutatja a színed«, hogy fölrázza őt álmaiból, 
rámutatván a kendőzetlen valóra. Midőn később mint segédszerkesztő és 
díjazott munkatárs mutatta be magát szülőinél, az apa és fiú közti 
• viszony is közvetlenebbé, bizalmasabbá vált. 




Petőfi szttlői. 



Dr. Sass István, a költő hűséges barátja, ebből a korból egy családi 
jelenet mélyen megható rajzát hagyta ránk. Petőfi, hogy tönkre ment és 
tehetetlen szülőinek sorsán szűkecske jövedelme mellett is segíthessen, 
számukra Váczot, a csöndes, olcsó és a mellett könnyen hozzáférhető 
várost jelölte ki 1847 tavaszán lakóhelyül. Innen érkezett hozzá egy 
napon az a hír, hogy az ő »édes-kedves« anyja aggasztóan megbetege- 
dett. Petőfi, Sass társaságában rögtön Váczra utazott. A híresztelés azonban, 
szerencsére, nem bizonyult be valónak. A jó asszonynak csak annyi 
változása volt, hogy köhécselvén, nehezére esett a beszéd. A szót ennél- 
fogva a gazda vette át s miután egyideig közönyös tárgyakról folyt a 
társalgás, az öreg végre Sándor viselt dolgairól kezdett előhozakodni. 



Petőtt szó nélkül, szivarozva járt föl s alá, néha-néha elmosolyodva 
apja részletező előadásán. Végre megállt s kedélyesen kérdezte : kibékült-e 
már korhelynek tartott fiával? 

A jó öreg ekkor elérzékenyülve következőleg válaszolt: 

»Az isten is megverne, kedves gyermekem, ha panaszkodnám s el 
nem feledtem volna mindazon keserűséget, mit nekem és anyádnak okoztál. 
Most már semmi panaszunk, sőt naponkint kérjük Istent, hogy téged 
megáldjon. « 

A költő, ki leverve utazott el Váczra, visszatérőben egészen meg- 
változott: közlékeny, kedélyes volt s tréfálkozott az egész út alatt. 



* * * 



Castelar Emil mondja Byronról írt szép tanulmányában: »Ha jó 
sugallatot érzesz szivedben, ha vágyat táplálsz letörülni a szenvedők 
könyeit, segíteni a szerencsétlent, utolsó falatodat is megosztani az éhe- 
zővel, a halál karjaiba vetni magadat, csakhogy felebarátod életét meg- 
menthessed, — fordulj meg, és mint őrangyalodat, ki a jó gondolatokat 
súgja szivednek, anyádnak szeretett árnyát találod oldaladnál. Az elme, 
a könyvek, az iskolák és az atya oltják belénk az eszméket, de az érzelmeket 
mindig anyánktól nyerjük; a jellemet az anyák alkotják.« — Petőfinél 
szintén föltalálhatjuk e szép szavak igazolását. A költő mély kedélyét, 
gyöngéd érzelmességét az angyaljóságú nőtől örökölte és csakugyan 
hangja is mindig gyöngédebb és melegebb, ha anyjáról emlékezik vagy 
azt ellentétül állítja atyja mellé. Midőn félig tréfásan, félig szemrehányásképen 
mondja atyjáról, hogy »csak a húsvágáshoz ért s nem sok hajszála hullt 
ki a tudományokért «, egész örömmel felel anyjának száz meg száz kér- 
déseire : 

És vége-hossza nem lelt 
Kérdezgetésinek ; 
De nekem e kérdések 
Olyan jól estének: 

Mert mindenik tükör volt, 
A honnan láthatám, 
Hogy a földön nekem van 
Legszeretőbb anyám ! 

Még élesebben rajzolja az anya és apa közti ellentétet a Vizén 
czímű költeményében, mely egészben véve, megtörtént dolog leirása. 



Petőfi Duna-Vecsén 1844-ben csolnakán egyik barátját mentette ki a 
Duna hullámaiból, s ekkor irta: 

Anyám, ha mostan látnál, 
Tudom, hogy mondanád: 
»Az istenért, ha feldűlsz, 
Nem féled a halált ?« 

Apám, ha mostan látnál, 
Tudom, hogy mondanád: 
»Az ördög hurczol arra 
Szaggatni a ruhád.* 

A gyöngéden szerető anyát s a komoly, mindig számító apát talá- 
lóbban festeni már alig lehetne, mint azt Petőfi festi ebben a rövid 
versben. És érezteti is háláját az anya gyöngédségeért, mert mindenkor 
a szerető szív rajongásával beszél felőle s még nélkülözéseinek hirével 
sem akar fájdalmat okozni neki: 

. . . Szép hazámba ismerősök mennek ; 
Jó anyámnak tőlük mit izenjek? 
Szóljatok be, földiek, ha lészen 
Utazástok háza közelében. 

Mondjátok, hogy könyeit ne öntse. 
Mert fiának kedvez a szerencse . . . 
Ah, ha tudná, mily nyomorban élek, 
Megrepedne a szive szegénynek! 

A költő anyja iránt érzett nagy szeretetét átvitte az életbe is s míg 
a tüntető előzékenység terhére volt, az egyszerű, melegen érző házinők 
előtt kedélye teljesen megszelídült, róluk anyja jutván eszébe. Pákh Albert 
anyja. Arany János felesége azért nyerték meg tetszését, mert » egyszerűk 
és jók voltak,* mint az ő anyja. Midőn pedig 1848 elején olyan helyzetbe 
jutott, hogy szülőin segíthetett, mint boldog ifjú házas, így szólt Jókaihoz : 
»majd meglátod, hogy most fogom megírni a legszebb szerelmes ver- 
seimet: egy egész kötet költeményt — az anyámhoz «. 

Hozzá is fogott, de a forradalom tervében megakadályozta.* 

Hogy Petőfi kritikája atyjáról nem a harag vagy boszúság föUob- 
banása, hanem csakis a jóakaratú humor megnyilatkozása volt: ama 
költeményei mutatják, melyekben szive töprengését festi a szülők sorsa 
felett. A Jó öreg kocsmáros-ban már csak könyei vannak a mások 
gonoszsága miatt koldusbotra jutott szegény ember számára: 




Petőfi tzUlóháza Kis-Kőrösön. 

Alkonyuló félben van már élte napja, 
S ilyenkor az ember nyugodalmat óhajt, 
S ő reá, szegényre, a szerencsétlenség, 
O reá mostan mért legtöbb gondot és bajt. 

Biztatom, hogy majd még jóra fordul sorsa; 

O fejét csóválja, nem hisz a szavamnak, 

»Úgy van, ügy«, szól később, »jóra fordul sorsom. 

Mert hisz lábaim már a sír szélén vannak. « 

Én elszomorodva borulok nyakába 

S megfiirösztöm arczát szemeim könnyével. 

Mert az én atyám e jó öreg korcsmáros . . . 

Áldja meg az Isten mindakét kezével! 



Fiúi gyöngédsége azonban az István öcsémhez és Szülőimhez czímű 
versekben nyilatkozik meg legtöbb erővel. Mindakettőben egy az alap- 




Petőfi búctnja a tzaiöi háztól. 
(Munkácsy Mihály festménye.) 



V 

gondolat; a költő csak azt kivánná, 
hogy kedvezőbb anyagi helyzetbe 
jutva, segíthessen szülői szegénységén: 

Hejh, édes szülőimck, 
Gazdagodjam meg csak! 
Akkor, hiszem istenem. 
Nem panaszolkodnak. 

Vágya csak részben teljesült ; de 
azt még megérte, hogy egy alkalom- 
mal a büszkeség és megelégedés édes 
könyeit csalhatta a jó öreg kocsmá- 
ros szeraébe. Jellasics bán 1848 szep- 
temberi betörése után Pesten önkény- 
tes szabad csapat alakult s ennek 
az alkotmányra vak) fölesketésével 

Vasvári Pál volt megbizva. Vasvári PetőA istván. 

tisztének teljesítése után ezüst gom- 
bos dolmányban, magyar nadrágban, hosszúszárú csizmában és pörge 
kalapban egy már öszbcvegyült férfiút vezetett elő s azt lelkes szónok- 
lattal a csoport zászlótartójául ajánlotta. »A nemzeti lobogót, e szent jel- 
vényt — szólt Vasvári — hívebb kezekre nem bízhatnám. « 

Az ajánlott Petőfi édes atyja volt. 

A mint a Petőfi név elhangzott, egyszerre száz meg száz kar nyúlt 
az öreg Petrovics felé. A jó ember szemei megteltek könynyel, az öröm 
könyeivel s alig talált szavakat a váratlan kitüntetés megköszönésére. Ha 
nem mutatta volna is, arcza elárulta, hogy ez volt legboldogabb napja 
életének. A táborban általános tiszteletben részesült, esténkint számosan 
gyűltek köréje, kiknek aztán mindig örömest mesélgetett a haza nagy 
költőjéről, az ő kedves Sándor fiáról. 

A jó öreg utolsó öröme unokájának: Zoltánnak születése volt. 

Áradozó szívv^el irja deczember 20-án: »Szeretett gyermekeim, elő- 
ször is csak állandó egészséget kivánok az istentől szeretett Zoltánomnak 
és Juliskámnak és neked, Sándorom . . . Ugyan 20-án örömömben hozattam 
egy itcze bort, és poharat emeltem, hogy még nekem is lehet unokámról 
beszélni . . . Zoltánnak kardot kell szerezni, mert különös esztendőben 
született, hogy minden kis gyermek oldalán kardot kell látnunk. « 

Az anya ezt tette hozzá: » Kedves szerctetteim, bocsássatok meg, hogy 

az öreg annyi bohóságot irt. Nagy öröm lepte meg őtet, hogy megmaradt 
életök mind Juliskának, mind Zoltánkának. Kívánnék addig élni, míg az 
ajkaimhoz szorítanám és egy meleg csókkal illetném kedves unokámat. « 
Az öreg Petrovics, midőn 1849 telén Debreczenben járt, még láthatta 
kis unokáját s onnan visszatérve Pestre, nemsokára bekövetkezett haláláig 
beszédének mindig kedvencz tárgya volt a kis forradalmi gyermek. Még 
halálos ágyán is, a mikor már beszélni nem tudott, karjait úgy mozgatta, 
mintha gyermeket ringatna, azzal akarván tudtára adni feleségének, hogy 
unokájáról gondolkodik. 

A » legszeretőbb anyától« a sors még azt az örömet is megtagadta, 
hogy Zoltánkáját valaha szivéhez szoríthassa. 

A két hitestárs élete csodálatos módon volt együvé szőve. Mintha 
csak a végzet egymásért teremtette volna őket : egy esztendőben sEülettek, 
.egy esztendőben hunyták örök álomra a szemüket. 

Honvédeink épen Budavárát ostromol- 
ták. A szegény özvegy Budán puskatűzben 
kereste fel kisebbik fiát. Az elváláskor sem 
az anya, sem a fiú nem gondolt arra, hogy 
többé nem látják egymást. 

Negyednapra történt meg Budavárá- 
nak bevétele. A kisebbik fiú szintén ott volt 
a harczosok között, rohamközben bátran 
hágott föl a bástyára s midőn a vár bevé- 
tele után örömittas szemmel tekintett alá 
Pestnek házaira, még csak nem is sejtette, 
hogy a józsefvárosi temetőben ekkor már édes 
anyja is ott pihent a jó öreg kocsmáros mellett. 
A legszeretőbb anya temetésén csak 
költő fia lehetett jelen: 







Láttam jó atyámat . . . vagy csak koporsóját, 
Annak sem látszott ki csak az egyik széle, 
Ezt is akkor láttam kinn a temetőben, 
Mikor jó anyámat tettük le melléje. 

A vár bevételét 
követő napon azonban 
hárman jelentek meg a legszeretőbb apa és anya sírjánál: a két fiú és 
az öregebbnek a felesége. 

Kérdé az egyik, hogy mi legyen a sírkő felirata? »Semmi más, mint 
a legszeretettebb atya s a legszeretettebb anya« — válaszolá a másik — 
»elég, ha mi tudjuk, hogy kik n)rugosznak itten. «* 

A jó szülők sírköve még ma is ezt az egyszerű, de sokat mondó 
föliratot viseli a homlokzatán. Most már ott áll a kerepesi-úti temetőben, 
a hová a drága hamvakat néhány év előtt átszállíttatta a nagy költő nevét 
viselő irodalmi társaság. 

Unokák, dédunokák nem zarándokolnak a jó öregek sírhalmához. De 
fölkeresi a nemzet kegyelete, mert Petőfinek, a költőnek, érzületben minden 
magyar ember rokona, s a jó szülők, kiket ő annyira szeretett, meg- 
érdemlik, hogy tisztelettel csüggjünk az emlékükön. 

SzANA Tamás. 



ELSŐ ISMERKEDÉS. 

Oh, mi édes is volt... Éjfélkor lett vége 
A mesemondásnak, mesehallgatásnak — 
De az iskolában a »kétszerkettő«-b61 
Rosta Gyuri bezzeg csúnyán megvert másnap! 

A kályhasarokba kellett térdepelnem, 
Déli harangszóig úgy elsirdogáltam . . . 
S könnyeim fátyolán meg az ablakon át 
Az utón mindegyre egy szekeret láttam. 

Szaladó szekéren azt a méla vándort. 
Kiről olyan szépen mesélgetett anyám: 
»... És mikor hazaért, úgy csüggött szótlanul 
Édes anyja ajkán, mint a gyümölcs a fán...« 

Rosta Gyuri bizony első padba került. 

El is dicsekedett a nyert diadallal! 

— De én többet tudtam másnap mindenkorra: 

Egy öröknagy névvel, egy örökszép dallal... 



Lampérth Géza. 



Életképek, 1876. 136. sz. Sebestyén Dávid czikkében. 



A LEGMAGYARABB KÖLTŐ. 



Nem vagyok oly szerencsés ember, hogy a Parnasszus hegyét meg- 
közelítettem, vagy a kasztaliai forrásoknak csak egy csöppjét is megíz- 
leltem volna. Életem és munkásságom mindenkoron idegen országok 
népeinek és erkölcseinek gyakorlati megfigyelésére, tanulmányozására 
szorítkozott. Ha tehát ennek daczára a poézis atyamesteréről, hazámnak 
Isten kegyelmét tanúsító lángeszéről nyilatkozni merek, úgy ez csak arra 
a viszonyra való tekintettel történhetik, melyben Petőfi a kelettel és 
nyugattal áll. 

Ha Európa és Ázsia közt párhuzamot vonunk és a két világrész 
gondolkodását és törekvéseit összehasonlítjuk, úgy könnyen felismerhetjük, 
hogy Magyarország ezeréves európai múltja és a népelem szomatikus és 
szellemi alkotórészeinek túlnyomóan nyugati jellemvonásai daczára legbel- 
sőbb lényében még mindig az ural-altai faj kifejező bélyegét hordja magán. 

Nemzeti karakterünket gyakran a kelet és nyugat szerencsés frigyé- 
nek mondták s valóban e házassági kapocsnak Petőfi múzsája a legékes- 
szólóbb kifejezője. Metaforái, képzeletének merész röpte és érzéseinek 
melegsége ép úgy emlékeztetnek a keleti költők elragadó képeire, a 
mint tiszta demokratikus szelleme, alkotásainak szabadságvágyó iránya 
a modern világrendben hatalmasan előrenyomuló, az emberiség magasabb 
és eszményibb czéljaiért küzdő Európát juttatják eszünkbe. 

Ha Petőfi költészetének e jelentőségéből indulunk ki, úgy talán nem 
koczkázatos az állítás, hogy egy jövő kor irodalma teremthet nagyobb 
költőket, mint a minő Petőfi volt, de magyarabbat, a kelet és nyugat 
közt elfoglalt néprajzi életünk hívebb kifejezőjét soha. 

VAmbéry Ármin. 

AZ ELSŐ FÜZET. 

(VERSEK. 1844.) 

Negyvenhét esztendő ködén keresztül merül föl most bágyadó emlé- 
kezetemben az a szegény olasz család, melynek körébe a szabadságharcz 
hajótörése dobott, néhány hétre, csakúgy vaktában. 

Akkor a felső-olaszországi nagy hadgyakorlatot Villafranca környékén 
tartották, mert ott még legtöbb tér kínálkozott katonai nagyobb csapatok 
működésére ez ültetvényekkel és vízcsatornákkal kertté szépült tartomány- 
ban. Mert akkor Olaszország e tájéka még csak » osztrák tartomány « volt. 

A mi salzburgi származású, narancsszín hajtókás és sárga pitykés 
gyalog ezredünket is, az 59-dik számút, mely akkor a baadeni nagy- 
herczegé volt, most pedig a Rainer főherczegé, oda rendelte a parancsszó, 
s századunkat, melynél volt honvédtisztek hárman valánk nyolcz eszten- 
dőre közlegényül besorozva, keserves büntetéséül a nagy bűnnek, hogy 
hazánkat a veszélyben fegyverrel szolgáltuk, magában Villafrancában szál- 
lásolták el, kispolgárok szűk lakásaiba. 

Még jól emlékezem gazdánkra, signor Filippo-ra, ki igazi talián alak 
volt. Száraz, hosszú termet, bozontos deres haj, borotvált redős arcz és 
a mesterségtől szurtos kéz. Majd átszúrt mind a kettőnket, a nagy fejű 
és rövid lábú salzburgi cserepárt és engemet, midőn a szállásmester 
alkonyatkor belódított hozzája: 

— Filippo mester! Itt a porcziója. Lássa őket jó szívvel. 
A gazda rá mordult : 

— Ugyan van-e leikök így megnyomorítani ilyen szegény embert, 
ki úgy szolgálja a várost, a mint csak szegény tüdeje bírja. Hisz 
magunk is alig férünk el ebben a szűk zugolyban. Hová tegyem én és 
miből tápláljam ezt a két németet? 

— Táplálnia nem kell, mert ezek a század menage-ába fognak járni. 
De hely okvetetlenül kell nekik s azért megfizet a község. 

Erre a biztosításra enyhült egy kissé a haragja, de azért morgott 
folyvást akkor is, midőn kimutatta helyünket a szűk lakás melletti 
kamrában, mely éléstárúi szolgálhatott volna, ha van benne eleség. 
Hoztak bele a városházától csakhamar egy a földre dobott széles szal- 
mazsákot is, melyen a pihenés óráit kellett a német bajtárssal meg- 
osztanom. Tizenhét esztendős iQúnak azonban a kő is jó vánkos, ha 
nagyon el van fáradva. S én egészen ki voltam merülve a hosszú gya- 
loglástól, úgy hogy eszembe sem jutott a vacsora. Lehet, hogy boldog 
éjszakám is volt, mert egy idő óta gyakran álmodtam vissza magamat 
a kényelmes szülei házba, melyet trombitaszóra és dobpergésre gyermek- 
fővel hag3rtam el, de egészen más reménységben, mint hogy tizenhét 
hónap múlva idegen országban osztrák közlegény legyek. 

Csak másnap kezdtem körűitekinteni az új szálláson, hol nem 
könnyű volt boldogulnom. Bármint bújtam is már négy álló hónapja 
a Fornasari grammatikáját, az olasz beszédben nem vittem még a beszél- 
getésig; de azt, a mi ez új helyen legjobban bántott, valahogyan mégis 
csak el tudtam hárítani magamtól. 

— Donna Liberata! — hallottam már virradatkor Filippot, ki az 
övéinek czímezgetéseiben, valamint egyébben is, fenhéjázni szeretett, — 
adj be a két németnek seprűt! Hadd tisztítsák ki a szobájukat. 

Rosszul esett, hogy németnek tartott s fél óra múlva tört nyelven 
magyaráztam meg neki, hogy csak a másik német, én magyar vagyok, 
ki tavaly még hadnagyként szolgáltam szabadságharczunk seregében s a 
német büntetésből sorozott be közlegénynek, mikor a magyar zászló is 
ép úgy a porba esett, mint elébb az olasz. 

Nyilatkozatom korántsem tett olyan hatást, a minőt vártam. Filippo 
nem borúit a nyakamba testvéri csókkal, de legalább nyájasabban nézett 
rám s oda szólt a feleségének: 

— A seprűt nyomd hát a német kezébe! 

Lassanként megismerkedtünk. A »donna« korán elvénűlt, beteges, 
köhécselő, istenfélő asszony volt, ki reggelenként lelkiismeretesen meg- 
főzte az egy napra való polentát, aztán templomba ment, egész nap csak 
csetlett-botlott a lakásban és az udvaron, de nem sokat lendített, este 
pedig füstös, ócska Madonna-képe előtt meggyújtotta a serczegve égő 
mécsest és imádkozott lelki üdvösségeért. Bevásárolni Filippo járt ki, 
noha volt a háznál felnőtt lány is, a mint apja nevezte: »signora« Angelica, 

barna szemű, halvány képű nő, ki keveset dolgozott és sokat énekelt, 
mert — a mint csakhamar megtudtam — a templomi karba járt, vasár- 
naponként magán-részeket énekelni, s azokat próbálgatta otthon, közben 
nézegetve magát a legyektől épen nem kiméit, hasadt fali tükörben. Volt 
egy jól felnyúlt süheder fiú is, ki csak ritkán fordult meg otthon, mert 
asztalos-műhelyben dolgozott, esténkint kocsmázni szeretett, a miért 
keményszívű apja néha el is husángolta, mikor az asztalos-mestertől rossz 
hírt hallott felőle s a fiú mitsem hozott haza heti keresményéből. 

Nagyon szűken élt a család. Sohasem láttam őket egyebet enni, 
mint polentát, salátát, kemény sajtot és szalámit. Meg fügét, melyet 
a szomszédságból, egy kibújdosott olasz hazafi elhagj^ott kertjéből, könnyű 
volt szerezni, mert annak a kerítését nagyon elpusztította a forradalmi 
harcz zivatara. Esténkint oda ment Filippo mester, magát a kürt fuvá- 
sában gyakorolni, mert művészeti óráiban a városi zenekarban működött 
s mikor vasárnaponként a sétányon fújta rézkürtjét, végig gombolt 
feszes kabátjában olyan méltósággal állt a közönség előtt, hogy alig 
lehetett benne ráismerni a tőkénél szurtos ingujjban foltozgató czipész- 
mesterre. S ez a nyilvános működése volt az a buzgó városi szolgálat, 
melyet különös érdeméül hányt a szállásmester szemérc, mikor ez kettőn- 
ket ő hozzá szállásolt. 

A pusztuló úri kertbe néha, kivált vasárnapok délutánján, átsétált 
Angelica is s ilyenkor mindig legcsinosabb ruháját ölté föl s piros virágot 
tűzött fekete hajába. A hattyúiból kipusztított tó partján egy padon 
epedve várta már Ambrogio, az esztergályos legény, a leánynak már 
harmadfél év óta kitartó híve, ki minden alkalommal újra meg újra 
fogadta, hogy a »khórus angyala «-t — a mint kedvesét elnevezte — 
feleségül veszi, mihelyt műhelyet nyithat, mely ígéretében az egész csa- 
lád szentül bízott. Addig a boldog pár édesdeden suttogott és szerelmi 
dalokat dúdolt a tóparton. 

E szegény család szurtos tanyáján is megvolt tehát a költészet: 
zeneszó, szép reménység és sóvárgó szerelem. S én vidám szemmel néz- 
tem, fogékony lévén a költészet minden fajtája iránt, mert hisz lealázott, 
sivár, keserves helyzetemben, a félbe szakadt iskolai pálya reménytelen- 
ségei közepett, távol hazámtól és szüleimtől, magamnak sem volt más 
vigasztalóm, csak ép egy — költő. 

A szalmazsákon heverészve, vagy a fák alatt andalogva, sokszor 
enyhített bánatom súlyán egy néma s mégis ol}^ sokat mondó jó barát : az a 
vékony füzet, melynek czímlapján fölül ez a nagyon egyszerű szó állt : V^ersek. 




Petőfi Debreezenben 1844-beii. 

(Oriai festménye után.) 

De e szerény szó mögül, a füzet lapjairól tavaszi napfény éltető 
melege áradt rám mindig, valahányszor a külső világ télies hidegében 
megfázott a lelkem. 

Ezzel a vékony könyvvel, megjelenése után pár évvel, a mi egykori 
költészet-tanárunk: Osváth miskolczi professzor ismertetett meg, ki"" való- 
színűleg nagyon megunhatta már olvasgatni a mi feszes, szenvelgő 
nyelvű s a mythologia isteneivel és fáival tele tűzdelt iskolai verses dol- 
gozatainkat s egy nap felszólalt: 

— Magyar versbe magyar lélek kell! Ne utánozzátok tehát az ide- 
gen példákból tengő, meddő poéták keresett czifra szavait, hanem a nem- 
zeti szellemű költők lelkét. Majd én olvasok nektek e könyvből, hogy 
megtudjátok, milyen az igazi magyar vers. 

Es a vékony dongájú, de erős fogékonysága emberke elkezdett ter- 
mészetes érzéssel olvasni. Elég volt az első vers: »Kis lak áll a nagy 
Duna mentében*, hogy az igézet hatalmát érezzük. Fél óra múlva meg 
voltunk hódítva Petőfinek úgy, hogy azontúl más nem is volt már nekünk 
költő, csak egyedül ő. Megszereztük a könyvet, s leírtunk mindent, a mi 
azon kivűl egyik-másik divat-lapban tőle megjelent, egyre csak őt szaval- 
gattuk oly hévvel, hogy e miatt egyik-másik tantárgyunkat meglehetősen 
el is hanyagoltuk. 

Petőfi megjelenése mindjárt feltűnő volt ugyan mindenfelé, de téve- 
dés volna azt hinni, hogy rögtön úgy meghódította az egész magyar 
olvasó világot, mint pár év múlva Toldi-jkval Arany János. A büszke 
önérzetű lyrikus bizonyára saját magára is gondolt, midőn elragadtatással 
irta az új tüneményhez, ki előtt szerényen meghajolt: 

»Más csak levelenként kapja a borostyánt 
S neked rögtön egész koszorút kell adni!* 

Az egész közönség szemében Petőfi korántsem volt akkor még az 
a mindenkit elbűvölő lángelme, a minővé nemsokára, holta után vált, 
midőn a nemzet bírta már költészeti egész kincstárát, s e mellett dicsősé- 
gét az is tetézte, hogy a szabadságért csatatéren halt meg. Igaz, hogy 
már az első években sok fiatal lelket fölhevített: az egri kispapok ünne- 
pelték, mielőtt a Versek füzete megjelent volna, a pozsonyi országgyűlés 
irodalomkedvelő ifjai szeretettel üdvözölték, a késmárki és eperjesi isko- 
lák felnőtt tanúlói fáklyás-zenével tisztelték meg, megye is volt egy, 
(Gömör), mely azzal hódolt friss szellemének, hogy táblabírónak válasz- 
totta meg, Debreczenben pedig, hol még az imént olyan keserves, szűk 

telet töltött, riadó éljenzéssel fogadták, midőn a színházban megjelent; de 
úgy az irodalomban, mint a magánkörökben voltak elegen, kik őt csupán 
csak »a természet tövises vad virága «-nak nevezték, a hogy egy versében 
maga írta volt magáról. A helyett, hogy gazdagon termelt rózsáinak 
illatát gyönyörrel élvezték volna, sokan csak töviseitől sziszszentek föl. 
Nem is volt még akkor átalánosan érzett igazság az, hogy mily sok 
művészet kell ahhoz, hogy valaki annyira természetes, s mily nagy erő, 
hogy annyira egyszerű tudjon lenni, mint Petőfi. Az olyan remeken 
gyöngéd dal, minő az »Ez a világ amilyen nagy«, nem bírt elnézést 
kelteni a költő iránt, ki a korhely ember harsány, jellemző kurjantását: 

»Tele palaczk a kezembe, 
Tánczolok, mint veszett fene« r 

ki merte nyomatni. A szalon ezt »betyárpoézis«-nek nevezte. Mi, nagyobb 
tanulók is, eleget hallottuk az izlés érdekében hangzott intést: lelkesed- 
jünk inkább a Vörösmarty magasztos ódáin és a Tompa képekben gaz- 
dag költeményein. 

De éppen maga Vörösmarty volt az, ki a Versek első füzetét oly 
meleg elismeréssel ajánlotta kiadásra a Nemzeti tór-nek, e szabadelvű 
klubnak. S valóban öröm most rá gondolni, hogy a mi nagy költőink, 
kik annak önérzetével bírhattak, hogy »csak magukhoz hasonlítanak«, 
a túlszárnyalástól nem tartva, tekintélyük erejével emelték az utánuk 
következő kezdő nagyokat. Vörösmarty úgy szerette és emelte Petőfit, 
mintha édes apja lett volna; a magára büszke Petőfi úgy üdvözlé szíve 
gyönyörűségével Aranyt, mint egy a tenger mélységéből egyszerre 
kibukkant tűzhányó hegyet és sietett bámuló barátja lenni; évek múlva 
pedig a szűkszavú Arany az öröm áradó hevével mutatta be a még 
ismeretlen Madách Imre mély szellemű művét: Az emher tragédiájd-t 
Mind a hármuk tiszta lelkétől távol esett minden legkisebb irigység. 

Nagyon természetes, ha Petőfi az első években főképen a nemzet 
fiatalságát hódította meg. S ezt meg is hódítá teljesen. A nemzeti újjáéledés 
hajnalfényének egyik legerősebb sugara lévén: számtalan iQúnak nemcsak 
gyönyörködtető költője, hanem lelkesítő toborzója is lett. Tőle hallottuk 
a nagy törekvés küszöbén: » Csapj fel öcsém katonának. « S felcsaptunk. 

Aztán engemet ő maga is elkísért a katona-életbe a Versek képé- 
ben. Akkor már megjelent az Összes költemények 1847-diki kiadása is, 
de ez a díszes és vastag könjrv igen nagy súly lett volna a honvéd- 
táskában s így csak az első füzetet vihettem magammal, mert az elfért 

a zubbony zsebében is. Aztán meg ez volt az első könyv, melyből őt 
megismertem s látása sokáig oly élénken hatott rám, mint szerelmes 
emberre a boldogító hely megpillantása, hol először találkozott a Ián)myal, 
kibe nagyon bele szeretett. 

Sokszor előhúztam én ez első füzetet oldalzsebemből, mert noha 
könyv nélkül is tudtam minden sorát: jól esett látnom. Elő-elő vettem 
a pihenés szüneteiben a miskolczi görög-templom tágas udvarán, hol egy 
vén káplár tanítgatott bennünket a tűzérkedés mesterségére, s olvasgat- 
tam, míg csak a vén pattant)rús rám nem szólt: »Úrfi! elég volt már 
az imádkozásból, haladjunk tovább !« Elővettem, mikor elfáradtam a gyors- 
menetek után; elő, mikor rossz híreket hallottunk az első vesztett ütkö- 
zetekről. Vigasztalt sokszor az előőrs unalmai és a tábori tüzek zsivaja 
közepett. Emlékezem, hogy Erdély felső részében, egy ily tábortűznél 
mily belső sértődést éreztem, midőn egy kolozsvári lap hirére, hogy 
Petőfi Csatadal-ki lelkesítésűl ki fogják osztani a honvédek közt, egy 
nagy bajuszú huszártiszt kedvetlenül, kicsinylőleg mordult fel: »Nem 
holmi verssel kell a katonát lelkesíteni, hanem egy kis jó borral !« A füzet 
versei enyhítették nekem még azt a nyomasztó kényszerűséget is, hogy 
Erdély nyugati határszélén nekünk is le kellett tenni a fegyvert. Olvas- 
gattam újra meg újra, mikor besoroztak és gyalog hurczoltak el Miskolcz- 
ról — Bécsen és Salzburgon át — Veronáig. És olvasgattam nem egy- 
szer a signor Filippo szennyes szalmazsákján is. 

Egy darabig ő is azt hitte, mint a vén pattantyús, hogy imádságos 
könyv s azért veszem annyiszor elő. Mikor aztán megtudta, hogy versek, 
akkor ő is előhozott néhány kis rongyos verses, dalos könyvet s egyszer 
az egyikből olvasott is egyet, utána meg rezegő hangon el is énekelte 
a hozzá való dallammal. 

Büszkén mondta, hogy a mint karmesteröktől hallá : 

— Zene ez a vers ének nélkül is. Hogy mi van benne, azt urasá- 
god nem igen érti. De a fülével hallja, s ha egyszer hallja, éreznie kell, 
hogy a hangzása valóságos muzsika. Tán még mi sem muzsikálunk szeb- 
ben a sétányon. 

Aztán megkért, hogy majd olvassak föl én is neki valamit a köny- 
vemből, hadd hallja: hogyan hangzik a magyar szó. 

Akkor már egy kicsit bizalmasabban voltunk: én őt padrone-mk 
hívtam, ő meg fratelli-mk kezdte nevezgetni a hozzám benéző besoro- 
zott honvédtiszteket, kik közül kettőt meg is szeretett annyira, a mennyire 
ő szeretni tudott. 

Egyik bajtársunk jól fuvolázott s a mint ezt signor Filippo meg- 
tudta, a szomszédságból kerített egy fuvolát, melyen a magyar iQú úgy 
bebizonyította képességét, hogy a padrone hunyorgó szemmel gyönyör- 
ködött benne s talán meg is kinálta volna egy pohár borral, ha ehhez 
egy kis bora és vendégszeretete lett volna. Ennek hiányában azonban 
csak a kebeléhez szorította, mint müvész-testvér-t 

A másik bajtárs színész-viselt ember volt, a jó Albisi László, kivel 
később együtt kerültünk haza a szolgaságnak narancsfás földjéről, hogy 
pár év múlva újra együvé kerüljünk a fővárosban : ő a nemzeti színházhoz 
ügyelőnek, én egy szerkesztőségben nemzet napszámosd-nak. 

Csöndes humorú erdélyi jó ember volt ő akkor is, midőn signor 
Filippoval el-elmókázott, mert megtanult elég jól olaszul, ha nem is vitte 
annyira, mint a szintén köztünk levő Balogh Sándor, ki most az öreg 
honvédek gyűlésein szokott irigylendő erőben elnökölgetni. 

Signor Filippo azért szerette meg a mi színész-viselt bajtársunkat, 
mert ez nagyon dicsérgette az ő tarka czégtábláját, melyen egy pár 
nyalka topán volt sok színnel kifestve, olyan, a minőt ő világ életében 
nem varrt soha, mert az én tudtommal mindig csak ócska sarukat hord- 
tak hozzá kijavításra, s ettől a mesterségtől alkalmasint fel is kopott 
volna az egész nemzetség álla, ha nem segít rajtok egy kicsit a művészet 
is: a signor városi rézkürtje és a signora templomi éneke. 

Mikor színész-viselt barátunk a tarka czégtáblát is a művészet ter- 
mékeihez vakmerősködött sorolni: a padrone, ki niindig hajlandó volt 
egy kis fenhéjázásra és dicsekvésre s csak olyankor kisebbítgeté a maga 
állapotát, mikor ezt a fukarság leplezésére érdekében állt használnia, 
nyájas mosolylyal mondta: 

— Tessék elhinni, nagyon szeretem én az urakat, mert jó emberek^ 
kik úri sorsban nőttek föl s nem tehetnek róla, hogy ez istenverte néme- 
tek közé jutottak. A mennykő üssön bele minden németbe. Az urak kirí- 
nak közűlök, mert kedves emberek, kik sokat tudnak s értenek vershez^ 
művészethez. Hej, ha úgy állnék én most is, mint tíz évvel ezelőtt 
Milanóban, mikor csupamerő gavallér uraknak varrogattam szebbnél szebb 
topányokat, sokkal díszesebbeket, mint a czégtáblámon látszik, minden 
vasárnap megvendégelném én az urakat jó sültekkel és borral ! Lenne itt 
víg világ! De mit tehet egy magamforma szegény foltozó varga. 

— Signor Filippo, — évődött vele komolyan színész-viselt bajtár- 
sunk, — helytelenül cselekszik ön, hogy kisebbíti magát. Ön nem foltozó 
varga, hanem seborvos. 

— Én? — bámult rá meglepetve a padrone. — Ezt még eddig nem 
tudtam. 

-- De én tudom. Színész voltam s ismerem Shakspere-t és az ő 
egyik nagy drámáját: a Július Caesar-t Ebből tudom, hogy önnek egy 
római őse és mesterségbeli elődje így mutatta be magát: »öreg lábbelik 
seborvosa vagyok. « 

— Nagyon derék! — nevetett signor Filippo, s arczának bőre 
csupamerő apró ránczokba futott össze, mint mindig, mikor valami nagyon 
tetszett neki. 

— Mondhatom, signor Filippo, — biztatta bajtársunk, — hogy a 
czégtábla pompás topánjai alá bízvást aláírathatná: »czipészmester és 
öreg lábbelik seborvosa. « Bizony megvolna ebben a harmónia. 

Mi is biztattuk s a padrone még az este elment a kis kocsmába, 
hová a városi trombitások borozni jártak; tanácsot ment kérni tőlük, 
s azok kaptak rajta, hogy lovalják. És bizony csak az öreg, köhécselő 
Liberata asszony sopánkodásai gátolták meg, hogy az a bolondos czím 
a nyalka topánok talpa alá ne kerüljön. Signor Filippo komolyan vette 
s gyakran mondta: 

— Isten bizony, ez a különös czím illett volna a czégtáblára. A fél 
város hozzám hordta volna az öreg lábbeliket. Donna Liberata azonban 
attól íélt, hogy kinevettek volna. Se baj ! A ki nevet, annak tetszik valami 
s a jókedvű ember szívesen dolgoztat. 

Bizalmaskodásaink folytán egyszer a padrone újra nógatni kezdett, 
hogy szavaljak neki verset a könyvemből, hadd hallja, hogyan hangzik 
a magyar szó. Nem titkolta, hogy nincs valami magas véleménynyel 
nyelvünk hangzása felől. Elmondta, hogy eleget fülel ránk, mikor beszél- 
getünk, de abban nincs zene. Ha tréfálunk, csupa mekegést, ha vitázunk, 
csupa károgást hall. Telivér talián volt, ki csak egy nyelvet tart szépnek, 
a magáét. 

Gyerekes kedvem támadt egy kicsit meghódítni ezt az idegen, egy- 
ügyű embert is a Petőfi nyelvi zenéjének. De minden tőlem telhető 
hanghullámoztatás és érzelmi kifejezés daczára sem boldogultam vele. 
Csak egyszer, midőn a Hazámban czímű költeményre került a sor: 
»Arany kalásztól ékes rónaság,« ismerte el, hogy ebben talán a kar- 
mesterök is, ki nagyon érti a dolgát, találna valami lágy zenei hangzást. 
És én még ennek a semmit sem érő elismerésnek is tudtam örülni akkor ! 

Természetesen, egészen másnemű öröm volt az, mely a következő 
vasárnap várt reám, midőn a véletlen más ezredbeli s addig nem ismert 

bajtársakkal hozott össze a villafrancai út szélén íekvő nagyobb kocsmák 
egyikében. 

Besorozottak iddogáltak ott nagybúsan egy kerek asztalnál. Zöld 
hajtókás fehér kabát volt rajtok. Szokás szerint: élénken emlegették tavaszi 
győztes harczaikat, büszkén magasztalták tábornokaikat és pogányúl 
szidták a németet. El voltak keseredve csak úgy, mint mi. 

Ily találkozásoknál mindig eg3^ormán hangzottak a kérdések: hol 
szolgáltunk.^ Ki volt a tábornokunk? Mikor soroztak be ? Milyen ezredbe? 
Hogy bánnak velünk a tiszteink ? Van-e kilátásunk, hogy nyolcz esztendő 
előtt haza szabadulhatunk? 

Én az asztal végén ültem le, piros képű, nyájas szemű, szőke ifjú 
mellé, ki legfölebb két évvel lehetett idősb nálam s a mint az asztal- 
főn ülő, nagy bajuszú bajtárs egymás mellett megpillantott bennünket, 
felénk szólt: 

— Fiaim! nektek még jó. Nyolcz esztendő múlva sem lesztek több 
huszonöt évesnél s reménységgel kezdhetitek az életet újra. De mi lesz 
mivelünk, kik már is jóval túl vagyunk a harminczon? Deresedő fejjel 
mibe kezdjen az ember! 

Majd vitatkozni kezdtek a nyert és vesztett ütközetek fölött. Ki 
nyerte meg s ki hibázta el á dolgot. Nem tudtam elképzelni: mirevaló 
ez a vita most már, midőn minden elveszett s mindenki meglakolt. 

— Nem sétálnánk egyet a fák alatt? — szólítottam fel új ösmerő- 
sömet, Bene Palit. — Ott hűvösebb a lég s mi is beszélhetünk valamit, 
mert itt benn nem lehet. 

— Menjünk! — felelte ő nyájasan. 

Útközben mindjárt a kérdezősködés ártatlan kereszttűzébe fogtam. 

— Erdélyből való vagyok, — monda; — apám papnak szánt s az 
abrudbányai vérengzésben pusztult el, szegény. Anyámat csakhamar 
betegség vitte el. Ma már úgy szólván rokonom sincs. Tervem, hogy 
mihelyt a határszélhez jutunk, Piemontba szököm s fölkeresem török 
földön a hős Bem apót, ki alatt harczoltam. 

— Én is csodálom e nagy hőst, a kit Petőfi annyira bálvá- 
nyozott. 

Bene Pali rögtön rágyújtott a versre: 

— »Mi ne győznénk? Hisz Bem a vezérünk. « 
Én mindjárt a második sornál folytattam; 

— »A szabadság régi bajnoka !« 

— Hát te is szereted Petőfit? — kérdé. 

— Ki ne szeretné? Nincs annál nagyobb költő és én láttam is őt egy- 
szer. Akkor volt ez a boldog napom, mikor ő a jegyeséhez utazott, azt 
írva e dicső lány emlékkönyvébe: 

»Mint a felhők, titkos sejtelemből. 
Napkeletre vándoroltam én is.« 

— Beszélj róla, — kért új barátom, — nagyon érdekel. 

— Egyik nagybátyám, ki a fővárosban lakott, hozta őt Belyéből, 
Tompa Mihálytól Miskolczra, a másik nagybátyámhoz, kinél vendégei 
előtt én épen az ő verseiből szavaltam. Előttem áll ma is, a minő akkor 
volt: halvány arcz, égő szem, rajta fehér pitykés, piros kihajtású kék- 
dolmány, fején kerek selyem kalap, minőt csak ő viselt és Egressy Gábor. 
Bátyáim nagy iQúsági ünnepet rendeztek tiszteletére a diósgyőri Hámor 
völgyében. De ő a víg zajongás köréből meg-megszökött s nézte a vad- 
regényes természet képes kön3rvét, sétált a zöld tó partján, megállt a víz- 
esésnél s betekintett a kis csepköves barlangba. Mikor visszatért a 
mulatózok közé, kik telt pohárral kínálgatták, alig kóstolta meg a bort 
s azt mondta: »Bordalt, igaz, eleget írtam, de azokhoz én a kedvet nem 
magából a borból, hanem a jó Csokonai Vitéz Mihály példájából merí- 
tettem.* Sokkal szerelmesebb is volt ekkor, semhogy a bor mámorának 
át tudta volna adni magát. így láttam őt egyszer s azóta lelkemben 
lobog a képe. Te többször láthattad, mert ő is Bem apó alatt harczolt. 

— Én — felelte — nem láttam soha. Pedig az ojtozi szorosban 
voltakép ő mentette meg az életemet. Ekkép többet köszönök neki, mint 
te. Nekem nem csak gyönyört adott, hanem visszaadta veszendő élete- 
met is. Petőfi nélkül nem beszélnék én most itt te veled, hanem aludnám 
csöndesen a bérezek közt, egy öllel lejebb a föld színénél. 

— Mondd el, hogyan mentett meg? 

— Megmutatom majd holnap este, midőn Villafrancában fölkereslek. 
Engedd meg, hogy meglepjelek. 

Bámulkodással néztem rá e rejtélyes szavak után. Milyen különösen 
beszél ! Azt mondja, hogy sohasem látta azt, a ki életét a harcz mezején 
megmentette ! Aztán holnap Villafrancaban készül nekem megmutatni azt, 
a mi egy évvel azelőtt az ojtozi szorosban történt. 

Mint valami lázas félrebeszélés, úgy tűnt föl nekem mindez. De 
azért versenyezve szavaltuk költőnk hazafias énekeit, mígnem megakad- 
tunk egy igeszón. Különbözően mondtuk s vitattuk, hogy melyikünk 
mondta az igazit. 

4* 

— Sohase vitázzunk, — jegyzem meg. — Holnap megnézhetjük a 
Versek'höl Az én példányom velem van. 

— Én is elhoztam a magamét. Drága kincs az nekem s azt hiszem, 
többet is ér, mint a tied. 

— Ugyan már miért érne többet ? Hisz abban is csak ug>"anaz van. 

— Meg még valami. Majd meglátod. 

Szinte a neheztelés köde kezdte megszállni kedélyemet, hogy ez a 
rejtélyeskedő fiú úgy verseng velem a Petőfi-kultuszban; azt mondja: ő 
többet köszönhet a költőnek, mint én s a Versek füzete is többet ér az 
övé, mint az enyém. 

Kitűztük a másnapi találkozás helyét és idejét. Addig is lolyvást 
Petőfi járt a fejemben, a kiről egyikünk sem tudta még, hogy ez a hal- 
hatatlan már meghalt. Úgy hallottuk egy Veronán átutazó magyar úrtól, 
hogy a külföldre nem menekült ki s így a hazában lappanghat valahol 
s felesége, Juliskája, magát feláldozva, ment újra férjhez, hogy a csend- 
őrség ne kutassa a királyokat átkozó dithirambok költőjét, a ki, ha kézre 
kerülne, rögtön vérpadra jutna. Elhittük ezt, mint elhittek akkor szivesen 
minden önámító hírt, mely valamivel jobb volt a legrosszabbnak 

Az »öreg lábbelik seborvosa« a rézkürtöt fújta tele tüdővel az 
elhagyott kert neigy fügefái alatt; a khórus angyala a vasárnapra kitű- 
zött Ave Mdriá't próbálgatta a szobában, Liberata asszony pedig a 
műhely ajtajában köhécselve várta az alkonyt, imádságos könyvvel kezé- 
ben, midőn Bene Pali belépett az udvarra. 

Eléje siettem s rögtön beültünk a fal melletti szőlőlugasba. Pali 
kigombolta zöld hajtókás katonakabátját s a Versek példányát rátette a 
kis kerek faasztalra. 

— Az enyém sokkal tisztább, — jegyzem meg azonnal. — Nem oly 
gyürődöttek a lapjai. 

— Lehet. De fordítsd csak meg. 

Megfordítva, láttam, hogy a hátsó lap teteje felé egy kis füstös 
lyuk sötétlik. 

— Mitől van ez? 

— Elmondom. Én is, mint te, mindig magammal hordtam e köny- 
vecskét. A mint tudod, a táborban nincs asztalfiók, hová az iratokat 
rakhatnók. Ezért én az atillám két belső oldalán varrattam jó nagy 
zsebeket. Egyikbe tettem néhány kedves levelemet s a debreczeni Közlöny-nek 
azt a számát, melyben hadnagynak neveztek ki. A másikba a Versek-Qt 
így volt az ojtozi szorosban is, midőn sürü puskaropogás közt előre 

törtünk. És aztán ez a példány fogta föl az egyenest szivemnek röpülő 
muszka golyót. Nézd, itt van az óralánczomon maga a golyó is. Annak 
én csak egy kis ütését éreztem. Hogy a Versek nélkül másként lett 
volna, azt csak a harcz után tudtam meg. A golyó tizenöt lapot 
birt átlyukasztani. így mentette meg az életemet Petőfi. Hát nem tar- 
tozom-e én neki többel, mint te, s nem ér-e többet az én példányom, 
mint a tied? 

— Elismerem, — feleltem azonnal, kezet nyújtva neki. — És most 
már szivesen is adnám cserébe az én tisztább példányomat a tiedért. 

— Csakhogy — monda, — nekem nem lehet odaadnom a magamét. 
Paizsom volt a harczban, talizmánom lesz a további életben. 

És Bene Pali még abban az órában túltett rajtam más valamiben is. 
A kürtöléstől kifáradt Filippo ép hazajött s én megszólítám, mondván: 
hallgassa meg csak az én új barátomat, ki egész lélekkel tud szavalni, 
az majd érezteti vele, hogy van zene a magyar nyelv hangzásában. 

A jó fiú kész volt a próbára s előre elmondta a padronénak, hogy 
magyar harczi éneket fog neki szavalni s aztán igazi tűzzel gyújtott rá: 

» Trombita harsog, dob pereg, 
Kész a csatára a sereg. 
Előre ! 

Süvit a golyó, cseng a kard, 
Ez lelkesíti a magyart. 
Előre ! « 

— Bravó, bravissimo! — kiáltá Filippo s arczbőre ismét apró 
redőkben futott össze a tetszés mosolyától. — Ez már zenehang, még 
pedig katonai zenehang ! Ha volna bor a háznál, bizony most innánk egy 
pohárral. De így is csak lesz valami. Várjanak meg, míg visszatérek. 

Az elhagyott kertbe futott vissza s megtérve, a két tenyerén zöld 
levélre rakott fügéket nyújtott át barátomnak és nekem. Három hét alatt, 
mióta nála laktam, ez volt az ő vendégszeretetének egyetlenegy kéz- 
zelfogható bizonysága. Igaz, hog>'' ezek a fügék sem az ő fáján termettek, 
de legalább lelkiismeretesen kiválogatta a javát. 

Egy hét múlva aztán vége szakadt a hadgyakorlatnak s az ezredek 
szerteszét mentek. Bene Palinak Bresciába kellett visszatérnie s négy hónap 
muIva csak azt a hírt hallottam róla, hogy ő is haza szabadult. Radetzky 
tábornok kezdet óta nem szerette, hogy a honvédtiszteket cserepár ezre- 
dekbe sorozták, mert ez épen nem vált a fegyelem javára. El is volt 

aztán rendelve, hogy a ki lefizet ötszáz forintot, mehet haza, a ki pedig 
nem birt fizetni, annak megsúgták, hogy menjen superarbitrirungra, onnan 
könnyű szerrel szabadulhat. így történt, hogy a keserves nyolcz esztendő, 
melytől úgy fáztunk, az agg tábornagy jóvoltából másfél évre kurtult, s 
az sem vált valósággá, a mivel kezdetben fenyegettek, hogy besorozott 
honvédtiszt nem viheti többre a közlegénységnél, mert magam is tudok 
ötöt, kik a seregnél maradva, tábornokságig vitték. 

De mi, a kik tavaszra már haza kerültünk, később sem irigyeltük 
fényesedő sorsukat, örülve itthon különféle polgári pályánk munkáinak s 
évek múlva a közélet jobbrafordult változásának. 

Közben a jó Bene Paliról csak annyit tudtam meg, hogy valami 
telekkönyv-készítő hivatalba állt be. Az nem volt valódi Bach-hivatal, 
nem is járt hűségesküvel, oda tódultak hát a szegény volt-honvédtisztek. 

Évek múlva, midőn az önkényuralom vas igája már töredezni kez- 
dett, egyszer csak betoppant hozzám a szerkesztőségi irodába Bene Pali, 
mondván : 

— Megyek! 

— Hová? 

— Bem apóhoz már nem mehetek, mert az rég porlik Aleppóban. 
Megyek hát Garibaldihoz Olaszországba, ott van még egy darab igazi 
Magyarország a légióban. Ez itt már nem a Petőfi országa. Itt engem 
fojtogat a levegő. 

— S merre mégy? 

— A merre a legtöbb magyar ifjú: Bukaresten át. 

— Pedig látod, itthon is kezd már virradni. Vájjon mikor Villa- 
francaban a két császár megkötötte a békét, jutott-e eszedbe a mi első 
találkozásunk ? 

— De hányszor ! Szinte úgy tetszett nekem, mintha ott utóbb a mi 
keserves megaláztatásunkat boszulta volna meg a nemezis. De még ez 
nem elég boszú annyi szenvedésért. 

— Viszed-e magaddal a Versek-ei? 

— Hogyne vinném! Olyan az már énnekem, mint istenfélő vén 
asszonynak a régi imádságos könyve: nem tart semmitől, míg az vele 
van. Talizmán, melyet félne elhagyni. Magam is azt hiszem, hogy még 
a hajótörésből is megmenekülnék, ha ez a könyv a zsebemben volna. 

— S még mindig úgy szereted magát a költőt is? 

— Még jobban, mert most még jobban ismerem. Nincs és nem is 
volt soha a világon ő nála különb költő! 

— Volt, édes Palim! — mondám neki. — De olyan költő, a ki 
huszonhat éves koráig annyi lirai kincscsel gazdagította volna nemzetét, 
csakugyan nem volt még soha és sehol! 

Vidáman töltöttük együtt a búcsúestét s megemlékeztünk még a 
villafrancai »öreg lábbelik seborvosáról « is. Néha azonban búskomoly 
hangulat vegyült derült beszélgetésünkbe. Ő nagy reményekkel ment a 
bizonytalanba, az olaszok közé, kik közt mi egykor olyan reménytelenül 
éltünk ! Könyezve vettünk egymástól búcsút, erősen hangoztatva a viszont- 
látás reményét. 

És aztán nem láttuk mi egymást soha többé! Év múlt év után s 
én a hazatérő légionáriusoktól hiába kérdezősködtem felőle: egyik sem 
látta, nem ismerte s még a nevét sem hallotta. 

Egyszer aztán egy távoli rokonától, délvidéki orvostól, hallottam, 
hogy útja közben lázas betegen került a galatzi kórházba s ott halt meg. 
Talizmánja nem tudta megmenteni, mint egykor az ojtozi szorosban. 

Drága könyvecskéje idegen kézbe került, mely alkalmasint közö- 
nyösen dobta a szemét közé, nem sejtve, hogy ez a külsőleg mitsem 
mutató füzet mennyit ér! 

Kár értté, a Petőfi-ereklyék tárában nagyon megbecsülték volna! 

De hát mily kiszámíthatlanul nagyobb kár, hogy maga a Versek 

költője is épen így járt. A ki elpusztította a harczmezőn, sejtelmével sem 

bírt annak, hogy abban a vászonzubbonyos ifjúban a dicsőségnek milyen 

csillagát oltja ki. 

Vadnay Karoly. 



PETŐFI. 



Minek siratnálak? 
Minek sajnálnálak? — 
Földi ember soha szebben 
Nem halt meg tenálad! 

Életed, halálod, 
Egy gyönjwű nóta... 
Mintha csak a jó Istennek 
Te diktáltad volna!! 

SZABOLCSKA MiHÁLY. 

PETÓFI APOTHEOSISA. 
(Zichy MihAly rtiizü,) 



AZ ELSŐ bírálat. 

B. EÖTVÖS JÓZSEF PETŐFIRŐL.* 



Bírálatot ígértem Petőfi Sándor összes költeményeiről. Most, midőn 
e' szavam beváltásához készülök, érzem, hogy olly valamit vállaltam 
magamra, minek megfelelni nem tudok. — A lyrai költészet, melly nem 
fárasztó munkának, hanem pillanatnyi fölgerjedésnek gyermeke, mellyben 
a! költő nem aestheticai, hanem legbensőbb érzelmeit fejezi ki, 's melly 
csaknem öntudatlanul árad el ajkairól, hasonlóan ama kis patakokhoz, 
mellyek hegyes vidékekben a' sziklák alól néha erőszakkal kitörnek, mert 
a' bérez nem zárhatja többé magába gazdag forrását, — a' lyrai költé- 
szet érdemeit a' kritika bonczkésével méltányolni, felfogásom szerint, nem 
lehet, — 's főkép én nem érzek e' műtéteire semmi hivattatást magamban. 
— Egyike vagyok azoknak, kik, a' csalogánynak énekétől elbájolva, nem 
igen kérdik: mennyire szabályos rithmus szerint zengé cl énekét, — kik, 
ha 8L virág szinein 's illatán örültek, hogy botanikai nevét feltalálják, 
kelyhét széttépni nem szokták: ki várhat tőlem szabályos aesthetikai 
birálatot, főkép miután Petőfi költeményeiről szólva, még elfogulatlannak 
sem mondhatom magamat, kevés költői mű lévén, mellynek több kedves 
benyomást, több élvezetet köszönnék, mint épen Petőfi dalainak ? — Legfö- 
lebb egyes gondolat-töredékeket mondhatok el, mellyek most, midőn Petőfi 
verseit a' nemrég kijött gyűjteményben újra elolvasám, bennem támadtak. 

Nem emlékszem irodalmunkban senkire, ki első föllépése után olly 
rövid idő alatt a' közfigyelmet magára vonta volna, mint Petőfi. — Alig 
jelentek meg első dalai, 's Vörösmarti, kinek e' részbeni tekintélyét talán 
senki nem vonhatja kétségbe, öröm-ragyogó arczokkal hirdeté fényes 

* Megjelent a Pesti Hirhiphan 1847 május 14-én, mint Petőfinek első, igazán helyes szem- 
pontból való méltánylása. 

reményeit; alig múlt néhány hét 's a' dalokhoz zene készült, 's a' költő 
már a' népnek ajkairól hallá szavait. — Honnan ez általános hatás? — 
Nincs senki, ki az irodai hír elnyerésére oUy hatalmas pajtáskodás 
mesterségéhez Petőfinél kevesebbet értene; nem szegődött bizonyos isko- 
lához, 's így első föllépésénél mestereinek magasztalására nem számol- 
hatott; dalaiban nem vala semmi, mi egyes, épen divatos eszméknek 
vagy érzelmeknek hizelgene. 'S mi szerzett hát műveinek illy rendkívüli 
hatást? — Ha Petőfi költeményeinek gyűjteményét végig nézzük, nem 
nehéz ennek okát feltalálni. — Kétségkívül sok van e gyűjteményben, 
mi művészi belbecse által a' dicséretet, mellyel e költemények nagy része 
fogadtatott, teljes mértékben igazolja; azonban, nézetem szerint, nem 
csupán e költői érdemek azok, miknek Petőfi népszerűségét köszöni, — 
a' varázs, mellyet közönségére gyakorolt, másban is keresendő. Petőfi 
kitünőleg magyar, legkisebb műve a' nemzetiség bélyegét hordja magán, 
— s' ez az ok, miért nemcsak, mint sok költőnknél, szavai, de az érzés 
is minden magyar által megértetik, mellyet dalaiban kifejez. Távol vagyok 
attól, hogy minden költeményt, melly e' nagy gyűjteményben foglaltatik 
remeknek hirdessek, — vannak egyesek, mik követeléseimet nem elégítik 
ki, miket, épen mert a' költő tehetségeit ismerem, ez új kiadásban szí- 
vesen nélkülöznék: de bátran merem állítani, az egész vastag kötetben 
nincs egy dal, melly nem lenne kezdettől végig magyar, gondolatában 
érzéseiben, minden szavában, a' költőnek hibái s tökélyei mintegy nem- 
zetiségünk kifolyásának látszanak; bámulhatjuk-e, ha midőn dala a' leg- 
fellengzőbben emelkedik, az egyszerűbb olvasó is könnyen követi reptet? 
ha a' legpajkosabb tréfa, melly előtt a finom műbíráló elborzadva aljas- 
ságról szól, senkit nem sért, 's a' kisebb művészi becsű munkák is 
legalább kedvesen hatnak majdnem mindenkire? — Petőfi a szó legszo- 
rosabb értelmében magyar költő, — 's ez az, mi valamint a nagy 
hatásnak, mellyet művei gyakoroltak, magyarázatául szolgál : ugy egyszer- 
smind irodalmi érdemeinek legfőbbikét képezi. 

De honnan van, hogy a' kritikának egy része, melly nálunk dicsé- 
reteiben fukar lenni nem szokott, 's annyi nevet 's álnevet egekig emelt, 
a' közvéleménynyel épen Petőfire nézve egyenes ellentétben helyhezé magát ? 
Egyes kitörések magyarázatát irigységben kereshetjük, melly, mint máshol, 
úgy az irodalomban is sok, egyébként megfoghatatlan rejtélyeket megold ! 
de ez kritikánk Petőfi irányában követett eljárását még nem magyarázza 
meg, s' én hajlandó vagyok azt szint azon okban keresni, mellyben Petőfi 
népszerűségének alapját találom. 

Petoft népszerű a közönségnél, mert magyar; nem népszerű kritikusaink 
nagyobb része előtt, mert kritikánk eddig minden művet egészen idegen 
szempontból 's szabályok szerint itéle meg, miben egyszersmind azon csekély 
hatásnak, mellyet kritikánk eddig irodalmunkban gyakorolt, okát találjuk fel. 

Az ujabb irodalmak nagyrészint utánzással vevék kezdetöket. Talán 
az angol és spanyol irodalmakat kivéve, hol mind az epicai, mind a 
dramatikus költészetben több önállóságot találunk, a' többiek majdnem 
kivétel nélkül, minták szerint dolgoztak, 's a' befolyás, mellyet a régi 
classicusok az olasz 's franczia irókra, ezek ismét a' németekre gyako- 
roltak, ismertebb, hogysem arról hosszasabban kelljen szólanom. Nálunk 
a' német irodalomnak jutott e' befolyás, 's ha meggondoljuk, hogy mikor 
irodalmunk új életre ébredett, nemzetiségünk épen legszomorúabb napjait 
élte, 's magyar nyelv \s érzés műveltebb osztályaink között csaknem 
kivétellé vált: nem csodálhatjuk, ha iróink működésök szabályait azon 
nemzetnél keresték, mellynek nyelve csaknem sajátunkká vált, 's a diákon 
kivül műveltségünk majdnem egyedüli eszköze volt. — Irodalmunknak 
kezdete, kevés kivétellel, a' német irodalom utánzásául tekinthető, kevés 
kivétellel, mondom, mert hogy a' franczia és classicus művek szinte nem 
maradtak befolyás nélkül, az tagadhatatlan; \s a' versificatio, mellyben a' 
nyelvünk sajátságai által szükségessé vált módosításokkal egészen a 
német rendszer szerint jártunk el, 's azon számos germanismus, melyet 
— bármit mondjanak puristáink — irodalmi nyelvünkben találunk, elég 
világosan bizonyítja a mondottakat. 

Nincs is mit bámulni e' tüneményen. Csak annak ismétlése az, mit 
más nemzeteknél találunk, \s nálunk annyival természetevSebb, minthogy 
irodalmunk nem egy, már erős nemzetiségből fejlődött ki, hanem egyesek 
által épen a' nemzetiség kifejtésének eszközéül használtatott; 's a' kritika 
mit tehetett mást, mint hogy elfogadva az irán}^, melly irodalmunknak 
vezérei által adatott, szinte a' németeknél keresse szabályait; hisz a' 
kritika azt tette 's teszi mindenütt, vezeti az irodalmakat, de, ildomos 
vezérként, nem seregei előtt, hanem utánok jár. Új irodalmunk kezdetén 
a' kritika nem is tehetett mást. De most, midőn főkép lyrai költőinknél 
több önállóságot kezdünk tapasztalni, midőn irodalmunk nem csupán a' 
nagy német folyónak mesterségesen átvezetett gyenge ere többé, de 
nemzetiségünk mélyéből látunk fakadni forrásokat: váljon nem jött-e el 
ideje, hogy kritikánk is kissé önállóbb felfogásra emelkedjék, hogy 
átlássa, miként a Tick és Schlegelek theoriái irodalmunk valóban eredeti 
műveinek megbirálására nem egészen illenek. 

A' német és angol irodalomnak nincs őszintébb tisztelője, mint én; 
teljes meggyőződésem, hogy magyar iró nem tehet jobbat, mint ha e' 
nemzetek nagy Íróival mentül tökéletesebben megismerkedik; de hiszem 
azt is, hogy ha a' magyarnak is egykor nagy irói leendenek — miről én 
soha nem kételkedtem — azok nem a külföldi nagy példák utánzása 
által, hanem csak úgy fognak támadni, ha a lehetőségig önállólag lépnek 
föl, 's nem a' külföldi kritikus nézeteit, hanem nemzetük sajátságait 
tartják szemeik előtt. Wilhelm Meister, Werther, Faust, Emilia Galotti, 
Uhland 's Goethe költeményei nemcsak remek művek magukban véve, 
hanem németek egész jellemök által; 's ha magyar regény-, dráma- 's 
költeményeink lesznek, érdemesek arra, hogy ezekkel egy sorba állíttas- 
sanak : azok bizonyosan nem fognak hasonlítani a! nevezettekhez, mellyeknek 
analysisából kritikánk szabályait gyártja. — Nem az a kérdés: franczia 
vagy német modort kövessünk-e műveinkben ? — ez az, mi fölött kritiku- 
saink olly erősen vitatkoznak — feladatunk: magyar műveket alkotni; 
's a mód, mi. szerint műbirálóink eljárnak, e' czélt nem segíti elő. — 
Nemcsak egyes szókötésekben: magában az egész mű conceptiójában és 
kivitelében is lehetnek germanismusok, 's kritikánk úgy jár el, mintha ez 
utóbbit csaknem erénynek tartaná. 

Mint előre mondám, Petőfi költeményeinek birálata helyett másról 
Írtam. Bocsássanak meg az olvasók, mondom, nem születtem recensensnek, 
's Petőfi dalai annyi élvezetet szereztek 's szereznek most is, midőn 
azokat ismét 's ismét olvasom, hogy csak mint megvesztegetett bíró 
szólhatnék. Ha azonban a' szerző, kit a kritikus oktatni szokott, e' sorokból 
semmit nem tanulhat, — ha egyes verseinek hibás rhitmusa, egyes kité- 
teleknek póriassága, 's az iránt, miként vált múzsája, a' piros csizmáju 
királyleány, német philosophussá — magyar menyecskétől minden kitelik, 
hisz hány magyar asszonyság tündökölt egykor mint nagy Verbőczianus 
jurista — részletes tudomást máshol kell keresnie; ha nagy meglepeté- 
sére másoktól hallja a' hírt, hogy Petőfi Sándor cosmopolita lett: egyet 
megtudhat e' sorokból, mit eddigi kritikáinak egy részénél talán elfeled- 
hetett, 's ez az, hogy irótársai között vannak olyanok is, kik eddigi 
működését méltányolják, kik kifejlődését figyelemmel követve, 's látva a 
haladást, melly később műveit jellemzi, tehetségeiben bíznak. Ki huszon- 
négy éves korában ennyi jelest alkotott, mint Petőfi, mindenkit kielégíthet, 
de magát bizonyosan nem, 's törekvéseit arra fogja fordítani, hogy még 
jelesbeket teremtsen. 

B. Eötvös József. 

BERANGER ÉS PETŐFI. 



Nem hozzád szólok magas palota! 
Nem értenél te engemet. 
Alacsony kunyhó a szív temploma, 
Csak itt ül a szív ünnepet. 
Ide térek be, hol a szeretetnek 
És szerelemnek népe jól fogad . . . 
Beranger és Petőfi itt születtek: 
Zengjük dalaikat! 

Múltján mereng a palota csupán, 

Ti csak merengtek, paloták! 

Míg az egeknek felsőbb oldalán 

A jövő gyújtja csillagát. 

E csillag rémes üstökös tinéktek. 

De a kunyhókban áldott, drága nap... 

Beranger és Petőfi itt születtek: 

Zengjük dalaikat! 

Kezetekben volt a világ soká 

S ti csak játszottatok vele. 

Ha a nép sorsát elpanaszolá, 

Azt mondátok: van kenyere! 

» Nemcsak kenyér kell ám az embereknek !« 

Zúg a kunyhókban a nemes harag... 

Bdranger és Petőfi itt születtek : 

Zengjük dalaikat! 

Oh nép, reményem boldog nemzete! 
Mert azzá léssz, az a jövőd, — 
Ne félj a sorstól, bármily fekete. 
Hisz van szived, hisz van erőd. 
A palotákban másként énekelnek. 
De te, kunyhó, harsogd túl azokat! 
Beranger és Petőfi itt születtek: 
Zengjük dalaikat! 

ZalAr József. 



PETŐFI ÉS bírálói. 

1844 — 45. 

Valahányszor a művészetben s így az irodalomban is valamely 
rendkívüli szellem átalakító hatása érvényesült, mindannyiszor egy előbbi, 
diadalait immár leélt irány hanyatlása észlelhető az epigonok túlhajtása, 
modorossága következtében, kik jelesebbek akarnak lenni a mestereknél. 
E balirány ellen lép fel a lángész, kinek működése épen ezért mindig 
fbiforgató, lényegében forradalmi. Az ellentéteket a mérhetetlennek látszó 
eszmei tér által elválasztott művészeti irányzatok közt élére állítja s az 
irodalom ilyenkor mindig élénk harcz színtere. A jövő küzd a múlt, 
vagy inkább a magát túlélt jelen ellen. 

Irodalmunkban e tényt egyetlen költőnk föUépténél sem lehet oly világo- 
san szemlélni, mint Petőfiénél. Ő oly korban lépett föl, midőn Vörösmarty 
lyrai epigonjaí az ő irányát mondhatni lejáratták s valami afifectált, erőt- 
len, enervált, szónoklás, üres phrasis-girlandokkal rakott szobai, tehát 
ál-lyrai költészet divatozott, melynek Kunoss, Császár Ferencz s Hiador, 
mint főképviselők mellett, egész légió jelentéktelenebb híve volt s az u. n. 
légies, eszményi költészet leple alatt kínálgatták csillogó, fényes, de vér- 
telen és erőtlen termékeiket. 

Már most míg századunk elejétől egy Bihari, Csermák, Lavotta 
szerzeményei s a mindinkább szaporodó czigányzenekarok folyton terjesz- 
tették a népdalzenét: Vitkovics divatba hozta a népdalirást. A terjedő 
színészet a dalok éneklésével, magyar és népszínműi elemeknek idegenből 
átdolgozott darabokba vegyítésével mind népszerűbbé tette a magyar 
népdalt és népzenét, mely kettő úgyis össze van forrva. Kulcsár István 
már 1818 óta gyűjteni kezdte a népdalokat s ki-kiadogatta a Hasznos 
Mulatságokhan. Mindezek nyomán műköltőink, mint Kisfaludy Károly, 
Vörösmarty, Czuczor, Kriza János stb. fölkapták a népdalirást. így a 

romantikus magyar szellemű műköltészettel párhuzamosan egy még 
magyarosabb, a népiesen alapuló költészet kezdte bontogatni szárnyait: 
a valódi népies irányú költészet, melyet tehát úgy eredeténél, mint tár- 
gyánál fogva meg kell különböztetni attól, mely a múlt évszázad végén 
divatozott s ez csakis akkor kezdődött, midőn amaz le- és túlélte magát. 
Ennek az új és valódi népies iránynak a magyar költészet átalakítását 
azon kellett kezdeni, mi a magyar népköltés lényeges, csaknem kizáró 
műfaja: a lyrai költésen, a dalköltésen. 

Ámde alig kezdtek műköltőink népdalirással foglalkozni, rögtön elő- 
állott a nemzeti és népi költészet elméletének és különbségének kérdése. 
A kérdés egész irodalmi fejtegetésében és az ezen alapult közfelfogásban 
e pár évtized alatt Petőfi fölléptéig megrögződött az a téves felfogás, 
hogy a népiesen alapuló költészet sohasem emelkedhetik sem nemzetivé, 
sem igazán művészivé. Nem értették meg, hogy a népiesség a költé- 
szetben elv, melynek ezt egészen át kell hatnia; hogy a népiesség egy- 
szerre bel- és külalak, nyelv, compositio, felfogás és világnézlet; hanem 
azt hirdették, hogy a népiesség műfaj s mint ilyen : népdal vagy parasztdal, 
így a népiesség aesthetikai fogalmát összezavarták a népszerűség mellékes 
fogalmával. Ezzel szemben a nemzeti, a művelt költészet tehát fensőbb, 
mely a nemzet történeti nagy életéből merít és erre hat; a népies pedig 
az, mely a nemzet műveletlen, legalsó osztályát tartja szem előtt s ennek 
szűk, családi életéből merít és nyelvét használja. E felfogás vonul át a 
Kisfaludy-társaság 1841-iki fontos pályakérdésén s Szontagh Gusztávnak 
erre adott fejtegetésén is, ki a fensőbb költészetet nemzetinek, az alsóbbat 
népinek nevezi és ezzel a közfelfogásnak tudományos alapot adott. Mindjárt 
nyomban követte ugyanezt Erdélyi János tisztultabb felfogása 1842-ben, 
ki a népköltészetben találta a nemzeti költészetnek is igazi alapját, mert 
ez szintén csak »a nép kedélyének kifolyása« s a népköltészet fogalmát 
egész nagyságában fogta fel, »mint isteni kijelentését a nép szellemisé- 
gének* és végül mint általános emberit a nemzeti költészet nagyon is 
időhöz kapcsolt fogalmához képest. De nézete az uralkodó fölfogást nem 
nyomta el, sőt még csak nem is módosította s midőn alig pár év alatt 
a népies elv diadalt aratott, híveiről Toldy azt ^mondta a közfelfogás inye 
szerint, hogy »a népiest emelték a művészet .fólé«. 

Ez volt alapja annak az uralkodó álaesthetikának és gyűlölködéssel 
és haraggal telt kritikának, mely már 1844-ben felütötte fejét s mely 
nemcsak végig kisérte Petőfit egész életén át hanem egészen ma 
sincs kiirtva még magából az irodalomtörténetből sem. 

Petőfi-album. 6 

Természetesen Petőfi föllépte kezdetén a divatos és az ő költészete 
közti ellentét nem volt éles; mert ő maga is Vörösmarty némi hatása 
alatt állott s midőn Vörösmarty a Hazámban, Petőfinek nyomtatásban 
megjelent 2-ik költeményében, egy régibb költő művét sejtette, ezzel 
voltaképen azt fejezte ki, hogy jó költeménynek találta a régibb iskola 
modorában. Ennek tulajdonítható, hogy kezdetben az ú. n. hirlapi kritika 
is szívesen fogadta őt. Vörösmarty kedvező Ítélete s az, hogy Versei 
I. kötetét a Nemzeti kör adta ki az ő befolyására, kalandos életéből a 
túlozva is terjesztett hírek, anekdoták, mind alkalmasak voltak, hogy 
mindjárt ismertté tegyék nevét egészen azon móddal együtt, hogy miként 
mentette meg Vahot Sándor s egy pár iró 1843-ban pozsonyi nyomo- 
rából s 1844-ben Vörösmarty a kétségbeeséstől s tán az öngyilkosságtól. 
De költeményeinek már 1843-ban feltűnő sajátossága, szokatlan eredeti- 
sége is oly figyelmet ébresztett, hogy noha mindössze még csak 22 
költeménye jelent meg, a Regélőben E(rdélyi) 1844 január 11-én már így 
írt róla: »A lyrai pályán valamennyi felett, kik 1840 óta léptek fel, 
kiemelendő Petőfi S. Az ő költeményei több álnév alatt saját meglepő 
jelleműek, mélység és világosságban egyaránt kitünők« stb. Alig jelentek 
meg továbbá a Versek L, azonnal több költeményt irtak hozzá, köztük 
olyanok is, mint Sujánszky, Szeberényi, Greguss, kik utóbb keserűn vagy 
ellenségesen támadtak ellene; de a lapok is üdvözölték s köztük a régi 
iskola megcsontosodott híve, a Honderű is, bárha a legnagyobb rész 
tartózkodón fogadta műveit. 

De már a Versek I, melybe több oly költemény is belekerült, melyek 
1844 második feléből valók, még inkább az 1844 Il-ik felében az akkori 
szépirodalmi lapokban (Pesti Divatlap, Életképek, Honderű) kiadott költe- 
ményei megmutatták, hogy ő a természettől szivébe irt aesthesis 
szerint s a lángész vagy még inkább lángszív sugallatának vezetése 
alatt a költészet új, ismeretlen vagy eddig lenézett forrásaiból merít; 
hévvel és merészséggel az ú. n. felsőbb költészet czikornyái nélkül 
s a nép beszéde tősgyökeres magyarosságával, lenézett fordulataival 
beszéli ki, a mi szivén fekszik; a költői reactio és betanult modorosság 
bástyáján be nem tömhető rést üt ; alig pár hó alatt iskolát teremt, mely 
zászlajára az ő jelszavát irja': szabadság a költészetben! Ezt kiterjeszti 
a költészet alakjára, tárgyaira, az ezekhez kapcsolt érzelmi megindulá- 
sokra egyaránt ; jogot szerez a természet, nemzeti és családi élet eddig 
lenézett vagy legalább mellőzött tárgyainak; lelki egybeolvadást teremt 
a magyar néppel; s az örök emberi komédia sajátságos komikuma szerint 

kapkodóvá, ecclecticussá teszi még a felesküdt hívek egy részét is. És 
nem elég, hogy a nép költészetének így jogot szerzett a műköltészetben, 
hogy egy ki nem számított, de annál merészebb emelkedésre saját láng- 
esze szárnyain addig hihetetlen magasra emeli és hogy ő, ki előbb nép- 
dalait szintén álnév alatt adta ki, most a költői, mint legnemzetibb és 
legeredetibb művészeti elv apostolává lesz, hanem egyszersmind saját 
kora czikornyás költői, de főleg prózai phraseologiája ellen is támadólag 
lép fel 1844 második felében, alig 21 éves korában, A helység kalapácsávai. 

Vegyük ehhez, hogy ő természetes őszinteségével, melyet nemcsak 
a költészetben gyakorolt, hanem az életben is, míg tisztelettel adózott a 
valódi tehetségnek s hódolt Vörösmartynak, a mesternek: épen nem 
korlátozta magánkörben magát határozott és egyenes Ítélete kimondásában. 
Ez jó, vagy ez nem jó! — ebből állt kritikája s gúnynyal illette a kora- 
beli erőtlen költészet kirakatszerű nyelvbeli erőlködéseit. Mindezek föl- 
fegyverezték elleneit s midőn Poór Jenő a pozsonyi Hirnök-hen A helység 
kalapácsa rövidlátó bírálatával 1844 november 19-én mintegy megadta 
a jelszót, ellenei egymásután léptek föl. Hozzá kell tenni, hogy midőn itt 
kapóra állott a már ismertetett alapelv a felsőbb és alsóbbrendű költé- 
szetről, midőn kedvtelve süthették rá ennek nevében, hogy ő csak alsóbb- 
rendű, népköltő, a népköltészet durvaságaival, póriasságaival ; sőt a nép- 
költészetben is csak még alsóbbrendű, parasztköltő : mindebbe egyszersmind 
az elvi állásponton kivül belejátszott az a kotteriáskodó szellem is, mely 
akkor a divatlapokat elválasztotta s azon személyi ellentét, melyet Vahot 
Imre a Pesti Divatlap által, melynél Petőfi segédszerkesztő volt, durva és 
betyáros modora következtében az u. n. valódi magyarosság nevében 
fölidézett s melybe helyzeténél fogva Petőfi annyira belekerült, hogy 
rendszerint azonosították őt és irányát a Vahotéval, holott úgy hozzá 
mint irányához csak egészen külső kapcsok csatolták. 

Míg azonban a Poór említett birálatféléje egy vidéki lapban jelent 
meg, Dardanus (Császár Ferencz) álnevű támadása 1844 deczember 11-én 
már az Életképek-hen s Nádaskay Lajos bírálata deczember 21-én a 
Honderü'hen Pesten jelentek meg. Amaz a költő Gazdálkodási nézeteim 
ez. költeménye kapcsán itéli el őt, a kegyenczet és követőit, kik a népiesség 
köpenyege alatt a költés égi hangja helyett káromkodnak, botrányos 
póriasságokat használnak; Nádaskay meg a Versek I-ben alig talál 
» magasabb « poesist, csak fejletlen ízlésű népköltőt lát Petőfiben, ki »a 
pórias nevelés alant regiójába kezd mindinkább alásülyedni«; A helység 
kalapácsát teljesen elitéli, a nélkül, hogy észrevenné czélját s így ő az 

ellenfelek, főképen a divatos költői iskola nézetének általános kifejezést 
adott, rásütve a költőre a »pórias« bélyeget, mely azóta vele szemben 
mintegy általános jelszó volt. A költő ekkor e nyilvános és a többi, 
nyomtatásban meg nem jelent, de magánkörben annál inkább forgó 
birálatokra deczember végén kiadta heves válaszát, A természet vadvirága 
ez. költeményét a Pesti Divat/ap-bsin, melyben nemcsak élesen fejezi ki 
a különbséget a saját természetes és a csináltvirág-féle költészet közt, 
hanem kifejezi ép oly határozottan megvetését és lenézését is ellenei 
iránt, a mi elhallgattatásukra épen nem volt alkalmas mód. Ugyancsak 
ellenök irta Apám mestersége s az enyém és Rossz Verseimről költemé- 
nyeit; de noha ezekben a tréfa az uralkodó, néhány ez időbeli költeménye 
mutatja, hogy a támadások mélyebben hatottak rá s szivébe keserűség 
és embergyűlölet kezdett beleköltözni (Világ és én, Vahot Sándorhoz,) 
Ehhez hozzájárult az a csalódás, melyet iQúkora legjobb barátja, Szeberényi 
Lajos és a pápai önképző-kör vezetőtagjainak ellenséges föllépése okozott, 
kik Tavasz zsebkönyvükben kiadták jelenlegi neve alatt, megkérdezése nélkül, 
ifjúkori zsengéit, melyekkel szemben pedig senki sem lehetett szigorúbb, 
mint ő, ki az összest megsemmisítette; sőt még becsületében is meg- 
támadták, szerénytelenséget, pöfifeszkedést vetettek szemére s mindezt 
1845 február— április havában, épen azon időben, midőn Csapó Etelke, 
halálán mély fájdalomba merülve, irta a Czipruslomhok költeményeit, 
melyekben e leányka emlékét örökítette meg. 

Közben, míg ezek történtek, megjelent Petőfinek két újabb műve: a 
János vitéz és a Czipruslomhok, melyek a kritizálásra újabb anyagot 
szolgáltattak, noha kevésbbé adtak okot a támadásra, mint előbbi művei. 
De annál inkább adtak ezekre tápot hetenkint megjelent költeményei, 
különösen a miatt, hogy az Életképek 1845 január 25-én Hirlapi méh ez. 
kritikai szemléjét indította meg a divatlapok megbirálása végett, melyet, 
Petőfi irányával ellentétesen, az első félévben Garay János, a másodikban 
Hazucha Ferencz vezetett Hirlapi ör czím alatt, s ugyané lapban Moholy 
aláirással egy álnevű támadás is érte. Ehhez járult, hogy a Hmtderü e 
példára május 20-án az ugyancsak Petőfiellenes Laprostát s a Pesti 
Divatlap meg június 5-én a Lapszemlét indították meg; de ez utóbbi 
azon rövid idő alatt, míg fennállt, természetesen Petőfit védte. így a költő 
a legsajátosabb ellenségeskedésbe került bele, melyet különösen élessé tett 
két dolog: egyik az, hogy május 29-én egy nyilt levelet irt az akkor tett 
felsőmagyarországi útjából (május L— június 26.) Vahot Imréhez, s ebben 
bírálóiról a legnagyobb kicsinyléssel nyilatkozik; másik az, hogy 1845 

ápril 1-től verseket Vahot rábeszélésére csak a Pesti Divatlap-ha adott 
s így a másik két divatlap fölszabadítva érezte magát minden kímélettől, 
mihez a véletlen jó fegyvert adott különösen a Honderű kezébe, midőn 
a költőnek Zöld Marczi népszínművét a nemzeti szinház előadásra nem 
fogadta el. Természetesen mindez élesbítette az ellentéteket, melyek való- 
ságos rút hírlapi czivakodássá fajultak akkor, midőn július 5-én a költő 
megkezdte Utt jegyzetei közlését az Életképek-ben^ melyekben nem mulasztja 
el szellemes, de éles vágásokat osztogatni elleneinek s a Honderű által 
támogatott girlandos költészet híveinek. Ezt az alkalmat Vahot Imre sietett 
a maga modorában durvaságokra kihasználni s a Honderü-t oly megjegy- 
zésekre feljogosítani, hogy Petőfi A Honderü-höz czímű költeményét irta 
ellene, a mi a Honderü-t a végletekig fölingerelte s mindezekből folyt, 
hogy a költő az Életképek-kd is teljesen meghasonlott. Mindezek előzmé- 
nyei annak a bírálatnak, melyet Frankenburg Adolf megbízásából Császár 
Ferencz adott az Éleiképek melléklapjában, az Irodalmi óV-ben 1845 aug. 
16-án Petőfi összes eddigi működése ellen. Ennek feladata lett volna a 
költőt a szépirodalmi és aesthetikai kritika eszközeivel megsemmisíteni s 
ehhez Nagy Ignácz is csatlakozott Menny és pokol s egy névtelen a 
Magyarkák czímű pamphletjeikben. 

Mindenesetre meg is semmisítették vagy eltérítették volna őt e táma- 
dások, ha nem lett volna a természetnek az a csodás genieje benne, mely 
felülemelte ellenségeinek mind rosszakaratán, mind jóhiszeműségén s így 
e támadások, ha olykor el is keserítették, egyszersmind megerősítették, 
fölemelték s meggyőződésében megszilárdították. Ám ezekkel szemben 
nem hiányoztak pártolói, védői sem. Vörösmarty és az ő bátorítására 
Vahot Imre, ki ezt saját érdekéből is tette, továbbá mérsékelt arány- 
ban Toldy Ferencz, egész lelkesedéssel az örök-iQú Szemere Pál, hol 
nyíltan, hol magánkörben, Pákh Albert a Pesti Hirlap-han, de legkivált 
a már elfeledett Dobrosy, kinek neve Szinnyei Magyar irók művéből is 
kimaradt, több meleg czikkben a Pesti Divatlap-bsin, habár nem voltak 
a védelemben oly szaporák, mint a támadások és álkritikák igényelték 
volna; de már nevök is elég, hogy ellensúlyozzák támadóinak működé- 
sét s már maga ez a tény is jelzi iránya győzelmét. De még inkább 
mellette volt és pártolta őt az egyetemes hatás, melyet művei tettek, a 
közmeggyőződés melegsége és lelkesedése, mely az egész hazából szólt 
hozzá s szivét az újítók méltó büszkeségével töltötte el. 

Ferkxczi Zoi.tAn. 



MIT KRITIZÁLTOK? 

(Paródia Petőfi ŐRÜLT-jére.) » 



(1846.) 



. . . Mit kritizáltok? 

Takarodjatok innen! 

Nagy munkába' vagyok. Sietek. 

Drámát írok! 

A milyet még nem látott a világ. 

Csak szinre jutna! De nem engedi 

A bírálók irigykedő hada. 

Hahaha! 

Mert ilyen az élet — a mi életünk: 

írunk, veszekszünk, 

De a kritika azt mondja, csitt! 

Egyszer már én is meghalék. 

Sujánszkit adták kezembe 

A kik Pindusra tolták Hiadort. 

S mit tettek gyilkosaim 

Hogj' gaz tettöket elleplezzék? 

Midőn kiterítve feküdtem 

Szavalni kezdték Kövesit. * 

Szerettem volna felugrani. 

Hogy torkukba fojtsam szavukat. 

De nem fojtom oda gondolám: 

Szavalják ők az »Esti dalok «-at 

S fuladjanak meg tőle! 

Hahaha ! 



" 1846-ban készült, de nyomtatásban most jelenik meg először. 

' Császár Ferencz írt egy füzet verset Esti dalok czímmel Kövesi Kálmán név alatt. B. 

És hol temettek el? A » Spiegel « -ben. ^ 

Ez volt szerencsém, 

Mert a » Honderű « kiása síromból. 

Ez az állat volt egyetlen jótevőm ; 

Ezt is megcsaltam. 

Ö »didaskáliáim« * akarta megenni, 

S én drámámat adtam oda, — 

S ez oly sületlen volt, hogy megdöglött tőle. 

Hahaha ! 

De hiába, csak így jár. 

Ki a kritikussal tesz jót. Mi a kritika? 

Mondják, virágnak gyökere, 

Mely a » Szemle « -ben » vinil. 

De ez nem igaz. 

Száraz kóró nálunk a kritika, 

Melynek gyökere 

Ott lenn a német iskolában. 

Egy író tanított engemet erre, 

Ki nagy bolond volt, mert éhen hala. 

Mért nem kritizált, mért nem plagizált? 

Hahaha! 

De mit kaczagok mint a bolond, 

Hisz* sírnom kellene, 

Siratnom, hogy oly gonosz a kritika. 

Még Bajza is, éles szemével 

Gyakran siratja, hogy megalkotá. 

De mit használ az ő könyüje is ! 

Rossz földre hull, a » Honderű « -re, 

Hol ZerfB lábbal tiporja. 

S mi lesz belőle, az ő könyéből ? 

Sár és piszok. 

Hahaha ! 

Oh Zerffl, Zerffi, zsoldos kritikus! 

Érdemdíj orrodon a fricska, 

S emléklapod az » Irodalmi deres. «* 

Hát ez-é didaskáliáid jutalma : 

Egy fricska s az » Irodalmi deres « ? 

Hahaha ! 



* Zerffi Pestre jövetelekor e német lap belmunkatarsa volt ; P. Horváth L. innét vette át lapjához. B. 
■ Z.-nek főkép Petőfi ellen írt s dr. Laube Henrikhez czímzett irodalmi-levél-csoportja a 

> Honderűben*. B. 

• Kritikai lap 1845—46. Szerk. Erdéh'i János. B. 

♦ Harapófogó Dániel név alatt írta s adta ki Kecskeméten Vas Gereben e kis röpiratot Zerffi 
ellen B. 

S tudjátok-e mit tesz az írói nyelven, 

Midőn Zerffi azt mondja: kritika? 

Ez azt teszi, hogy el ne olvasd. 

Én olvastalak téged oh kiitika! 

Egy harmatcseppnyi belőled 

Émelygősb mint a » Meghasonlott kedély. « * 

Láttátok-e már Hazuchát 

Midőn a » Nemzetes Úr* * szánt rajta, 

És vettet véle tökmagot.? 

Láttátok-e már a » Szemle «-t, 

E czopfos mukkért, 

Kezében Shakspeare »sülyesztői«-vel?' 

Hahaha ! 

Ha nincs prenumeráns, elvész a lap. 

Nincsen prenumeránsod oh Honderű, 

Elveszned kell! 

Még várok júliusig, 

S ha ekkor sem lesz a végítélet: 

Hugó Károlylyal iratok beléd 

» Honösztön «-t, és a Honderűt* 

Nodier-hez röpítem.* 

Hahaha! 

Berecz Károly. 

* Ilyen czímű regény Hazucha-KelmenfTy Lászlótól. B. 

* A » Nemzeti Ujság« konzervatív- klerikális lap gúnyneve. Hazucha belmunkatársa volt. B. 
» Czélzás a »Szemlé«-ben folyt vitára : a színpadi sülyesztőkről. B. 

* Hugó Károlytól — a ki különben is se írni se beszélni nem tudott magyarul — néhány vad 
vers jelent meg a > Honderű <-ben, ezek közt a rettenetes > Honösztön < is. B. 

* P. Horváth Lázár egyik párisi levelében Nodíer-ről azt írta, hogy együtt ebédeltek, — csak a 
levél kelte nem vágott össze ez állítással, a mennyiben Nodier már több hónappal az előtt . . . meghalt. B. 

A BOLDOGSÁG KÜSZÖBÉN. 

(AZ ERDÓDI NAPOK.) 

Az 1847-dik év pünkösd előtti csütörtökjén országos vásár volt 
Erdődön. Én több uradalmi tiszt ismerőseimmel, kik e napra Erdődre 
jöttek, a vásár sátrai közt sétáltam, a mikor a majtényi kasznárság két 
igás lova a vendéglő előtt megállott és egy klakkalapos uri ember szállott 
ki a bricskából. 

Petőfi volt. Táskával a kezében, felém közeledett, de alig maradt 
időm, hogy őt a mellettem álló ismerőseimnek bemutassam, mert azonnal 
félrevont és kért, hogy siessek vele szállásomra. Féltizenegy óra lehetett. 
A vendéglő előtt álló lovakon végig tekintve, könnyen kiszámíthattam, 
hogy a reggeli után, fél kilencz órakor indulhatott el Nagy-Majtinból. 
Szállásom alig volt kétszáz lépésnyire a vásártértől s mindössze egy 
tág, de szerényen bútorozott szobából állott. A mint beléptünk, a szeg- 
letbe dobva uti táskáját, komoly arczkifejezéssel és némi izgatottsággal 
csak ennyit mondott: 

— Tudd meg, hogy ezen a napon dől el a sorsom s még ha szülei 
bele nem egyeznének is, erősen bízva a Júlia levelében olvasható nyilat- 
kozatban, elválaszthatatlanul egymáséi leszünk örökre. 

— Kedves Sándorom! Ne légy olyan kislelkű. Némi megnyugtatá- 
sul és vigasztalásul annyit már is elmondhatok, hogy Júlia anyja erősen 
tartja magát, de atyját okkal-móddal kibékítheted. 

— Mindezt már én is tudom. Mondj valami ujabbat és okosabbat!? 

— Legyen ! Júliával vasárnap, mise után, a templom előtt találkoztam. 
Az izgatottságnak vagy elfogultságnak legkisebb jelét sem vettem észre rajta 
sem magatartásában sem arczkifejezésében, sőt mosolyogva ennyit súgott 
a fülembe : » Sándort pár nap múlva látni fogom. « Atyjával egyedül volt 

Petőfi-album. 7 

a templomban s az öreg, engem meglátva, olyan haragos pillantásokat 
dobott felém, mintha valami házasságközvetítő ügynökségnek volnék 
főnöke vagy képviselője. 

— Egészen természetesnek találom, hogy ki nem állhat és én magam 
sem értem, hogy mi jogon avatkozol te a mi ügyeinkbe, — szólt Sándor 
meglehetősen mogorván. 







Az erdődi vár. 



— Miattam csinálhattok, a mit akartok, annyit azonban megenged- 
hetsz, hogy a szerénység határai között inkább örüljek boldogságtoknak, 
mint fájdalmat érezzék akkor, ha azt valami véletlen megakadályozná. 

— Köszönöm! De most azt mondd meg: hol fogunk ebédelni.^ 
Majtinban kávénál egyebet nem kaptam, az én paraszt gyomrom pedig 
ez édesen keserű kotyvalékon kívül valami sódar- vagy szalonnafélét is 
szívesen bekebelezett volna. 

— Pontban tizenkét órakor atyámnál ebédelünk. Most már anyám 
is nagyobb előzékenységgel és szívességgel fogad, mint első ebédünk 

alkalmával, mert tudja: ki vagy, mi vagy; mert neved olyan ismeretes az 
országban, mint Hugó Viktoré Parisban. 

— Most hagyj magamra, hogy följegyzéseimet befejezhessem — 
vágott szavaimba Petőfi. Menj szüléidhez, mondd meg, hogy olyan ven- 
dégük lesz, kinek nevét emlékül az utódoknak kárminnal jegyezzék be a 
kalendáriumba. 

Az ebéd talán a szokottnál is csendesebben folyt le; de a mit tőle 
még soha sem hallottam: ebéd közben a Szendrei vagyoni állásáról kér- 
dezősködött. Atyám elmondta, hogy gazdag ember ; mire Sándor az örömnek 
vagy tetszésnek legkisebb jelét sem mutatva, tovább nem kérdezősködött. 
Ezután csak Janka nővéremmel társalgott, ebéd után pedig papirt és 
czeruzát kért és elég hosszú és tágas kertünkben fel s alá sétálva, 
alkalmasint verset irt vagy jegyezgetett. 

Délután öt óra volt, a mikor a vár felé sietett. Csaknem bizonyosra 
vettem, hogy Júliával hol találkozik. 

A vártól keletre volt a felügyelői konyhakert. A kertben volt néhány 
gyümölcsfa, veteményes ágyak, méhes és mintegy négyszög holdnyi tó, 
melyet a Homorod patakja táplált vízzel. 

Ha Petőfi Erdődön megjelent, rendesen itt találkozott Júliával. 

Éjjeli tiz óra volt, mikor borsó-utczai lakásomra benyitott. 

— Derült arczkifejezésedből és szemeid ragyogásából látom, hogy a 
napot nem vesztegetted el. Talán bizony a várban meg is tartottak vacsorára ? 

Gúnyosan felkaczagott. 

— Pákh Józsefnél, uradalmi ügyészeteknél voltam, a ki szeretetre, 
tiszteletre és becsülésre méltó ember, mert szerény könyvtárában nem- 
csak a Vörösmarty, két Kisfaludy s néhány kasza-kapa kerülő iró munkái 
láthatók, de, képzeld meglepetésemet, megvannak ott az én költeményeim 
is díszkötésben. Nála vacsoráltam. De hagyjuk ezt s mondd meg nekem: 
kit tartasz te boldognak? 

— Vallásos embernek erre nem nehéz válaszolni, — feleltem. Azt 
tartom boldog embernek, a ki hisz, remél és szeret és ezt a három kin- 
cset haláláig megőrzi. 

— Maradjunk csak a szerelemnél és azután halld meg, hogy a mai 
naptól kezdve nálamnál boldogabb ember nincs a föld kerekségén, mert 
mi ma Júliával örök hűséget esküdtünk egymásnak, és nem holmi ünne- 
pélyes szertartással, hanem az isten szine előtt jegyeztük el egymást. 
Tudd meg, te szerencsétlen flótás, hogy én a mai alkonytól kezdve 
vőlegény vagyok! 





Szendrei Júlia 

Barabás Miklós rajza. 
(1848.) 




Petőfi Sándor 

Barabás Miklós rajza. 
(184a) 

Még örülni sem mertem hangosan, nehogy boldogságában egy perezre 
is megzavarjam. 

Reggel nyolcz órakor ugyancsak az uradalmi ügyész négy lovas 
fogatán hajtatott el Nagy-Károlyba. Onnan ki vitte tovább Pestig: azt 
nem tudom. 

A csütörtök utáni vasárnapon Júlia, szokása szerint, atyjával újra 
megjelent a templomban. Valamivel későbben érkezvén, ők az oratóriumban, 
én pedig a gyóntatószék közelében foglaltam helyet s onnan jól megfigyel- 
hettem úgy az atyának, mint leányának arczkifejezését. Rajtuk a legcse- 
kélyebb változást sem vettem észre. Júlia, a mint meglátott, mosolylyal 
ajkain, egy hosszabb tekintetet váltott velem, s azután újra imakönyvébe 
mélyedt. Én, a ki már mindent tudtam, szinte derült arczczal tekintettem 
feléje. Már régebb idő óta úgy ismertem, mint makacsságában és enge- 
dékenységében egyaránt szeretetre méltó gyermeket. Valamivel előbb 
menve ki az egyházból, mint ők, reájok az egyház ajtajánál várakoztam. 
Csakhamar megjelentek. Juliska mosolyogva e szavakkal fogadott: 

— Ön már régebben meggyőzött arról, hogy örömömben és fájdal- 
mamban igaz szívvel osztozik. Tudja meg tehát, hogy tegnap óta menny- 
asszony vagyok. 

E rövid szóváltás után hintójukhoz siettek és elhajtattak. Rövid idő 
múlva én is távozóban lévén Erdődről, a déli órákban siettem a várba, 
hogy tőle elbúcsúzzak. Szemenes Ágnessel, az alerdész leányával adtam 
tudomására, hogy a vár alatt fekvő dámvadasban, a kuglizó melletti 
padon találhat. Biztosra vettem, hogy Júlia nem várakoztat sokáig magára. 
Délfelé csakugyan meg is jelent és kezét nyújtva, tőlem e szavakkal 
vett búcsút: 

— Szivemből kivánom, hogy egész életében olyan boldog legyen, a 
minő most én vagyok! 

— Tehát olyan nagyon szereti Sándort ? — kérdeztem minden kétkedést 
kizáró hangon s nem minden kíváncsiság nélkül válaszára. 

— Ön mindig igazabb emberem volt, mintsem hogy megcsalni 
kivánnám. Tudja meg tehát, hogy én úgy szeretem Sándort, mint egy 
szellemi és magasztos lelki tulajdonokban gazdag könyvet, a melynek 
kötése azonban nem felel meg becsértékben a tartalmának. 

— És mit művelne, ha e könyvet ellopnák vagy elvesztené? 

— Fájó szívvel emlékeznék vissza veszteségemre ; de ha nem lehetne 
többé reményem, hogy föltaláljam, igyekeznék egy tartalomban hasonlóan 
gazdag könyvet szerezni. 

Igaza volt! Ilyennek ismertem őt, míg változatokban gazdag, majd 
borús, majd derűs életét korai halála be nem fejezte. 

1847-ben szeptember 8-án a vár kápolnájában mondták el a föld és 
ég ura előtt azt az esküt, a mely határozandó volt jövőjük felett. 

Már Pesten voltam, mikor e máig megőrzött sorokat kaptam Júliától : 
»Azt már tudja, hogy megesküdtünk, de azt sem én nem tudom, sem 
ön nem tudja, üdv vagy kárhozat vár-e reánk a jövőben ?< 

Lauka Gusztáv. 



Közös DICSŐSÉGÜNK. 



Nagy nevű lantosa, dísze a magyarnak, 
Elvitatni tőlünk hányan nem akarnak! 
Az övé vagy, rácz s tót fennen hirdeti, 
Nem ősi magyar vér lüktetett szívedben. 
Ott van az áruló öröklött nevedben. 
Magyaros köntöse el nem födheti. 

Hiú hánykolódás! — Por, hamu mit érnek? j 

Balgaság kutatni parányit a vérnek, | 

S esküdni a névnek holt betűire. i 

A szív egy érzése, az ajak egy nyelve. 

Egy lelkes lángolás egy honnak szentelve \ 

Igaz rokonságnak ez a bélyege. i 

I 
Atyafiak délen s az éjszaki részen. 

Ne sértsen örömünk, hogy miénk egészen, j 

Részt büszke jogunkban mi tilt vennetek? < 

A szív egy érzése, az ajak egy nyelve, 

Egy lelkes lángolás egy honnak szentelve 

Örök lánczczal fűzze hozzá szívetek. 

Álljatok hűségben, mint ő rendületlen, i 

Legyetek reményben, hitben, szeretetben 

Egy család tagjai ő vele s velünk, 

Hazánk ha egyenlőn szeretett szülénk lesz: — 

Legyen a tietek, így is a miénk lesz, 

Közös dicsőségünk, közös gyönyörünk ! 

Torkos László. 



A TIZEK. 



(A« EMLÉKIRATOK-ból.) 




Újult erővel és kedvvel kezd- 
tem 1845-ben — post tot discrimina 
rerum — a rendes lappá változott 
Életképek szerkesztéséhez. 

Külső alakját meghag3rván, fő 
gondomat oda irányoztam, hogy valódi 
íróink jelesbjeit lapom számára kizá- 
rólag megnyerjem. Az a parányi erő, 
melyet szépirodalmunk addig felmu- 
tathatott, három divatlapra oszolva, 



Petőfi Sándor. 

csekélynek tetszett arra, hogy olvasó 
közönségünk sokkal finomult, szinte 
követelő Ízlésének tökéletesen megfe- 
leljen, s azért szüntelen szemeim előtt 
lebegett egy »írói szövetség« létre- 
hozása, mely nálunk nagyon is érez- 
hető hiány volt, miután több felé sza- 
kadozva, inkább ellenségekül,mint bará- 
tokul állottunk egymással szemközt. 




Jókai Mór. 

Lisznyai Kálmán. 

A dolog így történt: 

Fiatalabb íróink jobbjai: Bérczy, 
Albert), Kerényi, Lisznyai, Obernyik, 
Pálffy, Petőfi és Tompa (kiknek egy 
része mind a három divatlapnak, a 
nagyobbik pedig csak a Pesti Di- 
vatlap s az Életképek munkatársa 
volt) aláirás mellett elhatározták, 
hogy munkálkodásukat ezentúl a 
szépirodalmi lapoktól megvonják s 
erejüket nagyobb dolgozatokra, s 
különösen egy általuk majdan kö- 
zös erővel megindítandó irodalmi 
vállalat kiállítására fordítandják. — 
Collegáim ez úgyszólván égből 
pottyant írói összeesküvést eleinte 
nevetséges oldalról akarták az ol- 
vasó közönség előtt föltüntetni, s 
ez által egyszersmind boszúságu- 
kat, melyet e váratlan tény fölött 

Petőfi-album. 



A fbiadat nehezebb volt, mint 
gondoltam. 

Természete az már a magyar- 
nak, hogy pártokra oszolva önma- 
gát emészti ; s azért — bár a köz- 
pontosítás nagy eszméjét erélyesen 
megkezdtem lapom körül — csak- 
hamar kénytelen voltam azzal ismét 
felhagyni, sajnosán tapasztalván, 
hogy azt még részben sem sike- 
rülend keresztül vinnem. 

Egy évnél többnek kellett el- 
múlnia, míg egy, az akkori szép- 
irodalmi világban némi sensatiót 
okozott körülmény a már fölha- 
gyott tervnek létesíthetését köze- 
lebb kilátásba helyezé, mint remény- 
leni mertem. 

Degré, Jókai, Kaján Ábel, (Pákh 




Tompa Mihály. 

Degré Ali^jos. 



éreztek, ügyesen elrejthetni 
vélték; én azonban komo- 
lyabb szempontból tekintvén 
a dolgot, s ily ifju erők elvo- 
nulását a szépirodalom te- 
réről lapom és olvasóim 
érdekében is érzékeny vesz- 
teségnek tartván, egy pár 
hónap múlva — mialatt a 
szenvedélyeket kissé kitom- 
bolni hagytam — a kö- 
vetkező levelet intéztem 
az úgynevezett tizek taná- 
csához : 

»Tisztelt barátim! Né- 
hány hó előtt önök egy nyi- 
latkozatot bocsátottak közre, 
melyben határozott szándé- 
kukat jelentették ki, a joumal irodalomról egy időre lelépni. Erre két czél 
vezérelhette önöket : egyik^ hogy tehetségeiket ezentúl önálló művek alko- 
tására fordítva, magukat a napi ér- 
dekű tárgyak kezelésével el ne forgá- 
csolják; a másik egy füzetenkint 
megjelenendő Almanach egyesült erö- 
veli kiadása leendene. — Balitéletesek 
ugyan egy harmadik okot is emle- 
getnek: melynek személyes tekinte- 
teken kellene alapulni, mit én azonban 
motiválni nem tudok, hinni pedig nem 
akarok. — Az elsőbbi czél, mint ezt 
azóta többen önök közül tettleg bizo- 
nyíták, részint közönség elibe lépte- 
tett, részint tudtomra munkálatban 
levő önálló műveikkel erélyesen meg 
lőn közelítve — s az irodalmi fejlő- 
dést figyelemmel kísérőnek lehetetlen 
az ebbeli haladáson szívből nem örül- 
nie ; az utóbbi vállalat azonban, hihe- ^^^ ^ibert. 

tőleg előttem is ismert okokból, kevésbbé látszik a kivánt czélnak meg- 
felelni. 

Az Almanach-litteratura sokkal kisszerűbb, sokkal szűkebb körre 
szorított, minthogy jól ismert nevekkel biró tehetségek magukat ennek 
korlátai közé temessék. S mi következett belőle? Hallgatás, pangás az 
írók részéről; elégületlenség, hidegülés a közönségéről. Mert míg önök 
visszavonultak a lapirodalom teréről, addig az elébb szellemi kisebbség- 
ben tartott irodalmi töredék kapott túlnyomósságra azon; ismeretlen 





Bércsy Károly. 



KAláa Ábel. 



középszerűségek küzdtek föl magukat nyilvános kárával a szépirodalomnak 
úgy mint a közönségnek. Pedig nincs tér és mód, melyen bármely kor- 
szerű eszme, erkölcsi vagy honfiúi, erősebben birna hatni közönségünkre, 
mint a szépirodalom tere. 

Veterán íróink nagyobb része — hála nekik és elismerés az eddigi 
küzdelmekért — most már örömestebb élvezi nyugalmát, vagy az élet 
nehezebb fáradalmaival harczol; önök azok, kiknek most, ha valaha, kell 
egyesült erővel föllépniök a sikra, hogy azon — ismerve az irányt, mit 
honfinak és becsületes embernek követni kell — az igazság és honérzet 
diadalát kivívni segítsék. 



8» 

Ezért fblhivom önöket — minden önzés és ámítás nélkül — nem- 
csak a magam, hanem inkább a közügy érdekében, hogy félretéve minden 
mellékérdeket, s netalán — mit valószínűnek nem látok — neheztelést: 
bontsák föl úgy is csak ideiglenesen kötött társadalmi szerződésüket, s 
kezdjék meg újra a hatást, mire erkölcsi és honfiúi tekintetben önlelkük 
sugallatától fölhivatva vannak, emelve sajnosán nélkülözött munkálataikkal 
a divatlapok közül bármelyiket, melynek iránya önmeggyőződésükkel 
összehangzik. 

Adjon az ég önöknek áldást és egyetértést, szavaimnak pedig kivánt 
sikert. Maradtam stb.« 

A válasz, melyet ez őszinte és barátságos fölszólításomra nyertem, 
így hangzott: 

»Tisztelt Szerkesztő Úr! Önnek folyó (1846-dik) évi november 
7-dikén hozzánk intézett, s reánk nézve több tekintetben hizelgő felszó- 
lítása által nem csekély mértékben érezzük magunkat megtisztelve. — 
Egymásközti kölcsönös szerződésünk múlt július l-jétől egy évre köt- 
tetett, s így önnek baráti felszólítása nélkül, legalább nemleges tekin- 
tetben, jövő 1847-dik július l-ig tartott volna. Tettleges része alakulá- 
sunk czéljának nem nyilvánítható akadályok miatt teljesülésbe nem 
mehetvén, ön felhívásának vétele után, de leginkább az ön által előadott 
motívumoknál s a divatlapok nagyobb része által szorosabban kifejtett 
irány- és programmnál fogva, társulatunk a jelen voltak s a beküldött 
nyilatkozatok közmegegyeztével fölbontottnak nyilváníttatott, s az adott 
szó kölcsönösen visszaadatott. — Ha a magyar irodalmi körülmények az 
eddigieknél netalán jobbra változnának, most szándéklott, de foganatba 
nem hozhatott czélunk bizonyosan újra egyesítend bennünket. Most 
azonban szívesen engedünk ön felszólításának, és — közremunkálásunkat 
előlegesen is igérve — a mi által a szépirodalom emelésére s ennek 
folytán a közügy előmozdítására nézve csekély tehetségeink befolyással 
lehetnek, mindazzal az olvasó közönség elibe föllépni, különösen a dolgok 
jelen állapotában, legszentebb kötelességünknek ismerjük. — Kelt a tár- 
sulat 1846-dik november 16-diki gyűléséből. Kaján Ábel, m. k. tár- 
sulati jegyző. « 

Szükségtelen említenem, hogy ily elismert iQu erők közremunkálása 
által lapom újabb, pezsgőbb életet nyert, s kedvezőbb reményekre jogo- 
sított további fönnállása iránt. 

A sort Jókai kezdé meg mindjárt a jövő lapban Sonkolyi Gergely 
czímű humordus beszélykéjével ; követték őt egymás után Degré^ 

Lisznyai, Petőfi (Az Örült czímű gyönyörű költeményével), Pálflfy s a 
többiek. 

Magától értetik, hogy e fiatal barátaim az ürt, mely itt-ott dolgozó- 
társaim sorában támadt, tökéletesen kitöltötték. 

Frakkenburq Adolf. 



AZ „EMLÉNYEK"-BÖL. 

1855 



...De nyugszik immár csöndes rög alatt, 
Nem bántja többé az Egy gondolat. 

Mely annyit érze, hamvad a kebel, 
Nyugalmát semmi nem zavarja fel. 

A lázas álom, a szent hevülés, 
Ama fél jóslat,... vagy fél örülés, 

Mely a jelenre hág, azon tipor 

S jövőbe néz — most egy maréknyi por. 

De jól van így. ö nem közénk való — 
S ez, a mi fáj, ez a vigasztaló. 

A köny nem éget már, csupán ragyog; 
Nem törlöm még le, de higadt vagyok. 

Gyakran, ha az ég behunyta már szemét, 
Gyakran érzem lobogni szellemét. 

Szobámba leng az a nyilt ablakon, 
Meg-megsimitja forró homlokom. 

Hallom suhogni könnyű lépteit 
S önfeledve ajkam szól: te itt?... 

S döbbenve ismerek fel rajzomon 
Egy-egy vonást, mit szellemujja von. 

»Övé! kiáltom, itt, ez itt övé: 
A szin erős, nem illik együvé !« 

És áldom azt a láthatlan kezet... 
Mulass velem soká, szelid emlékezet! 

Arany János. 



SZENDREI JÚLIA. 



Már azon semmiféle hatalom sem segíthetett, hogy ez a daczos, 
szilaj természetű kis gyermekleány, Juliska, nem serdült olyan hajadonná, 
kit a környékbeli tante-ok a konvenczionális ildom szempontjából kifogás- 
talannak tarthattak volna. 

Szülei elkényeztették ; minden vágya teljesült. Sima és nyugodt voná- 
sainak láttára senkisem gyaníthatta, mily örvények zajlanak szíve mélyein. 

Ha örült: nagyon, szinte félelmesen tudott örülni; ha játszott: 
gyermekké lett teljesen; kaczagott, sugárzott, — de sokáig nem szeretett 
sem mulatni, sem gyönyörködtetni. Hirtelen magába zárkózott, össze- 
vonta túláradó kedve szirmait, mint hűsülő fuvalom érintésére a virág, 
s elnémult, mint a váratlanul megszakított dallam valamely hárfa 
húrjain. 

Leült zongorájához, ujjai végig viharzottak a billentyűkön, de néhány 
akkord után felugrott, — könyvet vett kezébe, egy pillanatig olvasott, 
becsapta, félrelökte; oda sietett a nyitott ablakhoz s tekintete nyugtalan 
madárként röpködött a tündéri táj fölött. 

Szemközt az erdődi ódon vár, a Drágffyak egykori sasfészke, szá- 
zados tölgyek és bükkfák társaságában; vadrózsákkal csipkézett halmon 
a Zápolya uralmát hirdető góth stilű egyház, odább szőUős dombtetők, a 
szent Donát tiszteletére épült kápolna ; alant virágos rétek, cserjék, ligetek, 
hol a csalogányok egész zenekara csattogott s honnan menták és 
ibolyák illatfelhői szállongtak fölfelé. A hunyó nap sugarai mindezt a 
sok szépséget meleg színekkel vonták be s a leboruló alkony szelid 
koloritja úgy ömlött el e felséges vidéken, mint valamely titokzatos 
hangulat, mely arra van hivatva, hogy egy pillanatra kiengesztelje a 
szivet az élettel. 

S a fiatal leány zajló lelkének háborgása ilyenkor lassankint le is 
csillapult. így egyedül, saját álmai fényébe temetkezve, érezte csak magát 
nyugodtnak és elégedettnek. 

Máskor nem. 

* * * 

Atyja gazdatiszt volt s mély rokonszenvvel csüngött leányán, a ki 
szabadon és korlátlanul gyűlölt minden köznapit. A gazda életét és fog- 
lalkozását egyformán nyomorúságosnak tartotta; nem érezte magát jól 
az uradalmi körökben, unta a száraz és szellemtelen gazdasági üléseket, 
még jobban az atyja alatt álló hivatalnokok széptevéseit s teljes szívvel 
megvetette azokat a simára fésült, képzelgő és üresfejű vidéki nevezetes- 
ségeket, kik azt hitték, hogy boldogíthatják, ha megkülönböztetik vagy 
megkérik. 

Szelleme a pajzánság és komolyság különös vegyületéből állott, mely 
vonzott is, meg bátortalanított is. Már élete tavaszán érezte és tudta: 
mit és mennyit ér ? Ábrándjaiból nem lehetett lealkudni semmit s kik égő 
szívvel közeledtek feléje: elgázolt szívvel vonultak vissza tőle. 

Ez a boldogtalan teremtés — szerencsétlenségére — nem a Gánse- 
blümchenek fajtájából való volt. 

Lénye tüneményes, szertelen, fenyegető és vad, mint a körülötte 
készülődő idő, mely sajátságos világosságával, tűznapjának kévékben hulló 
nyilaival, izzó levegőjével, bizarr alakú, zavartan hömpölygő s félelmes 
robajú vészfelhőivel nyilván orkánt hirdetett mindenfelé. 

Az ily szokatlan színű levegőben minden tárgy elveszti a maga 
rendes arányait. A jelenségek mintha reszketnének, a körvonalak nőni és 
hullámzani látszanak; valami különös rángás, idegesség czikáz végig 
mindenen és jaj annak, kinek különben is hajlama van az exaltáczióra, 
mert ilyenkor az álmok fénylőbbek és lázasabbak, — a vér nemcsak 
lüktet: villámlik is, s a képzelet semmit sem tart lehetetlennek, még azt 
sem, hogy diadalmaskodjék végzetén, mely menthetetlenül szerencsétlenné 
fogja tenni s izenként tördeli szét merészen süvöltő szárnyait, mielőtt 
végkép alábuktatná égi magasából. 

E szenvedélyes, különcz lény egy még fellengősebb és különczebb 
természettel szövetkezett; egy minden egyéb, csak nem szép külsejű, éles 
és savanyú modorú ifjúnak nyujtá kezét. 

Megdaczolt a szülők ellenkező akaratával, oda lökte az élet minden 
bizonyosságát, kényelmét a kétes, de dicsőséges jövőért s azt hitte: elég 
ereje lesz megküzdeni a sors minden viszontagságaival és terheivel, nem 
bízva egyébben, mint abban a világokat fentartó hatalomban, mely mindent 
elvállal s mindenről le tud mondani: a szerelemben. 

Egy lángelmének, Petőfi Sándornak a neje lett. 

Két szertelenül lobogó láng, két korlátokat nem ismerő szellem szilaj 
egyesülése volt ez. Vészteljes, viharos, pusztító szerelem. Csók, mely 
öldököl; villám, mely végig villogja az eget s kilobban. 

A leghevesebb érzelmek tűzi veszedelméből támad a legkopárabb 
sivatag. Az exaltáczió mellett ott leskelődik a kétségbeesés s jóformán 
észre sem vesszük : a büszke szív, mely indulataival az eget vívta, éktelen 
düledékké torzul az idők szennyében. 

Petőfi elég erős volt arra, hogy neje költői és különcz lelkének illú- 
zióit egy időre fentartsa, de mégis gyöngébb az ábrándokat lassanként 
kijátszó életnél. 

A túláradó boldogság legragyogóbb heteiben, Koltón, már elvonult 
egy-egy baljós felhő e kiszámíthatatlan kedélyű asszony homlokán és 
szellemén. 

A bérezek »mint szerelem nélküli jegyesek« tekintenek reá s* napló- 
jába a következő titokzatos sorokat irja: 

> Olyat érzek, mintha életemnek egy igen szép, de régen-régen visz- 
szahozhatlanul eltűnt öröméről gondolkodnám . . .« 

Alig néhány hét múlva pedig ezt irja egy Erdődön maradt barát- 
jának: »Van kifejezhetlen, kimondhatatlan érzelem. Nem barátság, nem 
szerelem, nem vonzódás, nem rokonszenv. Mindegyik! Egyik sem! Ha 
távol él tőlem, ha elveszett nekem, nyugalmam alapjában nem zavarodik 
meg, szivem és vérem rendesen lüktet. Mégis kérdezősködöm: szép-e a 
vidék, hol napjai folynak ? Jók-e annak emberei ? Ön boldog-e ? . . . Ennek 
így kellé történnie. Vágytam lelkének hacsak egy részecskéjét is bírhatni 
s e vágyam teljesült. Lelkének e része sajátom, ezt többé vissza nem 
veheti. Széttéphetetlenül köti ez önt hozzám. Ezért fog ön örökös vágy- 
gyal reám gondolni, lelkének azon hiányzó, azon hozzám átszállott részét 
fogja nálam keresni, — ez vonja önt felém. Ezért szeretné tudni jövőmet, 
ezért szeretne örökké látni és nagynak, boldognak tudni engemet, mert 

velem együtt lelke is boldog vagy boldogtalan. Pedig egyike \'agyok azon 
pusztító szellemeknek, kik örökös küzdelemben vannak a teremtő erővel: 
mit ez teremt, ők szétrombolják . . . Talán csak szétzúzni, megsemmisí- 
teni fogom lelkének e hozzám szakadt darabját. Én lennék ennek oka? 
A mint a sors rendelése volt: magamhoz vonnom önt, úgy lehet a sors 
rendelése, hogy általam törjék meg vagy zuzassék szét. De hátha ellen- 
kezőleg csak ezután fog élni és felemelkedni? Valamint oka nem lennék 
vesztének, úgy érdemem sem lenne ez újjászületésben. 

Ki tudja, köztünk a legnagyobb lény mily parányi, önakarat nélküli 
eszköz egy hatalmas, mindeneken uralkodó világtörvény működésében !« 

Ezt a levelet az alig eg}'-két hónapos asszony irta, a ki ekkor már 
bizonynyal jól átérezte, mit áldozott fel az elképzelt üdv sülyedő világáért, 
s már ekkor megkezdte a rémes, szomorú harczot önmagával halálig, 
összeomlásig. 

Mert, a mi ezután következik: gyásztörténet. A szabadságharcz 
felséges küzdelmei utáni hóhéridők fekete története. Nemcsak a haza 
veszett el, de leglelkesebb dalnoka is ott maradt a csatatéren, sárosan, 
véresen . . . 



A kora özvegységre maradt fiatal asszony Erdélybe ment, hogy férjét 

— keresse. Egy ideig élt benne a reménység, hogy tán előkerül. Jó és 
rossz hirek zavarosan váltogatták egymást ; Petőfi él és kimenekült ! Petőfit 
elfogták és Szibériába vitték! Petőfit megölték a csatatéren a kozákok! 

Mi mindent kellett e szerencsétlen asszony szivének átszenvednie e 
napokban! Mint tépdeshette, öldökölhette a bizonytalanság s mint zúzta 
.szét később a bizonyosság! 

> Ha akar még velem találkozni — irja Udvarhelyről egy barátjának — 
nem mondom, az életben, hanem csak mostanában, úgy, ha lehet, menjen 
fel ön Pestre, mert én most Kolozsvárra s onnan Pestre megyek s ott 
leszek két hétig, azután talán az Alföldre s onnan pár hónapra vagy a 
nagy világba, vagy olyan magányba, hol kivülem senkit, egyetlen embert 
.sem találok, hogy ott kitombolhassa magát a lelkem, hogy ott vagy 
végképen megtörjek e csapás alatt, vagy újult erővel újra fölemelked- 
hessen. Nem tudtam meghalni itt e helyeken, hol Sándort elveszítettem, 

— jele, hogy még igen sokat kell küzdenem és szenvednem. Lehet-e más 
czélja is életemnek? Kirabolt, meggyrikolt lelkem lesz-e még képes egyébre, 
mint emlékezetre? . . .* 

Petotí-album. ?> 

íme, a bolygó fény, mely a magára hagyott özvegy révedező tekin- 
tete előtt fellobog s majd később gyászfátyolát is fölégeti! 



Nincs más kigázolás ezzel a vérmérséklettel, mint — tönkremenni! 

Hűvös éjjeleken a szabadban hál, — majd férfi-ruhába öltözik, szi- 
varoz, — embereket keres, a kikkel kolozsvári lakásán egész éjszakákat 
virraszt keresztül dal és pohár közt, hogy elkábulhasson. Agyonhajszolt 
lélekkel űzi a feledést. Egyik szélsőségből a másikba sodródik, mintha 
örvény sodorná. Kétségbeesése összetör minden konvenczionális formát, 
fölkavart indulatainak iszapjával borít el maga körül mindent s a szen- 
vedély és fájdalom forgó viharai közt vergődve, csoda-e, ha a termé- 
szettől különben is heves véralkatú nő elvesztette az erkölcsi egyensúlyt 
s minden iránt elfásult? 

A dajka csóválta hozzá a fejét, ép így csóválta fejét az egész körü- 
lötte suttogó s kritizáló világ, bár bizonynyal sejtelme sem volt arról a 
vad tragikumról, mely e szerencsétlen teremtés lelkét összerázta s lényét 
szinte sarkaiból forgatta ki. 

Ez a szegény asszony hasonlított egy leszerelt hajóhoz, mely a 
fájdalmak viharos tengerén kétségbeesetten hánykódik hullám és örvény 
között, vitorlák, kormányrúd és iránytű nélkül . . . 



A dajka csóválta hozzá a fejét . . . 

De, hogy hűthették volna le a gyermekszoba egyszerű és ártatlan 
örömei e heves képzelmet, e kicsapongó, szövevényes fájdalmat? Hogy 
tarthatta volna vissza minden egyensúlyából kizavart szellemét a köteles- 
ségek hitvány horgonya, mikor fájdalmának egyetlen kaczaja erősebb 
lánczokat is széttépett? 

Mert vannak fájdalmak, néma s áldásos könyekben felolvadni nem 
tudók, olyanok, melyeknek, hogy csak kissé is enyhüljenek, kaczagniok^ 
hahotázniok, tombolniok kell. És bizony ti irigylendő vérmérsékű, a hig- 
gadtság langyos limonádéját minden megrázkódtatás nélkül szürcsölgető 
moralisták, ily fájdalornhoz mindig hiába fogtok lépni azzal a józan és 
bölcs figyelmeztetéssel : 

— Ne tessék kaczagni, hiszen ezt jókedvükben szokták tenni az 
emberek, de tessék rendesen zokogni, sirni, mert ez már így illik 1 

Ki látja közületek, mi megy végbe egy ily omló, alázuhanó lélekben, 
melynek pazarul pompázó világát váratlan orkán villámzápora paskolja 
semmivé s égeti föl, dönti hamuba rémes hirtelenséggel? 



»Egyetlen nyugodt, vagy tűrhető pillanatom sincs, — irja fentebb 
említett barátjához. Mihelyt egyedül vagyok, azt hiszem, megőrülök. 
Minden este ájulásszerű, mély, nyomasztó álom ment meg az öntudattól. 
De még álmaimban is szenvedek s szivem minden dobbanása oly kínos, 
mintha mindegyik utolsó lenne. Ha emberek közt vagyok, megfeszítem 
minden erőmet, hogy uralkodhassam magamon; ilyenkor mintha leplet 
borítottam volna lelkem iszonyaira, ilyenkor legalább nem látok, nem 
borzadok, csak érzek. És csodálatos! Minél betegebb és nyomorultabb a 
lelkem, testem annál épebb, egészségesebb! Elpusztíthatatlan forrása kell 
az életnek, hogy legyen ereimben, mert mindenképen elhanyagolom, sőt 
rontom magamat s arczom és testem olyan, mintha minden nap az egészség 
tengerében fürödném. Mikor leginkább fel vagyok hevülve: iszom, hogy 
tönkre tehessem magamat, — hiába! 

Sürgetve szólítom fel önt, ha lehet, jöjjön el! Nem tudom, meddig 
leszek itt, tán egy hónapig, tovább semmi esetre. Jöjjön, ha lehet és 
tegyen tökéletesen őrültté. Szeretem, ha olyan veszett lélek, mint az öné, 
részt vesz poklom gyötrelmeiben. Épen az én társaságomba s az én 
világomba való az ön ezerszer fölfeszített lelke is! 

Ha eljön, az. irgalom Istenére kérem, hozza el azt a mérget, a mit 
nekem igért. Ha csak részt vesz sorsomban, tegye meg, mert különben 
örökké kisérteni fogom fehér lelkemmel és piros arczommal.« 



Nem tehetek róla, de ez eszeveszett, bizarr fájdalom majdnem arti- 
kulálatlan kitörései és süvöltései azt a hatást teszik rám, mintha vigasz- 
talanul komor, halottian sárgás felhők közt szétrongyolt szárnyú sirályokat 
látnék kavarogni, vagy fuldokló embert hallanék, a mint levegő után kapkod. 

Bárhogyan itélje meg a világ ezt a nőt: erősen tévednek és csak a 
saját szűkkeblűségükről tesznek tanúságot, a kik közönséges mértékkel 
mérik őt. 

Sem a körülötte zajló idő, sem e benne menthetetlenül alámerülő 
jelenség nem voltak közönségesek. A lelkesedésnek s a nyomába lépő 
kétségbeesésnek talán sohasem tűntek fel változatosabb, különczebb 
formái, mint ezekben a lázas években. 

Hány alak szállt minden vád nélkül sírjába! De Petőfinét meglátta 
mindenki, mert omló alakja roncsát egy nagy név glóriája világította meg. 

Életirói nem emlékeznek senkiről, a ki csillapítólag vagy emelőleg 
tudott volna hatni rá, ki — bár erőszakosan — megmentésére törekedett 
volna; de annál tömegesebb azok száma, kik szították kétségbeesése 
vészes lángjait, s mikor már égett, elfordultak tőle, sorsára hagyván őt. 

Vett volna részt véres ütközetben, forgatva kardot vagy lövöldözve 
pisztolyait : senki sem mondta volna nőietlennek ; de mert kétségbeesésében 
őrültségeket követett el: legelőször is (bizony nem valami lélekemelő 
látvány!) saját neme vetette meg. 

Az irgalom és könyörülct egy pillanatig sem gondolt ari-a, hog}'' az^ 
a pokol, melyet ez elgázolt teremtés leveleiben és verseiben annyiszor 
emleget, nem a fantázia festett pokla, sem holmi hivalkodásból, szenvel- 
gésből összekomponált pokol, de égő, eleven kárhozat, s e nő benne 
vergődik és megváltásért sikoltoz. Csak szilaj alakját látták, csak hahó- 
táját hallották, de örvényes lelke vad őszinteségében nem hitt senki sem,, 
még akkor sem, midőn helyzete sötét, rémes humorát ő maga világí- 
totta meg: 

Ne higyj nekem, ha daliásra 
Látod nyílni ajkamat: 
Gondolatot fod e dal, mit 
Kimondanom nem szabad. 

Ne higyj nekem, hogyha hallasz 
Fölkaczagni engemet: 
Megsiratnál, hogyha látnád 
Egy ily perczbcn lelkemet. 



Nem akarom én semmit sem szépíteni a dolgokat, még azoknak az^^ 
adatoknak a hatása alatt sem, melyek Szendrey Júliáról, mint anyáról^ 
elég érzelmes képet rajzolnak. Tudom, hogy Petőfi Szeptember végén 
czímű gyönyörű költeményében olyan kegyelet-szövétneket gyújtott meg^ 
rajongóan szeretett neje számára, melynek egy második szívbeli frigygyei 
szükségkép ki kellett aludnia. 

A mint e nő eldobta »özvegyi fátyolát«: kilépett a Petőfi-kultusz 
azon bűvköréből, mely fényével őt is elárasztá. 

De azt is tudom, hogy e nő szive ott vérzett el férje szive mellett a 
segesvári csatatéren s nem maradt fenn belőle más a további élet számára, 
csak a kisértő, bol3''ongó árnyék, — egykori boldog ábrándjainak tündér- 
zenéjéből csak a magát elsirató rekviemek komor melódiái, nehéz csuklása. 

Ki irigyelné tőle azt a » szívbeli « frigj-et, melynek története egy 
menekülő lélek kényszerű magát odavetése s mel3^nek színleges boldog- 
sága lantján így zokog fel: 

Meghaltam én réges-régen, 
De nem nyughatom békében ; 
Kísértetként járok, kelek, 
Keresve, mit nem lelhetek. 
Keresve a boldogságot, 
Mire sehol nem találok; 
Mi messziről annak látszik: 
Árny, mint én, mely velem játszik. 

Hogyha közelébe érek, — 

Rémképétől elszörnyedek 

S futok vissza koporsómba 

Új kínoktól ostorozva, 

S rám vonom a búbánat-szőtt 

Gyászos, halotti lepedőt 

S várom, míg az ég majd megszán. 

Hogy majd meghalok igazán. 

* ¥■ ^ 

íme, ilyen e nő szétdúlt életének s szomorú költészetének légköre! 

Dobjon rá követ, a ki hibátlannak érzi magát, — de mi, kiket nagy 
és mély perspektiva választ el azoktól az izgalmas, lázas időktől; kik 
nyugalmas és békés emberek vagyunk; hiszünk a kötelesség mentő 
hatalmában, rendesen végezzük napi teendőinket; apró gondjaink és örö- 
meink váltakozása csak az életkedv fűszerét sokszorozza bennünk s 
minden megrázkódtatás nélkül gyakorolhatjuk az irgalmasság erényeit, 
sőt esténként imát rebegve, adunk hálát a jó Istennek, hogy megőrizte 
lelkünket a külső és belső élet rontó zivataraitól: mi ne sározzuk be 
megvetésünkkel még jobban ez elitélt asszony emlékét, de vessük üldözött 
s bolyongó árnya elé az igaz részvét egy-két virágát, nem azért, mert 

Petőtiné, de mert — nagyon szerencsétlen volt. 

ExDiiöDi Sándor. 



NEM HALT MEG A DALNOK... 



Tábortüzek éber lángját veri vissza 

A vérszínű éjben a távoli ég. 

Orkán veti fellegvárából a síkra 

izzó repülésű parittyal<övét. 

Czikáz a viharfény, fáklyája a vésznek, 

Mely utat a földrül az égre hasít. 

Ez éjben, a melyben villám a szövétnek, 

Olvasom, oh költő! könyved dalait! 

Mily hangok! a könyv szól oly szörnyű haraggal? 

Nem mennydörej-é e szilaj riadó, 

Mely mint dühös érczkos, bástyádra levagdal 

Láthatlan erővel, kevély Jerikó! 

Úgy illik e hang a közel zivatarhoz. 

Mely készül e honra zúdítni dühét ! . . 

Nem halt meg a dalnok; ma nyúlt csak a lanthoz! 

Eltűnt; de ha itt a nap: újra kilép! 

Óh jöjj, ki sírodban nyugszol temetetlen, 
S vagy megsiratott, örök életű holt! 
Mint lepke csak alszik a síri lepelben: 
Bölcsőd legyen a rideg éjjelű bolt ! 
Jöjj ! néped epedve vár özvegyi gyászban, 
S közelgeni vél, ha nehéz az idő, 
És északi fényben, villamlobogásban. 
Gondolja: Petőfi megint haza jő! 

Még egyszer, utolszor, zendűljön a lanton, 
A rózsaölelten, — zengjen a húr; 
Önts lelket az élők szivébe te, phantom, 
Mígnem haragunk tűzvésze kig>'úl! 
Harsogjon a lant! . . S ne pihenj le, de üldözz. 
Mint szellem, a mely haza járva kísért ; — 
Csak gyilkosidat ha tiporva a földhöz, 
Állunk boszut átszögezett szivedért! 

Bartók Lajos. 



PETŐFI SÁNDOR KÖLTŐN. 




1846. szeptember 8-kán Nagy-Károlyban vol- 
tam, az akkoriban úgy nevezett quartialis generális 
megyei gyűlésen, midőn a városban híre kelt, hogy 
Petőfi Sándor látogatóba jött barátjához, Riskó 
Ignáczhoz, s nála van szállva. 

Nem sokat törődtem vele, s némileg még 
büszantott, hogy olyan nagy dolgot csinálnak belőle. 

Vacsorálni mentünk a Szarvas - vendéglőbe, 
Darvay Ferencz, Haray Viktor és többen, kikre 
már nem emlékszem. Leültünk egy asztalhoz; átel- 
lenben velünk, a legtávolabbi asztalnál ültek Riskó 
Náczi, Papp Endre, egy ismeretlen és mások. 

Haray vacsorálás közben felém hajlik, s azt 
mondja : 

— Az ott Petőfi Sándor. 

— Bánom is én! — felelém közönyösen. 
Vacsora végeztével feláll Haray s ahhoz 

az asztalhoz megy, melynél Petőfi vacsorált és 
Papp Endre által bemutattatja magát. Petőfi 
feláll, kezet nyújt Haraynak és élénken beszél- 
getni kezdenek. Később véletlenül arra tekintek 
s látom, hogy felállanak és felénk közelednek. 
Haray tekintetéből kivettem, hogy hozzám hozza Petőfit, felálltam és 
elébe mentem. 

Haray végezte a bemutatást. 

Első szava, melyet hozzám intézett, ez volt: 



Teleki S. az tftvenes években. 

(Uorsos karikatúrája.) 

— Ön az első eleven gróf, a kivel beszélek. 

— Hát döglöttel beszéltél-e? — kérdem némi savanyúsággal. 

— Az magam is voltam, komédiás koromban. 

— Na czimborám, velem ugyan nem sokat nyertél, mert magam is 
csak olyan vad gróf vagyok. 

Rám nézett ; szemeiből láttam, hogy ezt a feleletet nem várta ; kezet 
nyújtott s a jég meg volt törve. 

Asztalunkhoz ült s hosszasan quaterkáztunk együtt. 



A mint e sorokat írom, fölelevenül emlékemben Petőfi alakja, s látom 
őt magam előtt, úgy, a mint először láttam. 

Közép termetnél valamivel magasabb alak, sugár növéssel, arányos 
testtagokkal, fesztelen mozdulattal, sűrű, tömött, felálló, kurta, fekete hajjal, 
melyet jobb kezének ujjaival beszéd közben gyakran hátra felé simított; 
közép homlok, a két szemöldök közt néhány ráncz, a mély gondolkodás 
jele, szép, rendes, barna szemöldökök, csillámló bogár szemek, melyek 
beszéd közben csillogtak, s midőn lelkesült vagy költeményeiből szavalt, 
fényesen ragyogtak; ez volt arczának legszebb része, ablakai költői lel- 
kének; egy kevéssé a homloknál meggörbült orr, szép, kicsi száj, rendes 
fehér fogakkal; arczának bőre sárgás-barna volt, egynéhány szeplőfor- 
májú még barnább foltocskákkal ; ajkai a szokottnál valamivel vastagabbak, 
jól állt rajtok a mosoly, de a harag, a méltatlankodás, a gúny, a meg- 
vetés, a gyűlölet, s a csalódás érzelmeinek nyilvánításai sajátszerű, 
majdnem kellemetlen kifejezést vettek fel; gyér, vékony bajusz s 
állszakál, világosabb a hajnál, szemöldöknél és szempilláknál, színe a 
sötétbarnából egy-egy ritka téglaszín által a gesztenyeszínbe ment át, s 
hosszú nyak. 

Öltözete: vékony zsinóros fekete atilla, históriai inggallérja ráhajtva, 
sötét — majdnem fekete — szürke pantalon-nadrág. 

Szerintem, — pedig de jól emlékszem rá! — legjobb arczképe: az 
összes költeményei 1848-dik évi kiadásában magjelent s Barabás rajza 
után készült aczélmetszet. 



Darvaynál voltam szállva. Terjedelmes szállása volt, nála szokott a 
liberális párt — mint akkor nevezték — egybegyűlni s tanácskozni. 



o 73 o 

Korán reggel, Riskó Náczi és Papp Endre társaságában Petőfi is 
odajött. A tanácskozás már javában folyt: hogyan s miképen kellene 
cselekedni. Pártunk e gyűlés alkalmával kisebbségben volt. 

Petőfi a tanácskozás alatt egy szögletbe vonult, hallgatott és gon- 
dolkozott, s irónnal jegyezgetett egy darabka papírra. 

Az előleges tanácskozás végeztével Darvay — egy eredeti, sajátságos, 
a maga nemében egyedüli egyéniség — Petőfihez megy, s két colossális 
kezét vállára téve, jóindulatú mosolylyal mondja: 

— Kedves poéta öcsém ! hallom, beadtad nekik a kulcsot, — mondják, 
prüszkölnek tőle. — Okosan, nagyon jól tetted, hogy kipoétikáltad őket; 
a rigmust könnyebb tanulni, mint az oratiót; ezt meghallgatják, igen, de 
amazt meg könyv nélkül megtanulják; add ide, kérlek, hadd olvassam ej. 

— Mit? — kérdé Petőfi habozva. 

— Azt, a mit tegnap a pecsovicsokra írtál. 

— Nincsen nálam. 

— Hisz tudod te azt könyv nélkül is, — közbeszól Papp Endre, — 
mondd el! 

— Szívesen. 

Homlokát összeránczosítá, szemei csillogni kezdtek, egyet köhintett, 
fblegyenesült, s érczes hangon rákezdé: 

Hát e falak közt hangozának 
Nagy szavaid, oh Kölcsey? 

s midőn az utolsó három vershez ért: 

Hadd kapjon érdeme díjába' 
Kezére bilincset, nyakába 
Jármot, hátára kancsukát! 

ezt annyi erővel, olyan igazán, annyi bensőséggel és meggyőződéssel 
szavalá, hogy mindnyájunkat mélyen meghatott. 

Én e percztől fogva bámulója lettem, s iparkodtam barátságát 
kiérdemelni. 



— Menjünk a gyűlésbe ! — monda Darvay. — Magnifice f — engem 
mindig így czímezett, — vegyen magára más uniformist, s útra. 

— Rögtön, spectabilis! 

A szobámba indultam, hogy magyar ruhát öltsék magamra, — Petőfi 
utánam jött. 

Petőfi-album. 10 

— Te mcgysz a gyűlésre? — kérdé. 

— Hát te? 

— Én nem megyek. Mit csináljak ott ? Egy csomó haszontalan szó- 
beszéd, de eredmény semmi; aztán meg még gorombáskodni sincs jogom, 
nem lévén táblabíró. Míg ti csépelitek a szalmát, addig firkálok valamit. 

— Tudod mit? én felszaladok egy pillanatra a gyűlésbe s meg- 
mutatom magamat egy perezre a tekintetes karok és rendeknek; úgy 
sincs ma semmi érdekes tárgy, azonnal jövök. Maradjunk együtt. Meg- 
vársz úgy-e? 

— Meg; menjünk s végezd hamar. 

Negyedóra teltével a megyeház*- kapuja alatt találkozánk. 

— Hová menjünk? — kérdem Petőfitől. 

— Ha nem restelled, menjünk szállásomra, valami kotyog a fejemben, 
szeretném leírni. 

— Menjünk! 

Riskó szobájában valánk. Petőfi leült s egy darabka papírra írt ; én 
addig Gvadányi Rontó Pdl-]kt ol vasam, mely az asztalon hevert. 

Kevés idő múlva felállt, megdörzsölé homlokát, s jobb kezével kivágott 
a levegőbe; később tapasztalam, hogy ez szokása volt, mikor valamelyik 
költeménye sikerült. 

— Menjünk! — monda, — ez elég mára. 

— Jó-e? — kérdem. 

— Annak kell lenni ! olvasd, ha nem unod. 

— Ki unná Petőfit?! 

— Gróf úr! nagyon köszönöm! 
A bilincs. 

Hllolvastam; nem szóltam rá semmit, csak kezemet nyújtám. 

— Druszám ! ha lehet, ne hagyjuk el egymást ! Ugy-e, eljösz hozzam 
Koltóra ? 

— Erről beszélünk! 



Végig mentünk a megyeház-utczán, s a mint a saroknál fordulunk, 
a SzarvaS'Yendég\6 felé, egy négylovas fogatú kocsival találkozunk, mely 
a nagy-utczán jött fölfelé. 

A négy ló egyformán kurtára fogva, jól kantározva és gyeplőzve, 
sebes ügetve haladt; a gyeplős egy fél fejjel előbbre, fejét felülről lefelé 
rázta s trüszkölt, a késefás nyakát megszegve követé, s nem bírván tartani 

a gyeplőssel, néha-néha felvágott, a két rudas belefeküdt a hámba s úgy 
haladt; a kocsit a négy ló gyeplőn vitte; hatalmas karok tárták azt, s 
kormányozták, minden perlamentarismus nélkül. Mikor hozzánk ért, egy 
fogásra megállt, mintha odaszegezték volna. 

A négj^es fogatot megölte a gőzmozdony; ritka az most minálunk, 
mint a hiúz. 

— De hatalmas négy ló! — monda Petőfi gyönyörködő bámulattal. 

— Mint a tót diák mondja, druszám : znákunk ! — felelém kérkedve ; 
jer, menjünk, forduljunk egyet. 

— Nem bánom, nagyon jó lesz! s be akart ülni a homokfutóba. 

— Nem oda Buda! Ide mellém! — s felültetem a bakra. 
Kétkedve nézett rám s a négy lóra. Közibök suhintottam, meg- 
ragadták a kocsit, de pár perez múlva gyönyörűen ügettek. 

— Ha én így tudnék hajtani! — szólalt meg kis idő múlva, — de 
hát mit hajtanék? — tévé utána. 

— Jer Koltóra, megtanítunk mi Ferenczczel. 

— Igen, ha rászületett a tekintetes úr; — mondja rá F'erencz kocsis. 

— Hát arra is születni kell ? - 

— A' bizony! Sok kocsis egész ételén keresztül csak nyámmog ott 
a bakon, azt sem tudja, hog}^ hogyan és miért ? más meg csak a kezébe 
veszi a gyeplőt, s mindjárt csinálja, mintha csak mindig hajtott volna, s 
magától kitalálja a fortélyt. 

— Merre menjünk? — kérdem Petőfitől. 

— Tudod merre van Erdőd! 

— Hogj^ ne tudnám. 

— Menjünk arra felé. 

— Rossz arra az út, romlik a kocsi ; menjünk inkább a Szent-Jánosi 
felé, Petribe. Boéréknál a tekintetes asszony otthon van, s megkínál egy 
kortytyal; — monda egész konfidencziával Ferencz. 

Petőfinek nem tetszett a Ferencz okoskodása; ő Erdőd felé vágyott. 
Még ekkor nem tudtam az okát, hogy miért? 

— Menjünk, druszám, Erdőd felé; engemet kocsikáztatsz-e vagy Ferencz 
urat? — kérdé csípősen. 

Majthény felé vettem az utat Erdődnek. 

— Ne csodálkozzál ; Ferencznek több szabad, mint másnak ; — mondám 
neki németül. Először és utoljára beszélénk e nyelven együtt. 

— Elmondom neked a történetét. Mint kis czigány purdét Kristóf Adolf 
úr magához vette; az istállóban, a lovak közt, mint a kutyakölyköt, föl- 

nevelték, seperte az istállót, s hordta a ganéjt; később lovász lett, végre 
kocsis. Ma a legjobb kocsis Erdélyben. Kristóf úr gazdag ember; egyszer 
fegyveres zsiványok rohanták meg, ki akarták rabolni. Kristóf úr védte 
magát. Ferencz mellette állt, s midőn a rablóvezér Kristóf úrra szegezte 
puskáját. Ferencz eleibe ugrott, mellével felfogta a lövést ; még volt annyi 
ideje, hogy kikapja Kristóf úr kezéből a fegyvert, beleduplázott a zsiványok 
közé; azok megszaladtak, s Ferencz eszméletlenül rogyott össze. Kristóf 
úr bevitette Kolozsvárra, a kórházba. Ott feküdt kilencz hónapig, végre 
kieresztették; visszament gazdájához. Ez — kinek életét mentette meg — 
azt mondta neki: » Nagyon gyönge vagy még te arra, hogy szolgálj, 
ingyenélőt pedig nem tarthatok, mehetsz isten hírével !« Én megfogadtam ; 
három éve, hogy nálam szolgál; nem dorgáltam meg háromszor. Ezért 
Ferencznek több szabad, mint másnak. 

Petőfi benyúlt a dohányzacskójába, s egy marék dohányt nyomott a 
Ferencz markába. 



Sebes ügetve, szótlanul haladtunk. Ő Erdőd felé gondolt, nekem is 
volt hova. A Messzelátó csárda fehérlett a távolban, a kőfallal kerített 
akasztófát elhagytuk balra ; a domahídai határszélén megálltunk, Ferencz 
leszállt, a két első ló elibe ment, s meghúzogatta azok üstökét és 
kitörölte szemeiket. 

— Látod azt a kis domborulatot a rét végén, mindjárt ott a fris 
ugar-szántás mellett? 

— Igen. 

— Tudod, mi az? 

— Nem. 

— 1711-ben azon a helyen paczifikált Károlyi Sándor. 

— Tudom! 

Elindultunk; némán, csendesen gondolkodánk. Volt miről! 



Az időben a nemzet önérzetének teljes tudatában volt Megunta már 
sérelmeinek örökös hiába való panaszlását. Nagy Pál, Borsiczky sérelmi 
feliratai elavultak, az örökös jeremiádok nem tetszettek ; Széchényi föl- 
ébreszté a nemzetet álmából, melyben csakis gravamenjeiről álmodott; 
Wesselényi mennydörgő szavai felvillanyozták az országot ; Deák Ferencz. 

logikája hatalmas okadatolás volt ; Beöthy Ödön hangját országszerte hal- 
lották; Batthyány Lajos, Teleki László, Pálflfy József, Károlyi György, 
Mesznil Viktor, s e fajtából többen, mertek magyar lenni, ott fenn, a 
mágnások tábláján, s ott, hol ezelőtt culinariter hebegtek diákul, kezdtek 
beszélni — töredezve ugyan — de magyarul. A nádor kezdte számba- 
venni őket, s a zérus számmá nőtte ki magát. Volt szónok köztük, a ki 
így kezdé beszédét: »Fannak empereg, a ki hotyha absolutismus kiál- 
tonok: mintyár megijed* ... 

Kossuth Lajos, a nagy gondolatok, a varázs-szó és a hatalmas toll ^ 
embere, nem préselhette a sajtót: pennájához nyúlt, a lelkesült fiatalság 
másolt utána, a gondolat felszállt és terjedt ; Banquo szelleme felüté fejét ; 
ki nyomhatja azt alá? Az eszme terjedt, mint az amerikai prairiek égése. 

Egy hiányzott : az új hitnek nem volt még martyrja. A hatalom segí- 
tett a dolgon: befogatta Lovassyt, Tormásit, Lapsinczkit, Wesselényit, 
Kossuthot ; még akkor nem voltunk az akasztófához szokva, nem ismertük 
Haynaut, s Pest messze volt Aradtól. 

Sok vajúdások közt megszületett a Pesti Hirlap s ez lőn a fiatal 
nemzedéknek bibliája. Kossuthnak egy-egy vezérczikke: szent Pál levele 
volt a korinthusiakhoz. 

E lap eszméinek — mint akkor nevezek — commis voyageur-jei 
voltak: Somogyi Antal, Német Albert et compagnie. 

A megye állt, 52 fejű hydra az idegen hatalom ellen, mindegyik 
külön-külön gazdálkodott otthon, s együttesen, közösen a hazáért. 

Xem tudtuk, nem láttuk, de éreztük a jövőt, s mint ő monda: »a 
század viselős « volt. 

Iskoláimat végezve, szülőim — az akkori szokás szerint — német 
egyetemekre küldtek ki, a hol tanulnom kellett volna; de megunván Hegelt, 
Schellinget és Werdert, a philosophiát szegre akasztottam és elmentem 
Spanyolországba, Lichnovszky Félix herczeggel, ki a Don Carlos seregében 
tábornok volt — kalandornak. Ügyünk, hála istennek, megbukott, minket 
elfogtak, a barcellonai nép lambertirozni akart. Espartero becsukatott, 
Lesseps — ki akkor barcellonai főconsul volt — megmentett, kiszaba- 
dultam, összebarangoltam Európa nagy részét ; később Liszt magával vitt 
Oroszországba, onnan vele utaztam egy pár esztendeig, s a nélkül, hogy 
egy árva hangot tudnék a zenéből — mint a hogy mondani szokta: — 
vele hangversenyeztem. 

Haza kerültem; apám kiadta vagyonunk egy részét, édesanyám 
betelepített Koltóra, gazdag nagyanyám, ki nagyon szeretett, ellátott 

mindennel, s én beálltam földesúrnak. Abban az időben könnyen ment ez 
a dolog: volt robot és nem volt — adó. 

Fő szenvedélyem a ló volt. Lovagolni, hajtani, szóval lovat idomítani : 
ez vala majdnem egyedüli foglalatosságom. Apámnak híres ménese volt, 
s a felállított lovakat hozzám küldte Koltóra, iskolába. 

Nőtlen ember voltam és jó czimbora. Magyar ember lévén, szerettem 
a vendéget; hozzám a vendéget mindig »isten hozza«, kúriámnak most 
sincsen kapuja, nem írhattam rá, hogy: »ha jöttök lesztek, ha hoztok 
esztek «. 

Fényűzést nem vittem soha, a mi kitelt a háztól, azt ettük a háznál ; 
a legfőbb luxus-articulus : Pócsy Laczi volt, a híres mármaros-szigeti 
primás, hatod magával. Be-beállított hozzám, s húzta. Híre ment, hogy 
PoCvSy Laczi Koltón van, s a vidék java Koltóra jött. Quaterkáztunk 
czigány mellett, nyájaskodtunk nótára, a kellő bort termetté a berkeszi 
Lencsés. 

Pócsy val megtörtént az is, hogy monda: 

— Mi holnap szeretnénk elmenni. 

— Nehéz dolog lesz az, Laczi bácsi! 

— Hát minek, uram? 

— Hát csak annak, hogy nekem most nincsen pénzem, s aztán hogy 
mentek pénz nélkül? 

— Úgy, a hogy jöttünk, csak ellenkező marsrutával. Bemegyünk 
Bányára, ott összemuzsikálunk annyit, hogy elérünk vele Kapnikig, ott 
újból húzunk egy párt, s azzal épen Szigetre érünk. 

S Pócsy Laczi útr^u kelt, s szerencsésen megérkezett Szigetre, hatod- 
magával. 

Próbálná csak valaki ezt Pongrácz Lajival! . . . 



Abban az időben egyike a legfontosabb politikai kérdéseknek: a 
partium kérdése volt ; tudniillik : az anyaországhoz visszacsatolni az onnan 
Erdélyhez kapcsolt négy vármegyét : Zarándot, Közép-Szolnokot, Krasznát 
és Kővár vidékét. A kormány adminivStratorai által mindent elkövetett, 
hogy az illető megyékben a visszacsatolás ellen többséget szerezzen, s 
ez által befolyjon az országgyűlésre, . hogy a partium kérdése elejtessék. 

Három megyében czélt is ért;, mi állottunk egyedül Kővár vidékén 
a visszacsatolás mellett. Az országos ellenzék erejét nálunk összpontosítá. 

Wesselényi Miklós állt a mozgalom élén; Hosszú László kővári 
főjegyző, küv^ettársam és én voltunk a főszereplők. Rendesen Krasznából, 
Szolnokból — Zaránd nem vett részt a mozgalomban — nálam gyűltek 
össze, s Koltón tanácskoztunk a teendők fölött. 

A nagy-károlyi gyűlésből hazajőve, Hosszú Lászlótól pár sort kapok, 
melyben tudatja, hogy a napokban hozzám jön a szolnoki és krasznai 
urakkal értekezni; várjam őket. A napot nem tudja bizonyosan megmon- 
dani, de készüljek elfogadásukra. 

A nagy készülődés abból állt, hogy egy czigányt átküldtem a bányai 
bérczen Szigetre, Pócsy Laczi után, s a gazdasszonyomnak megmondtam, 
hogy egy pár ártatlan állatot tartson készen holocaustra, mert több 
urak jönnek. 

Másnap Papp Zsigmond tudatja Xagy-Bányáról, hogy Petőfi Sándor 
odaérkezett és készül ki Koltóra. Befogattam s Haray Viktorral utána 
mentünk. Egyidejűleg kapom a levelet Hosszútól, hogy holnap ebédre 
nálam lesz a Szolnok és Kraszna-megyei urakkal, s tudatta a vidéken is 
pártunk embereivel; s lőn nagy remegés a baromfiak között. 

Petőfit megkaptam Bányán s többekkel együtt kihoztam Koltóra. 



\'idékünk szépsége meglepte. Kertemből a kilátás olyan, hogy con- 
tinentalis vidéken ritkítja párját. 

Házam egy kis lejtős magaslaton áll; az előtéren éjszak felé sima 
nagy térség, zöld rétekkel és tölgyfa-csoportozatokkal ; a térséget a Lápos 
vize kígyózza végig, s egy magaslatról egész futása látható, mint ő 
monda a kanyargó Szamosról: »mint egy odafagyott villám«. 

A másod téren, a Láposon túl, lankás dombok szilvafákkal beültetve, 
felettök fensík, óriás tölgyerdőkkel ; tiszta időben tizennyolcz falunak fehér 
tornya látszik, s minden falu kertjei fákkal úgy beültetve, mintha erdők 
közepén állanának; harangjaik hangja elhallatszik hozzánk a völgybe s 
szép időben a nagy-bányai harang is idáig zúg. 

A háttérben, amphitheatralis kanyarulatban, a Kárpátok hegylán- 
czolata, L'gocsamegye két nagy mamelonjától föl keletre, az ősz Cziblesig, 
közepén az öreg Rozsály, óriás sziklakidomborodásokkal s tetején mér- 
földre terjedő egyenes fensíkkal, megrakva sötétzöld áfonyabokrokkal ; 
jobbra tőle a Gutin, a hegyeknek óriás púposa, hegyes, egyenesen kiálló 
gránit-csúcsaival, éjszakról Mármarosba nézve, a Tisza folyását, e magyar 

Nilust, mely gazdagít és rombol, áldást és végpusztulást áraszt. Távolabb 
a Hugyin, fején a fehér felleg; büszke úr ő, ritkán emeli le föveget, 
csakis a nap ragyogását süvegeli. A három ágú Czibles, a magyar haza 
tridense, magára húzva a villámokat, mint torreádor a bőszült bikát. 
El jobbra a Fekete-hegy, sötéten, feketén, árnyékban, tengerszemével, 
vidékünk Finsterahorn-ja. Magányosan, elszigetelten, egyedül a Sátorhegy, 
sátor-alakjával, aljában jóltevő gyógyforrásaival ; méltó hely lenne a sátoros 
hét vezér sírjául. És ez mind zöld, mind benőve fákkal; végtelen tömör. 




A koltói kastély. 

sötét és világos zöld kővé vált tengerhullámokat képezve; berakva érczczel, 
aranynyal, ezüsttel, rézzel, ólommal, szóval kincscsel, nyomorául annak, a 
ki azt kikalapácsolja: a szegény, éhező bányásznak. 

Feljő a nap a Gutin háta mögül ; fényárja megvilágítja a hegy-colossok 
csúcsait, a szürke pitymallat kékbe megyén át, s az alant járó köd küzd 
a nap sugaraival, föl magasra száll, felleggé válik, s halad tovább vagy 
alászáll a földre, harmattá válik, s ragyog mint brilliánt, a növények 
szálain. Délben, az ég legmagasabb pontjáról lövelli le egyenesen sugarait 
a nap, megkurtítja az árnyékot, s a munkás parasztember keresi a helyet, 
hol egye meg árnyékban délebédjét. Alkonyatkor — de szép az alkony ! — 
világnak megpihenése álom nélkül, munkának szűnte nyugodalomban, s a 
kenyérkereset küzdelmes verejtékének letörlése. A lement nap visszanéz 



o 81 ° 

a földre, a fellegek sötétkékből rózsaszínbe, s abból vörösbe mennek át; 
a paraszt azt mondja: »szél lesz!« A leveli-béka kuruttyol a fa tetejéről, 
a paraszt azt mondja: »eső lesz!« — hazudik a felleg, hazudik a béka, 
mert az idő szép marad. A fernezelyi, a láposbányai kohófiist kijön a 
völgybe s eltölti azt kénszaggal; hányszor üté meg e szag orromat, a 
számkivetésben ! . . . 

De végre is, mit nyavalygok én a leírásával, mikor megírta ő, a költő : 
» . . . ide jöttünk Koltóra. Ez egy kis falu, Kővár vidékén, a Lápos- 
völgyben, Nagy-Bányától egy órányira, délre. A táj olyan szép, mintha az 
én képzeletem után alkotta volna a természet «. 



Október első felében volt. Gyönyörű őszi napok jártak, vidékünkön 
ez évszak a legszebb. A nagy hegyek és bérezek, melyek mérföldekre 
terülnek el szemeink előtt a láthatáron, ilyenkor tarka színvegyületet 
öltenek magukra, az erdő tömör zöldje, e szín minden árnyalatát változ- 
tatja, a szelíd gesztenyefák megsárgulnak, a bükkös piros és vérvörössé 
lesz, s az egész egy olyan összhangzatos egészet képez s befödi a tájt, 
a természet óriási perzsa szőnyegével. 

Ebéd előtt értekezletet tartánk — ősi szokás szerint: kalács és 
szilvórium mellett — az udvaron, a nagy eperfa alatt, melynek tetejében 
a körülvevő oszlopokra felfutott folyondár mennyezetet képezett ; a német 
atyáskodás, a zsidó gazdálkodás alatt, e jó öreg fát is kivágatta. 

Egy óra tájt jelenték, hogy a leves az asztalon van; fölmentünk 
ebédelni. Ebéd alatt more patrio folytak a pohárköszöntések, s hallók a 
szép szót; én felálltam ülőhelyemből és Petőfihez mentem, ki az asztal 
legvégén ült és mondám: 

— Druszám, tégy ki magadért és érttem; én nem tudok a szóhoz 
mondjad te helyettem is. 

— Jól van, próbálok egyet! — azzal a könyökére támasztá fejét, 
nem evett s gondolkodott. 

Mikor a csemegéhez értünk, felállt, szemei ragyogtak, homlokát össze- 
ránczosítá, s ihlettel, érczes, csengő hangon rákezdé: 

Barangol és zúg, zúg az őszi szél, — 

Csörögnek a fák száraz lombjai, 

Mint rab kezén a megrázott bilincs . . .* 

• JÓI emlékszem, hogj' Petőfi akkor így mondta, s nem fölcssrélve a két sort, mint a hogy 
költeményeiben kinyomatva van. 

Petőfi-album. 1 1 

S hévvel foljiatva, midőn e tételhez ért: 

Hallgass zúgó szél, hadd beszéljek én! 
Ha el nem hallgatsz, túlkiáltalak. 
Mint nősírást az égi háború! 

itt megállt, s csillogó szemeivel végig nézett rajtunk. Magnetisálva valánk, 
s elragadtatva bámultuk a lángész rögtönzését. 
O folytatá, s midőn a végszavakhoz ért: 

Tartsuk meg a szép, a szent kézfogást, — — 

Ki legelőször nyújtja ki kezét: 

Azé legyen a hála s dicsőség. 

S ki elfogadni azt vonakodik? 

Annak porára szálljon minden átok, 

Melyet sírunkra majd virág helyett 

Ültetni fognak maradékaink. 

Kiket örökre megnyomorítánk ! 

felugrottunk, pohárral kezeinkben, körül álltuk a magasztos ihletű költőt. 
Pócsy Laczi ráhúzta, s a rajongó lelkesülés mámorával üdvözöltük Petőfi 
Sándort. 

Én, vállára téve kezemet, bevezettem a nappali szobába. Vendégeim 
az ebédlőben kávézva maradtak. 

— Sándor, megvan-e ez neked? — kérdem meghatottan. 

— Honnan volna? hát nem érezted, hogy most csináltam? — felelt 
szinte neheztelve. 

— Akkor kérlek, ülj le s írd le, nehogy elveszszen. 

— Majd én neked most firkálok! 

— Nem nekem firkálsz, komám, hanem a hazának írsz. 

— Hát küldd be Viktort és küldj kávét, lediktálom. 

Haray Viktor tolla alá mondta; elvégezvén, kijöttek, s elolvasták 
ismét, de már nem volt az olyan, mint azt lelkesülten, rögtönözve monda. 
Ez az Erdélyben czímű költemény története. 



Időtöltésünk, mulatságunk, a lovaglás és kocsikázás volt. Kilova- 
goltunk az erdőkbe, bekocsikáztunk Nagy-Bányára. A ló egész szenve-^ 
délyévé vált; én tanítottam lovagolni, Ferencz úr hajtani. Ferenczczel 
egész barátságot kötött és többnyire együtt kocsiztak be Bányára, a. 



o 83 - 

posta után és bevásárolni. Petőfi hajtotta a négy lovat, Ferencz úr mutatta, 
mint kell azt a tudomány szerint kormányozni. 

Egy más alkalommal, néhány hónappal későbben, újból meglátogatott. 
Én odajártam Szatmármegyében faluzni. Szíves vendégszeretettel láttak 
mindenütt, Ferenczet túlságosan jól tartották, betegen jött haza; orvos 
után küldtem, az orvos gondatlanul hánytatót rendelt, a nagy erőlködésekben 
Ferencz mellsebe felfakadt, s nagy kínok közt meghalt. 

Elmentünk a temetésére. Fekete posztóval bevont szekérre helyeztük 
a koporsót; az általa gondozott négy ló vonta a gyászszekeret. Petőfi, 
Haray és én kísértük a testet, s a sír fölött Haray mondott egy pár 
szomorú, résztvevő szót. 

A temetésről hazajövet, Petőfi bezárkózott szobájába, s még vacso- 
rálni sem jött ki. 

Másnap reggel bejött hálószobámba, leült ágyamra, kezében tartott 
egy iratcsomagot és szomorúan monda: 

— Druszám! megénekeltem szegény Ferenczet és vele együtt téged 
is, meg a nagy Harayt. 

— Olvasd, kérlek! 
S olvasá: 

Czigány Ferencz, a négyes kocsis. 

Kezdte a temetésnél; elmondta, ki volt Czigány Ferencz, hogyan 
nőtt fel kutyakölyök módjára, s mint lett hűséges cseléd, kutyahűséggel. 
Kristóf Adolf g>^alázatos tettét kíméletlen szavakkal bélyegezte; milyen a 
rósz gazda és milyen a jó; Haraynak rövid beszédét versekbe foglalá s 
azzal végezte, hogy a cseléd is lehet úr, nemes érzelemben egyenlő 
gazdájához. 

— Jaj de szép! — mondám. 

— Örvendek, hogy tetszik; neked adom, csinálj vele, a mit akarsz. 

— Nyomasd ki. 

— Azt nem; ha gróf nem lennél, megtenném, s ha valaha kinyo- 
matod, tedd oda: kéziratom után. 

A nagy viharban, mely a hazát érte, e kéziratot is elfújta a pusztító 
szélvész; elrejtett irományaim közt nem találtam meg többé a gyönyörű 
költeményt, mely a János vitéz modorában volt írva. Egy remekmű elveszett, 
mint a hogy elveszett annyi vágy, remény és honfitörekvés. 

Gondtalan napokat éltünk. Irodalomról, művészetekről, politikáról 
vitatkoztunk, érdeklődő figyelemmel kísértük és magyaráztuk a napi 
eseményeket. 

Petőfi — ki nem örömest tűrt ellenvéleményt — tűzzel vitázott, s 
néha nyersen is; különösen Haraytól nem tűrt ellenmondást, de Viktor 

mindig élczczel vágott vissza. 
Emlékszem, egyszer türelem- 
vesztve monda: 

— Ejh, mit tud ahhoz 
egy kicsapott komédiás! 

Haray egész hidegvérű- 
séggel kérdé erre: 

— Uram! kérem, kihez 
van szerencsém ? Ha jól em- 
lékszem és nem csalódom, 
egy írott színlapon olvastam 
becses nevét?! 

Ilyenkor elmosolyodott és 
élczelt maga ellen. 

Velem — még később 
Bem alatt is — ritkán vitat- 
kozott. Többnyire egy véle- 
ményen valánk. 

Szeretett verseivel kér- 
kedni s azt affectálással tévé ; 
öndicséretére ezt szoktam 
volt neki mondani: 

— Kinek kinek a maga 
mestersége. Az úr jól csinálja 
a verseket, én jól hajtok s 
még jobban lovaglók. Tessék 

felülni a Cancanra — Cancan egy fortélyos bolond lovam volt — és belo- 
vagolni Nagy-Bányára, s mikor visszajön, beszélünk az úr verseiről. 

— Hát te a költészetet a kocsissággal hasonlítod össze? 

— Én nem kérkedem a kocsisságommal, s ha az úr nem tömjénez 
saját verseinek, megdicsérem s néha meg is bámulom azok szépségét. 

Erre aztán nem kapott kadencziát. 




Gróf Teleki Sándor 

a nyolczvanas cxekbcn. 

Gyakran hangsúlyozta, hogy ö a bor és a csárdák költője s adta 
a betyárt. Pedig mikor magunkra valánk, csakis vizet ivott, s a koltói 
vizet »a Vajda-forrás isteni nektárjá«-nak nevezte; czigány mellett elkva- 
terkázott, s midőn koczintott, azt szokta volt mondani : »druszám ! igyunk 
egy sugárt!« 

A zenéhez nem értett s hallása sem volt jó. Szeretett czigány után 
danolni, de a nótát nehezen tanulta be. Én soha, még »ködös« állapotban 
sem láttam, pálinkát pedig a hadjárat alatt sem ivott. 



A múlt nyáron Mármaros-Szigeten voltam. Egy gombát áruló vén 
czigányasszony megszólít az utczán, s nagy örömmel kérdezősködik álla- 
potom felől. Rögtön ráismertem. 

— Jer velem! — mondám neki. 

Fölvittem H. M. asszonyhoz, ki csodálkozott, miért viszek én hozzá 
egy czigánynőt. 

— Vegyenek gombát! — mondám. 

— Mit csináljak én a gombával ? tudja, hogy a vendéglőből étkezünk. 

— Ajánlom Pila Anikót. 
A gombákat megvették. 

Mikor Koltón Jókaihoz szerencsém volt, azt kérdé egyszer tőlem- 

— Él-e még Pila Anikó? 

— Igen. 

— Hol lakik? 

— Felső-Bányán. 

— Lehetne-e látni? 

— Utána küldök. 

Pila Anikó eljött; Jókai adott neki néhány tallért és írta Az utolsó 
eszménykép-et . . 

De arról a helyről, hova lelke lejár 

Csak a barna fold tud s barna czigány-leány . . . 



Gyulai Pál Pető/t Sándor és lyrai költészetünk czím alatt az Új magyar 
múzeum 1854-diki évfolyamában közölt szép czikkében egy helyt azt 
mondja : 

»A mézes heteket Koltón, gr. Teleki Sándor jószágán töltötte el. 
Mit keresett Petőfi egy gróf jószágán ; az a Petőfi, ki független szegény- 

ségére büszkébb volt, mint a legdölyfösebb aristokrata, független gazdag- 
ságára? Maecenására talált-e a költő, ki egyik költő barátját megfeddé 
azért, mert b. Wesselényinek akarta ajánlani eposzát, hazaíítisztelete jeléül 
s azon körülménynél fogva, mivel az eposz hőse, a báró egyik előde 
volt? Kik a kalandjairól s különcz jelleméről híres fiatal grófot ismerték, 
tudták, hogy Petőfi őt épen oly pajtásának nézheté, mint bármelyik tanuló- 
társát. S ő valóban úgy szállott hozzá, mint akármely ismerőséhez szállott 
volna, ki Szatmármegye közelében lakik. A gróf csak annyiban volt párt- 
fogója, mennyiben pajtásai. « 

E tétel igaz voltának tanúbizonyságául szolgálhat Petőfi Sándornak 
egy hozzám intézett levele, mely szóról szóra így hangzik: 

•Pest, deczember 29-ikén, 1846. 

Kedves druszám! 

Nagy szomorúság éri a te fejedet, azért tanácslom néked, hogy légy 
rá elkészülve. De a mily elkerülhetetlen a halál, oly elkerülhetetlen, hogy 
te nékem hat száz pengőforintot adj, vagy adjál, a mint neked tetszik; 
még pedig úgy, hogy két száz pengőforintot rögtön útnak indíts, akár 
addig végig se olvasd e levelet; négy száz pengőt pedig márcziusi pesti 
vásárra küldj föl. A mi a visszafizetést illeti, minden év végén adok neked 
két száz pengő forintot, s így három év alatt kvittek leszünk. Komolyan 
beszélek, kedves barátom, most mutathatod ki, ha van benned emberség. 
Eletemben legeslegelőször fordultam mágnáshoz, kímélj meg a szégyen- 
pirulástól, mely a ragyánál jobban el fogja rágni képemet, ha vissza- 
utasítasz. Különben mint barátomhoz s nem mint mágnáshoz fordultam. 
Az mondhatod, hogy nincs pénzed, akard és lesz, s a ki czigánynak vet 
ezer pengőt ingyen, az nekem mindig adhat hat száz pengőt kölcsön; 
mert ingyen el sem fogadnám, már annál csak büszkébb vagyok, háf 
Istennek. Nem kétlem, hogy szívesen teljesíted kívánatomat, még pedig 
két száz pengőt e pillanatban, mert ha óriási szükségem nem volna, nem 
is vetemedtem volna e lépésre. Küldd leveledet a pénzzel együtt a gyors- 
kocsin. Lakásom: Hatvani-utcza, Jankovics-ház 585-dik szám, 2-dik emelet. 
— Viktort köszöntöm. Vagyok őszinte barátod 

Petőfi. « 

Levelére rögtön válaszoltam, s a kért összeget azonnal elküldtem 
Pestre. 

Február elején kapom újból a következő levelet: 

-Vest. február 5-kén, 1847. 



Szeretetreméltó barátom ! 



Nem hiszem, hogy meg ne kaptad volna levelemet, melyet új esz- 
tendő után írtam. Nagyon nehezemre esik, hogy a füledet sem mozgatod : 

— — — — e vagy kalaposinas? Ha már kérésemet nem akarod telje- 
síteni, legalább megírhatnád, hogy ne támaszkodjom rád, s akkor másfelé 
fordítanám a rudat, mert nagy szükségben lévén, így bizonytalanban nem 
maradhatok sokáig. Remélem, második levelemet nem hagyod válasz nélkül, 
még pedig rögtöni, azonnali, tüsténti válasz nélkül. Lakásom: Hatvani- 
utcza, Jankó vics-ház, második emelet. — Isten megáldjon! 

őszinte barátod 
Petőfi Sándor. « 

Levelét, melyről ez utóbbiban szól, én nem kaptam meg. Külföldön 
töltöttem néhány hetet ; a levél Koltóra volt czímezve, s eltévedt. Második 
levelére válaszoltam és teljesítettem kívánságát. 

1849-ben, a hadjárat alatt. Maros- Vásárhelyt hozzám jön egyszer, 

— egyedül voltam lakásomon, — s azt mondja: 

— Én neked adósod vagyok. 

— És aztán? 

— Eljöttem, hogy kifizessem tartozásomat. 

— Tán ternót csináltál vagy arany bányákat fedeztél föl, hogy annyi 
pénzed van? Nem szép kérkedni a gazdagsággal. 

— Nem; az öreg úrtól — Bem — gratificatiót kaptam. 

— Használd te azt okosabb dologra; nekem, druszám, annyi most 
a pénzem, hogy nem tudok mit csinálni vele. 

— Köszönöm! de ajándékot nem fogadok el, még tőled sem! — 
Azzal letette az összeget az asztalra, s elment. 



1847. nyarán többször meglátogatott Koltón. Egész pajtássággal jött 
hozzám, s fesztelen háztartásomban egészen otthon találta magát. Sokat 
lovagoltunk, kirándulásokat tettünk, kocsin, lóháton, Nagy-Bánya gyönyörű 
vidékére. Meglátogattuk szomszédaimat, bement a Kereszthegy-bányába, 
megnézte a fernezelyi kohókat s egész költői elragadtatással nézte a 
Feketevíz-völgyet s fellovagoltunk az Izvorára. 

Petőfi nagyon szerette Nagy-Bányát. UH levelei-ben ezt írja róla: 

»Fél óra alatt benn voltam az Őrhegyről Nagy-Bányán. Oh mennyire 

szeretem e várost! Ezek a vén házak olyan barátságosan köszöntik az 

érkezőt, mint'^^alami kedélyes öreg urak. Azt óhajtom, hogy ott haljak 

meg, a hol születtem, az alföld rónáin, a Tisza és Duna között .... De 

ha nem az alföldön halok 
meg, ha hegyek közt kell 
meghalnom, úgy leginkább 
óhajtom, hogy itt temes- 
senek el, Nagy-Bánya re- 
gényes völgyében «. 

Nagy-Bánya igen in- 
telligens város. A művelt 
bányatisztek századok óta 
terjesztik a világosságot, 
s élénk társadalmi élete 
volt már akkor is. Szat- 
mármegye intelligentiája 
az időben gyakran meg- 
fordult e vendégszerető 
városban , mindenkinek 
megvolt a maga vendége, 
s mi mindenkinek szíve- 
sen látott vendégei vol- 
tunk. Engem szerettek, 
Petőfit bámulták, Haray 
mulattatta őket. Sehonnan 
sem akartak elereszteni, 
mindenünnen szöknünk 
kellett. 

Legyen szabad itt 
egy gyermekies csínyt elbeszélnem, mely Petőfit rendkívül mulattatta. 
Én rendesen Csausz Bogdán kereskedőhez szálltam, kinek öcscse. 
Csausz István, a város polgármestere és országgyűlési követe, egy igen 
derék, művelt ember, szintén ott étkezett. Bogdán úr nagyon nyalánk volt, 
s különösen a kövér fött marhahúst szerette. — Midőn az asztalnál fel- 
szolgálták a főtt marhahúst, mindig irigy szemekkel nézte, ha valaki a 
kövér falatokat kiszedte előle. 




f ctőfi Sándor kedves fája 
a k oltói parkban. 

Történt, hogy egy kirándulás alkalmával, leszálltunk Csausz Bogdán 
háza előtt tovainkról ; a szíyes háziasszony ebédre marasztott, de nem volt 
időnk; végre sok marasztalgatás után abban egyeztünk meg, hogy meg- 
eszszük a konyhán, a tálaló-asztalon a marhahúst, friss zöld hagymával 

Úgy lőn. Bogdán úr az ebédnél várta kedvencz ételét ; kirakta maga 
elé a zöld hagymát, felhasogatta és sót hintett tányérjára. A várt étel 
azonban kimaradt ; a levesről átugrottak a vastagételre. Lőn nagy bámulás, 
és investigatio, végre kisült, hogy a gróf, a poéta és a komédiás 
megették. 

Nagy harcz, csetepaté és házi jelenet következett; a polgármester 
fölkelt, ott hagyta az asztalt s áz asszony sírt. 

Visszajövet újra fölnéztünk Csauszékhöz; a szegény jó asszony 
könyes szemekkel panaszolta el a nagy stragest. 

Petőfi, szokásos indulatosságával, meg akarta támadni a gyöngéd- 
telén, veszekedő férjet; én ünnepélyesen ki akartam nyilvánítani, hogy 
házuk küszöbét többé át nem léjpem s a zsidó átok szerint: »nőjjön 
azon fű!« 

Haraynak több esze volt, s azt fnondá: 

— Nem kell bántani, észre sem kell venni a dolgot. Én, a hányszor 
idejövünk, mindig kilopom a marhahúst a fazékból. 

Beleegyeztünk. Naponta bementünk Bányára, megvesztegettük a 
szakácsnőt, mindenféle taktikát, stratégiát és . praktikát elkövettünk, s 
napokon át nem volt Csausz Bogdán asztalán kedve^ncz étele : a marhahús. 
Végre megszántuk, bocsánatot kérettünk vele nejétől, öcscsétől és helyre 
állítottuk a ház nyugalmát. 

E gyermekies csíny végtelenül mulattatta ^Petőfit. Órákig elbeszéltünk 
róla. Az időben nagy divatban volt Sue Eugen regénye, a Párisi titok; 
mi voltunk Csausz úr Cabrion-jei s ő volt a mi Pipelet-ünk. 



Nem kellene talán ily közönséges, mindennapi aprólékosságokat róla 
csevegnem; de én úgy akarom őt előállítani, a milyen nálam volt: a mi 
egyszerű fesztelenségünkben. Nem akarok neki oltárt emelni, hogy reá 
illeszszem ; igen gyarló pap volnék én ahhoz. Gondoskodott arról ő maga, 
a magyar nép s a külföld. 

O, a ki annyit nélkülözött, szenvedett, maga mondja, hogy : soha nem 
volt olyan boldog, mint Koltón. 

Pctőfí-album. 12 

Huszonnyolcz költeménye alatt díszlik a Koltó név, valamennyit itt 
írta, s míg magyar él: e kis falu mindig geographiai nevezetesség lesz 
e hazában. 

Ez a lángész hatalma! 



Szeptember első napjaiban, egy este, épen vacsoránál ültünk Harayval, 
midőn egyszer csak beállít hozzám Sándor. Nem vártuk, mert rendesen 
tudatni szokta jövetelét, s így annál kedvesebben lepett meg. Leült az 
asztalhoz, de csak úgy félvillára evett, s nagyon szótalan volt. Szokatlan 
komolyságáról mindjárt észrevettem, hogy valami nyomja a szívét. Vacsora 
után félre hív s azt mondja: 

— Beszédem van veled, négyszem közt. 
Bevezettem a szomszéd szobába. 

— Mondjad, mi kell? 

— Druszám, nagy kérésem van hozzád. 

— Ki vele, állunk elébe. 

— Szeretném a mézes heteket nálad, Koltón tölteni. 

— Hát ki mondja, hogy ne töltsd? 

— De ez nem elég. 

— Nos, hát folytasd. 

— Eredj el te is hazulról, egyedül akarok lenni; ne lássa senki 
boldogságomat. 

— Lehet ; úgy is szülőimhez szándékszom menni, nagy örömet szer- 
zesz nekik, hogy elküldesz. Mikor menjek? 

— Majd megírom a napját; de hát még ez sem elég. 

— Na! 

— Küldj el mindenkit a háztól. 

— Az istállókból is? 

— Nem, csak a háztól. 

— Szívesen; a szakács marad a feleségével, mert asszony nélkül 
nem hagyom nődet, s ennetek is csak kell, mert turbékolásból nem 
éltek meg. 

— Köszönöm! 

Pár nap alatt üres volt a koltói ház, csak a szakács és szakácsnő 
várták a Petőfi-párt. 

Október 14-diki kelettel ezt írja Kerényi Frigyesnek: 

»— — — néhány nap múlva indulunk Pest felé, itt hagyjuk Koltót, 

az örökké kedves emlékű Koltót, hol oly édes heteket tölténk, a milyen 
boldogságot halandó álmodni és elbírni csak képes . . . .« 

Boldogan távozott a költő, édes szavú költője a szerelemnek. A mi 
Dantenak Beatrice, Petrarcának Laura, Torquato Tassonak Eleonóra: az 
volt neki az ő Juliskája. Fekete szemeinek csillogása lelkét égette, szívén 
sebeket gyújtott; költészetének oltárára helyezte s buzgón imádta esz- 
ményképét, ki — törvényes neje volt. A világ benne összpontosult, s ez 
egyen kívül nem létezett számára más asszony. Imádta a szerelem frene- 
zisével és szerelmes volt bele a halutinatióig. Nekem monda: 

— Az éjjel láttam Juliskát, beszéltem vele, nincs semmi baja. — 
Szegény Jorik! .... 

Koltón írá: 

Ha eldobod egykor az özvegyi fátyolt, 
Fej fámra sí) tét lobogóul akaszd ; 
Én feljövök érte a síri világból 
Az éj közepén, s oda le viszem azt. 
Letörleni véle könyüimet érted, 
Ki könnyeden elfeleded hívedet, 
S e szív sebeit bekötözni, ki téged 
Még akkor is, ott is, örökre szeret! 



Szegény Sándor! 



Gr. Teleki Sándor. 



J() PETŐFI. 



Jó Petőfi! pihenj békén 
Vahiliol az ország szélén ! 
Teteniidet lágyan 
Nyomja hazád fcUde, 
Ug>' sem igen sok jót 
\'ettél egykor tőle. 

Azt sem tudjuk merre nyugszol. 
Keresnénk, de nem tudunk, hol. 
Nem mutatja ember, 
Nem egy árva emlék, 
A hol hamvaidat 
Nyugalomra tették. 

Nemde magas hegyen fekszel 
Felhővel és szélvészekkel, 
Magas hegy tetején, 
Mely a völgyre bámul 
És hirt ad a rózsás 
Hajnal hasadtárul. 

Nemde róna tart ölében, 
Ismerősöd reges régen... 
Fátyolával arczod 
Nemde az takarja, 
Mint mélyen aluvó 
Gyermekét a dajka.? 

Vagy egy bgkor árnyékában 
Temettek el hamarjában... 
S a bokor aljáról 
Dalos madár sirja: 
»Jer^k ide, jertek, 
Itt van az ő sirja!* 

Akárhol vagy eltemetve. 

Nem vagy tőlünk soha messze. 

Poraidat sötét 

Elfelejtés zárja, 

De nevedre nem száll 

Annak éjszakája. 

És ha nyugvó hamvad felett 
Lelked sok szép álma lebeg, 
Nem kell ápoló kéz 
Késő gondja többé: 
Virágos lesz sírod 
Örökkön örökké! 



> r 



Lév.w József. 

Jdveaddlés. 

(Zichy Mihály rajsa.) 



PETŐFI ÉS ARANY 



A barátság, a mely a két költőt összefűzte, épen oly nemes volt, 
mint őszinte. Mily különbség köztök s egy eszme és érzés rokonszenvénél 
fogva mégis mily hévvel forrnak össze szíveik! Petőfi heves, szilaj ifjú,^ 
erélyes szellem, a kinek a daczban, küzdelemben mintegy kedve telik. 
Arany nyugodt férfiú, megtört erélyű, a ki kerüli a zajt s inkább magában 
évődik, mintsem küzdjön. Petőfi vakon hisz eszméiben, bízik önmagában, 
erőszakos, kiméletlen A ezt mintegy kötelességének, elvei szolgálatának 
hiszi, mit sem gondolva H világgal. Arany lelkén a kétely árnya borong, 
önbizalmatlan, kíméletes, engedékeny, s épen úgy lehangolja a világ, mint 
saját_aggodalma. Petőfi a harag és a merengő szelídség, a düh és a 
méla ellágyulás közt hán\kódik, örül vagy búsul, szeret vagy gyűlöl, 
boldog vagy boldogtalan, d(^ soha sincs nyugalma. Arany szintén mély 
föl indulások között él, de erőt vesz magán, csendes búskomolyságba merül 
s úgy bánatját, mint örömét humora mérsékli. Petőfinél egy a gondolat, 
érzés és tett; Arany a gondolatnál és érzésnél marad s csak a külső 
körülmények nyomása alatt ér a tetthez. Petőfi az ifjúság tüzével, szen- 
vedélyeivel vonzza magához az embereket; Arany a férfiúi erények tisztes 
méltóságával. S költészetökben is hasonló ellentéteket találunk. Petőfi 
lyrikus, egészen alanyi, a ki elbeszélő költeményeiben is alanyi érzéseit 
önti ki s mindig önmagát rajzolja. Arany epikus, tárgyilagos, a ki lyrai 
költeményeiben is majdnem annyit merít a tárgyból, mint saját kedélyéből. 
Petőfi korának nemcsak költője akar lenni, hanem harczosa is egyszer- 
smind, a ki lanttal és karddal ostromolja a társadalmi és politikai intéz- 
ményeket. Arany inkább a múltban él, mint a jelenben s inkább követni, 
rajzolni akarja a világ folyását, mint vezérleni. Petőfi élénk, fogékony 
kedélye minden érintésre föllobban, minden benyomást dallá alakít, még 
a legröpkébb hangulatot is. Aranynak egészen meg kell telnie, hogy meg- 



o 95 o 

áradjon költészete s akkor sem mindig árad meg. Petőfi az önkéntesség 
ösztönével teremt s gyakran inkább csak homályos sejtelem vezeti, mint 
világos öntudat. Arany öntudatos művész, de mintha aggodalmassága néha 
megbénítaná önkéntességét. Petőfi hevesb, változatosb, festőibb: Arany 
csöndesebb, mélyebb, plasztikaibb. Petőfi ízlése és szívnemessége nem 
mindig egyerejű képzelme szárnyalásával; Arany képzelme, ha talán lankad, 
is, ízlése, érzelmi nemessége ugyanaz marad. Petőfi költészete az ifjúságé, 
Arany költészete az érett koré; amabban' megtaláljuk az iQúság soknemű 
bús és derült fölindulásait, eget ostromló vágyát, édes csalálmait, g3'ö- 
nyörét, büszkeségét, sőt hóbortjait is, emebben az élet egész komoly 
hangulatát, férfias küzdelmét, csalódásait, vigaszát, huníorát és megnyug- 
vását az erkölcsi rend vaskényszerűségében. 

De ez ellentétek mellett is a naiv lélek és őszinte szív ugyanegy 
lángja lobogott bennök s a magyar népköltészet ugyanegy sugalmain 
lelkesültek. Ez mindent kiegyenlített, sőt jellemök és költészetök ellen- 
téteinek némely oldala mintegy vonzotta őket egymáshoz. Arany gyönyör- 
ködött új barátja gazdag iíjúságában,* mintha vissza akarná élni benne a 
magáét, mely rideg és hallgatag volt. Petőfi a tisztelet és szeretet vegyes 
érzésével tekintett a komoly férfiúra, mert soha sem ismert tisztább szívet 
és nemesebb egyszerűséget az övénél. Arany érezte, hogy Petőfi némely 
különczségei, ballépései bizonyos nagy eszme vagy érzés túlságai és kímé- 
letesen ítélt róla. Petőfi büszke lelke meghajolt e szerény és gyöngéd szív 
előtt, mely semmit sem követelt tőle, de a szeretet egész melegét árasz- 
totta reá. Keveset hatottak egymás jellemére és költészetére, de mindkettő 
szerette egymásban azt, a mi benne többé-kevésbbé hiányzott: Arany 
Petőfiben az erélyt, a szilaj hevet, édes kellemet, friss színezetet, köny- 
nyed bájt; Petőfi Aranyban a nemes nyugalmat, mély érzést, biztos és 
eleven rajzot, egyszerű fönséget. Soha semmi sem zavarta meg barát- 
ságukat. Petőfi, a ki oly sok barátjával összezördült s néha csekély ok 
miatt, Aranyhoz mindvégig a legmelegebben ragaszkodott. Arany mindig 
úgy emlékezett arra az egy pár évre, melyeket a Petőfivel való barát- 
ságban élt át, mint egy szép álomra. Költeményei között négy-öt vonat- 
kozik a csatatéren minden nyom nélkül eltűnt barátjára. Kora büszkesé- 
gének nevezi, üstökösnek, melyet az élők nemzedéke csak egyszer lát s 
többé soha. Sírját nem tudni, hol van. Bizonyára ott minden vércseppből 
új virág kel és több madár zeng ott a ligeten. Gyakran megjelen álmaiban, 
de esténkint ébren is hallja könnyű lépteit és fülébe cseng hangja. E bús 
emlék egy hosszú életen foh^'ást kíséri. Harmincz év múlva is látja 

őt s úgy elmélkedik róla, mint a kit a hellén kor rég mythoszi alakká 

emelt volna, de így is varázs övezi emlékét ; míg kortársait az idő aggítja, 

ő mindinkább ifjúi, szelleméből semmi sem vész el firól fira száll, mint 

egy közös eszme. Általában Arany élete utolsó heteiben sokat emlegette 

Petőfit, meg akart jelenni szobra leleplezésének ünnepélyén, bár mindentől 

visszavonulva élt s rég óta nem vett részt se nyilvános, se magángytile- 

kezetben. És épen azon nap reggelén lett rosszabbul s egy hét múlva 

épen azon déli órában halt meg, melyben barátja érczszobra fölemelkedett 

a Duna partján. De bár a sors oly korán elválasztotta őket egymástól, a 

magyar nemzet emlékezete örökre összefűzi költői alakjokat, mint egy kor 

ikerszülötteit, egymás kiegészítőit. Arany mint férfiú lépett a költői pályára, 

Petőfi költői munkássága a férfiúi kor küszöbén szakadt meg. Arany 

ifjúságát a Petőfié pótolja, a Petőfi férfikorát az Aranyé. A magyar ifjú 

ajkán mindig hangzani fognak Petőfi szerelmi és szabadságdalai; a férfiú 

Aranyból fogja meríteni az élet küzdelmeinek eszméit, érzéseit, fájdalmát 

és vigaszát. Petőfi költészetéből századokra kihangzik a kardok csattogása, 

a trombita hangja, az ágyúdörej, a diadal mámora. Arany költészetében 

a késő unokák is érezni fogják a hazafi könnyét, gyászát, bilincsét, a 

legyőzött Magyarország sóhaját és szenvedése erényeit. És mindkettő 

rajzaiban örökre fönmaradnak fajunk szellemi törekvései, nemzeti vágyai, 

jellemző sajátságai, hogy az újabb nemzedéket mintegy megóvják az 

elfajulástól. 

Gyulai PAl. 



PETŐFINEK. 

1845. 

Kedvesét a téli földbe tették! 
Jőnek majd ezer vigasztalással, 
Kik a vidám dalnokot szerették. 

Mit a bánat kebeledbe vese, 
A sebet, még fájóbbá szakítja 
Annyi szónak tépő érintése. 

Özvegy lelked kínját orvosolni 
Néma ajkkal jőnék én tehozzád 
Karjaidba — sirván — átomo!ni. 

Kerényi Frigyes. 



LÁTOGATÁS PETŐFINÉL. 



Nem voltam ismeretségben Petőfivel. Egyetlenegy év, az 1848-diki 
adhatott volna nekem alkalmat, hogy vele közelebbi érintkezésbe lépjek. 
O akkor állandóan Pesten tartózkodott, én pedig az év tavaszán Szemere 
Bertalannal, az új belügyminiszterrel, kinek mint borsodi követnek jurátusa 
voltam a pozsonyi országgyűlésen, Pozsonyból szintén Pestre jöttem le 
s ott maradtam mindaddig, míg 1849 elején a kormány és az ország- 
gyűlés Debreczenbe költözködött. 

Petőfi már ekkor hírnevének s költői szárnyalásának tetőpontján 
állott. A közönség lelkesülve magasztalta, közvetlen környezete dicsőitette, 
ő pedig büszke önérzettel s szélsőséget kedvelő különcz természetének 
szeszélyeivel mintegy uralkodott környezete fölött. 

Én, az akkor még kezdő verselő, nem éreztem bátorságot arra, hogy 
hozzá közelítsek. Pedig nagyon szerettem volna megismerkedni vele. Igenis 
szerény, tartózkodó voltam. Csak az utczán és nyilvános helyeken tekint- 
gettem rá ifjúi ábrándozással. 

A véletlen jött segítségemre. Tompa, a kivel közelebbről ismerős 
voltam, a vidékről a fővárosba érkezett. Nem emlékszem tisztán, akkor 
volt-e, midőn tavaszszal Gráfenbergbe utazott, vagy ősz felé, midőn onnan 
visszaérkezett. Elég, hogy meglátogatta Petőfit, a kit — mint monda — 
már rég nem látott. Engem is elvitt magával, hogy bemutasson. Akkor 
már meg volt köztök az a feszültség, melynek kiegyenlítésére aztán nem 
maradt többé idejök. 

Petőfi ifjú nejével a Dohány-utczában lakott. Az idő délután úgy 
három óra tájban lehetett. Az emeleten egy tágas terembe nyitottunk, 
mely alig volt ellátva valami bútorral. Senkit sem találtunk benne. Aztán 
a baloldalra nyiló ajtón kopogtattunk. A felhangzó »szabad« szóra 
benyitottunk. Petőfi a kereveten egy asztal mellett ült nejével, kinek 

derekát balkarjával átölelve tartotta. Könyv volt a másik kezében, melyből 
épen olvasgattak : Shakespeare munkái. Petőfi, a mint rnegpillantott bennünket, 
komor arczczal kiáltott fel: »a fene hordoz benneteket ilyenkor!^ Azt 
érthette, hog>" ily korán, mindjárt ebéd után, mikor az ő nyugalmas 
perczeiket zavarjuk. 

A túlérzékeny Tompának szivébe nyilallott a szó. Engem bemutatott 
Petőfinek, a ki velem szivesen kezet szorított. Azután a társalgás nagyon 
rövid és kivált Tompa részéről nagyon is hideg volt. Nem birt magában 
mentséget találni arra, hogy barátja, a ki őt huzamos idő óta nem látta, 
ily ridegen birta fogadni. Búcsút vettünk. Tompa útközben folyvást 
kesergett s indulatosan emlegette, hogy Petőfi csak azokat tűri maga 
körül, a kik előtte feltétlenül meghajolnak és meghódolnak. 

Nekem ez volt első és utolsó találkozásom Petőfivel. Tompának is 
ez volt a legutolsó, mert azután többé nem látták egymást. 

Még egyet említek, mert hiszen minden kicsiség, a mi Petőfire emlé- 
keztet, méltó a fölemlítésre. 

Tompa, a kivel aztán én haláláig a legmeghittebb barátságban álltam, 
kevéssel halála előtt, egy könyvecskével ajándékozott meg engem. 
Ez Béranger chansonjainak parányi franczia kiadása, melynek első fehér 
lapjára sajátkezüleg irták be neveiket az egymás után következő tulaj- 
donosok ily sorrendben: 
Arany Jánosnak 

Petőfi Sándor. 
Tompa Mihálynak 

Arany János 
Lévay Józsefnek 

Tompa Mihály 
Szász Károlynak 

Lévay József. 
Hogy tovább ne vándoroljon a könyvecske, úgy tudom, hogy az 
utolsó tulajdonos a Kisfal udy-társaság könyvtárában helyezte azt el. 

Lévay József. 



13. 



sírod ormán. 



Sirod ormán elmerengek, 
Lánglelked csodálom, 
Látom, amint száguldozik 
A tüzes villámon. 
Milliók lelkébe szórod 
Sziporkázó lángod' 
Mintha vele fel akarnád 
Gyújtni a világot. 

Lelked fénye elvakit, de 
Szívedet imádom. 
Nincsen olyan lángoló szív 
A kerek világon! 
Édes mézzel, drága mézzel 
Mint a rózsa kelyhe: 
Örök-égő szerelemmel 
Csordulásig telve. 

Szíved minden dobbanása 
Tündéri szép álom, 
Hajnal édes ébredése 
A feslő virágon — 
És ha dalt zeng, visszazengi 
Azt a bérez, a róna, 
Mintha benne millióknak 
Érző szíve szólna . . . 



Illyés BAlint^ 




Petőfi Sándor. 
(Orial 1848 Jiki festménye után.) 



mArcziusi tollak. 



VISSZAEMLÉKEZÉS. 



Márczius tulajdonképp az ibolyák hava s a hölgyek tán azt vélik, 
hogy márcziusi ibolyáról — mint hozzájok legillőbb tárgyról — fogok 
szólni, de én ezt ifjú irótársaimra bízom, szórjanak ők ibolyát, nálok az 
szívből kel ki, s üdén, illatosán hull a bűbájos keblekre. 

A hevesvérű délczeg iQúság talán márczius 15-ére gondol s várja, 
hogy annak hőseiről, felvillanyzó szónoklataikról teszek említést; feltünte- 
tem a lelkesült, zajongó csoportokat, itt-ott emelkedő vihart s minden 
egyéb előjeleit egy kitörendő forradalomnak. 

Hírlapíró társaim meg bizonyosra veszik, hogy azokról a tollakról 
akarok írni, melyek a lapokban tettekre és áldozatokra lelkesítették a nem- 
zetet; hogy a Pálflfy Albert által ritka éllel szerkesztett, rendkívül eleven 
s eddig utolérhetlen hatású Márczius tizenötödiké-voX fogok egyetmást fel- 
hozni, hogy Csemátony »riadó«-s czikkeit elevenítem fel, megemlékezvén 
az ő makkheteséről is. 

Hát nem; — ezekről a magasztos dolgokról szemtanúk s ava- 
tottabb tollak már annyit irtak, hogy ujat mondani alig tudnék. De olyan 
emberek is, kik még akkor a világon sem voltak, avatatlan tollal annyi 
mesét irtak össze-vissza, márczius tizenötödikéről, hogy azokat olvasva, 
ámulattal kérdem magamtól: hát mi hol voltunk akkor? 

De mivel 1848 márczius napjaiban fordultak elő — nem országot 
rázó események is, miknek sem a történelemben helye, sem a dolgok mene- 
tére befolyása nem volt, mégis előhozni érdemes, engedjék meg, hogy 
azokra kissé visszaemlékezzem: 

Népgyűlés volt, mint akkoriban minden nap néhányszor. A múzeum- 
lépcső falpárkányzatán Rottenbiller Lipót népszerű és hazafias polgármes- 
ter szónokolt, az előcsarnokban meg a vezérifjak gyülekeztek. 



Vasvári Pál, kalapján félöles hattyúfehér tollal jelent meg. 

— Fiúk! — szólt azzal az ő megnyerő kedves modorával — néz- 
zétek e tollat, a legszellemesebb, legműveltebb s leghazaflasabb grófnők 
egyike tűzte kalapomra. Büszkévé tesz! 

Jókai Mór is megrázta a kalapját, melyen hasonló toll lengett. 

— E tollat az ország legelső és legnagyobb művésznője adta. Bol- 
doggá tesz. 

Lisznyai Kálmán is lekapta fejéről pörge kalapját, melyen megfakult 
strucztoU görnyedezett s lelkesedéstől szikrázó szemekkel szólt: 

— Ezt a hazafias érzelmek eszményesített Angyala a saját... 

— Szárnyaiból tépte, — vágott bele gúnyosan Petőfi. 

— Nagyszerű! — Kiáltotta Lisznyai, kinek szokása volt már Pető- 
finek minden szavát, minden tettét megcsodálni. Különben csak azt akar- 
tam mondani, hogy a saját kalapjáról vette le s az enyémre tűzte. Sok 
ily honleányt a hazának, aztán lesz elszánt harczosa is elég. 

Petőfinek egész idő alatt idegesen rángatózott a szája széle. Egy- 
szerre aztán nagyot nyelt, sarkon fordult s elrohant. 

— Ki sértette meg Sándort? 

— Senki. 

— Mért rohant el oly izgatottan? 

— Valami hatalmas eszme villant meg agyában, most leirja s félóra 
muIva itt elszavalván, egetverő lelkesedést fog előidézni. 

— Kitelik tőle. 

A ragyás kis Oroszhegyi Józsa vasgyúró mérges tekintetével, két- 
szer-háromszor is megemelte a kalapját, melyen hatalmas vörös toll rikí- 
tott, de mindig jobbat gondolva, megint csak visszanyomta fejébe. Várt, 
a mig nagyobb hatásra számíthat. 

Nem kellett hozzá félóra s Petőfi magasra emelt fővel megjött. 
Oldalán egy — pallosnak is beillő — kard csüggött. Napok óta nézegette 
ő az uri-utcza egyik kirakatában ezt a kardot; meg-megcsóválta a fejét 
e szóval: hatalmas! Most odarohant s megvette. 

— Nos hát — szólt felmutatva a kardot — én is elhoztam ékítmé- 
nyemet. Boldoggá tesz, mint Mórt az övé s majdan büszkévé mint Palit 
az ő tolla. 

Ezalatt Rottenbiller bevégezte beszédét s Oroszhegyi törtetett előre, 
mint sebzett tigris. Midőn a lépcsőpárkány azon helyére ért, honnan a 
szónoklatokat tartották, mindenekelőtt a levegőben mcglóbázta kalapját 
s bemutatta a veres tollat. 

— Polgártársak! — kezdte átható éles hangon, ezt a tollat egy 
magas színvonalon álló intézet növendékei adták (megjegyzendő, hogy 
ezen intézetnek ő tanára volt), a nemzet, melynek serdülő leánykái így 
éreznek, csupa hősöket kell, hogy felmutasson, mert csak nők lelkesíthet- 
nek nagy tettekre. 

Aztán belekeveredett egy harczias beszédbe, mintha már a Kerepesi- 
uton vonulnának fel az ütegek. 

— Nem messze már az idő — végezte beszédét — mikor e toll 
az ellenség réme lesz. E toll mindenütt lengeni fog, a hol majd így foly 
a vér. E pillanatban melléhez kapott, a honnan egy veres szalagot eresz- 
tett meg, mely úgy futott lefelé, mintha csakugyan vér folyna. 

A hatás megvolt, egyik-másik hölgy elsikoltotta magát ; a gyöngébb 
idegzetűeket borzongás futotta végig, a tigrisvérűek meg nekihevűlve, 
utána zúgták: 

— Úgy fog folyni! 

Es a kis Oroszhegyi rendületlenül állt, élvezve az éljeneket. 

Hónapok múlva guerilla-csapatával csakugyan ott volt mindenütt, 
a hol úgy folyt a veres — bor. Veres tolla pedig, mint megjósolta, 
csakugyan réme lett, — de nem az ellenségnek, de a népnek és a korcs- 
márosoknak, mert a hol csak megfordult, nyugtákkal fizetett, melyeket 
semmiféle számvevő sem akart elismerni. 

Hogy pedig sem az ő vére, sem az ellenségé nem folyt úgy, mint 
hatásosan bemutatta a veres szalaggal, nem az ő hibája. Eleget kereste 
az ellenséget, — rágalmazói ráfogták, hogy azért, mert szeretett biztosan 
kitérni előle, de ez nem igaz; ő mindig az ellenség háta mögött volt, 
hanem hát sosem birta utolérni. 

Szegényt aztán a német mégis elitélte. 

A \^asvári-toll, meg a Jókai-toll hallatlan mozgalmat támasztott 
Pesten. Egy nap alatt valamennyi divatárusnő minden tollkészlete még 
a lomtárból is egy szálig elkelt. 

A hölgyek otthon zár alá rejtették dísztoUaikat, nehogy a fiú, vő, 
vagy fivér hozzájuk férjen. 

Huszonnégy óra alatt megtollasodott az egész ifjúság. Soha divat ily 
rohamosan el nem harapózott, még a nők frou-frouja sem, pedig sokkal 
olcsóbb, meg aztán — mint a tömeges példa mutatja — mezítláb is 
lehet viselni, míg a tollhoz legalább is kalap szükséges. 

De hatásban Petőfi kardja sem maradt hátrább. A ki csak kardot 
teremthetett elő, felkötötte, a ki meg puskához fért, azt kapta vállára; 

így alakultak a fegyveres csapatok, a kik azt mondták magukról, hogy 
nemzetőrök. Parancsnokot senki sem nevezett ki hozzájok, nem is válasz- 
tottak olyat, hanem a kinek leghosszabb tolla s legfényesebb kardja volt, 
az állt az élére s vezényelt. 

Nagyon furcsa képe volt akkor Pestnek. 

Jöttek-mentek csapatok, kik nem tudtak egyebet, mint: sorakozz, 
indulj, állj! s azt hitték, ezzel már kész katonák. 

Es hogyan néztek ki! Egy sorban kettőnek-háromnak kardja volt, 
azután kettőnek-háromnak puskája! Többnek se kardja se puskája, 
hanem botját szorította vállához, de a toll mindenik kalapján ott 
lengett. 

Látva őket, sokan megmosolyogták. 

Istenem! ki is hitte volna akkor, hogy ezekből lesznek majd azok a 
honvédek, a kik csodákat fognak művelni ; hogy részesei lesznek azoknak, 
kik a világtörténelemben Magyarország számára egy fényes lapot örökí- 
tettek meg, hogy nekik a hazafiúi kegyelet szobrot fog emelni, mert 
közülök sok, igen sok elesett Budavár bevételekor. 

Jó fiúk! a viszontlátásig majd a táborban, mert ott leszünk mind- 
nyájan ! 

Hónapok s hónapok teltek el; azok, a kik Pest utczáin feltollazva 
katonásdit játszottak, a kiket annyian megmosolyogtak, ma mind-mind 
honvédek! Honvédek, kik az elemi és középoktatást Szt.-Tamásnál, ts 
Swechátnál nyerték, most pedig jól elkészültek az érettí- égire oly tanárck 
vezetése alatt, mint Görgey Arthur, Damjanich János, Aulich stb. 

E halhatatlan hős vezérek a honvédségben magukhoz méltó katonákat 
neveltek. 

Világra szóló mű megalkotásához nem elég a kitűnő anyag, ahhoz 
lángelme s csodatévő kéz is szükséges ... Itt mindkettő megvolt s a 
remek mű létrejött. A vad erő szétzúzta, de meg nem semmisíthette, 
mert a fönmaradó egyes részek még darabokban is csodálatraméltók s a 
jövő nemzedékeknek tanulmányul szolgálhatnak. 

Xagy idők voltak azok, de voltak hozzá nagy emberek is! 

Bocsánat e rövid kitérésért, de bármily egyszerű és tréfás dologról 
akarok is szólni, a visszaemlékezésnél feltűnnek előttem a nagyszabású 
alakok s önkéntelen is kalapot emelek. 

Ezzel visszatérek az én — már Ictollazott — pajtásaimhoz. De hol 
találom őket? Szét voltunk szórva, mint a vetőmag a földben; egy rész 
Bemnél vitézkedett Erdélyben, a másik Görgey Arthurral tette meg a 

bányavárosokban azt a csodálatos hadműveletet. A többi ki itt, ki ott 
iparkodott magát kitüntetni. 

Valahol Öcsödön nyomorúságos zsellérházban voltam beszállásolva; 
a boglyas kemencze elfoglalta a szoba harmadát; az egyetlen ablak 
akkora volt, hogy valami női battiszt zsebkendővel egészen be lehetett 
volna függönyözni. 

A köpenyegemmel leterített fapadon heverésztem, fejem alatt a nyereg 
szolgált vánkosul. 

Lisznyai Kálmán, kit a kormány történelmi följegyzőnek rendelt ki 
a hadsereghez, a kecskelábú asztalnál ült, mellette berendezésem egyetlen 
fényűzési czikkelye, egy üveg törköly pálinka kaczérkodott. 

Lisznyai száját gyüszű alakúra összehúzván, a kalapján levő, de 
már egészen megkopott strucztoUról a port fújta le. 

— Hát te még mindig viseled azt a márcziusi jelvényt, mit már 
rég ^katonai jelvények váltottak fel ? 

— Viselni fogom — felelte lelkesülten. — Amíg csak egy pehely 
lesz felőle, mert nekem ez szent ereklye. 

— Ej Kálmus! — nevettem, — hát te még mindig csak poéta vagy? 

— Az is maradok, a míg szép leány és jó bor van a világon. 

— A mint én ismerlek, megénekled te a pálinkás butj'-kost, meg a 
jólelkű hitelezőt is. 

— Na pajtás! Akkor már nagyon meglehetek szorulva. De ezt a 
tollat, mely ereklyém lesz a csatában, lángoló lelkemből fogom mindig 
megénekelni. 

— Annyi bizonyos, hogy áldott kedélyed van, mert egy kis liba 
toUáért is elragadtatásba jösz. 

— Eh, be jó! Csak kár, hogy oly goromba. — Ezzel fejét meg- 
csóválta s a t()rkölypálinkás üveget ajkaihoz emelte. 

Az ajtó fakilincse nagyot nyikorgott s most az egyszer nem a szél 
csapott be rajta, hanem a szeles Lauka Guszti, nyakában nagy mennykő 
bőrtáskával. Lauka a kormány örökös futárja volt, a ki hordta a táborba 
a pénzt, a táborból meg Debreczenbe a híreket. 

— Spanyol! — kiáltott — mi hozott téged Andalúziából Szibériába? 

— Na, ha nektek Debreczen Andalúzia, úgy nekem a miskolczi 
kocsonya Tortoni fagylalt, — felelt tele torokkal Lauka. 

— 'Foglalj helyet ebben az ólombányában. 

Méltán nevezhettem úgy, mert tegnap a tüzérek nagy rakás ágyú- 
golyót halmoztak a szoba egyik szögletébe. 

Lauka körülnézett s midőn látta, hogy nincs elfoglalható hely, nevetve 
dalolni kezdte Lindából: 

Mondhatom, csinos lakod van, 
Pompa, fény a bútorokban. 

Aztán gúnyosan tette hozzá: 

— Köszönöm, nem ülök le. 

— Szeretem a spanyolt, ha büszke, — jegyezte meg Lisznyai éles 
torokhangon. 

— Végre is — kérdem az örökös futártól — ebben a farkasorditó 
hidegben mi hozott most ide? 

— Nem engem hozott, de én hoztam egy csomó rendeletet és 
rengeteg aprópénzt. 

— A rendeletet csak tartsd meg, kapunk mi abból itt eleget, de az 
aprópénz nagyon is elkel, hát csak ide vele. 

— De nem nektek hoztam ám, hanem az ezredesnek. 

— No akkor édeskevés jut nekünk belőle. 

Guszti hirtelen Lisznyai elé állt, s az ő kedélyes nevetésével rázta a 
fejét. Jobbról-balról végig nézte az álmélkodó Lisznyait, ki végre megszólalt: 

— Gombát reggeliztél, spanyol? 

— Mondhatom, palócz atyafi, — szólt Lauka színlelt részvéttel — 
hogy imádott bálványod, egy furcsa Flamina. 

— Melyik a sok közül? — legénykedett Kálmán. 

— 0...ky Etelka. 

— Pajtás, ez nem a sok közül való; ő az egyetlen és az egyedüli. 
Ha úgy ismernétek, mint én, leborulnátok előtte; jelleme gyémánt 
— szavalta Kálmán egész elragadtatással — lelkülete magasztos, szíve 
angyali, s hazafisága... 

— Svarczgelb, — vágta bele Guszti. 

Kálmán elhalványult, s néhány pillanatig némán nézett a vakmerő 
szemei közé, végre megszólalt: 

— Szeretlek, mint a lelkemet, de azért ezt az izetlenséget tőled 
sem nyelem el. 

— Akkor hát megpaprikázom, hogy jqbb ízű legyen. — Ezzel kivett 
a zsebéből egy német ujságlapot s olvasta: 

» Midőn Windischgrátz herczeg a meghódított Pestre, fényes hadsereg 
élén bevonult, 0...ky Etelka előkelő úrhölgy babérkoszorút nyújtott át 
a hős fővezérnek. « 

Lisznyai kikapta Guszti kezéből a lapot s miután saját szemeivel 
átfutotta a végzetes sorokat, felsóhajtott: 

— Ejnye a czudar! Visszaküldöm neki a tollat még ma s megírom, 

hogy festesse be zöldre, aztán adja a másik hősnek, Jellasichnak. — 

Ezzel letépte kalapjáról a bálványozott jelvényt. 

így tűnt el az utolsó márcziusi toll. 

Degré Alajos. 



HOL A KÖLTŐ? 



Hol a költő, a ki régen 
Ott harczolt a csatatéren, 
.S beborítva mély sebekkel, 
Siratatlanúl esett el? 

Hagyjátok el, ne kérdjétek. 
Mind hiába e kérdések: 
Századokra jöhet század, 
Nem fog adni egy is választ. 

Az egész nagy végtelenben 
Semmi sincs, mi rávezessen: 
Fű, fa, virág be nem vallja, 
Hogy a költőt hol takarja. 

Hallszik ugyan most is kobza, 
Tájról-tájra viszhangozva ; 
De viszhangról ki lelné meg: 
Honnan repüli ki az ének ? 



Ha ez után indulnátok: 
Bejárnátok a világot, 
Csalna a hang ide, oda, 
Mégse lelnétek rá soha. 



Jakab Ödön 



PETŐFI MKGZENESITOI. 

A magyar dal és zene ujabbkori fellendülése oly elválhatlanul össze 
van forrva a Petőfi költői nagy nevével, hogy azt egymástól elválasztani 
többé alig lehet. Mert költészet, dal s zene mindenha a legbensőbben 
összenőtt ikertestvérek szerepét játszván a népek kultúrtörténetében : 
semmi sem volt természetesebb, minthogy a Petőfi lángelméjének a tüzes 
szekere is oly mély nyomokat hagyjon a magyar zenészek kedély- s 
hangulatvilágában, a melyek aztán azoknak úgyszólván másodalakulási 
rétegét képezik és jelzik. Tudjuk, hogy a negyvenes évek képezték a 
magyar szellemi élet újjászületésének a korszakát. Ez évtized oly magas 
hullámú forrongásba hozta azt, amelyhez hasonlót nem mutat fel nemzetünk 
ezer éves történelme. Egymást kergetve, jöttek létre a legmaradandóbb 
értékű alkotások a politika, irodalom, dráma, költészet, szín- s a zene- 
művészet terén, de egyszersmind olyan ellenáramlatokat is teremtvén, 
a melyekből a további fejlesztések kivezető ariadnefonalát megtalálni: 
igen nehéz feladattá vált. Kiváltképen észlelhető volt ez a dal s zene 
terén, a mely egyszerre a régi és az új iránynyal szemben olyan válútra 
jutott, a melyen alig tudott eligazodni. Ekkor tűnt fel, mint fényes üstökös, 
a magyar költészet egén Petőfi, a ki csodás és hamisítatlan nemzeti 
irányával fáklyát gyújtott a sötétségben tapogatózok előtt. 

Petőfi géniuszának átalakító nagy befolyását a magyar dal- s zene- 
irodalomra első sorban az ő népdalaiban kell keresni, mert ama szoros 
ethikai kapocsnál fogva, a mely a szóköltészetet a szózenével minden 
nemzetnél összeköti: a Petőfiéhez hasonló megihletés sem maradhatott 
terméketlenül az újabbkor i magyar zeneirókkal szemben. Dallam, ríthmus 
és forma tekintetében, ennek visszhangja első sorban az örökforrású nép 
lelkében fakadt. Egészen új menetű s hangulatú népdalok keletkeztek 
ismeretlen szerzőktől, hasonlóan az erdők, rétek virágaihoz, a melyeket 
nem ültet senki, magától teremnek, mint a népmondások igazságai s a 
melyek eredetét hiába keresik és elemezik a tudós búvárok. E népies 
visszhang aztán elementáris erővel ragadta magával az egyetemes magyar 
zenevilágot, ez pedig azt eredményezte, hogy manapság már nincsen 
Petőfinek olyan bármily nemű s hangulatú költeménye, a mely a magyar 
zeneirodalom valamely válfajában ' meg ne lenne zenésítve. Világfolyása 
óta így termékenyíti meg egyik művészet a másik talaját, ha azt a 
Petőfiéhez hasonló géniusz szellemi eke vasa szántja fel. 



Petőfi megzenésítőit két kategóriába lehet osztani. Az egyiket maga 
a magyar nép képezi, a mely közvetlenül átérezvén la nagy nemzeti 
költőnek reá gj^akorolt befolyásoló hatását, ösztönszerűleg adott kifejezést 
új dalaiban az övéivel teljesen rokon érzelmeinek. Az így keletkezett Petőfi- 
dalok legszebb hajtásai a magyar népdal irodalomnak. A másik osztálya 
ama magyar zeneirókból kerül ki, a kik elbűvölve s fellelkesedve a Petőfi 
költészetétől, részben mint öntudatos s képzett zenészek, részben pedig 
csak mirtt a magyar érzülettel magukat teljesen azonosítni képes félnatu- 
ralisták adtak kifejezést dalaikban a Petőfi-költészet újabb irányának. 

Ez utóbbi kategóriából első sorban kell Egressy Béniről megemlé- 
kezni, a ki Petőfi-dalaival mint első tört utat a magyar újabb dal- 
irodalomban. Az ő Télen-nyáron, Ereszkedik le a felhő. Ez a világ 
amilyen nagy, Kis furulyám, A virágnak megtiltani nem lehet stb. 
dalai mind oly elévülhetlen becsűek, a melyekben a magyar nép- és műdal 
első mcsgyéi bámulatosrdi (Jsszeforrnak. Mellette leginkább kimagaslik 
Simonffy Kálmán, ez a magyar géniusztól oly nagy mérvben megihletett 
naturalista dalíró, a ki Petőfi számos költeménye megzenésítésével a 
legnépszerűbb emléket hagyta maga után. Az ő Te vagy, te vagy 
barna kis lány. Pusztán születtem. Világos kék a csillagos éjszaka. 

Tarka madár, Beh szomorú ez az élet stb. népdalai kitörülhetlenül 
vannak a nép szívébe bevésve. És Petőfi két kiváló naturalista megzené- 
sítője mellett egész sorozatát lehetne még felhozni azoknak, a kik több- 
kevesebb szerencsével szerepelnek a magyar zeneirodalomban mint Petőfi 
megzenésítők. 

* ■* * 

Az ötvenes évektől kezdődik aztán az az időszak, a mikor a magyar 
zeneírók legkiválóbbjai Petőfinek nemcsak népdalai s kisebb keretű lirai 
hanem nagyobb szabású drámai, hazafias és hősies költeményei megzené- 
sítésére is vállalkoztak. Az első enemű kezdeményezés a Lorenz János 
karnagyé az ötvenes évek elején, mikor Petőfi Tied vagyok, tied hazám 
kezdetű hazafias költeménye megzenésítésével egy férfinégyes pályá- 
zatnál az első díjat nyerte el. Komoly icányú s nehezebb megoldású, 
szövegileg átdolgozott műkar volt ez, mely ma is értékes termék, s mely 
által a hazai karirodalom a további évtizedekben nagy fellendülést nyert. 
A későbbi országos dalünnepeken gyakran lehetett aztán találkozni Petőfi 
megzenésítéseivel, melyek részint kötött versenydarabokul, részint nagy 
tömegű összkarokul szolgáltak és szolgálnak folyton. Mint verseny- 
darab 1884-ben Miskolczon Huher Károly Talpra magyar-jeLy 1882-ben 
Debreczenben Liszt Ferencz Magyarok istene (közös kar), 1886-ban 
Pécsett Hübay Jenőnek szintén e szövegű versenykara s 1892-ben Erkel 
Ferencz Elvennélek én kezdetű összkara, nyolcz czimbalom kíséretével, 
a magyar műzeneirodalom maradandó becsű termékei. De Petőfi szel- 
leme a női vegyes karirodalmat is meg termékenyítette, ide nem 
számítva a magyar műdalirodalomnak azt az igazán gazdag készletét, 
amely bátran kiállja a versenyt bármely más nemzet hasonló válfajú 
termékeivel. Régibb és újabb zeneiróink között számosan voltak s vannak, 
a kik egész rajongó nemzeti kultuszt űztek s űznek Petőfi költertiényei 
megzenésítésével. Ilyenek — hogy a sok közül csak néhány kiválót 
említsek — Hübay Jenő, a ki vastag kötetet bocsátott közre, melyben 
számos Petőfi-költemény van szellemdúsan és magasabb színvonalon 
megzenésítve; Zimay László, a kinek a többek közt Boldog éjjel czímű 
dala egy darab kohinur a magyar dalirodalomban. Engeszer Mátyás, Gaal 
Ferencz, Káldy Gyula, Lányi Ernő, c sorok irója s még mások számosan 
úgy a magánének, mint a férfi- és vegyes kar terén ihlettségük javát 
öntötték a Petőfi-költemények megzenésítésébe. 

De a szózene mellett Petőfi szelleme a magyar absolut zene talaját 
is új irányban termékenyíté meg. Költeményeiből vett sorok, mottók s 
idézetekkel, mondhatni, külön magyar zenei műformák s hangulati képek 
keletkeztek. Mert a nemzeti nagy költő-géniuszok, a velük legközelebb 
rokonságban álló zeneköltőket mindig befolyásolják s a mit ők fantáziájukkal 
elébük rajzolnak, az mind felfogható s átérezhető formákat nyer a zene 
hangjaiban, s mentül nemzetiebb tartalma van a költő alkotásainak, annál 
inkább rokonérzésekre hangolja a zeneköltőket is. 

Ezt tette Petőfi is az ő tiszta nemzeti költészetével, ezért lesz ő 
mindörökké minden magyar zeneköltőnek lelkesítő forrása. 

Id. AbrAnyi Kornél. 



PETŐFI. 



Ha trónussal, koronákkal 
Kínált volna meg a végzet: 
Hogy magyarnak szült az anyád, 
Tudom, hogy el nem cseréled. 

Hogy ha világ-birodalmak 
Czivódnának bölcsőd felett: 
Te büszke vagy, hogy az Alföld 
Magáénak nevezhetett. 

Szellemeddel beragyogtad 

A végetlen mindenséget, 

S hogy mini magyar éltél, haltál: 

Ez legnagyobb dicsőséged. 

S most, az isten trónja mellett, 
Szent harczodat tovább vivőd; 
Nem találjuk, ezért üres 
Erdély földjén földi sírod. 

Erdélyország, édes hazám, 
Szabad voltál, szabad leszesz: 
Értted élni, értted halni: 
Méltó voltál — Petőfihez! 

SzAsz Gerö. 

A mArcziusi fiatalság. 



VISSZAEMLÉKEZÉS. 




Ötven év múlt el azóta. 
A kik abban az évben szü- 
lettek, azok mind vén embe- 
rek már. 

Egy egész új emberöltő tá- 
madt nyomunkban. 

A kik ama napfordító év 
cselekményeiben résztvettek, ke- 
vesen élnek már, s a kik még 
életben vannak, azok is minden- 
nap leszámolnak az élettel, mi- 
előtt álomra hajtanák fejüket, 
mert nem tudhatják, hogy lesz-e 
még annak az álomnak fölébre- 
dése? 

A kinek a régi emberek kö- 
zül még van valami elmondani 
valója, siessen vele, a míg nap 
süti az arczát. 
Én is e régi emberek közül való vagyok. 
Hadd mondjam el, a mit ez emlékezetes napokról följegyeztem. 
Más Magyarország volt az, mint a mostani. 

A magyar nemzetet félmilliónyi nemes ember képezte. Az választott 
megyei tisztviselőket és az országgyűlés alsó házába követeket, megyén- 
kint kettőt. Ezeknek a megyei rendek utasításokat adtak s ha követeik 
ez utasítások ellenére szóltak és szavaztak, visszahívhatták őket. 



Jókai Mór. 

1848-ki metszet után. 



« 115 <» 

A polgári osztály is képviselve volt az országgyűlésen. A királyi 
városok egy-egy követet küldtek. S valamennyi királyi város követeinek 
a szavazata »egy« szavazatot adott ki. Ez volt a polgárság részvevése 
a törvényhozás műveletében. 

Hát a többi? A tizenöt millió lakosa az országnak? A földmívelő, 
a munka viselő nép? A jobbágyság? Annak semmi szava nem volt. 

A »misera plebs contribuens,« a »glebae adstrictus« jogokkal nem 
birt, csak kötelességekkel. 

Ő viselte az adó terhét, sokféle czímen, ő adta az ujonczokat a 
rendes hadsereghez, s azok szolgáltak tiz esztendeig, szabadságolás nélkül : 
a nemessé osak a haza határán betörő ellenség ellen tartozott harczolni. 
A jobbágy szolgált a földesúrnak ingyen, szántott, vetett, aratott, robotolt, 
forspontozott; fizette termése után a dézsmát, kéménye után a füstpénzt; 
csinálta az országútat, birája volt az »úriszék,« törvénye az »urbarium«. 
A bot volt a rangkülönbség jelképe a nemes és a jobbágy között. 

Tizenöt millió lakosnak nem volt hazája Magyarország. 

S talán a nemesi rend élvezte a szabadságot? 

Igen : ha a szabadság a tétlenségben, a tagadásban volna megvalósítva. 

Nem tenni semmit, nem engedelmeskedni senkinek, nem fizetni sehová, 
nem haladni semmi irányban, erre volt elég nemesi szabadság; de alkotni, 
kezdeményezni, előre haladni, a jövendő javára beruházni, ehhez minden 
út el volt zárva, 

Magyarország volt az európai országok között a leghátramaradot- 
tabb. Hitel nélkül, mívelődés nélkül, létezési czél nélkül. Jövendő prédája 
bármely idegen hódítónak: jelen prédája a szövetségesének. 

Az országgyűlésen voltak kitűnő államférfiak, kik az életbevágó 
reformok szükségét belátták, s azok mellett fényes szónoklatokat tartottak; 
de ha nézeteik többségre vergődtek is, a conservativ felső tábla vissza- 
utasította határozataikat s felelős kormány nem volt, mely azokat végre- 
hajtsa: helytartótanács, udvari kanczellária, dikasteriumok intézték az 
ország ügyeit, administrátorok úrkodtak a vármegyéken, s valamennyi 
fölött kormányzott a mindent intéző Metternich. 

A magyar nemzeti politikusoknak eszményképe volt a vármegye. 
Ötvenkét parlamentben lehetett ismételni a gravaixjeneket, a mik a pozsonyi 
diaetán elhangzottak. A vármegyét nevezték az alkotmány bástyájának. 
Csakhogy a bástya ellenáll; de előre nem mozdul. 

Ekkor támadt a magyar politikai világban egy kis csoport, mely új 
programmal lépett fel: nevezték őket doctrinaireknek, centralistáknak. 

15* 

Vezértehetségek voltak közöttük báró Eötvös József, Csengery Antal, 
Szalay László, Kemény Zsigmond, Irinyi József, Irányi Dániel. 

1846-ban találkoztam legelőször báró Eötvös Józseffel, a mikor ezt 
monda előttem: 

». . . . a többi pártoknak nincs semmi programmjuk, a mienk világos, 
érthető. Négy szóból áll: » felelős kormány, népképviseleti parlament «. 

Igaz, hogy ez csak négy szó; de hogy az ige testté váljon, előbb 
romba kell dőlni a régi rendi alkotmánynak, az utasításos követi ország- 




A Pillvax-kávéház. 



gyűlésnek s meg kell előbb születni egy népnek, egy magyar népnek, 
mely képviselőket válaszszon. 

Lehet-e ezt szavakkal elérni? Hogy a rendi országgyűlés alsó és 
felső háza önmagát megsemmisítse, hogy a földesurakból álló főrend a 
jobbágyságot szolgaságából fölszabadítsa, az úrbériséget eltörülje, hogy 
a szűz vállaira büszke nemesség a jogegyenlőséget kiterjeszsze a parasztra, 
a közteherviselést elvállalja? S ha megtörténnék az a csoda, hogy a régi 
alapon álló országgyűlés mindezt elfogadja a rábeszélő ékesszólás, lelke- 
sítő irói befcíyás mellett: elfogadja-e azt Metternich: Magyarország újjá 
születésének hatalmas akadályozója? 




Petőfi Sándor 

Uarabás 1843 diki eredeti tusrajza után. 
(Krnszt Lajos g}üjlemcnyéból.) 

De hát lehet-e hatni a nemzet lelkületére irott szóval, nyomtatással, 
mikor itt nehezedik ránk az új eszmék Herodese, a censura? 

Mindenkinek van itt ura; mágnásnak a királyi jogar, parasztnak, 
katonának a káplárpálcza, irónak, költőnek a censori veres plajbász. 

Csodák csodájának kellene történni, ha a népszabadság napja mégis 
felvirradna. 

Felvirradt. 

Márczius 15-ike volt 1848. 

Tizedik évfordulója annak a nagy katastrófának, melylyel a korszellem 
óriás keze a régi Budapestet a föld szinéről eltörölte a jeges árvízzel, 
hogy helyet csináljon az újan emelkedő dicső főváros számára. 

Másodszor követelte a korszellem azt a csodát, mely eltörölje a régi, 
korhadt Magyarországot s alapot teremtsen az új, az Európában számot 
vető, szabad Magyarországnak. 

Nem jött e követelés megelőző intés nélkül. 

A míg az 1846— 47-iki országgyűlésen az ország legjobbjai fáradtak 
a reformok sisyphus-sziklájának felgördítésével a soha el nem érhető 
hegytetőre, egyszerre csak megjelent az országház termében az a látha- 
tatlan kéz, mely Belzázár palotájának falára felkarczolta a »mene, tekel, 
ufarsin«-t. A szomszéd Gallicziában kiütött a forradalom. A lengyel nemesség 
forradalma volt az az idegen uralom ellen. Ennek az elnyomására támadt 
az ellenforradalom, a pórlázadás. A lengyel nemesség szabadságharczot 
kezdett; de elmulasztotta előbb a saját jobbágyságának felszabadítását. 
S a kettős forradalomnak a lengyel nemesség esett áldozatul. Azok a 
rettentő kegyetlenkedések, a miknek híreit, ha a hírlapokban elnyomta is a 
cenzúra, a magyar országgyűlés vezérszónoka által annál megrendítőbb 
alakban lettek felmutatva ; vérrel írott izenet voltak a magyar nemzethez. 
Az irtóztató példából kellett megtanulnia a magyar nemességnek, hogy 
a szabadság nem osztályok kiváltsága, hanem köztulajdon ; hogy az a régi 
privilégiumok zászlója alatt halálba vezet: életet csak akkor ád a nem- 
zetnek, ha annak a neve »népszabadság«. S a vésztűz itt dühöng a 
szomszédban: a világszellem nem ád időhaladékot. 

Értette azt minden gondolkozó ember, hogy az eltiport lengyel 
nemesség után rajtunk a sor; s a kíméletlen hatalom ellenében nincs 
más módja a nemzeti lét fentartásának, mint a munkás köznép bebocsá- 
tása az alkotmány mentsvárába, nincs más mód a hazát megmenteni, mint 
hazájává tenni az országot azoknak a népmillióknak, a kik eddig csak verí- 
tékükkel, vérükkel öntözték ezt a földet, de magukénak nem nevezhették. 



120 




mf^^ ^ KBiEMés HíjTii'ríííási: 




Tisztelet, becsület mindazoknak a bölcs államférfiaknak, a kik rendes 
utakon, szokott eszközökkel igyekeztek a törvényhozás visszhangtompító 
termében a jobbágyság szolgai állapotán javítani ; de eszményi czéljaiknak 
nemcsak a kormány ellenszenve képezte akadályát, mint inkább az érde- 
kelt birtokos szavazók önzése; ez volt az a rossz út, melynek feneketlen 
kátyúiban a reformok szekere fennakadt. 

Egykorú jegyze- 
teimben eg>'' adatot 
találok, mely némi vi- 
lágot vet az akkori ál- 
lapotokra. 

Csekélységről volt 
szó. Az indítványozta- 
tott, hogy a jobbágyok- 
nak engedtessék meg 
az erdei vadgyümölcs 
szabad szedése. Hát 
mi az az erdei vad- 
gyümölcs ? Szamócza, 
gomba, som, mogyoró, 
vadalma. Paraszt nők, 
gyermekek szüretje. 
Ugyan ki irigyelné tő- 
lük? De az indítvány 
mégis a leghevesebb 
ellenállásra talált s 
végül kiderült, hogy 
a vezérszónoknak, ki a philippicát tartotta, nagy kiterjedésű erdejei után 
a jobbágyai ötven ezer forint évi bérletet fizetnek az erdei vadgyümölcs 
szedéseért ! 

Hát még ha a dézsma és robot megszüntetéséről leend szó, a 
mely az egész eddigi gazdálkodási rendszert gyökeresen meg fogja vál- 
toztatni ! 

Az országgyűlés 1848 első hónapjaiban szép csendesen tanácskozott, 
úgy a tekintetes Karok és Rendek, mint a méltóságos Fő-Rendek tábláin : 
kimerítő tárgyalások folytak a közös teherviselés, a városi törvény, a 
honosság és az administrátori rendszer fölött : ezek között három sürgetős 
reform, egy pedig még sürgetősebb gravamen. Nagy viták folytak, név- 

szerinti szavazásokkal a fölött, hogy a főpolgármester évi fizetése 600 forint 
legyen-e, vagy 1500? 

Ekkor kiütött a franczia forradalom. A párisi fölkelő nép összetörte 
a trónt. Egy fiatal irótársunk, Dobsa Lajos egy darab rongyot a szét- 
tépett trónkárpitból dicsekedve mutogatott előttünk : ő maga is részt vett 
a világtörténelmi barrikadharczokban. 

S e forradalmi kitöréssel egyidejűleg keletkezett Olaszországban a 
lombard-velenczei mozgalom. A szard vezetőkörök a magyar nemzethez 
buzdító felhívást intéztek (latin nyelven) szabadságának kivívására. 

Közeledő vihar dörgése nyugtalanítá Közép-Európát. 

A megdöbbentő politikai esemény a magyar szónokokat is elhatá- 
rozó lépésre ösztönzé. Márczius 3-ikán Pestmegye követe, Kossuth Lajos, 
felirati javaslatot terjesztett a Karok és Rendek elé, melyben a törvény- 
hozás a dynastia iránti törhetlen hűséget hangsúlyozva, kéri a tróntól a 
felelős minisztérium kinevezését, a szellem szabadságát, a honvédelem 
rendezését s a jobbágyok felszabadítását, országos kárpótlás mellett. Az 
alsó tábla egyhangúlag elfogadta a felirati javaslatot. 

A méltsás főrendek azonban igen egyszerűen segítettek magukon, 
hogy ez a felirat általuk ne tárgyaltassék. Összes elnökeik, a kiválóbb 
főrendű tagokkal együtt fölrándúltak Bécsbe. És így öt napig nem került 
tárgyalás alá a felirati javaslat. A márczius 7-iki alsóházi ülésben már 
türelmetlenkedtek a követek, hogy mit absentálnak annyit a főrendek? 
Mit keresnek Bécsben? Nem Bécsben van az országgyűlés! — Komárom 
követe,. Pázmándy Dénes, finom iróniával magyarázta meg az állapotot. 
— Bécsben a csehek és lengyelek szláv bált rendeztek; most ennek az 
ellensúlyozására tartottak a magyar főurak Bécsben egy magyar bált: 
különbség a kettő között az volt, hogy a szláv bálban szláv nyelven 
beszéltek, a magyar bálban pedig németül. Kossuth erre méltó haraggal 
jegyzé meg, hogy nem tánczolás az első kötelessége a főrendeknek, 
hanem a haza ügyei feletti tanácskozás. Követtársa, Szentkirályi, még 
tovább ment s vád alá kivánta fogatni a kötelességmulasztó elnököket. 
Erre a radikális indítványra egyszerre felemelte az alsóházban lehunyt 
fejét a conservativ reactio s a mérges vitának ismét Komárom követe 
szakította szét a gubanczát azzal a szóval, hogy farsang utolsó napján 
nem tanácsos ilyen komoly ügyeket tárgyalni, halaszszuk ezt a nagyböjtre. 
(Márczius 7-ike éppen húshag>^ó keddre esett.) A humoros ötlet végcít 
vetett a kényes vitának. Átmentünk a nagyböjtbe. 

Egyszer aztán a tánczoló főrendeknek a lába alól kirántotta a csiszolt 

Petőíi-albuin. 16 

parkettet a Bécsben kitört utczai forradalom. A bécsi intelligens fiatalság 
kezébe ragadta az alkotmányos szabadság zászlóját. A bécsi nép akkor 
niég egy szabadelvű tábor volt, csatlakozott a fiatalsághoz, véres össze- 
ütközés történt a nép és katonaság között az utczán; melynek az ural- 
kodó V. Ferdinánd atyai jó szíve vetett véget, elbocsátva a kormányról 
az absolutismus főnökét, Metternichet. 

A bécsi iQúság szabadságharcza valóban megelőzte a pesti mozgal- 
mat s diadalmas zászlójától a koszorú meg nem tagadható. 

Csupán azt a körülményt akarom felderíteni, hogy a pesti mozgalom- 
nak mégsem a bécsi forradalom volt a keresztanyja. 

A mai világ villanytáviratos, telefonos, gyorsvonatos szokásai szerint 
ily országra szóló eseményt még aznap meg kellett volna tudni Buda- 
pesten. Ámde 1848-ban még nem volt se vasút, se villanytáviró. Aki 
nagyon sietve akart Bécsbe eljutni, az nyergesújfalusi gyorsparasztokkal 
utazott (mint én is ugyanazon év októberében), a postai küldeményeket 
ellenben a gőzhajó hozta, melynek Bécsből idáig egész napi út volt. 
A Pesti Hírlap ugyan márczius 17-iki számában azt írja, hogy márczius 
14-ikén már megérkezett a bécsi forradalomnak a híre Pestre. Én azon- 
ban lehetetlennek tartom, hogy egy hirlapiró márczius 14-ikén ily világ- 
esemény hírét megkapja, azt a fiókjába elzárja s csak három nap múlva 



A márczius 13-ikán támadt bécsi forradalomnak nem is volt sem 
aznap, sem a következő márczius 14-ikén befejezése: folytonos kitartó 
harczok között, melyben a legkiválóbb államférfiak által vezetett egye- 
temi fiatalság küzdött első sorban a bécsi népsereg élén, jutott az márczius 
15-ikén döntő diadalra, a midőn a népakaratáról felvilágosult uralkodó az 
alkotmányt, a sajtószabadságot, a felelős kormányt, a nemzetőrség és az 
aula felfegyverzését aláírta s az ujjongó Bécs utczáin, testvérével és 
annak fia, Ferencz Józseffel egy kocsin végig vonult. Ugyanezen a napon 
érkezett meg Pozsonyból a gőzhajóval a magyar országgyűlés küldött- 
sége, István főherczeg nádor vezetése alatt, Kossuth Lajossal és követ- 
társaival, a bécsi nép ovácziói mellett, a király által kegyelmesen fogadott 
feliratával az országgyűlésnek. 

Ez is márczius 15-ikén történt — Bécsben. 

De erről Budapesten senkinek tudoqflásd nem lehetett 

Egy tenger választott el még akkor bennünket. 

A budapesti márczius 15-ikének indító oka nem a bécsi forradalom 
volt; hanem, amit nyomtatott adatok igazolnak, a » Pesti Körnek « az a 

határozata, hogy a » magyar nemzet tizenkét pontban formulázott kivá- 
natait« ne intézzük egyenesen az országgyűléshez: hanem elébb köröz- 
tessük azokat az országban vidékszerte. 

Ez lett volna az eszmefolyás elmocsárosodása. 

Ez ellen indítottuk meg mi, márcziusi fiatalok, a népre való hivat- 
kozást. 

Márczius 14-ikén este adtunk egymásnak találkozást az én szállá- 
somon, melynek lakosztályán Petőfiékkel osztoztunk. 

Másnap reggel négyen jöttünk össze, a kitűzött találkozó helyen: 
Petőfi, Vasvári, Bulyovszky és én; de többi társaink Degré, Bozzay, 
Vajda János, Sükey, PálflFy Albert, Emődy, Oroszhegyi, Dobsa a Pillwax- 
kávéházban vártak reánk, az úgynevezett ^közvélemény asztalánál«. 

Korán reggel volt: borús, esős idő. 

Petőfi az elmúlt éjjel megírta költeményét: »Talpra magyar, hí a 
haza !« 

Én pedig a pesti tizenkét pontját a fiatal Magyarországnak: »mit 
kivan a magyar nemzet ?« a nép által megérthető magyarázattal alakítot- 
tam át. A tizenkét pont összeállítása Irinyi József műve volt, ki azt a 
Pesti Kör elé terjeszté. 

A kérdés csak az volt márczius 15-ikének reggelén, hogy mi történ- 
jék e tizenkét pontos petitióval. 

Appelláljunk a népre! Ez volt közös megegyezésünk. 

Vasvári Pál, kezében elefántcsont-fogantyús botjával oly hevesen 
hadonázott, hogy a pálczatőr kirepült a botjából s az én falam szögle- 
tében állt meg a hegyével. 

»Jó ómen!« 

Előre a vassal! 

S ezzel a szóval kezdődött meg az örökké emlékezetes 1848-iki 
márczius 15-ike: a sajtószabadságnak, a népszabadságnak örökké emlé- 
kezetes napja. 

E nap dicsőítésében szabad nekem is részt vennem, a kinek a fejére 
ennek a dicsőségnek csak a visszfényéből jut egy eltévedt sugár. A nép- 
szabadság vezérférfiai ott keresendők a pozsonyi országgyűlésen, a pesti 
eldöntő mozgalomnak a lelke maga volt Petőfi. 

Az ő hazaszeretettől lángoló, szabadságérzettől áthatott költeményei 
voltak azok az előhírnökei az új korszaknak, melyek évekkel elébb 
szórták a szikráit a szabad eszméknek a közvéleménybe. Az ő lelke volt 
a korszellem vezető fáklyája. Mint költő is a világköltészet színvonalán 

álló lángész, aki egy lustrum alatt egy üstököspályát futott meg az égen 
s művei összeségében magának halhatatlanságot, nemzetének elismerést 
vívott ki késő századokra. Mint bajnoka, vértanúja a hirdetett népszabad- 
ságnak, kinek alakját érczbe öntjük, hogy mindig maga előtt lássa, soha 
el ne felejtse az utókor. 

Márczius 15-ikének minden hulló csillagait Petőfi homloka gyűjté 
maga körül egy csillagkoszorúba. 

Mi többiek, kik az ő felhívó szavára léptünk ki a küzdtérre, csak az 
ő hű harczosai voltunk. 

Ennek a becsületes hazafi phalanxnak a tagjairól kivánok én e mai 
napon megemlékezni, aki őket márczius 15-ikén a küzdelem színhelyén 
láttam. 

Kéziratomban itt kitörült sorok következnek. Öt sor. Ezekben sorol- 
tam elő azoknak a neveit, a kik a márcziusi napok iQai közül még élnek. 
Még most is nevezetes, kiváló tényezői a társadalomnak, a vallásnak, az 
irodalomnak. Másnap rá a sors keze, ez a rettenetes censor, kitörülte az 
első sort a feljegyzésemből, Márczius 15-ikének a szerkesztője a rava- 
talon feküdt. Én aztán kitörültem a többi sorokat. A mesterségemhez 
illik, hogy az ómenekben higyjek. Nem merem már megszámlálni az 
élőket. Egyedül maradtam már a » tizek « közül. Két év alatt az utolsó 
háromból kettő elhagyott. Petőfi születésnapjától a szabadsajtó születés- 
napjáig háromszor fogy el a hold: — addig még mi is elfogyhatunk. 

Következzék ama hosszú sora a szellemalakoknak, a kik már csak 
a lélekidézés szavára vonulnak végig látó lelkem előtt: legelői Petőfi, 
utána Vasvári Pál, Irinyi József, Degré Alajos, Bozzay, Egressy Gábor, 
Vidacs János, Vajda János, Csengery Antal, Sükey Károly, Emődy Dániel, 
Bulyovszky Gyula, Oroszhegyi Józsa, Irányi Dániel, Vas Gereben (Radá- 
kovics), Ludassy Mór, Papp Gábor, Lisznyai Kálmán, Bérczy Károly, 
Tompa Mihály, Arany János, Helfy Ignácz, Kerényi Frigyes; utolsónak 
Pálffy Albert és a kiket, bár korukra nézve nem, de szellemükre tekintve 
a fiatalok sorába kell számítanom, Nyáry Pál, Pestmegye alispánja és 
Rottenbiller, Pest város polgármestere. 

Minő felvonulása a szellemeknek! Mintha Csaba vezér »hadak útját« 
látnám az éjjeli égen megrémledezni ! 

Ezeknek az alakjairól akarok tinektek beszélni, ti szép, iQú, remény- 
teljes, kötelességterhes új nemzedék.' 

Költők, hirlapírók voltak mindannyian. Neveiket műveik elsorolásával 
együtt mind megtalálhatjuk a hazai lexikonokban: egy sem múlt el úgy, 

hogy irodalmunk múzeumát ne gyarapította volna. Egy, szorosan össze- 
tartó irodalmi társaságot képeztünk valamennyien. 

Nyáry Pál ugyan nem tartozott az írók közé; de különösen rám 

nézve valóságos kútforrást képezett az ő gazdag ismerete, melyből a 
régi táblabiró világ és a szabadságharcz leírásának adatait merítettem. 
A magyar humorban, mely előadásait jellemezte, igazán mesterem volt. 
Erős kritikája volt s azt kíméletlenül gyakorolta ellenemben, Petőfi elle- 

nében — és még a legnagyobb emberek ellenében is. Alakja, arcza igazi 
magyar typus volt, amaz erőteljes, emez kissé ragyás: nem volt ideál- 
szép ; de szeretetreméltó : láttam őt több ízben halálveszély előtt is moso- 
lyogni. Hogy a legnagyobb kétségbeesés halálbacsalogató napjaiban élve 
maradtam, azt is neki köszönhetem. — Aztán ő is ott volt közöttünk 
márczius 15-ikén reggel, a mikor egy csoport fiatal ember azzal a kép- 
telen követeléssel állt elő, hogy legyen egész Magyarország fiatal. Nyáry 
Pál megjelenése közöttünk azt bizonyítá, hogy ez lehet, — meglesz, — 
meg kell lennie! 

Társaink egyike nem tudta ezt a napot bevárni. A megelőző évben 
mindennapos látogatója volt társas összejöveteleinknek Czakó Zsigmond, 
fényes nagy tehetség, eredeti úttörő a színműirodalom országában (már 
az arczképe is megjelent, Barabás rajzónjától megörökítve). Mért hagyott 
itt bennünket? annak az okát soha meg nem tudtuk. Nem bízott tán a 
jövendőben, nemzetében, önmagában. Csengery Antal lakásán, vidám tár- 
salgás közepett, szájába vette egy pisztolynak a csövét s ezzel a halál- 
csókkal átküldte magát a túlvilágba. Szegény özvegy anyja ott Erdély- 
országban, összegyűjtött vagyonkájából sírkövet szándékozott dicső fiának 
készíteni ; de mire az összeg egybegyűlt, bekövetkeztek a nemzeti felsza- 
badulás napjai s a szabadságra rögtön előtámadtak a megvédő lÉizde- 
lemé: a küzdelemhez honvéd kellett, annak fegyver és ruházat, ahhoz 
pénzre volt szükség; hogy a magyar pénzjegyeknek hitele legyen, ércz- 
alapot kellett előteremteni: felhívtuk az egész országot, hogy kiki tegye 
le a haza oltárára az otthon takargatott ezüstjét, aranyát; a nemzet 
követte a felhívást, főurak ezüst servicéi, polgárok ezüst kanalai, szép 
asszonyok, hajadonok arany függői, karpereczei, jámbor földmívesek rejte- 
getett tallérkái halomra gyűltek a szent oltáron. Czakó Zsigmond édes 
anyja is odatette ez áldozatok közé a bibliai özvegyasszony fillérét: 
szeretett egyetlen fia sírkövének az árát. S most csak az őszi kökörcsinek 
tudják, melyik hant alatt nyugszik a költő? Fejfáját feltüzelték azon a 
télen a táborozó hadcsapatok. Ha tudott volna várni egy esztendeig, talán 
másutt is megkaphatta volna ezeket az ismeretlen sírokból kibúvó kökör- 
csineket, a hogy megtalálták a magukéit Petőfi és Vasvári. 

Petőfinek arcza és alakja nem volt az, amit daliásnak nevezünk: 
arczkifejezése komor, rideg volt, termete szűkvállú, járása nagy lépésű 
mint a távgyaloglóké; hangja tompa, de mikor az ihlet lángja átmele- 
gítette, ez a mozdulatlan arcz ragyogott, ezek a csapott vállak földgömb- 
emelő Atlasz vállaivá nőttek s midőn lelkesítő költeményeit szavalta, 

hangja az indulatoknak minden változatait zengte, sírta, mennydörögte. 
S ha lóra kaphatott, akkor egész daliává alakúit át: úgy ült a lovon, 
mintha teljes életében azt tanulta volna. Bár sohase is vált volna meg 
a lovától a végzetes napokban. Ha Bem tábornokot, mint hadsegéde, 
követi, a végzetes ütközet után vele együtt menekülhetett volna azon 
a mocsári ösvényen, melynek bejáratát a hős Zeyk Domokos egymagában 
védte mindhalálig az egész szotnia kozák üldözése ellen. Miért kellett 
neki nézőül elmenni abba a magára hívott végső csatába: »ott essem el 
én, a harcz mezején !« 'Ahogy megkívánta, ahogy megjósolta, a fölötte 
elszáguldó paripák ott hagyták holttestét összetaposva. Hol omlott ki 
drága vére? Hol van eltemetve.^ Azt senkisem tudja. A mennyire a lát- 
határ terjed Fehéregyház táján, az mind Petőfi sírja. Sírnak elég nagy. 

Azt monda Petőfi hozzám írt versében: »Te, lelkem megmaradt 
fele!« — A megmaradt fél nem szűnt meg elvesztett felét siratni soha. 
Talán összetalálkoznak még valahol. 

A márcziusi napoknak második hőse volt Vasvári Pál. Hatalmas iQú 
férfialak, nyilt tekintetű, nemes vonásokkal büszkélkedő arczczal, nagy 
kék szemekkel, sűrű gesztenyeszín hajfurtökkel. Bálványa volt a fiatal- 
ságnak, vezére, lelke a néptömegnek, mely tartalomdús csengő szózatára 
ment* utána, a merre hívta, s megállt, a hol megállítá. 

Ő is kardot fogott, mikor a toUnak és szónak a sikere megszűnt. 
Maga szervezett egy szabadcsapatot, Rákóczy-csapat czím alatt. Csapatja 
élén esett el az erdélyi havasok közt. Társait is leölték. Tíz évvel később 
ott jártam a Biharhegy gerinczén, a hol e siralmas harcz lefolyt. De még 
akkor nem nyíltak a kökörcsinek, hogy megkérdhettem volna tőlük, 
melyikük őrzi a délczeg népszónok álmait. Kísérőm, egy derék oláh nemes, 
tíz év előtt ellenség, most jó barát, megmutatta az út mellett felmeredő 
sziklatornyot, mely mellől a csapatja élén lovagló vezért lesből lelőtték. 
Az elesettnek piros bársony mellényét is megmutatta, mit ereklyéül meg- 
tartott. Ráismertem a szép asszony keze hímzetté virágokról. A hímzőjét 
is ismertem valaha. De a sírját a kísérőm sem tudta megmutatni. Kőhal- 
maz, borókabozót nagy messzeségben. 

Megelőzte mind a két vértanúját a népszabadságnak a közöttünk 
legiQabb költő, a szép tehetségű Bozzay, ki még az aldunai harczok alatt 
esett el. Alig volt húsz éves. Vasvári volt huszonkettő, Petőfi volt huszonöt. 

A márcziusi iijak közül még többen is elmentek a csatatér babérait 
tépni, Degré Alajos, mint huszártiszt sebet is kapott az isaszeghi ütkö- 
zetben, Úrházi György hírlapíró egy kozák lándzsadöfés sebhelyét viselte 

holtig a homlokán, Ballagi Károly írónak Budavár ostrománál a karját 
lőtték keresztül, Sárossy G)njla, az »Arany trombita« írója, s Táncsics 
Mihály, a socialista író, az in efflgie felmagasztaltatásban részesült. Vajda 
János zászlótartó volt; Sükei Károly is végig szolgálta a hadjáratot, mint 
hadnagy ez a kis termetű, de nagy eréiyű emberke, kinek márczius tizen- 
ötödikén dadogó hangjával kiejtett szava röpke mondásul maradt fenn: 
»nem kkkell ilyenkkkor hallgatni az okokokos emberekre !« Azután Dobsa 
Lajos, Lisznyai Kálmán, Balázs Sándor. Majd Vadnay Károly, Tóth 
Kálmán, kik még a márcziusi napokban fiatal diákok voltak, de mielőtt 
a költői babért kivívták volna, a legnehezebb idők harczi babérjait 
ssxsceztík m&g homlokukra. 

Egressi Béni, a kedves dailaittő, Petőfi verseinek dallamosítója, mint 
honvédszázados harczolt számos csatatéren; Egressy Gábor, az utolér- 
hetlen szavalóművész, mint kormánybiztos és szabadcsapatvezér játszotta 
a l^szebb hesszerepet a Kátpátok köaött. A magyar hadsereg romjaival 
ő is kivándorolt Törökországba s éyefcet töltött a számkivetésben. A király 
kegyelme megnyitá előtte hazája határát, visszatérhetett hónába. Hónába 
igen, de nem a maga országába, a szinpadra. Az intendáns nem ád 
amnestiát. Ekkor aztán a magyar közönség gyűjtés útján adta össze a 
páratlan nagy művész fizetését, hogy az újra elfoglalhassa a helyét a 
színpadon. Ott is halt meg, a színpadon, a saját csataterén, a hogy illik 
a szellem harczosához, egy mesterszerepe közepén. 

Oroszhegyi Józsa alacsonytermetű, czingár emberke volt, tökéletes 
khinai arcztypus, még a sárgaszínnel is ellátva. Hírlapíró volt és költé- 
szettanára egy pesti felsőbb leánynevelő-intézetnek. A hadjárat alatt ő is 
szabadcsapatot alakított, melynek viselt dolgait a hivatalos Közlöny is 
megörökíté. A végén ő is átmenekült Törökországba. Orvosi diplomája 
volt, az ozmán hadseregnél alkalmazást nyert; abban meg is maradt; 
utóbb tábori főorvosi rangra vitte. Hét nyelven beszélt és írt tökéletesen. 
A hatvanas évek vége felé meg is házasodott, török leányt vett el. 
Sokoldalú tudományáért, különösen nyelvismereteért a törökök nagyon 
megbecsülték. Egy ebéd után hirtelen felhajtott egy pohár arakot s attól 
kapott a fejére a denevérszárnyú angyaltól egy olyan legyintést, hogy a 
hét nyelv közül hatot egyszerre elfelejtett, csak a hetedik maradt meg a 
nyelve hegyén: a magyar anyanyelv. Ekkor kénytelen volt hazajönni 
Magyarországra ; itt azután a magyar kormányelnök gondoskodott a kegy- 
díjáról, mely életét fentartsa — a halálangyal szárnyának második szellő- 
csapásáig. Mozgalmas életet végzett ; pedig milyen nyugodalmasat kezdett ! 

Vas Gereben (családi nevén Radakovics József) szintén a márcziusi 
fiatalság közé tartozott Irodalmi munkássága a legkedveltebb elbeszélők 
közé érdemesíti. A szabadságharcz alatt a kormány által gyámolított 
Néplapot szerkesztette, s a későbbi évtizedekben tehetséges munkása volt 
a nemzeti irányzatnak. Vidám, eleven, életpiros arczú fiatal ember volt, a 
kinek a feje fölött az idők viszontagságai nyomtalanul múltak el. Kétszer 
házasodott, mindannyiszor eszményi szép nőtt vett feleségül. Egyszer 
Bécsbe utazott, a hol ügyvédi praxisa után volt valami dolga. Az utczán 
valami baját érezte. Máskor is elő szokott az nála fordulni. Egy kis szív- 
dobogás. Ismerte már a csalhatlan gyógyszerét: Digitális. Útjában volt a 
Burg melletti gyógyszertár. Oda tartott a panaceát megrendelni. Mikor a 
gyógyszertár ajtaját kinyitotta maga előtt, még ezen a földi világon volt; 
mikor betette az ajtót maga mögött, már akkor a másik világon járt. 
A legtöbb írónak ez a vége. A jótékony szívszélhűdés. A szivünkkel 
dolgozunk. A természet diktálja, hogy az elhasznált életműszer felmondja 
a szolgálatot. Egész lajstromát az írótársaimnak számlálhatnám el, a kiket 
ugyanez a gyorsposta szállított el boldogabb hazába. 

Irinyi Józsefre kerül a sor. Ez a kiváló alakja magyar társadal- 
munknak volt a legszebb férfi, a kit valaha ismertem. Termete Antinousi, 
arcza klasszikus idomzatú, feje, mint Achillese, ajkai pirosak, megcsat- 
tanók, beszéde gyors, a francziához inkább hasonló, mint a magyarhoz. 
Francziához hasonlított az egész modora, viselkedése, szokásai, társadalmi 
fogalmai. Tökéletesebb párisi alakot nem lehetett képzelni Irinyinél, ki 
mindenben hű utánzója is volt a franczia arany fiatalságnak, mely közt 
nevelkedett. Senkit sem respektált, mindenkivel komázott. Egyszer Deák 
Ferencz azt kérdezé tőle, hogy mit adnak ma a nemzeti színházban ? — 
A Hunyady Laczit — felelte Irinyi. — Úgy? A Hunyady Mukinak a fiát? 
— monda Deák. — Irinyi volt a pesti tizenkét pont összeállítója, ő volt, 
a ki e pontokat kinyomatva a Landerer és Heckenast nyomda ajtajából a 
közönség közé szórta. A szabadság éve alatt tagja volt a képviselőháznak. 
Kiváló alakja meg van örökítve az országgyűlés megnyitását ábrázoló 
nagy képcsoportozaton. A Bach-korszak alatt ismét visszatért az irodalmi 
pályára. Ismeretei, nagy tehetsége ott ismét nagy elismerésre jutottak. 
Az a sajátsága volt, hogy télen sem viselt soha meleg felöltőt. Csikorgó 
januári időben találkoztam vele gyakran az utczán, szétgombolt frakkban 
(mindig frakkot viselt, még a forradalom alatt is) és fehér mellényben. 
Azt mondta, hogy Parisban nem ismerik a hideget. 

Egyszer aztán alaposan meghűtötte magát : gyomorgyulladást kapott. 

Petúfí-album. 17 

Orvosa, jó pajtása, félreismerte a baját; gyomorkatarhusst konstatált s 
erometicát rendelt neki: s azzal magára hagyta. 

Irinyi József nőtlen volt; nem őrizte se jó barát, se szerető, se 
fizetett ápoló. 

Másnap reggel ott találták a szobája közepén meghalva, bútorai 
összehányva, szobájának falai, padlata vérrel befecskendezve. Elvérzett, a 
nélkül, hogy valaki segélyére sietett volna. 

Vele együtt múlt ki az utolsó franczia-magyar. 

Idézzek-e még több kisértetet? 

Nem menekül-e még a hallgatóság kegyetlen előadásom elől. Hisz 
magamnak is megreszket a szivem a szellemidézés közben. 

Pedig még többen vannak, a kik a földalatti induló zeneaccordjaira, 
halotti lepedőikbe burkolva előttem végig haladnak. 

Ott jön a »Kegyencz« drámaírója, a magyar emigratió vezére, átlőtt 
szivét takarva szemfedőjével. Megszólítom: »miért volt ez?« Felemelt 
csontkeze ujjával int: »ha megmondanám, te is utánam jönnél.« Meg- 
semmisíteni magunkat, mikor meggyőződtünk róla, hogy élő alakunk 
útjában áll a nemzet jövendőjének. 

Majd Vidacs János alakja vonul el lelkem előtt. Milyen igazi magyar 
fiú volt 1848 márcziusában, mikor az Egyetem-téren összetalálkoztunk. 
Emelvényünk volt a lelkesült fiatalság válla. Karcsú, izmos termetű ifjú, 
fekete göndör hajjal, tüzes szemekkel, harsogó szavára mozgásba jött a 
tenger: a néptenger. S ő szerette ezt a tengert hullámba verni, partot 
ostromoltatni vele. Értett hozzá. Talán egyetlen valódi forradalmi jellem 
volt a magyarok közt. A hadjáratot végig szolgálta fegyverrel. De azután 
sem nyugodott el soha. Feszítő rugója volt minden mozgalomnak, mely 
az idegen absolut uralom megtörésére támadt itthon s fentartá az össze- 
köttetéseket ott künn. A börtönodúk penésze nem tudta kigyógyítani belőle. 

És a mellett a legkomolyabb magyar iparos volt. Gépgyárat alapított, 
mely kiváló sikerrel működött, s e sikert nem támogatta semmi reklám, 
dicsekedés. A Vidacs-ekék híresek voltak a hazában és a külföldön min- 
denütt, a hol az édes mindnyájunkat éltető kenyeret termesztik. Együtt 
dolgozott a munkásaival. Kora hajnalban ott volt már közöttük, s a mun- 
kások nem panaszkodtak a munkaidő hosszúsága s a fekete kenyér miatt, 
mikor azt látták, hogy gyártulajdonosuk maga is ott veri a vasat az 
üllőn velük együtt, s ugyanabból a fekete kenyérből szeg magának és a 
családjának, a mely a munkásoké. Magánéletében a puritán egyszerűséget 
követte. A pénzügyekben pontos, az üzleti ügyekben lelkiismeretes volt: 



ezért fordult hozzá minden olyan közügyek kezelésében az ország köz- 
bizalma, melyek titoktartást követeltek. 

Az alkotmányos korszak alatt azután alakult egy részvénytársaság 
Budapesten, mely milliónyi tőke mellett egy nagyszabású gépgyár megalakí- 
tását tűzte ki feladatául. Igazgató elnöke lett a szabadságharcz egyik 
legnépszerűbb tábornoka. Munkásokul behozták a külföldön leghírhedet- 
tebb izgatókat s azokat háromszorosan nagyobb bérfizetéssel alkalmazták, 
mint a milyent a Vidacs-gépgyár munkásai kaptak. 

Ez volt a megölő fátum. 

Vidacs János nekem többszörös találkozásunknál elpanaszolta, hogy 
ez az őrületes verseny őt semmivé teszi. Az ő gépgyára háromszoros 
munkabérfolemelést el nem bir. Pedig most már az ő munkásai is fel 
vannak izgatva. 

A részvényes-gépgyár aztán néhány esztendő alatt elvesztegette a 
a millióját; leszámolt: maradtak a puszta falak; de a közben a földig 
verte az életképes, szorgalomból támadt Vidacs-gyárat. Alapítója, a még 
mindig fiatal népképviselő egy rósz napon egy kigyó-utczai ház negyedik 
emeletéről a földre vetette magát. Földanya megölte. 

De a kezelésére bizott közpénzekből egy fillér sem hiányzott. 
A honvédmenház alapjára begyűlt összegeket halála előtti napon az utolsó 
forintig leszámolta az építő bizottságnak. Egy homályfolt sem maradt a 
nevén. A szakismeretlen vállalkozás egészségtelen versenye ölte meg. 

Hasonló halált választott a szabadság hosszú küzdelmének egyik leg- 
kiválóbb vezéralakja, Nyáry Pál. X^égzetes elhatározásának indító oka 
sohasem jött nyilvánosságra. Rongált vagyoni állapot nem lehetett az, 
mert rokonai igen szép összeget érő vagyont örököltek utána, mely az 
egyszerű magányosan élő urát bőven eltarthatta. Halálának titka csak 
sejthető; rendkivüli helyzetekből, lélektani kényszerűségekből összebonyo- 
lult oly kínzó szövevény támadt, melyet egy lágy ember félkézzel letépett 
volna magáról; de mely a vasembert agyonfojtotta. Xyáry Pál életének 
regényét én jól ismerem, de leirni nem fogom soha, — elrettentő például 
mindazoknak, a kiket valami végzet arra ösztönöz, hogy ezért a szegény 
Magyarországért feláldozzák a saját boldogságukat, lelküket, mindenüket. 

És ezzel bezárom a kriptaajtót. Ti többiek aludjatok csöndesen, a 
míg majd én is nem kopogtatok az ajtón: akkor zúgjátok, hogy » szabad !« 

Jókai Món. 



PETŐFIHEZ. 

— Fran90is Coppée. — 



Mint a szegény vándorló, kit zordon tél-időn 
A nyájas háziasszony meleg tűzhelye véd: 
Míg elborult arczával halk búcsút venni jön, 
Csókolja hosszan, hosszan a háznak gyermekét... 

Aképen lép ma hozzád a hálás franczia. 
Vendége a magyarnak... s kezében szép virág van. 
Hozzád jön, költő-harczos, hazád kedves fia. 
Aki daloltál néki s meghaltál érte bátran. 

Ragyogtál, büszke lángész s elvesztél csatatéren! 
Ércz-szobrod áll s nem tudják, hogy hol vagy eltemetve! 
De nem sajnállak — inkább irigyellek ó testvérem! 
Szebb sorsot más nem adhat, csak Istenek jó kedve. 

A hol letiprott durván a lándsás csőcselék 
S meghaltál, hogy ne múlj el többé soha, soha: 
Ested helyén bizonynyal vadrózsa bokra ég 
Ó szerelem költője, szabadság dalnoka! 

E lángoló rózsákban lelked tovább virul! 

S amit menyasszonyának szerelmes iíja tör : 

Rózsáidtól a kedves hőbb szerelemre gyúl, 

Több báj lesz esküjében... csókjában több gyönyör. 

S ha szép estéken ott ül bokrod piros bogán 
Az éneklő szabadság virrasztó madara : 
Megittasul rózsádtól a boldog csalogány, 
S a csillagos egekre ujjong föl a dala! 

AbrAnyi Emil. 

PETŐFI A NÉP KÖZT. 



Rég kimondott és soha senkitől kétségbe nem vont axióma Petőfiről 
való meggyőződésünkben, hogy Petőfi semmitsem vett a néptől. 

E sarktétel egyúttal az ő költői nagyságának egyik fokmérőjéül is 
szokott szerepelni. 

És nem éppen alaptalanul. Mert egyenesen meglepő, hogy a világnak 
egyik legnépiesebb költője, Petőfi, parányi részéhez sem nyúl gazdag 
anyai örökének : a magyar népköltés kincsesházának, mely pedig oly közel 
kinálkozott részére. Ott hagyja érintetlenül a századok óta fölgyülemlett 
dús anyagot, melyből egész költősereg táplálkozhatnék s egészen önmagából 
merítve kincseit, emelkedik a költőkirál3^ok sorába. És mégsem szakad el 
soha ősi örökének szellemétől, sohasem válik hozzá idegenné. A mit így 
önállóan teremt, csak minőség dolgában tesz túl a néplélek egyszerűbb 
alkotásain, de lényegileg közel rokon velük, mint egy tőnek külön 
hajtásai. 

Nem hiszem, hogy levonna valamit a költő nagyságából, ha tárgyakért 
a népköltészet ősi forrásaihoz is fordult volna. A Niebelungenlied költőjét 
nem kisebbíti az, hog>^ a német nép hagyományaiból alkotta meg remekét ; 
ahogy megalkotta, arra vall, hogy nagy költőnek kellett lennie. Arany és 
Gyulai, mikor a népköltéstől vesznek kölcsön tárgyakat, csak alakító 
tehetségük próbáit adják. És ha szabad a költ(M>ek idegen nép dalait a 
maga nyelvérc fordítani, — s hány nagy költő nem tartotta ezt magához 
méltatlannak! — miért volna bármikép is egy költő eredetiségének rová- 
sára beszámítható az, ha saját népe hagyományai ihletik őt önálló 
alkotásra ? 

De tény, hogy Petőfi nem szorult a népköltésből való kölcsönvételre. 
Talán, ha tündöklő pályája nem ér véget oly hirtelenséggel, ő is, mint 
mások, leszállt volna a népköltés mélységeibe, hog\' onnan nem egy 

drágakövet hozzon föl és tegyen művészete varázsával még többet érővé. 
Eredetiségén ez semmi esetre sem üt vala csorbát. így azonban, nem 
keresve további fejlődésének lehető módjait, ki kell mondanunk, hogy ő 
ebben a tekintetben is unikum, egyetlen a világirodalomban. 

Hanem azért, hogy nem szedett a népköltés kertjéből érett gyümöl- 
csöket ; hogy nem kölcsönzött a néptől sem egyetlen tárgyat, sem egyetlen 
gondolatot; hogy a maga lábán járt egészen s a maga lelkéből szólt 
egészen akkor is, mikor egyenesen a néphez szólt: mégis van valami 
egész költészetében, a mi csak a néptől származhatott reá, a mit a néptől 
tanult el ő is, jobban mint bárki más, a miben nagy nemzeti hatásának 
főtitka rejlik s a mi egyiránt elbájol mind elbeszélő fajta alkotásaiban, 
mind pedig dalaiban. És ez a valami nem más, mint Petőfi egész világ- 
szemléletének, gondolkozásának és érzésének s megnyilatkozásuk módjának 
az a tősgyökeres magyar volta, mely csak a népi talajból, csak a néppel 
való sűrű és belső érintkezésnek melegágyából fakadhatott. 

Hogy a népet, a földhöz ragadt szegény parasztot mily határtalanul 
szerette, arról gyönyörű bizonyságot ad költészetében. Róluk dalolt, a 
milliókról, az ő érdekükben, az akkori nemzetnek, annak a néhány száz- 
ezer embernek, a ki a milliók sorsát kezében tartotta. És a népnek dalolt, 
az ő mulattatására, mint az anya gyermeke bölcsője fölött. Mily megható 
kifejezése a népe iránt való szeretetnek, a mikor így buzdítja költőtársait, 
hogy ők is a nép számára daloljanak: 

»Nagy fáradalmait ha nem enyhíti más, 

Enyhítsük mi költők, daloljunk számára. 

Legyen minden dalunk egy-egy vigasztalás, 

Egy édes álom a kemény nyoszolyára.* (Arany Jánoshoz.) 

Lehel vezér^ e hatalmas töredék első énekében nemcsak kijelenti, hogy 
a népnek irja, hanem meg is látszik minden szaván, hogy ugyancsak tud 
a nép szája-íze szerint beszélni ; e mellett ha nem is dicsekedik, de mégis 
előhozakodik saját népi származásával: 

»Nem írástudóknak, nem az úri rendnek. 
De beszélek szűrös, gubás embereknek,* 



»Nem a palotáknak fényes gyertyaszála 
Vagyok én, hanem a kunyhók mécsvilága; 
Alant születtem én, szalmafödél alatt, 
Sohsem tagadom meg a származásomat, 
Kis házikókra száll lelkem, mint a gólya 
S egyszerű nótákat kerepel le róla.« 




Petőfi sxobra. 
(Huszár Adolf műve.) 

Ha nem nézzük is dalait, melyek mintha csak a nép lelkéből csen- 
dülnének, a népköltés naivságainak, a népies gondolkozásnak és érzésnek 
mily mesteri tükrözése van magában az egy János vitéz-hen ! Az a költő, 
a ki ilyet tudott alkotni, ismerte a népet ízről vérig. 

S ezek a jelek történetet mondanak el, történetet a költő életéből, 
olyant, a mely még aligha van megírva. E történet a következő okos- 
kodás megett lappang: 

Petőfinek nagyon mélyen be kellett a magyar nép lelkébe pillantania. 
Meg kellett fiirdenie alaposan és újra meg újra a néplélek üdítő, ifjító 
vizében, hogy hatását oly maradandólag fölvegye magába. 

Biztosan következtethetjük, hogy e hatás igen mély lehetett már a 
költő kora ifjúságának éveiben, az Alföldnek dallal, mondával és mesével 
dús rónáján, ha nem is a szülei háznál, de annak szoros környezetében. 
A legzsengébb gyermekkor teljes szűzi fogékonysága kell az ily benyo- 
másoknak oly intenzív fölvételére, a mit nála megállapíthatunk. Folyta- 
tódott a dolog kétségkívül akkor, midőn a fiatal Petrovics Sándor az 
iskola falai közé került. Mert hiszen hányt-vetett életének ezek a rövid 
állomásai véletlenül mindig a magyarság legjobb fészkeihez vezették, a 
hol elég alkalma volt a népélet mindennemű nyilvánulásait megfigyelni, 
átérezni, főleg a népköltés berkeiben mulatni, és ő bizonyára bőven is 
élt ez alkalommal. Utóbb az irodalmi hatás eltörölni ugyan el nem törölte, 
de betakarta egy új réteggel ezeket a mélyen rejlő benyomásokat, a nép- 
lélek első illetéseit. Petőfi diákkori kísérletei mutatják, hogy eleinte az 
újon megtanult irodalmi nyelv színtelenségéből nem tud kibontakozni, bár 
itt-ott a népi hatás nyomai föltetszenek. De a mint ismét magával viszi 
az élet forgataga, a mint kidobja őt a nyomorúság mezejére, a hol hely- 
zeténél fogva ismét közelebb jut a mély rétegekhez, a verejtékkel dolgozó 
milliókhoz: az újabb és nyilván gyakori érintkezés által nyomban meg- 
újulnak, bővülnek, gazdagodnak a régi benyomások, és csakhamar teljes 
tisztaságában tünteti fel költészete a nemzeti lélek zománczát. Lerázza 
magáról az iskolai port s egyszerre előttünk áll a népköltés emlőin 
nagyra nőtt nemzeti költő, nyelvében oly egyszerűn és keresetlenül, mint 
maga a nép, eszméiben, érzéseiben, művészetében oly magasan, mint 
összes előzői vag>^ kortársai közül csakis a legragyogóbb fénycsillagok 
a költés egén. 

E változás, a költőnek oly rövid idő alatt az önállótlan és színtelen 
első kisérletek után alig pár évre oly érett erőben s oly páratlan eredeti- 
séggel való megjelenése igen vsokat mond, minden esetre annyit, hogy 

retófi-album. 18 



-o 138 o 

Petőfi legtöbbet a néptől tanult rohamos fejlődésének ebben a korszakában. 
Azontúl, mikor ismét meglelte a kapcsolatot az anyafölddel, emelkedése 
már állandóan ezt az irányt követi s bármily magasra viszi őt fölfelé, 
semmi lényeges új mozzanatot nem tüntet fel többé. Mint az új bor, midőn 
már teljesen kiforrott, évről-évre nyer ugyan színben és zamatban, de 
semmi nagyobb alakuláson többé át nem megy: akként jelentkezik Petőfi 
költői géniusza mindjárt első feltűnésekor teljesen készen, a szín- és 
tartalombeli gazdagságnak ugyanazzal a teljével, a mely később is, csak- 
hogy mind fokozódó mértékben, leköt bennünket nála. A tartalom egészen 
az övé ; a színt és zamatot a népköltés szelleme adta hozzá. Nem mennek 
túl a rokonság e fokán még azok a kis-számú példák sem, mikor a 
népköltés egy-egy közhelyét szinte változatlanul megtaláljuk Petőfinél is. 
Például a Táblabíró III. §-ában »Kukorít a kakas hajnalhasadtára,« mely- 
lyel egy országszerte és már jóval Petőfi előtt ismert népballada őrségi, 
vasmegyei változatának egyik versszakában is csaknem szórói-szóra 
találkozunk, így: »Kukorít a kakas, talán hajnal hasad.« Petőfi bizo- 
nyosan hallotta valahol Pápa vidékén, a dallamára is igen nevezetes nép- 
költeménynek ezt a változatát, a mely különben eddig sehol sem jelent 
meg, s így maradhatott fejében a tájszólásilag is híven átvett sor. De a 
megegyezésnek, ha csak ilyen dolgokra terjed ki, alig van több jelentő- 
sége, mint bármely hétköznapi szólás egyező voltának két iró között. 
Ennél messzebbmenő, hosszabb részletre, egész versszakokra vagy csak 
több sorra is terjedő találkozást Petőfi és népköltésünk hagyománykin- 
cseinek Petőfi-kori állapota közt hiába keresnénk. De azután, hogy Petőfi 
dalos ajka örökre elhallgatott, ez a viszony — tudjuk — gyökeresen 
módosult. 

Az érintkezés a tőle maradt nagy örökség és a néplélek között min- 
dig szélesebbé vált: a költő dalai egymásután mentek át a nép szájára. 
A zománczért, melyet a néptől szerzett, Petőfi új tartalommal gazdagí- 
totta a nép költészetét. A szép kölcsönt — ha szabad így nevezni — 
kamatostul adta vissza nemzetének. 

Ismét egyedül álló jelenség az egész világon, hogy egy lángeszű 
költő ennyire be tudjon hatolni szellemével ama széles rétegekbe, mint 
Petőfinél látjuk. Annyi dala, mint neki, soha senkinek sem terjedt el a nép 
között. E szám absolute nem nagy, de nagy aránylag véve ahhoz képest, 
hogy más költőktől mennyit vesz át népük ; mindig a tulajdonképi népet, 
nem az úri osztályt értem. Tudomásom szerint Petőfinek összesen mintegy 
25 dala él országszerte a nép ajkán, melyeket a nép részint régi dalia- 

mokra húz rá, részint az iskolában vagy daloskörökben megtanult zenével 
dalol. így pl. a Fürdik a holdvilág czímű gyönyörű költeménye attól a 
régi betyárdaltól kölcsönözte dallamát: 

>»Búra termett idő, ködnevelő szellő, 

Gondolok egy órát, lesz ezer esztendő *< stb. stb. 

Az Alku dallama egy régibb néprománcztól került, mely így kezdődik : 
»Falu végén (vagy Tarján végén) van egy ház kifestve.* A csaplárné a 
betyárt szerette egy hasonló tárgyú népballada: »Bereg Náni« dallamára 
megy. A többiek műdalok, melyeken a nép több-kevesebb módosítást 
\égQZ, a mint magukkal a szövegekkel is ugyancsak önkényesen bánik 
el. Ugy tesz velük, mint némely dalszövegíróink, a kik szabadon hará- 
csolnak Petőfiből, minden költői tehetség és a forrás minden megnevezése 
nélkül. Ha egyebet nem, legalább kezdősorait egy-egy dalának fogják és 
ahhoz fűznek rendszerint egy émelygős, magyartalan, hosszú jajgatást. 
Kétségkívül nagy könnyebbség, mert hisz a kezdet mindenütt a legnehe- 
zebb és a dalnál különösen fontos, mivel az egész hangulatot mintegy 
az üti meg. Ilyenek Petőfi ezen sorai: 

»Be szomorú az élet énnekem, 
Mióta eltemették kedvesem. « 

»Alig virradt, már újra alkonyul « stb. 

A Hortobágyi kocsmárosné angyalom-nak nem az elejéből, hanem 
közbülső részéből plagizált ez a vékonypénzű szövegirás. Ugyanazt a 
nép is felhasználta egy új dal kiinduló pontjául. (» Korcsmárosné, szép 
csárdásné, de savanyú a bora« stb.) Szint így történt e dallal: »A szeretőm 
nyalka gyerek*, melynek 4. versszakából indulva ki, a nép új dalt ala- 
kított. 

A különbség a két eljárás között csak az, hogy a népnél az 
öntudatos átvétel ki van zárva, ellenben az említett szövegszerzőknél ez 
korántsem bizonyos. Csak azt nem értem, hogy zeneköltőink beérik az 
ilyen nyavalyás szöveggel, a melyiknek eleje Petőfi, azaz csupa erő, a 
folytatása pedig csupa vizenyős, erőtlen, német ízű érzelgősség. Higyjék 
el, kérem, Petőfi ma is legelső lirikusunk és van még nem egy dala, 
melyet megzenésíteni érdemes, a melyhez méltó dallamot szerezni a világ 
bármely zeneköltőjének becsvágya lehet. 

Ha zeneíróink ezt a szép feladatot cl nem végzik, majd elvégzi 

18* 



o 140 ° 

lassankint egy másik jeles költő, a ki legközelebb áll Petőfihez: maga 
a magyar nép. Sokat forgok közte, látom lelki világának mozgásait, 
történeteit. Látom e népet, a mely még Petőfi korában gyermekszámba 
ment, ifjúvá és éretté zsendülni. Ez a folyamat évtizedek óta tart és vele 
a népjellem hatalmasan változik. Petőfi dalai, mint bármely népdal, a száj- 
hagyomány útját követték a néphez egyideig és követik nagyrészt maiglan. 
A közlés első közvetítője a művelt osztály és újabban az iskola. Ezen 
az úton lett a nép előtt ismeretessé számos olyan költeménye is, a mit 
nem dalolnak, mert nincs rá dallam. (Szeget szeggel. Ebéd után. Ivás 
közben stb.) De találkoztam ennél még sokkal nevezetesebb és fontosabb 
jeleivel is annak, hogyan hódít Petőfi mind nagyobb helyet a magyar nép 
szivében, melynek dobogását ő oly szeretettel vigyázta és oly mélyen 
megértette. Mert lám, kezd a nép közé lassan-lassan szétáradni az egész 
áldás, melynek idáig az urak jóvoltából egy-egy csöppjét élvezte csak, 
az egész Petőfi, összes költeményeinek nyomtatott kötetjével. Láttam e 
könyvet — nem a jegyzetes jó kiadást, hanem az előbbit, annak minden 
hibájával — a jobb módú paraszt ember házában, a biblia, a zsoltár, no 
meg a kalendáriom mellett. Láttam a szegény béres kezében, akinek alig 
van betevő falatja, de azért meg nem válnék a rá nézve mindenkép drága 
könyv birtokától. Láttam künn az Isten ege alatt, a juhásznál, a mint 
magával hordja féltett kincsként a vSzüre ujjában. Láttam a csősznél, a 
ki nem hordja magával, éppen mert félti, hanem kiírja belőle otthon az 
egész János vitézt és mindig több meg több dalt, hogy legalább így 
leírva, ne kelljen tőlük megválnia. 

És hallani kell azt a lelkesedést, a mivel ezek a » szűrös, gubás 
emberek« Petőfit élvezni tudják! 

Nincs költő, nem is volt és talán nem is lesz soha, az egyetlen, az 
örök Hómért kivéve, a kinek lánglelke ily közel tudott volna férni népe 
egyetemének szivéhez és értelméhez. Shakespeare-t, Goethét bizony nem 
olvassák a csőszkunyhókban. Akármily nagyok is ők és bármily jelentő- 
ségűek az általános emberi művelődés szempontjából, hatásuk saját nem- 
zetük összeségére nem lehet közvetetlen; számtalan kisebb szellem hosszas 
munkájára van szükség, hogy gondolataik és érzéseik felaprózva népük 
sajátjává lehessenek. S ezért jelentőségük nemzeti szempontból nem lehet 
akkora, mint Petőfié, a ki közvetetlenűl szól népe millióihoz. Mily áldás 
reánk nézve, hogy »az emberiség költői géniuszának« ez az egyik 
legnagyobb kifejezője magyarnak született, magyar nyelven nyilatkozott 
meg! Mily kilátást nyújt ez nekünk, hogy idő jártával népünk egész 

egyetemét osztályosává tehessük az emberi szellem azon csodás gondo- 
latkincseinek, az emberi szív azon ragyogó érzésvilágának, melyet Petőfiben 
bírunk ! 

így válik a költő nemzete nagy jótevőjévé, midőn azt fölemeli 
magához. így lesz belőle a nemzeti haladás roppant fontosságú tényezője 
még akkor is, sőt akkor még inkább, midőn rég kihűlt hamvait talán 
már a szél szórja szerteszét . . . 

V'ikAr Béla. 



PETÖFI-RÓZSA. 

1888.* 

Nincs kő, mely jelölje 
Alvó helyét, 
S egy rózsalevélre 
írták nevét. 

Szerelemről zengett 
S regében él, 
Legméltóbb emléke 
A rózsalevél. 

Kiss József. 



PETŐFI. 



Kunyhó szülötte: tiéd a világ! 
Eszménynyé lettél, bujdosó diák! 
Epedő vágy, rajongó szeretet 
Kiséri éltedet. 

Jöttél, virágot szórva gazdagon 
S mint a tavasz, eltűntél egy napon, 
Csodás lét, melyből árad a sugár, 
S — hiányzik a halál!.. 

Zempléni ArpAd. 

• Az 1888-iki budapesti virágkiállításon Emich Gusztáv a versenyző rózsák közt egy uj thea-hibrid 
rózsafajt állított ki, melyet ^Souvenir d'AIexandre Petóíi»-nek nevezett el. 



A TERMÉSZET VADVIRÁGA. 

(JANKÓ JÁNOS RAJZAIVAL.) 



Azok a régi jó idők ! Sokat emlege- 
tik, sokat rebesgetik öregek és azok, 
a kik, hiába restellik, öregednek ; a kik 
ezt néha csak azon veszik magukon 
észre, hogy kezdik a régibb időket 
magasztalni. 

De bármennyire hitelt vesztettek 
is az úgynevezett régi jó idők, bizony 
szép korszak az, amelyben a lelkese- 
dés tüze éleszti az embereket. Szép 
dolog ilyenkor élni. A lelkesedés emel- 
kedettsége, az erény tisztasága, az ön- 
zéstelenség magasztossága tanítja, buz- 
dítja, képesíti ilyenkor az embereket a 
kitartásra, nélkülözésre, nagy tettekre. 
Ilyen volt Petőfi korszaka. Nem a lözung, a diétenklassze, a jövede- 
lem után becsülték az embert. 

Kossuthon kívül Petőfiért lelkesedett a világ. A nép, a nem tudákos 
művelt középosztály épen úgy, mint Vörösmarty, Szemere Pál, Eötvös. 
Már 1846-ban csak pár tudákos kritikus képezett kivételt Petőfivel 
szemben. 

Bangó Pista, tiszafüredi jómódú fiatal gazda, valamikor nyolcz iskolát 
végzett a piaristáknál Pesten, azután haza ment az apjával megosztani 
a gazdálkodás gondjait. Tiz éve, hogy nem járt Pesten, és ez volt fő indító 
oka annak, hogy újra felrándult megnézni, vájjon mennyit változott azóta 
a főváros, 1836-tól 1846-ig! 

Petőfinek nagy tisztelője volt. Minden munkáját megvette és nagy 
részét könyv nélkül tudta. 

Elindulásának híre esvén Tiszafüreden, egy szomszéd községbeli föld- 
birtokos felkereste s megkérte, hogy jó barátjának Petőfinek vigye el 
üdvözletét, tiszteletét. 

Bangó Pista sem füleinek, sem szemeinek nem akart hinni. Sehogy 
sem fogta fel, hogy ő Petőfi jó barátjával áll szemben. 

Ujabb, határozott komoly ismétlése után a szavaknak végre elhitte, 
a mit hallott és megigérte, hogy ő elviszi az üdvözletet; de hát még 





sem igen vállalhatja magára, mert nem tudja, hogy hogyan kell az ilyen 
nagy emberrel beszélgetni, azt sem tudja, hogyan szólítsa meg. 

— Hát csak úgy beszél vele ön, mint velem, mintha régi jó ismerősé- 
vel, barátjával akarna bizalmasan, de a tisztelet korlátai között társalogni. 

— Bizony — monda — nem merném magamra vállalni azt a nagy 
tisztességet, hogy Petőfinek üdvözletet vihessek, mert felsülni nem szere- 
tek. De legalább lesz alkalmam a nagy emberrel beszélni. Majd az utón 
csak kieszelem, hogy miként beszéljek, viselkedjem. 

Másnap útnak indulva Bangó úr, szerencsésen elérkezett Budapestre, 
vagyis az akkori Pestre. 

Az úri-utczai hires Pillvaxba fordult kávézni. Székre hányja magát 
az egyik kerek asztal mellett, a padimentumba vágva sarkantyúját. És 
parancsol kávét. 

— Virtszhausz, Kaféhausz, egy porczió kávét! 

— Tudja-e, ki az a kopottas ember, — súgja fülébe a szomszédja — 
Petőfi! 

Bangó Pista felugrik. Petőfi elé toppan s kérdi: 

— Te vagy Petőfi? 

— Én, — feleli nagy komoran Petőfi. 

— Hát te Írtad azt a verset, hogy »a virágnak megtiltani nem 
lehet ?« 

— Én. 

— Tyhű, a ki arkangyalod van, gyere ide a kebelemre! 

Erre átkarolja hősünk Petőfit és felragadja a levegőbe, mint a ter- 
metes sas az éneklő madarat, s elragadtatásában olyan lelkesen szoron- 
gatja, hogy a szegény költőnek ropogtak az oldalbordái. Azután lehető 
gyöngédséggel visszaeresztette. 

Ez volt ama találkozás a nagy emberrel, mitől Bangó Pista úgy 
remegett. 

Aradi. 



1858. 



Elő-előveszem 
S olvasom versedet; 
Belőle búsulok, 
Belőle nevetek. 

Az pedig csak hagyján 
Amikor búsulok, 
Akárhogy fáj, azért 
Könnyet nem hullatok. 

Hanem ha jókedved 
Szikráin nevetek: 
Előttem a szép múlt — 
S könnyeim peregnek . 



\'ajda JAnos. 



Ápoljuk forrón a bazaí Litteratnrát és az által legbútosabban 
Nefflzetiségfinketü! 
Előfizetési felszólítás 

PETŐFI SÁNDOR UJABB KÖLTEMÉNYEIRE. 

Ki nem sxerelné bírni legnépszcrrihli külliínktiik újabb külieméiiycii effy szép és teljes kiadás* 
bnn! Ezen küzkivánatnak niegrelelni úhajtuín nr. aliilírt kíudií, tiszteletiéi jelenti a kél inairyar h«« 
zabelí olvasó k<iz<»nségnek , azt e«;)sxiT$iiitml üzjíhios elöltxclésre relliiuin , hogy: PetöA Sáftdor 
Újabb költeményei tü beinkkel njomatt :i , iiisii s » j I 6 alatt v a n ii :i k s j ú v A ni a r t i iis ban 
megj e lenne k 

Czen újabb külteinéiiyek » jcleii ^ixcrzonek hzoii uiüvcil ru(*liilj»k magokban , inellyeket 
1847. 1K48. és 1849-ben irt és mellnek ed d i » ni ű g ii y o m a t v » nem \ o 1 1 a k , és k é t- 
féle kiadásban Tognak megjelenni , tudniillik nagy b-rétben mint folytatás ama stéii 
kötet h ex, nielly 1817.ben kijuit, és Iti-rélbcn 2 kötetben , folytatásául azon 2 kötetú kiadásnak, 
nielly 1848>ban kijött ; ama kétféle kiadás azon műveket foglalta magában , inellyeket szerző 1846 
végéig közlött. Az a I á i r á s n á t kérjúk jól megjegyezni, hogy nielly ik kiadás küldeS'* 
sék : egy kötet-é nagy 8-rét, vagy 2 k o t e l 16-r é t b e n. 

Ax előfizetési ár , példátlan olcsósággal, csak 3 pengő forint. 

Határideje aa előfizetésnek a jövó roartius 20-dikáig tart. Kéretnek tehát az ivtartó urak aa 
elöfixelési iveket, a begyült pénz-úaveggel együtt , azon napig hozzám beküldeni , a mikor a kész 
példányokat is átvehetendik ; kik ezen határideig a pénzt be nem küldik már csak a lo!cbb emelt 
bolti áron fogják megkaphatni ezt. Azon gyfijtö uraknak , kik legalább tíz aláirót szeretnek, 
tísxteletpéldánynyal kedveskedünk. 

Pesten , october SO-kán 1850. Emicll GuSZtáV, 

A gyűjtő neve : *««^« ii*"ytfi"«» 

PETŐFI MÜVEINEK ELSŐ KIADÁSA 



ES 



EMICH GUSZTÁV. 




»Debreczenből utaztam Pestre 1844-ben, 
februáriusban, kopott ruhában, gyalog, egy 
pár húszassal és egy kötet verssel. E kötet 
versben volt minden reményem. . . . Eg}^ 
heti kínos vándorlás után Pestre értem. Nem 
tudtam, kihez forduljak ? nem törődött velem 
senki a világon ... A végső ponton álltam, 
kétségbeesett bátorság szállt meg, s elmen- 
tem Magyarország egyik legnagyobb em- 
beréhez, oly érzéssel, mint a mely kártyás 
utósó pénzét teszi föl, hogy élet vagy halál. 
A nagy férfi átolvasta verseimet, lelkes 
ajánlatára kiadta a Kör, és lett pénzem és 
nevem. « 
E néhány sor Petőfi első könyvének egyszerű és megható története. 
Képzeljék el a rongyos kis vándorszinészt, a mint nyomortól elgyötörve 
hurczolja verseit egyik könyvárustól a másikhoz, hogy, rideg közönynyel 
vagy szánakozó mosolylyal, az egyformán elutasító választ hallja mindenütt. 
»Rég koldusbotra jutottam volna már — így fogadá Geibel — ha kiadnék 
minden verses könyvet, a mit ide hoznak. « Pedig a költőre nézve élet- 
kérdés — több: becsületkérdés — volt, verseinek kiadót szerezni mentül 
előbb. Tudjuk, hogy Debreczenből táv^ozva, szállásadójának 150 vfrttal 
adós maradt, mely összeg erejéig Pákh Albert vállalta el érte a kezes- 
séget. i\Ii lesz belőle, ha minden reménye meghiúsul? Hogyan nézhet 

Petoti-album. 19 



Emich Gusztáv. 

majd szemébe a cserben hagyott jó barátnak, kinek oly erősen fogad- 
kozott, hogy napjára megküldi az összeget, még ha térden állva kellene 
is házról-házra koldulnia? Kétségbeejtő helyzet valóban! Ekkor fogant 
meg benne az elhatározás, hogy Vörösmartyhoz fordul, a kivel mint fehér- 
vári szinész ismerkedett meg, s a kinek már akkor szemébe tűntek az 
Athenaeumban megjelent versei. És a magyar költők fejedelme, nagy 
szivéhez méltón, felkarolta szegény, elhagyott költőtársa ügyét, s miután 
a könyvárusokkal ő sem boldogult, a Nemzeti Körben indítványozta, hogy 
Petőfi versei a Kör pártolásával kiadassanak, s hogy addig is a költő 
anyagi szükségei fedezéséről a választmány »jó móddal « gondoskodjék* 

Vörösmarty indítványát egyhangúlag elfogadta a választmány s Szig- 
ligetivel és Vahot Sándorral együtt ugyancsak őt bízta meg, hogy a 
versekről s a kiadás módozatairól véleményes jelentést terjeszszen a 
májusi közgyűlés elé. A jelentés, a melynek csupán rövid foglalatát őrizte 
meg a Kör jegyzőkönyve, különösen kiemeli a költemények eredetiségét, 
nyelvök keresetlen, tősgyökeres magyarságát s a bennök kifejezett érzelmek 
őszinteségét. Ennek alapján, ugyanezen véleményadó bizottság, Bajzával 
kiegészítve, bízatott meg a kiadás ügyeinek intézésével s az előfizetési 
ívek kibocsátásával. Lassan gyűltek az előfizetők, úgy hogy a könyv 
nem júliusban, mint a költő hitte, hanem csak őszszel, a Lipótnapi vásárra 
került ki sajtó alól, erősebb papiroson, szép, tiszta nyomással, halvány 
rózsaszín borítékban. Minthogy az egyetemi nyomda egy tizenkettedrétű 
ívnek 1000 példányban való nyomását 29 frt 51 krért vállalta el, a nyolcz 
ívre terjedő kötet előállítása — a boríték s a fűzés költségeit is szá- 
mítva — összesen 260—270 frtba került. Egy példány előfizetési ára 
egy pengő forint lévén, a kiadás költségeit 280—300 előfizető fedezhette, 
úgy hogy Petőfi jövedelme első verses könyve után — ha tudniillik 
minden példány elkel — 700 pengőre rúgott — volna. A >volna« nélkül 
bizonyára nem megvetendő tiszteletdíj, kivált abban a korban. 

A Versek azonban, csupán a keletkezés sorrendjét tekintve első 
könyve Petőfinek; a megjelenés sorrendje szerint a Helység kalapácsát 
illeti az elsőség, a mely már október utolsó hetében kijött, ugyanazon 
Geibel könyvárus kiadásában, a ki félesztendővel azelőtt még nem akart 
szóba állni Petőfivel. A költő már akkor a Pesti Divatlap segédszer- 
kesztője volt s Zilahy szerint Vahot ösztönzésére irta e » hőskölteményt «, 
a mely az akkori novellák dagályos előadását, czifra beszédét parodizálja. 

* A szükséges 60 pforintot Tóth Gáspár választmányi tag előlegezte. 



o 151 o - 

első kötet; így a Felhőket 1846 áprilisban, s így adta ki hosszas halo- 
gatás után, ugyanezen év végén, a Tigris és Hiénát, a melyet Petőfi, 
felháborodva azon a méltatlanságon, hogy bérletfolyamban akarták adni, 
a Nemzeti Színháztól visszavett volt. Végre, ugyancsak Emich birta bizo- 
mányban Petőfi Naplóját, a mely 1848 május elején indult meg, de már 
az első ívvel abban . maradt. 

Ez adatokból világos, hogy Petőfi az Emichhel való összeköttetést 
magára nézve előnyösnek találta, vagy legalább is előnyösebbnek, sem- 
hogy más kiadóval kereste volna az érintkezést. Az ő tanácsára Arany 
János szintén Emichnek adta bizományba Murány ostromát, első önálló 
művét, a mely mint saját kiadványa jelent meg. »Én nekem — irja Arany 
Jánosnak (dd. Pest, 1848 január 2) — valamennyi kiadóval volt már 
dolgom, s biztosítlak, hogy Emich a legbecsületesebb ember köztök, s 
fey jó lesz, vele jönnöd összeköttetésbe.* Természetesen, gyakori vendég 
Emich üzletében, a mely csak egy ugrás a Pillvaxtól, a szabadelvű iQúság 
gyűlőhelyétől. Oda küldeti leveleit, ott szerzi be a külföldi tiltott köny- 
veket, s a kerek asztalnál, pipaszó mellett, kedélyesen elbeszélget a napi 
eseményekről. 1848 márczius 15-ikét az Emich-féle üzlet mint Petőfi dia- 
dalát ünnepli ; az esti órákban a bolt homlokzatára festett sajtón a költő 
kivilágított arczképe látható, a következő felirattal: szabadság, béke, 
egyetértés. Úgy látszik, bizalmas viszony fűzte az üzlet egyik alkalma- 
zottjához is, Számvald Gyulához, ki a szabadságharczot mint Görgey 
segédtisztje harczolta végig, az ötvenes évek elején Emich üzlettársa, 
majd önálló kiadó és nyomdatulajdonos lett, s Amerikában fejezte be 
kalandos életét. Emlékverset is irt hozzá, a melyben figyelmezteti, hogy 
az életczél boldogság, a melyért sokat kell fáradni elébb; aztán, tréfás 
pointe-tel, hozzá teszi: hogy czélhoz juss, le ne térj a becsület ösvényéről, 
szeresd embertársaidat és a hazát, féld az istent, 

s mindenek felett 

Áruld erősen költeményimet. 

Akkoriban nem is volt nehéz követni ezt a tanácsot: a magyar 
könyvpiaczon addig nem volt még kelendőbb szépirodalmi czikk Petőfi 
verseinél. A költő 1846 április végén egy újabb lyrai cyklus (Csillagtalan 
éjek) tervével foglalkozott, de vagy kiadója tanácsára, vagy mert idő- 
közben kigyógyult világfájdalmas hangulatából, megváltoztatta szándékát 
s Emichhel az Összes költemények kiadása felől kezdett alkudozni. 
Az alku megkötését Petőfi mostoha anyagi viszonyai csak siettették. 

Mióta a Pesti Divatlapnál elfoglalt segédszerkesztői állásától megvált, nem 
volt állandó jövedelme, s minthogy a Tizek társasága által tervezett 
folyóirat a szabadalom megtagadása miatt nem létesült; minthogy továbbá 
e társaság tagjai, szerződésük értelmében, egyetlen szépirodalmi lapba 
sem dolgozhattak: néhány hónapig, vagyis addig, míg az egyezséget 
formaszerűen föl nem bontották, a lapok tiszteletdíjaira sem számíthatott. 
Érzékenyen sújtotta az a veszteség is, a mely Tigris és Hiéna czímű 
drámájának kénytelen visszavonásával érte, elesvén így a szerzői juta- 
léktól, a melyért műve előrelátható kudarczát is eltűrte volna. »Fájdalom, 
— írja a darab visszavonása alkalmából közzétett nyilatkozatában, — 
oly körülmények közt vagyok, hogy eg>^ pár száz forint jövedelemért 
eltűrném művem bukását. « Ehhez járult még, hogy szüleinek dolga is 
mind rosszabbul folyt. Szalk-Szentmártonban letelvén a bérleti három év, 
1846 Szent-György napján kisebb bérletre húzódtak Dömsödön. De a 
balsors ide is követte őket, s Petőfi Pulszkyhoz, majd Teleki Sándorhoz 
kénytelen fordulni — sikertelenül! — egy pár száz forint kölcsönért, 
hogy megmentse szüleit a teljes pusztulástól. Csak keveset lendített 
helyzetén az a 150 frt, a melyet Hartlebentől a június első napjaiban 
kijött regényeért kapott, s az állandó pénzzavarból csak akkor menekült, 
midőn 1847 derekán Emichnek örök áron eladta Összes költeményeit. 

Egy csöppet sem valószínű s meglehetős ízetlen anekdota, hogy 
Petőfi először Hartlebennek kínálta volna az Összes költeményeket, s hogy 
ez neje ösztönzésére utasította volna el, a ki a költő látogatásakor több 
figyelmet és udvariasságot várt tőle s hiúságában sértve érezte magát. 
Petőfi ugyan, saját vallomása és kortársai tanúsága szerint, tartózkodó, 
csaknem ügyetlen volt női társaságban, de birt annyi szellemmel és savoir 
vivre-rel, hogy udvariatlanságba nem tévedt soha, sőt tudott rendkivül 
gyöngéd és előzékeny is lenni azok iránt, a kikkel rokonszenvezett. 
A Hartlebennel való alkudozás története egyátalán hihetetlenül hangzik, 
s szintoly hihetetlen az anekdota folytatása, mely szerint Petőfi, boszúsan 
távozva Hartlebentől, véletlenül Emichhel találkozott, a ki, megértvén 
lehangoltsága okát, az Összes költemények kiadását azonnal elvállalta.* 
Ez állítólag 1847 elején történt, holott kétségtelen, hogy Petőfi már 1846 
június végén egyezségre lépett Emichhel, s valószínű, hogy a tiszteletdíj 
egy részét még azon év nyarán, vagy közvetlenül szatmári útja előtt, 
föl is vette. Kétségtelen továbbá, hogy sem akkor, sem később nem merült 

* Más változatban Zilahynál is olvasható. (Petótí Sándor életrajza, 80. I.) 

föl oly eset, a mely a költő és kiadó barátságos viszonyát megzavarta 
volna, s hogy e szerint Petőfinek ép oly kevéssé volt oka Emichhel 
szakítani, a mennyire érdekében állott Emichnek mentül szorosabban 
magához fűzni a népszerű költőt, a ki egyes műveit, szinte kivétel nélkül, 
ő nála helyezte el. 

Az előleges megállapodás értelmében, Petőfi addig megjelent összes 
költeményeit eladta Emichnek 500 pfrtért, egy újévre, vagyis 1847 január 
elsejére tervezett s a költő aczélmetszetű arczképével ellátott díszkiadás 
számára. Ezt az arczképet, még júliusban, Barabás Miklós festette tussal 
és Tyroler metszette aczélba. Ez a legjobban elterjedt, de legkevésbbé hű 
képe a költőnek. Franczia szakállal ábrázolja Petőfit, de nagyon is szépítve 
és aránytalanul nagy orral. Magának Petőfinek sem tetszett, s később, 
midőn az Összes költemények második kiadása készül, megkorrigálva 
küldi Tyrolerhez, különösen az orrot és szakállt ajánlva figyelmébe. Az új 
arczképen csakugyan kisebbre van szabva az orr, s a szakáll az ajak 
egész szélességén is valamivel túlterjeszkedik, míg az előbbin csak az 
áll hegyéről nyúlik le, francziásan. 

Petőfi csak november 20-ika tájt tért vissza Pestre szatmármegyei 
útjából, s így, már az idő rövidsége miatt is, a díszkiadás újévre nem 
láthatott világot. Emich január 20-ikán bocsátotta közre az előfizetési fel- 
hívást, de csak két nappal utóbb kelt a formális szerződés, melynek 
szövege eddig nem jött napvilágra, s mely a tiszteletdíjat 500 pfrtban, 
a nyomandó példányok számát 3000-ben állapítja meg. » Petőfi Sándor 
összes költeményei — mondja felhívásában Emich — díszkiadás- s egy 
kötetben, legnagyobb nyolczadrétben, legfinomabb dupla velinpapiroson, új 
betűkkel nyomatva, a szerzőnek aczélba metszett arczképével, már sajtó 
alatt vannak s jövő márcziusra megjelennek. Ezen új kiadás a szerzőnek 
eddigelé megjelent minden művein felül még vagy száz darab új költemény- 
nyel leend bővítve, olyakkal, melyek eddig sehol sem adattak s nem voltak 
közzétéve.« Látnivaló, hogy Petőfi, az újabb megállapodás szerint, nem csu- 
pán 1846 közepéig, hanem ezen év végéig irt összes költeményeit átengedte 
Emichnek, úgy hogy az eredetileg 30 ívre tervezett kötet 34 ívre duzzadt. 

A hírlapok javarésze nagy lelkesedéssel fogadta e fölhívást s mintegy 
tüntetve a Petőfire agyarkodó kritikus had ellen, rokonszenves érdeklő- 
déssel csaknem állandóan felszínen tartotta a kiadás ügyét. Hosszas elő- 
készületek után, január vége felé gyorsabb tempóban halad a nyomtatás, 
a Beimel-féle nyomdában mindennap kiszednek egy ívre valót, s a költőnek 
ugyancsak meggyűlik a baja a korrekturával. »Győrbe azért nem mehettem, 

— Írja Kovács Pálnak, a Hazánk szerkesztőjének (dd. február 18), — 
mert minden istenáldott nap kétszer kell a nyomdába zarándokolnom. 
Annyi bajom van, mint az istennyila, avval a mennykő nagy kötettel.« 
Végre, márcziusi vásárra, körülbelül 15-ikére, világot lát a könyv, 
Vörösmartynak ajánlva s oly fényes kiállításban, milyet magyar költő 
műve addig még nem ért. »Még nem jelent meg magyar könyv ily pazar 
pompával,« — írja az Életképek, — s Pákh Albert is a Pesti Hírlapban 
úgy nyilatkozik, hogy »a kiállítás irodalmunkban páratlan. « A lapok nem 
fogynak ki Petőfi könyvének dicséretéből, s az átalános lelkesedés még 
a költő irigyeit is elragadja. Oly előkelő férfiak, mint Eötvös József és 
Pulszky Ferencz, méltatják bírálatra az Összes költeményeket, igazságot 
szolgáltatva Petőfi lenézett múzsájának, s a költő jogos önérzettel mondja 
Arany János előtt: »No, most már remélem, jövő évben enyim lesz az 
akadémiai nagyjutalom «. 

Az irodalmi siker mellett a kiadói szintén példátlan volt. A magyar 
közönség, a melynek Kossuth néhány évvel azelőtt azt hányta szemére, 
hogy legnagyobb költője, Vörösmarty munkáit is alig veszi, úgy hogy 
»ő e napokban közel volt ahhoz, hogy a nyomtatási költségek miatt 
bírói foglalás alá kerüljön «, az a közönség Petőfi Összes költeményeinek 
2000 példányát, vagyis az egész kiadás két harmadát, alig egy hónap 
alatt elkapkodta, úgy hogy már októberben, midőn a hátralevő 1000 
példány is majdnem elfogyott, új kiadásról kellett gondoskodni. Egy pél- 
dány előfizetési ára 3 pfrt, bolti ára 4 pfrt volt. Emich számítása tehát 
fényesen beütött, s mindamellett a ki a magyar szépirodalmi művek 
kelendőségi viszonyait s a magyar írók díjazását a negyvenes években 
ismeri, nem mondhatja, hogy Petőfi » potom díjat « kapott verseiért s hogy 
a kiadó egyszerűen kizsákmányolta a költő népszerűségét. A Fóti dal 
költőjének nevét is visszhangozta hegy és völgy, a Kárpátoktól Adriáig, 
de figyelemre méltó, hogy szerzőjét épen abban az esztendőben fenye- 
gette a bírói foglalás nyomdaköltség miatt, midőn a híres dithyramb 
országgá repült, s midőn Újabb munkái az Akadémia osztatlan nagyjutal- 
mával koszorúztattak. S míg Emich 500 pfrtot fizetett Petőfi Összes köl- 
teményeinek egyetlen kiadásáért, addig Károlyi István 1832-ben Vörösmarty 
Minden munkáinak három kötetét mindössze 1100 pfrtért vette meg, »tíz 
esztendei szabad nyomtatás és áruitatás végett «, s tíz évvel később 
Kilián György is csak 2600 pengőért váltotta magához nyolcz évre 
Minden munkái tíz kötetét. Nyilvánvaló, hogy Emich a tiszteletdíj kisza- 
básában a legmagasabb mértéket alkalmazta Petőfire, s hogy 500 pfrt 

cgy kötet költemény egyetlen kiadásaért, az akkori viszonyok közt, épen 
nem volt »potom díjazás. « 

Alig két hónap múlva az Összes költemények megjelenése után 
Petőfi újra elindul Szatmárba, s néhány napig Erdődön élet-halálharczot 
küzd jövendő boldogságáért. Végre elérkezik a »drága nap«, május 27-ike. 
Petőfi e naptól fogva tekinthette Júliát jegyesének, s e naptól fogva a 
családalapítás komoly gondjaival is kellett foglalkoznia. Szülei, kivált 
dömsödi bukásuk után, állandó segélyezésre szorultak, s régi kedvencz 
tervét is, meglátogatni Shakespeare és Béranger hazáját, most akarta 
valósítani. E vágyak és szükségek kielégítésére nagyon korlátolt anyagi 
eszközökkel rendelkezett. A győri Hazánkkal 1 847 elejétől, az Életképekkel 
ugyanazon év második felében állandó viszonyba lépett ugyan, de a két 
laptól várható jövedelme eleinte csak 90, 1848 januártól kezdve 100 
pengőre rúgott évnegyedenkint. Az Összes költemények tiszteletdíja hamar 
elfogyott, s Petőfi már 1847 tavaszán, a második szatmári út előtt, Kubínyi- 
tól vett kölcsön 200 pforintot, melynek visszafizetését szeptember 1-sejére 
Ígérte. Ily nyomasztó körülmények közt nem maradt más hátra, mint 
Emichhel újabb alkudozásba ereszkedni. Ez alkudozás valószínűleg mind- 
járt másnap megindult, a mint a költő visszatért Szatmár megyéből, s 
eredménye a június 26-iki szerződés, a melyet az Athenaeum társulatnál 
őrzött eredeti után facsimilében közlünk. E szerint Petőfi egyrészt örök 
időre eladja Összes költeményeit Emich Gusztávnak, három egyenlő rész- 
letben fizetendő 1500 pfrtért, másrészt kötelezi magát, hogy ezentúl 
Írandó költeményeit kisebb darabokban ki nem adja, hanem összegyűjti, 
míg az elsőhöz hasonló kötet nem telik belőlük, s ezt az előre meghatá- 
rozott díjért, azaz egyszer-mindenkorra 2000 pfrtért ismét Emichnek adja 
el. A szerződés kiegészítő pontja, mely 1848 január 1-sején kelt és egészen 
Petőfi kezeirása, a második kötet tiszteletdíjának lefizetése felől rendel- 
kezik, oly módon, hogy 1000 frtot 1848 május közepétől az év végéig 
100, illetve 200 frtos havi részletekben fizet a kiadó, a második ezret 
pedig 1849-ben fizeti, szintén száz frtos havi részletekben, föltéve, hogy 
a kézirat még 1848 folyamán kezében lesz. Ellenkező esetben a fizetés 
fölfüggesztetik s a fölszedett ezer frt után közösen megállapított kamat 
jár 1849 elejétől mindaddig, a míg a költő a kéziratot át nem adja. 

Ezzel a szerződéssel Petőfi nem volt megelégedve, s csupán az élénk 
kötelességérzet, hogy nejének s szüleinek sorsát két-három esztendőre 
biztosítsa, bírhatta rá, hogy örökre lemondjon versei tulajdonjogáról. 
A költő nem érhette be akkor egy újabb kiadás tiszteletdíjával, a mely 

500 frtnál több nem lehetett volna; gondoskodnia kellett, hogy neje. 
ki gazdag, kényelmes otthont hagyott el érte, némi kényelmet találjon 
új otthonában. Ez volt egyik oka, hogy a külföldi útról is lemondott 
»Már nem megyek külföldre, — írja Arany Jánosnak június 18-ikán; — 
nincs annyi lelkem, barátom, hogy Juliskámat oly távol hagyjam, nem 
lehet; aztán meg Emich is fene sovány alkut akar tenni költeményeimre, 
melyeket örök időre szándékozom eladni neki.« E vallomásból kitűnik, hogy 
az »örök időre« eladás eszméje magától Petőfitől származott, s könnyű 
belátni, hogy ilyen módozat mellett a költőre nézve kedvező transactio 
lehetősége már előre ki volt zárva; mert, végre is, a kiadó egy válla- 
latra nem köthette le forgalmi tőkéjének oly aránytalanul nagy részét, 
hogy e miatt többi vállalatát megrontsa vagy épen veszni hagyja. 

Ez pkirat szolgált jogalapul Emich későbbi Petőfi-kiadásainak. Már 
1848 január végén, 1500 példányban, »új népszerű« kiadás jelent meg 
az Összes költeményekből, két nyolczadrétű kisebb kötetben, a Barabás- 
féle megjavított arczképpel. Ez a kiadás, úgy tartalmát, mint elrendezését 
és betűit tekintve, teljesen egyenlő a nagy kiadással ; mindössze az utób- 
binak némely sajtóhibája van benne kijavítva s itt-ott az orthographiában 
mutatkozik némi eltérés. Van még e kiadásból egy második lenyomat is, 
a mely, bár ugyanazon fajta betűkből van szedve s czímlapja teljesen 
azonos az elsőével, mindazáltal a nyomdai kiállítás részleteiben könnyen 
felismerhető eltéréseket tüntet föl. Nagyon valószínűnek tartom, hogy 
mivel később, egész 1862-ig, a nyilvánosság mit sem tud az Összes 
költemények valamely újabb kiadásáról, titokban még többször is kerültek 
ki Emich sajtója alól az előbbivel teljesen egyező lenyomatok, a melyek 
ugyanazon évszámot és impressumot mutatják. Az absolut hatalom a 
Petőfi nevet annyira perhorreskálta, hogy új kiadás rendezésére sokáig 
gondolni sem lehetett. Sőt 1850-ben, midőn Emichnél az általa kiadott 
Népszerű naptár * lefoglalása végett házkutatást tartottak, a rendőrség az 
Összes költemények második kiadásának másod lenyomatára is rátette 
kezét, úgy hogy Emich csak hosszas utánjárással tudta kieszközölni, 
hogy kegyelem útján megengedjék neki a fennmaradt két vagy harmadfél 
ezer példány darusítását. Természetesen, volt gondja rá, hogy a készlet 
el ne fogyjon, s csodálatosan ismétlődött ezúttal a szareptai özvegy legen- 
dája, kinek a próféta kijelenté, hogy »sem vékájából a liszt, sem korsajából 
az olaj el nem fogy addig, míg az Úr esőt nem ád a földnek színére. « 

* Népszerű naptár mindazok használatára, a kik az 1850. év után Mag>'arhonban még 
magyaroknak megmaradtak. 

Xcm volt ily szerencséje Emichnek az Újabb költemények kiadá- 
sával. Petőfi az új kötetre valót gondosan összeírta ugyan, de az egész 
kötet a szerződésben megszabott határidőre, vagyis 1848 végéig, még 
nem jutott Emich kezéhez. Vájjon ő mindamellett fizette-e tovább a 
tiszteletdíj részleteit: nem tudjuk eldönteni. Egyrészt a kétségbeejtő üzleti 
és pénzviszonyok, másrészt a költő szorult helyzete, kivált júniusban^ 
midőn a kormány 25,000 példányt, vagyis 500 frt árút rendelt a Honvéd 
czímű verséből, inkább az ellenkezőt bizonyítják. Petőfi az Újabb költe- 
mények kéziratát, egyéb irományai- s ereklyéivel együtt, Orlayék őrize- 
tére bízta, mikor családjával Mező-Berényből utolsó erdélyi útjára indult. 
Onnan vitte el a kéziratot Petőfiné, talán 1850 tavaszán,* mert augusz- 
tusban az Újabb költemények már sajtó alatt vannak. »Petőfi verseit — 
írja Lévay Arany Jánosnak augusztus 3-ikán — lassan nyomják. Nem lesz 
az készen még ez évben sem. Szörnyen megherélve látand világot. 
Némely dalból több stropha, némelyből több sor hagyatott ki. A forra- 
dalmiak pedig mind. S hogy mit kell kihagyni, mit nem, azt elitélte és 
végrehajtotta Kecskeméthi Csapó Dániel, a nyomda korrektora. Akihagyottak 
majd egy pótlékkötetben jönnek Lipcsében.« 

E kiadás azonban még ily » megherélt « állapotban sem nyerhette 
meg az akkori hatóság jóváhagyását; a rendőrség nyomban lefoglalta és 
begyömöszöltette, mielőtt még forgalomba került. Mindazáltal egy pár 
példányt sikerült megmenteni, s ezek közül egy » nagyobbat « és egy 
» kisebbet « Lévay levitt Aranynak és Szász Károlynak Nagy-Kőrösre. 
Tudniillik kettős kiadás készült, épen mint az Összes költeményekből: 
egy nagy nyolczadrétű s egy kisebb kiadás két kötetben. A Szász Károly 
birtokában volt nagyobb példány, a mely most a Nemzeti Múzeum tulaj- 
dona, czímlap nélkül való s a 480. lapnál megszakad. A kisebb kiadás 
múzeumi példánya, a mely Pfeifer Nándor budapesti könyrárusé volt, 
teljes ugyan, de czímlapja, tartalomjegyzéke szintén hiányzik, a mi arra 
enged következtetni, hogy a rendőri beavatkozás miatt a nyomda el sem 
készülhetett egészen munkájával s hogy a fennmaradt példányokat íven- 
kint vitték el Emich bizalmasabb ismerősei, barátai. A Lévay által említett 
pótlékkötet soha sem látott világot. 

Tudvalevő, hogy a Bach-rendszer alatt a sajtó-ügyek Magyarországon 
a rendőrség kényének voltak kiszolgáltatva, s ámbár Csapó Dániel rendkívüli 
áldozatokat hozott a rendőrhatalom Molochjának, — az Újabb költemények 

* Később az eredeti kéziratot ívenként visszavette Emichtol és sajátkezű másolatával cserélte föl. 

több mint negyedrészét egyszerűen kihagyta, számos darabot pedig, így a 
nagyobbak közül az Apóstolt is, kiméletlenül megcsonkított : ezúttal hiába 
volt minden áldozat; Prottmannak, úgy látszik, pokoli öröme telt abban, 
hogy tönkre silányítsa az érdemes korrektor circumspectus bölcseségét, a ki 
többek között a nemzetgyűlés szót országgyűlésre javította. Emich, okulva 
érzékeny veszteségén, nem is kisérli meg többé az Ujabb költemények 
kiadását, mindaddig míg a császár és császárné magyarországi utazása 
1857-ben biztató kilátást nem nyújt az eddigi elnyomó rendszer helyén 
egy új, szelidebb aera kezdetére. De ekkor sem kecsegteti magát vérmes 
reményekkel s nem feledkezik meg a szükséges óvatosságról. Az Újabb 
költeményeket még erősebb purificatiónak veti alá, teljesen elhagyja az 
Apostolt s ezenfelül még tizennégy kisebb verset, úgy hogy az új kötetre 
szánt 266 költemény, ide értve a nagyobb költői elbeszéléseket s két 
epikai töredéket is, 197-re, tehát az egésznek két harmadára olvad. Az új 
kiadást, kis nyolczadrétű két kötetben, Emich sajtóján nyomják, de a 
czímlapot egy bécsi nyomdában, Manz Frigyesnél. 

Bécsben ugyanis a rendőri ellenőrzés valamivel liberálisabb volt, mint 
Pesten, úgy hogy ott nem egy könyvet, röpiratot szabadon bocsátottak, 
a melyet nálunk kérlelhetlenül elfojtottak volna. Némelyek szerint Emich 
Kecskeméthy Aurélnak köszönhette az engedélyt, a ki akkor mint cs. kir. 
revisor a belügy ministerium sajtó-osztályában működött. Ez azonban épen 
nincs bizonyítva.* Szó fér a Frankenburg anekdotájához is, a ki azt állítja, 
hogy a pesti rendőrség az 51-iki elkobzott kiadást eltiltó javaslattal 
terjesztette föl Kempen tábornok rendőrminiszterhez, s hogy a tábornok, 
miután öt évig » tanulmány ozta« az ügyet, végre egy magyar származású 
bécsi rendőrbiztos kedvező véleménye alapján a tilalmat feloldotta, a mi 
azonban nem menthette meg a kiadást a zúzó kótistól. Ugyanezt a név- 
telen magyart szerepelteti Frankenburg 58-ban is, midőn Emich újra 
szerencsét próbált az Újabb költemények kiadásával. » Hevertették — 
úgymond — Petőfi könyvét ezúttal is vagy harmadfél évig, de a vissza- 
állított magyar udvari kanczellária kiszabadította méltatlan békóiból.« 
Ez anekdota hitelét erősen csorbítja az a tény, hogy a kiadás még 1858 
szeptember vége felé megjelent, tehát cgyátalán nem hevert addig, míg 
a magyar udvari kanczellária vette át a sajtó-ügyeket. Emich csak kor- 
látolt számú példányt nyomatott e kiadásból, hogy superrevisio esetén, a 

* Emich életirója, Sennowitz, hozzáteszi, hogy ez az engedély Kecskemét hynek állásába került. 
Agai ellenben, a ki benső viszonyban volt Kecskeméthyvel, az egész dologról semmit sem tud, sot azt 
határozottan kétségbe vonja. 

mi épen nem volt kizárva, a kár kisebb legyen. S a mint kezében volt 
a rendőri engedély, nyomban szétküldte a könyvet a szélrózsa minden 
irányában, úgy hogy midőn a pesti rendőrség ismét hajszát indít ellene, 
alig talál egy példányt mutatónak, s ezt — mi telhetett tőle egyéb? — 
alázatosan fölterjeszti a rendőrministeriumhoz, kérve a vétkes mulasztás 
szerzőjének kinyomozását és példás megbüntetését. Az Ujabb költemé- 
nyekkel aztán megint ismétlődik az olajos korsó legendája: Emich teljesen 
azonos utánnyomatokkal újítja meg készletét, mindaddig míg az új kiadá- 
sokat a nyilvánosság előtt is bevallhatja. 

Ez az idő pedig már nincsen oly távol. >Az Úr esőt adott a földnek 
szinére«, s a kiaszott, kopár föld újra lombot és virágot nevel. Az Ujabb 
költemények legközelebbi, hivatalosan elismert kiadása (1861) még mindig 
a statusquo alapján áll ugyan, de az alkotmányos élet felújulásával Petőfi 
gondolatkincsére nézve is megindul a restitutio in integrum folyamata, 
mely napjainkban a végleges teljes kiadás közzétételével (1892—1896) 
ért befejezést. Emich már nem vehetett részt e munkában. Az üzlettől 
1 868 október elsején visszavonult, miután összes vállalatait az Athenaeum 
részvénytársaságnak adta át, s 1869 április 3-ikán az örök életbe költözött. 
Fáradhatatlan, eszes és becsületes munkása volt a magyar szellemi kultú- 
rának egy emberöltőn keresztül, s huszonhét éves kiadói pályáját mara- 
dandó és fényes sikerek jelölik. Pályája legszebb és legmaradandóbb 
emléke azonban az a viszony, a mely Petőfihez fűzte s a melynek zavar- 
talansága is bizonyítja, hogy arra méltónak mutatkozott. 

Havas Adolf. 



PETŐFI SÁNDOR. 



A tavasz ha eltűnnék a földről, 
És fagy ülne völgy, halom felett: 
Dalaidban visszatérne hozzánk 
Még egyszer a bájos kikelet. 

* 

És ha minden ember-szív kihűlne, 
Mint a föld, a bús, örömtelen: 
Dalaidból újra megtanulnák, 
Mi az édes, gyötrő szerelem! 

AnnANYi Emii. 



MÁRCZIUS 15-IKE 1848-BAN 

A MAGYAR KIR. TUD. EGYETEM ELŐTT. 



Az egyetemi épület térre néző részének harmadik, emeletén 1848-ban 
a bölcsészeti kar tantermei voltak, de azoknak ablakai nem az utczára, 
hanem az udvarra nyíltak. Az utczára a folyosó ablakaiból lehetett 
letekinteni. Én akkor bölcsészethallgató voltam, s két öreg tanárunk : Vemey, 
a bölcsészet tanára és Wolfstein, a mathezis tanára tartott előadást. Ez 
utóbbi volt a tanteremben; a táblán bevégezte, úgy tíz óra felé, a fel- 
adványt, s azt éppen valamelyikünknek utána kellett volna elmondani: 
midőn a tér felől óriási zsibongás hallatszott fel hozzánk. Nézzék nteg mi 
az . . . szólt a tanár. Kisiettünk a folyosóra, s onnan letekintve a térre, 
láttuk, hogy az tele van úri néppel, csupa czilinder magaslott felénk . . . 
Baj van! — monda a tanár s kiment a teremből. Mindannyian a folyo- 
sóra tódultunk, s az ablakokból, mint valami magas páholyból néztük az 
alattunk feketedő sok czilindert. A jogászok tantermei az első és a 
második emeleten voltak ; legnagyobb részük lement a térre s így történt, 
hogy a tér teljesen megtelt úri közönséggel. 

Hozzánk a harmadik emeletre csak az éljenzés, a zsibongás hallat- 
szott fel. Sokan lesiettek a térre, de többen jónak láttuk maradni 's a 
magasból nézni a lent történendőket. 

Mi lesz a sok, a nagy éljenzésnek vége? . . . Kinek szól a sok 
éljenzés ? . . . Egyszer csak feltűnik a hullámzó közönségből, mint Neptun 
a hullámhegyeken, egy sovány fiatal alak : Pető/t Sándor . . . Felemelték 
magasra. 

Éljen Petőfi Sándor! — kiáltottuk mi az ablakokból... Csend/ — 
Halljuk/ kiáltották odalenn. És csend lett. Petőfi röviden elmondta 
a gyülekezés czélját, elmondotta, hogy mit kivan a magyar nemzet 

elmondta a tizenkét pontot. Aztán nagy lelkesedéssel elszavalta a Nemzeti 
dal't: a Talpra Magyar-t Hatalmas szavalás volt ez; a dal hatszaka- 
szának utolsó verseit : A magyarok Istenére esküszünk . . . Esküszünk . . . 
Hogy rabok tovább nem leszünk . . . mindannyiszor az egész tér vissz- 
hangoztatta. Hatszor ... és ezer torokból hangzó iszonyú esküdözés. 
Talán egy óra hosszat tartott a jelenet. A Károlyi-palota felől katona- 
őrjárat közeledett; de a tömeg láttára visszafordult. Midőn Petőfi a 
magasból ismét a földre leszállt: egy erős hang felkiáltott: Menjünk 
Budára, Írassuk alá a Censorral és nyomassuk ki a Nemzeti dalt! . . . 
Nem megyünky nem ismerjük el a Censurát! Nyomassuk ki Censura 
nélkül!,.. S a nagy emberáradat megindult a Károlyi-palota irányában. 
Mi lejöttünk az emeletről s a sereg után haladtunk egész a Hatvani-utcza 
torkolatáig, a szent-ferencziek templomáig. Ott már áthatlan volt a tömeg. 
A Szép'Utcza sarkán, ott hol a Kamon -kávéház van, volt Lattderer és 
Heckenast könyvnyomdája. Itt állapodott meg az egyetemtérről elvonult 
sereg. Kinyomatták a Tizenkét pontot és a Nemzeti dal-t és szórták 
ki az utczán várakozó tömeg közé. Mi utunkban a Kúria, épületén 
láttunk egy kéziratos falragaszt e czímmel : Mit kivan a magyar nemzet? 
Nemsokára nyomott példányok helyettesítették az írott falragaszokat. 
Megeredt az eső ; de azért ott állottunk várakozva, míg ránk kerül a sor 
s kapunk egy-egy példányt a Tizenkét pontból és a Nemzeti dal-hói 
Az utczákon hemzsegett a nép. Mi fog történni? Mi lesz? Min- 
denki nemzeti kokárdát tűzött a mellére és elment a Múzeum-kertbe 
hirdetett népgyűlésre vagy a városháztérre. Vasváry Pál, Petőfi, 
Egressy Gábor, Jókai Mór beszédeit nagy tömegek hallgatták. Örültünk 
a vérnélküli, a békés forradalomnak, a helyzet jobbra fordultának, az 
erőszak nélküli átváltozásnak. Midőn a Nemzetőrség megalakult, meg- 
alakult az egyetemi légió is. Horváth Árpád tanár volt a kapitányunk. 
Egyenruhánk : Vitorlavászon blúz, szíjjal derékhoz szorítva, fekete nadrág 
és könnyű, viaszkos vászonból készült csákó. Puskákat is kaptunk s jártunk 
gyakorlatra a Múzeum-kertbe; őrjáratokat is végeztünk mint a többi 
nemzetőrök, az éjjeli csend és rend érdekében. Örtanyánk az egyetem 
épületében volt, s a főbejárásnál, a tér felől s a szcrb-utczánál is mindig 
őrt állott egy-egy tagja a légiónak. De azért a tanulást sem hagytuk 
abban. Öreg tanáraink nyugalomba vonultak. Vemey háy^Xi Palotai (Purg- 
staller), a piaristák provincziálisa lőn tanárunkká, Wolfstein helyett Vállas 
Antal. A tannyelv a latin helyett, melyen csak e két tárgyat hallgattuk, 
magyar. A magyar irodalom tanszékére Garay Jánost nevezték ki. Báró 

Eötvös Józsefe vallás- és közoktatási miniszter, eljött az egyetemre s köz- 
gyűlésen buzdította, tájékoztatta az iQúságot. És az ifjúság követte a jó 
tanácsot, tanult-tanult mindaddig, míg a tantermek ajtai a harcz morajában 
be nem záródtak. Az egyetemen, pár hónap múlva, újra felhangzott: 
Talpra magyar hí a haza! ... S miként elébb polgári kötelességünket 
teljesítettük : megfeleltünk katonai kötelességünknek is. Elmentünk a csata- 
térre . . . Talpra magyar hí a haza! 

Hatala Péter. 



OH MI SZÉP A VÁNDORÉLET . . . 




.ít.^jra^^,/y^ - ^^ -^ -^^^ 

(Petőfi első fogalmazványa.) 



PETŐFI ÉS KLAPKA. 



A nagy költő ismert viszályába Klapkával Bem révén keveredett. 
Bem altábornagy, — a mint okmányokkal lehet igazolni, — a lehető 
legnagyobb ellenszenvvel viseltetett Vécsey tábornok iránt. Lenézte, s 
elvitatott tőle minden katonai talentumot, sőt hazafiságát is kétségbe 
vonta. Három nappal a világosi fegyverletétel után Facséten a legkelle- 
metlenebb jelenet játszódott le Bem és Vécsey között. Bem minden áron 
meg akarta akadályozni Vécsey seregének feloszlását, s midőn Vécseyt 
magával szemben találta, kijelenté neki, hogy ha a honvédek az ő sza- 
vának engedelmeskednek, az első állomáson agyonlöveti. 

A viszály Bem és Vécsey közt korábbi keletű. Azt hiszem, úgy ezt, 
mint a Petőfi Sándor és Vécsey-Klapka tábornokok között felmerült ügyet 
legjobban megvilágítják az alábbi levelek. Ez a két eset szorosan össze- 
függ egymással. 

Bem altábornagy 1849. április 23-áról keltezve az alábbi levelet 
intézte a honvédelmi bizottmányhoz: 

» Kiűzvén az ellenséget Erdélyből, minden gondomat arra fordítottam, 
hogy az ország védelmét kellőképen organisáljam, s hogy személyesen 
Magyarországba menjek azzal a sereggel, mely Erdély biztonságának kocz- 
káztatása nélkül kivül használható. Hátra volt még Hátszeg völgyének és 
Déva vidékének megtisztítása az oláh csordáktól, melyek e környéket 
nyugtalaníták, minélfogva jónak láttam szétszórni zászlóaljaimat, melyeket 
magammal akartam hozni, hogy pusztán átvonulásunk hatása által tisz- 
títsam meg e tájat. E szerint hadseregem egy részének a dévai nagy 
úton kellett kijönnie, a másik részének a vaskapui szoroson. 

Az első csapatot Bánffy ezredesre bíztam s a másodikkal magam 
mentem Karánsebesre, melynek elfoglalása reánk nézve a legnagyobb 
fontosságú volt, minthogy biztosította számunkra a vashámor birtokát, 

2r 

mely egész hadseregünket ellátja golyókkal és mintegy ketté vágja az 
Orsova és Temesvár közti egyenes közlekedést. 

Karánsebesen kaptam Kossuth elnök úrtól, s a hadügyminisztertől 
figyelmeztetést arra nézve, hogy használni fognék az országnak, ha, mielőtt 
előre haladnék, kitakarítanám a Bánátot, mint tettem Erdélylyel. Mind a 
ketten szerencséltettek annak megírásával, hogy az Aradon levő Vécsey 
tábornok, az V-ik hadtest parancsnoka 3 vagy 4 ezer emberrel azon 
esetben segítheti hadi működésemet. Szintén Karánsebesen tudtam meg, 
hogy az Erdélyből kiűzött ausztriai hadsereg egy része, mely a veres- 
toronyi szorosnál menekült ki, már átkelt Orsovánál; útban van Temes- 
várra s a többiek, kik Brassón túl a tömösi szoroson szöktek át, folyvást 
érkezőben voltak Orsovára, onnan hasonlag Temesvárra menendők. 

Teljes szívvel helyeselvén a kormány kivánatait s érezvén, mily nagy 
fontosságú, hogy meggátoltassék e segítség érkezése azon erős helyre, 
melynek akkor csak 6000 védője volt, azonnal azt határozám, hogy 
Temesvárnak megyek a Puchner csapat maradékának, mely pár nap alatt 
megérkezendő volt. Nem volt tehát egy veszteni való pillanat sem, ámbár 
akkor csak mintegy ezerkétszáz emberrel és 12 ágyúval rendelkezhettem, 
kettőzött marssal Lúgoson termettem folyó hó 19-én reggeli 7 órakor. 
Az ellenség, mely mintegy 1000 emberrel és 5 ágyúval tartotta elfog- 
lalva e várost, kétségtelenül azt gondolván, hogy nagy erővel jöttem, 
Temesvár felé húzódott vissza Leiningen csapatához, mely Köveresen 
állott a temesvári helyőrségnek mintegy felével. E merész marsot azon 
meggyőződésből tevém, hogy könnyen magamhoz vonhatom mindazon 
csapatokat, melyek számomra voltak részint Vécsey tábornok hadtestéből, 
részint a magam seregéből, mely Dobsa felől közeledett. 

Nyílt rendeletet küldtem hát ki a két irányban, hogy a parancs- 
nokokat, kik azokat megkapják, felhívjam, teremjenek rögtön Lúgoson. 
Az 5-ik hadtestben Villám alezredes, ki Radnán kapta meg rendeletemet, 
egy pillanatot sem veszítve, másnap Lúgosra ért a csapattal, melyet 
vezényelt. Ha Vécsey tábornok ugyanezt tette volna azon csapatokkal, 
melyekkel rendelkezhetett, azonnal Temesvárra mehettem volna, s műkö- 
dési tervemet végrehajtám vala. De a tábornok, a helyett, hogy köteles- 
ségét teljesítette volna, mely minden katonára nézve abból áll, hogy az 
ellenség elé menjen, ha alkalom van rá, nemcsak hogy meg nem érkezett, 
sőt ellenkezőleg írt nekem s Villám alezredesnek azon rendeletet küldé, 
hogy ez tüstént térjen vissza Aradra, sőt le is tette őt a dandárparancs- 
nokságról, a miért előre jött. 

Vécsey tábornoknak ezen tette tehát késlelteté, sőt talán Ic ivS rontá 
azt az eredményt, melyhez oly könnyen juthattunk volna, ha ő köteles- 
ségét teljesíti, mert alkalmasint bele telik még néhány nap, míg zászló- 
aljaim Lúgosra érnek oly számmal, a mennyi elegendő lesz előhaladásomra. 
Jogom van tehát és kötelességemnek is tartom Vécsey tábornokot a kor- 
mány előtt vagy hazaárulónak nevezni, vagy olyan gyáva és minden 
tehetségnélküli tisztnek, kire soha többé semmiféle hadiparancsnokságot 
nem kell bízni. 

Úgy hiszem, adtam jeleit a nagylelkű magyar nemzet és kormány 
iránti teljes áldozatkészségemnek; úgy hiszem, kötelességem figyel möket 
oda irányozni, a mit tennünk kell még, hogy kiűzzük az ausztriai had- 
sereget, mely még Magyarországban van, s mely felényire sem olyan 
erős, mint a mi hadseregünk száma. Katonáink kitűnőek, jó tisztek sem 
hiányzanak, de a gyávákat el kell küldeni s a hadsereg élére oly tisz- 
teket állítani, kik tanúságot tettek bátorságuk és ügyszeretetükről. 

Ennélfogva van szerencsém kérni Vécsey tábornok letételét s Villám 
alezredesnek ezredessé kinevezését. Lúgos, 1849. április 23. BefUy az erdélyi 
hadsereg fővezére. « 

Petőfi Sándor, Bem parancsából ezt a levelet, mely eredetileg 
német nyelven lőn írva, lefordította magyarra s közölte a Kolozsvárt, 
Ocskay Ferencz szerkesztésében megjelent Honvéd czímű lapban, mely 
lap Bem altábornagy hivatalos lapja volt. A Honvéd-hol átvette a Pálfy 
Albert szerkesztésében Debreczenben megjelent Márczius tizenötödike. 
Ekkor már nem állhatta Vécsey szó nélkül a dolgot, hanem levelet írt 
e tárgyban Klapkának. S miután előbb kitudta, hogy Bem levelét Petőfi 
Sándor közölte a Honvéd-hen, a lehető legélesebben kel ki Petőfi ellen 
Klapkához intézett levelében. 

A levél eredetije, mely szintén német nyelvű, gyűjteményemben van, 
így hangzik: 

»Igen tisztelt barátom! 

A midőn sietek új és fontos állásodhoz sokszoros szerencsekivána- 
taimat kifejezni, egyúttal tudatom, hogy úgy én, mint mi mindannyian 
kellemesen vagyunk ezáltal meglepve, mert tudjuk, hogy hadseregünk 
ügyeinek intézése oly férfiú kezébe jutott, kinek kitűnő szolgálatai az 
általános elismerést már előzetesen kivívták. 

Bocsáss meg, kedves barátom, ha igazságos befolyásodat magánúton 
veszem igénybe a hadügyminisztériumnál levő vizsgálati ügyemben. Teszem 

ezt azért, mert kell, hogy az ily rágalmazó feljelentések az igazság minden 
jogát elveszítsék. Bem altábornagy intriguák által igyekszik tőlem a csapa- 
tokat elidegeníteni s lassanként magához édesgetni, úgy hogy én végre 
is csak néhány száz nemzetőr hadosztályparancsnoka lennék s így nem- 
sokára azt kellene látnom, hogy a legnagyobb megerőltetéssel szerzett 
Arad vár előtti előnyöket kénytelen vagyok feladni. 

Intriguáló tehetségének legszebb bizonyítékát azáltal adta, hogy múlt 
hó 23-án, midőn hozzájárulásom segítségemről még kezében sem volt, 
máris zsoldos lapjának hivatalos részében, hozzá méltó módon rágalmazott. 
Továbbá, hogy Villám alezredest, kit ő nem is ismert, néhány órával 
táboromból való szökése után, isten tudja mily felhatalmazás következ- 
tében ezredessé (és pedig nem a csatatéren, hanem csupa cabinet intri- 
guából) nevezte ki. Természetesnek tartom, hogy a csapatoknak nem lehet 
nagyobb óhajtásuk, mintha nekik plausibilis ok kínálkozik, hogy hozzá 
csatlakozhassanak, mert Bem tömegesen lépteti elő azokat, kiket »á la 
Petőfi « {az ő udvari költője) kényszeríteni kellene arra, hogy quietáljanak, 
vagy rangjoktól megfosztassanak. 

Ép ezért arra kérlek, édes barátom, hass oda, hogy hadtestem csa- 
patai együttesen közvetlen az én parancsom alá rendeltessenek, mert ha 
Bemnek magának is kevés a csapata, akkor jelöljön ki nekem nagyobb 
vonalat, de nem szükséges, hogy az innenső részen álló hadosztályok 
Temesvár ellenkező oldalán az ő rendelkezése alatt álljanak.« 

Eddig a levél. 

A véletlen úgy hozta magával, hogy a mikor Klapka helyettes had- 
ügyminiszter Vécsey tábornok e levelét megkapta, Petőfi Sándor épen 
Debreczenben volt. Klapka, ki rögtön magához rendelte Petőfit, Emlékeim 
czímű kötetében azt mondja, hogy Bem tudósítása bizalmas volt és csak 
a kormányzónak szólt. Petőfinek tehát nem állott jogában azt magyarra 
fordítva közzé tenni. 

»Petőfi eljárása ennélfogva, írja könyvének 148. lapján, ép oly sajná- 
latos, mint büntetésre méltó volt; s midőn én őt ezért, jóllehet atyai 
szavakkal, kérdőre vontam, ő méltóságában érezte magát sértve s néhány 
óra múlva a következő lakonikus elbocsátási kérvényt küldte hozzám: 
»Tisztelt hadügyminiszter úr! 

Őrnagyi rangomról megromlott egészségem következtében ezennel 

hivatalosan lemondok. 

Debreczen, 1849. május 6. 

Petőfi Sándor. « 

Petőfi erre eltávozott Debreczenből, s május 8-áról keltezve Szolnokról 
írt egy levelet hozzám, a melynek tartalma nemcsak a legégbekiáltóbb 
lábbaltiprása volt minden fegyelemnek, hanem egyszersmind férfiúi és 
katonai becsületemnek vérlázító arczulcsapása is. 

Első dolgom volt, hogy Görgeit értesítsem erről a kínos ügyről, 
»minthogy természetesen legnagyobb költőnkkel nem bánhattam úgy el, mint 
egy közönséges bűnössel «. 

Ezt az utolsó megjegyzést Petőfire az 1886-iki Klapka György 
tette. könyvének 149. lapján közöl is jelentést, melyet a Petőfi ügyben 
Görgeihez intézett. Ez azonban nem a valódi, nem az eredeti jelentés. 
Petőfi nagysága indította Klapkát arra, hogy kitételeit, kifejezéseit idők 
múltával módosítsa. 

Minket azonban érdekel az eredeti fogalmazvány. S miután az ere- 
deti hivatalos fogalmazvány szinte gyííjteményemben van, közlöm azt 
szószerint, a kihúzásokkal, úgy a hogy a hadügyminisztériumban készült. 
Azt hiszem, nem tévedek, ha azt állítom, hogy az eredeti fogalmazvány 
Lauka Gusztáv írása. 

Az eredeti fogalmazvány így hangzik: 

Klapka tábornok és helyettes hadügyminister, 

Görget Arthur fővezér és hadügy minister úrnak, 

Budavár alatt. 
Debreczen, 1849. május lO-én. 

A Honvéd czímű kolozsvári lapban Bem altábornagy úrnak a hon- 
védelmi Bizottmányhoz Lúgosról f. é. április 23-áról írt és a Márczius 
09. számában mellékelt levele megjelenvén, áltáljában híre volt, hogy ezen 
levelet (a következő tizenhárom szó törülve: »mely Bem altábornagy és 
gróf Vécsey tábornok urak közt meghasonlásra nyújtott okot az előbb«) 
az előbb nevezett hirlap szerkesztőségével minden megbízás vagy felhatal- 
mazás nélkül (kihúzva e szó : »állítólag«) Petőfy Sándor százados közölte. 

Erre néhány nap előtt Petőfy Sándor itt, Debreczenbcn őrnagyi öltö- 
zetben előttem személyesen megjelent. Én őt a sajtóvali ezen visszaélése 
miatt kérdőre vonván, figyelmeztetem, mennyire helytelen (kihúzva: 
»és lovagiasság nélkül «) ollyasmit a nyilvánosság elé hozni, minek 
nyilvánítása nemcsak a lovagiassággal meg nem egyez, hanem a mostani 
bonyodalmak közt káros meghasonlást is idézhet elő, azt tanácsolván 

továbbá neki, hogy azon esetben, ha journalistai hajlamát ilyetén nem 
nyilvánosság elé való tárgyakra nézve sem képes fékezni, nyújtsa be 
inkább tisztjérőli lemondását, megjegyezvén egyszersmind, hogy őt egy 
őrnagynak sem rangja, sem öltözete nem illeti, miután a hadügyminister 
által őrnagygyá kinevezve nincs. Mire ő kijelentvén (idegen írással beszúrva : 
»Jtogy a kérdéses levelet csak magyarra fordítd«) egyben szabadsággali 
(beszúrva: »távozását«) óhajtá, én pedig orvosi bizonyítvány benyújtására 
utasítván (kitörülve: » Mindezek után Petőfyt«) be vállá, hogy nem bír azon 
önmegtagadással, mely a katonaságnál szükséges és ennélfogva a */ 7- ^'^tt 
idezárt lemondványát benyujtá. Mielőtt azonban én a lemondásnak 37- 
alatt ide mellékelt elfogadását neki kézbesítettem volna, tőle mai napon 
Szolnokról a 4'/. alatt idezárt (felül beszúrva, de újból kitörülve : »5 min- 
den fegyelmet méltán sértö«) levelet vettem. 

Kérem hadügyminister urat, méltóztassék ezen egész ügyet azon 
(kitörülve: »figyelemre méltatni, melyet azon«) káros befolyás tekin- 
tetéből, melyet az illyetén pajzán kihágások az egész hadsereg fegyel- 
mére, az elöljárók iránt tartozó tiszteletre, következéskép a veszélykör- 
nyezett hazára nézve gyakorolhatnak, kellő figyelemre méltatni. 

Elmellőzvén saját személyes tekintélyemet, egyedül csak jelen tiszti 
állásomat, mint hadügyminister kívánom (kihúzva e szó : »kérem«) tekin- 
tetbe vétetni (kihúzva: »minéIfogva könyörgöm«); méltóztassék azért az 
ügyet (kihúzva: »s minden részleteket*) kimerítőleg tárgyaltatni, s meg- 
sértett nevem, becsületem és hazafiságomnak példás elégtételt adatni; 
(kihúzva ez a mondat : »melyet jelen függő (precarius) állásomban eléggé 
nem védhetek, ily helytelen megtámadások ellen biztosítani «) mert 
úgy hiszem, a legközelebb múlt idők eseményei és fáradozásaim ered- 
ményei elég tanúságai annak, hogy mennyire alaptalanok Petőfy népköl- 
tőnek aljas vádjai (kihúzva: kinyilatkoztatom egyszersmind, hogy had- 
ügyministeri helyettesítésemet, elegendő hatály hiányában, hosszabb ideig 
nem viselhetem és könyörgöm ezen ministerium kormány rúdját erős 
kezekbe fogva, mielőbb átvenni méltóztatnék. «) 

Petőfy századost illetőleg (kitörülve : »vétkes aljasságát aljas levelére 
nézve, «) még különösen megjegyzendőnek tartom, hogy ő Mészáros Lázár 
altábornagy és volt hadügyminister úr által alapos oknál fogva történt 
rendreutasítása miatt már február hóban beadta századosi tisztéről való 
lemondását és ez a hadügyministerium f. é. a/h. 4162. sz. a. költ intéz- 
vénye szerint cl is fogadtatott. Később ugyan Bem altábornagy őt ismét 
századossá kinevezte, de a hadügyministerium által e rangjában meg 

nem erősíttetett, annál kevésbbé kapott őrnagyi Pátenst, valamint Bem 
altábornagy úr által sem lőn a csatatéren őrnagygyá kinevezve, követ- 
kezéskép, mint ilyen nem is tekinthető; továbbá Petőfy sem szabadsági 
engedelmet, sem erről szóUó bizonyítványt nem kapott, mégis eltávozott 
és saját kényéből hajhászkodik Pesten, hihetőleg vétkes szenvedélyét, a 
nép izgatásával kielégítendő. 

Petőfy már két ízben sérté meg büntetést érdemlő módon nyilvános 
lapokban az elöljárói iránt tartozó tiszteletet és nem átalla színt ily módon 
tisztelettel megőszült volt hadügyministerünk, Mészáros altábornagy úrra, 
egy gúny-költeményt közre bocsátani. 

Végre említés nélkül nem hagyhatom, hogy Petőfj'^ elég vakmerő volt 
levele végén felőlem azon gyávaságot föltenni, miszerint neveletlen, otromba 
levele következtében tőle bocsánatot kérendek, sőt nem érdemlett őrnagyi 
rangjában megerősítendem, ezen aljas elbizakodottságot és szemtelen köve- 
telést, a véle tartandó vizsgálatnál főleg figyelembe ajánlván, tekintetbe 
kérem vétetni, miszerint méltatlanság volna (kihúzva : »büntelenül lakolds<^) 
legszigorúbb bűnhődés nélkül ily alávaló módon megtámadhatni (kihúzva : 
»ily szemtelenűl«) oly férfiú becsületét, ki hazájáért küzdve ez iránti szere- 
tetből életét számtalan (kihúzva: »20«) csatákban veszélyeztette. 

(Az alábbi rész keresztül van húzva: » Egyébiránt Petőfynek elfoga- 
tására innen egyúttal a Pesti térparancsnokság is utasítva lévén, iránta 
további rendelést Hadügyminister úrtól várand.«) 

Ez az eredeti szöveg teljesen külömbözik attól, a mit Klapka Emlé- 
keim czímű munkájának 148— 151 -ik lapjain közöl. Klapka a levelet saját 
tetszése szerint, a mai viszonyoknak megfelelőleg alakítá át. 

Látható továbbá még az is, hpgy Klapka abban az időben absolute 
nem tartotta Petőfit annak, a minek most nevezi »legnagyobb költőnk«- 
nek, hanem egyszerű » népköltő és néplázító « epithetonokkal ruházván fel, 
igenis abból a czélból értesíté Görgeyt, hogy bánjon el vele lehető leg- 
erélyesebben. 

Nézzük már most, hogy adja elő maga Petőfi ezt az ügyet. Petőfi, 
Arany Jánoshoz intézett, s Pestről 1849. május 17-éről kelt levelében e 

dologról a többek közt a következőket írja: » Budát ostromolják 

a mieink, de még be nem vették. Őrnagyi lemondásomat nem fogadták 
el; három hétre szabadságot adtak ; itt töltöm-e vagy máshol, nem tudom, 
mert általában semmit sem tudok. « 

E sorokból látható, hogy Petőfi és Klapka állítása közt ellentmondás 
van. Petőfi azt állítja: » három heti szabadságot adtak«; Klapka pedig így 

szók » Továbbá Petőfi sem szabadsági engedelmet, sem erről szóló bizo- 
nyítványt nem kapott, mégis eltávozott . . .« 

Ugyancsak Arany Jánoshoz intézett egy másik levelében, mely tíz 

nappal később Nagy-Szalontán kelt, még ezt mondja: » Ide mellékelt 

lemondásomat add be a hadügyminisztériumnak s mondd meg Korponai 
alezredesnek, hogy lemondásom írásbeli elfogadását s érdemjelem oklevelét 
te neked adja át, te aztán majd felhozod Pestre . . .« 

Magát az esetet részletesen Bem tábornokhoz Pestről 1849. május 
17-éről keltezett s franczia nyelven írt levelében mondja el a követ- 
kezőkben : 

» Tábornok úr! Engedje meg, hadd beszéljem el a sötét és keserű 
napokat, melyek fejem fölött átmentek, mióta az a szomorú kénytelen- 
ség ért, hogy önt el kellé hagynom; önt, legnagyobb tiszteletem és szere- 
tetem tárgyát . . . Mielőtt a hadügyminisztériumnál magam jelentkezném 
ügyemben, már rendeletét vettem, hogy jelenjek meg előtte, a mit meg 
is tettem. Az ideiglenes hadügyminiszter Klapka tábornok hideg volt, sőt 
goromba . . . ítélje meg tábornokom, kérem. Bátorkodom párbeszédünk 
egy részét szórói-szóra leírni: 

— Ki tette közzé a Bem tábornok levelét a Vécsey tábornok ügyé- 
ben a Honvéd czímű lapban? 

— Én. 

— S hogy merte ezt tenni? 

— Mert parancsom volt rá. 

— S ki parancsolt. 

— Bem tábornok. 

— Az nem igaz! 

— De igaz miniszter úr. Én nem szoktam hazudni sem önneR, sem 
senki másnak a világon. 

— De mindenki azt állítja, ön azt a levelet magától közölte, a nélkül, 
hogy Bem tábornoktól parancs^ lett volna rá. 

— Tehetek én arról, a mtt az utczán fecsegnek? 

— Debreczenben marad ön, míg e tárgyban a Bem válasza meg- 
érkezik. 

— Szívesen itt maradnék, de fontos dolgaim vannak Pesten s holnap 
oda kell utaznom. Azt hiszem eíég, ha becsületszavamat adom. 

— Az nem elég . . . stb. stb. 

így bántak velem tábornokom! s nem is ez volt a hadügyminiszter 
egyetlen és legnagyobb sértése. Hasonló modorban tovább beszélt velem 

egy óránál; s nem is lett volna erőm nyugodtan maradni, ha nem önért 
szenvedtem volna mindezt, jótevőmért, hazám szabadítójáért ! 

Ily jelenet után egyetlen teendőm volt újra lemondani, mert nem is 
akartam, nem is maradhattam tovább olyan hadsereg tagja, melynek minisztere 
egy tiszt becsületszavának nem ad hitelt. Elfogadta lemondásomat. Szol- 
nokról írtam neki magaviseletéhez illendő hangon már mint polgárember 
s nem katona ; mindamellett itt befogatott s nem restelte eltagadni, hogy 
elfogadta volna lemondásomat s azt állítani, hogy ennélfogva még ható- 
sága alá tartozom, s ha nem volnék Petőfi, levelemért huszonnégy óra 
alatt felakasztatna. « 

Bem erre tudvalevőleg 200 frt útiköltséget küldött Petőfinek, s hívta, 
menjen hozzá. Erre Petőfi a többek közt a következőket írja a hős len- 
gyelnek : ». . . Elgondolhatja, hogy legforróbb vágyam volna ismét önnél 
lehetni, mindig ön mellett maradni, jóltevőm, atyám! De hajh! a sors úgy 
akarta, hogy ez teljességgel lehetetlen legyen; csak néhány napja, hogy 
teljes és örökös lemondásomat a hirlapokban közzétettem .... Én nem 
lehetek többé katona, főkép azért, mert bosszuáll ássál jártak el ellenemben, 
kiszámított és nemtelen bosszúállással, a mely nem is szűnnék meg, a 
míg csak katona volnék s miattam talán önnek is kellemetlenségei 
volnának, a miért pártfogol. « 

Egyúttal visszaküldte Bemnek a 200 frtot, de később mégis engedett 
unszolásainak s már július 22-én az ősz vezérnél volt Marosvásárhelyen. 

Feleségéhez írt, s 1849. július 29-én kelt utolsó levelében az aláb- 
biakban írja le azt a megható jelenetet, midőn Bem apóval újra találkozott : 

»Bemmel Bereczken találkoztam; megálltam hintaja mellett s köszön- 
tem neki, ő odapillant, megismer, elkiáltja magát s kinyújtja felém karjait, 
én fölugrottam, nyakába borultam, összeölelkeztünk és csókoltuk egymást, 
»mon fils, mon fils, mon fils,« szólt az öreg sírva. A körülálló népség 
azt kérdezte Egresi Gábortól: »Fia ez a generálisnak ?« most még sokkal 
nyájasabb, atyaibb irántam, mint eddig, pedig eddig is az volt. 

Ma azt mondta a másik segédtisztnek: »Melden Sie dem Kriegs- 
ministerium; aber gebén Sie Acht, melden Sie das wörtlich: »Mein Adju- 
tant, der Major Petőfi, welcher abgedankt hat wegen der schándlichen 
Behandlung des Generals Klapka, ist wieder in Dienst getreten.« 

Sajnos ! 

Két napra ezután volt a segesvári csata, a hol nyoma veszett. 

Hentakler Lajos. 

PETŐFI SZOBRA.*) 



Mintha most is azt mondaná: 

Talpra magyar! 

Lába szinte előre lép, 

Mozdul a kar. 

Messze néző szemével a 

Jövőbe lát, 

Keresi ott a szép s dicső 

Magyar hazát. 

Ajka most még szózatosabb, 

Mint valaha, 

Még távolabb határokig 

Zeng a szava. 

Meghallják a messze lakó 

Népek is azt, 

S ott is minden szent érzeményt 

Talpra riaszt. 

Egymás után felelgetik: 
Igen, igen! 

Megértettük a szavadat. 
Nem idegen. 
A szabadság érzelmiben 
Egyek vagyunk. 
Rabok lenni soha soha 
Nem akarunk! 

*) A költő dunaparti éfjzszobra Budapesten. Az országos kiállitás alatt (18^ő) csehek, francziák, 
lengyelek keresték fel, — koszorúkkal, ódákkal ünnepelve a költő emlékét. 

S átkelnek a határokon, 

Jőnek ide, 

Uj koszorút illesztenek 

A régire. 

Hódolattal körülveszik 

A dalnokot, 

A ki előtt nincs tér, idő — 

EgjTe nagyobb. 

Mintlia most is buzdítana 

Dalaival, 

Mintha kevés volna neki 

A diadal. 

Azt akarja, egész világ 

Jőjön ide: 

Szabadságnak nincs még elég 

Igaz hive! 

Dalmady Gyözö. 

A hazáról. 

(Vaszary Jáoos rajza.) 



LÉLEKTANI JEGYZETEK PETŐFIHEZ. 



A nagy költők nemcsak vigasztalóink az élet homályában és ködében, 
hanem világosítóink, útmutatóink, mestereink. Nagyságuk, röviden szólva, 
abban áll, hogy leikök világát, egész gazdagságában, fényében, tisztaságában 
tudják feltárni előttünk. Nem is csupán a maguk lelkét forrongó képzeteivel, 
érzelmeivel, gondolataival : hanem a minmagunkét, a másokét, az emberét. 
Az emberi lélek képét és mozgalmait legfinomabb és leggazdagabb válto- 
zatosságában ők mutatják föl ; s a művészetnek jellemző erejével tisztábban, 
világosabban, kibélyegzettebben mutatják, mint a valóságnak futó, bonyo- 
lódott, sokszor zavaros, kendőzött és takarózó benyomásai. Innen a lélek- 
tani vizsgálódás minden időben sűrűn fordult a költőkhöz anyagért, 
bizonyítékokért, példákért. Homér és Sophokles, Dante és Shakespeare, 
Petőfi és Arany a mit magukról és másokról mondanak »az életnél és 
történetnél igazabb költeményeikben « : bizonyára a legdúsabb és legbecse- 
sebb anyagot, utalásokat, felvilágosításokat nyújtják, nemcsak a szorosabb 
értelemben vett művészi, hanem az általános lélektanhoz. 

Ennek, különösen az érzelmek tanának köréből egyetlen tételt kívánnék 
ez alkalommal kiemelni, nemcsak abból az okból, mert a művészi lélek 
alkotó folyamataira rendkívül erős világot vet, hanem főképen azért, 
mivel épen Petőfi költészete igen érdekesen és tanulságosan példázza. 
Az érzelem átterjedésének törvénye ez, melyet már Hume Dávid megvilá- 
gított az emberi természet vizsgálatában; Spencer Herbert terjedelmesen 
alkalmazott lélektanában az értelmi munka zavarainak magyarázatára; s 
végül Höffding az érzelmek épen azon tulajdonságainak mintegy alaptör- 
vényéül fejtegetett, melyek a művészi lélek életében a legfontosabbak. 
O maga expansiónak nevezi; az átterjedés azonban élesebben és határo- 
zottabban jelöli meg, a mit alatta ért. 

Népszerű formulában akként fejezi ki, hogy minden erős érzelem 
egyeduralomra törekszik a lélekben s összes szellemi tevékenységünket a 
maga szinével vonja be. Látni való, hogy valójában csak annak az 
egyetemes törvénynek belső világunkra vonatkoztatott érvényéről van 
szó, mely szeíint az erős mindig és mindenütt uralkodni akar s elnyomja 
a gyöngébbet. Minden kép, mely lelkünkben szemléletünkből, emlé- 
keinkből vagy képzeletünkből megszövődik, megfelelő hangulatokat és érzel- 
meket, kedvet vagy kedvetlenséget, örömet vagy fájdalmat hoz magával 
Ezeket az érzelmeket a képek teljesedése és kapcsolódása fejleszti, mélyíti 
és erősíti. A melyik nagyobb erőre kap közülök, az a saját erejénél fogva 
átterjed olyan új képekre is, melyekkel semmi, a maga és ezek termé- 
szetében gyökerező kapcsolata nincsen. A szerelmes Petőfinek »még a 
füst is rózsaszinű« s levertsége, hogy kedvesével nem találkozhatik a 
szinházban, rossznak érezteti a szinészeket, silánynak a darabot, sötétnek 
az egész világot. Érzelmeink általában lassúbb mozgásúak, nehezebben 
jönnek-mennek, módosulnak, mint a röpkébb képek, melyeknek szárnyán 
érkeznek. Az érzelmek és képek mozgó, változó képességének ebből a 
különbözéséből következik, hogy valamely érzelem még fogva tart ben- 
nünket akkor is, mikor a vele eredeti kapcsolatban állott kép már elhala- 
ványodott tudatunkban, vagy elszállott belőle. Spencer Herbert rámutat 
arra is, hogy érzelmeink sem egyenlően maradósak: a fájdalmasak szivó- 
sabb életűek, mint az örvendetesek. Egy nagy csapás nyoma akárhányszor 
megmarad teljes életükön át egész érzésvilágunkban ; bármilyen nagy örömé 
ritkán. Az így begyökerezett, uralkodó erőre kapott érzelem azután átterjed 
minden újonnan nyert benyomásra, újonnan felmerülő képre s hosszabb 
vagy rövidebb időn át a maga szinével borítja be. A mi másnak öröm, 
a sebzett szívnek új fájdalom forrása az is. 

Könnyű belátni, milyen értékes tanulságokat nyújt mindez a művészi 
képzelet folyamatainak megértésére. Az érzelmeknek ez az átterjedése, 
lelki életünknek ez a törvénye képezi alapját annak, hogy ugyanazokat 
a jelenségeket, alakokat, eseményeket más és más hangulatunk szerint, más 
és más érzelemnek állandóbb vagy átmenő uralkodása alatt: színében, 
alakjában, sőt jelentőségében másnak és másként látjuk. Jó vagy rossz 
kedvünkben s ezeknek végtelen számú változataiban másként és másként 
tűnik fel előttünk ugyanaz a dolog s egyikünk előtt ilyennek, másikunk 
előtt meg amolyannak. A küzdő emberiségnek ugyanaz a képe állott 
Longfellow előtt, midőn az Excelsiott irta, mint Madách előtt. De milyen 
mássá lesz az a kép, a mint az egyik és a másik költő érzelemvilágán 

keresztül, ettől áthatva, elénk kerül: amannak színét és jellemét az a 
büszke és lelkes bizalom adja meg, melyet az amerikai költő szivébe az 
őt körülvevő életnek czéljai felé való biztos és eleven haladása sugároz- 
tatott ; emezét, Madách egyéni keservén kívül, a csüggedésnek és reménynek 
az a vegyülete, melylyel a magyar nemzeti élet bizonytalansága, hihetetlen 
fordulatai, erőfeszítései és visszaesései dobogtatták a szíveket. íme érzel- 
meink átterjedése olyan benyomásokra, képekre, melyeknek az érzelmek 
keletkezéséhez semmi vagy kevés a közük. 

A Zalán fuiása nemcsak elégikus hangon indul meg, hanem tele van 
elégikus részletekkel, édesen-borús színekkel és hangokkal; mintegy moU- 
akkordokkal kiséri végig a honfoglalásnak emelő, lelkesítő jeleneteit. A mint 
kétségtelen az, hogy a költeménynek fő varázsa épen ebben fekszik, ép 
oly kevéssé tagadhatjuk, hogy ennek az elégikus hangnak forrása nem a 
tárgy természete, hanem a költő szíve; az a borongás, melylyel a jelen 
szomorú viszonyai töltötték el, észrevétlenül átterjed a nagy múlt dicső 
képeire. Petőfi balladái és történeti iróniái talán még világosabban tüntetik 
elénk ezt a folyamatot. A nagy nemzeti fellángolásnak forradalmi, min- 
dent átható haragjában ég minden zsarnoki és idegen uralom ellen. Ennek 
a haragnak, sőt királygyűlöletének szikra-özönében tűnnek föl előtte s általa 
előttünk Bánk bán, A király esküje, Kont és társai. A balladai megdöb- 
benés, részvét, félelem, a véres képek borzalma, mind ebbe az érzelembe 
olvad; ez uralkodik a költő és tárgyai fölött s a subjektivitásnak szinte 
fékezhetetlen erejével tör elő, keresztül a műfaj korlátain is. Ugyanez 
az érzelem, csak más változata az, mely a Dohzse Lászlót és Kún László 
krónikáját áthatja: a harag, mely gúnynyal támad a kegyeletre, komázik 
a történet árnyékaival, csörgősipkát nyom a fejőkbe és irgalmatlanul iro- 
nizál. Nyugtalansága, képeinek és kifejezéseinek szándékos alantisága: 
hevét és mélységét is eléggé éreztetik. Petőfinek ez a jelenből fakadt, 
lelkébe ennek képeivel gyökerezett haragja az oka nemcsak annak, hogy 
a múltképeit ilyeneknek látja, hanem annak is, hogy a múlt képeiből 
már ebben az időben csak azokat látja, melyek vagy természetöknél vagy 
egyik-másik mozzanatuknál fogva alkalmat szolgáltatnak kitörésére. Az 
említettem összes költemények 1848-ból valók. 

A magunk érzelmeinek ez az átvitele a dolgokra, régibb benyomá- 
sokból maradt hangulatainknak ez az átáradása az újakra, az a külön- 
böző szinű szemüveg, melyen keresztül az embereket és a dolgokat 
nézzük: ez képezi, egyéniségünk állandó tulajdonai mellett, annak az 
okát, hog>^ a művészetben nem beszélhetünk a tárgyak elavulásáról. 

2.'r 

Homér óta úgyszólván minden költő énekelt hősökről és harczokról, s a 
hősök és harczok minden igazi költőjének máig megvolt és megvan 
közönsége és hatása. De másként látott és érzett hősökről énekeltek. 
S ennek a másként látásnak és érzésnek nemcsak az a magyarázata, 
hogy a hősök és harczok képe a valóságban is módosult, változott ; nem 
is csak a költőknek különböző és állandó lelki alkata: hanem az egyéni 
életviszonyaikban gyökerező érzelmi mozzanatoknak végetlen gazdagsága. 
A költői egyéniségeknek természetalkotta változatosságába más, új és 
ezerféle változatot hoznak az életnek azok a benyomásai, melyek érzel- 
meink világát táplálják és kormányozzák. Mindez a költészet tárgyainak 
is, felfogásban, alakításban, hangban megszámlálhatatlan változatát, meg- 
újuló életét jelenti. A hős nemcsak Zrínyinél és Aranynál különböző; de 
más a forradalom előtti és utáni, az ifjú és öreg Aranynál is. 

Vegyük a kezünkbe két nagy költőnk énekét, melyben mindaketten 
azt az érzelmet fejezik ki, melylyel bennök a halálnak és a dicsőségnek 
együtt, egymás mellett feltűnő képét tekintik. Az egyik nemcsak termé- 
szettől heves és képzelgő, hanem fiatal, épen húsz esztendős, csak egy 
éve lépett föl nyilvánosan az ország első folyóiratában s a dicsőségnek 
legelső, legizgalmasabb s ennélfogva legkizárólagosabb mámorában él- 
Ezzel szemben semmisnek lát mindent, még a halált is. A dicsőség vágya 
és hite ama mélységének és teljességének, mely egész lelkét elfoglalva 
tartja, bizonyos tárgyi alakban ad kifejezést, melyen azonban subjekti- 
vitása erősen és tisztán sugárzik át. Az ifjú költő, »sok szenvedésnek 
gyermeke,« haldoklik s kétségbeesett anyja vissza akarná rimánkodni a 
haláltól, megemlékezvén róla, hogy egy álom valamikor hosszú életet 
ígért neki. A fiú igy vigasztalja: 

Anyám, az álmok nem hazudnak: 
Takarjon bár a szemfödél: 
Dicső neve költő fiadnak, 
Anyám, soká, örökkön él. 

Petőfi Jövendölése ez a vers, mely eredetileg az Alom czímet viselte. 
1843-ból való s Kecskeméten Íratott. Érdekes adataink vannak rá, hogy 
ugyanaz az érzés, mely ennek a költeménynek indítékát képezi, Petőfi 
akkori életviszonyaira, személyes összeköttetéseire is határozó befolyást 
gyakorol. Régi barátjával, Szeberényi Lajossal épen ezidétt zördül össze 
mindörökre, még pedig néhány költeményéről, közöttük épen az Alom-roX 
mondott kesernyés birálata miatt. Költői önérzete, dicsőségvágya ragadta,. 

minden benyomását ehhez méri s ennek az alapján itéli meg. Semmi 
kétsége, hogy az ő dicsősége győzni fog a halálon s ennek a képe 
elveszti szemeiben borzalmasságát: neki nem jelenti a véget. 

Egy öreg költőnek homályosuló szemei előtt is feltűnnek ezek a 
képek: együtt, egymás mellett a dicsőség és a halál. Egész életében 
nyugodtabban nézte az életet; benyomásait, a nélkül, hogy kevésbbé 
vette volna szivére, megszokta érlelgetni, bírálgatni, sokszor rejtegetni is. 
Már hatvan éves s a sok testi és lelki szenvedés megviselte. Fontolgató, 
aggodalmaskodó természetét az élet csalódásai, tapasztalásai még fokozták. 
Az életnek sok mindenféle értéke, közöttük a dicsőség aranypénze is, becsben 
leszállott előtte. Hozzájárult egy névtelen támadás keserűsége, mely a rég 
hallgató költőt új föllépése alkalmával érte s mélyen sebezte. Megjelenik 
előtte a halál képe s erősebbnek érzi az élet minden erejénél, ő, a ki a 
Szondi két apródjáhan még oly tehetetlennek látta a lélek nagyságának 
emlékével, a hírrel szemben. Arany az Ének a pesti ligetről czímű költe- 
ményét, melyet 1877-ben írt, ezzel a strófával fejezi be, Toldy Ferencz 
élete munkájának nagy emlékéről a városerdő névtelen síremlékéhez száll- 
ván képzeletében: 

Nyerd bár világi életedben 
Ég s fold minden koszorúit: 
Neved csak az, mit e ligetben 
Egy sírkő rád olvas: Fűit, 



íme, a dicsőség és halál képe és viszonya Petőfinek és Aranynak, 
az íQú Petőfinek és az öreg Aranynak, a szív első lázában égő Petőfinek 
és az utolsó csalódásától sebzett Aranynak lelkében és költészetében. 
Amannak büszke elragadtatása átterjed a halál zord képére s csak örök 
dicsősége kapujának látja; emennek méla csüggedése átterjed dicsősé- 
gének ragyogó emlékeire s ezeket sem nézi másnak, mint a halál marta- 
lékának. 

Beöthy Zsolt. 



PETŐFI PESTI LAKÁSAI. 



Petőfit nyugtalan szelleme s a sors 
íiidor kénye « ide-oda hányta vet ette éle- 
tében. Gyermekéveit a tőle annyiszor 
megénekelt Alföldön, az » arany kalász- 
szal ékes rónaságon « tölte; katona- 
és vándorszínész korában a Dunán és 
Tiszán túl levő vidékeket kóborolta 
be; járt a Kárpátoknak » fenyvesekkel 
vadregényes táján «, járt Erdély bér- 
czei között, sőt Horvátországban is 
megfordult: de legtovább tartózko- 
dott Budapesten. Költői pályája java 
rcszét itt futotta be; itt folyt le életének 
legnevezetesebb korszaka, költeményeinek 
legtöbbjét itt írta; géniusza itt kelt orszá- 
got-világot hódító útjára, itt élte házassága 
boldog napjait, itt volt vezére a » tizek « 
lelkes csoportjának s végül itt állt élén a magyar ifjúságnak amaz örökre 
emlékezetes napon, melyen az ő megváltó szavára a sajtóról lehullott a bilincs. 
Tíz éves fiúcska volt, mikor először került a fővárosba. Pest akkori- 
ban egészen német város volt, még és szülei német szóra adták ide. 
Egy józsefvárosi házmesternél lakott, de hogj' melyik utczában és ház- 
ban? nem tudjuk. Csak azt tudjuk, hogy mint kis fiú két évet töltött 
Pesten. Az első évben (1833— 34-ben) a lutheránus, a másodikban 
(1834 — 35-ben) pedig a piarista gimnáziumba járt. A piaristák épületének 
a Kötő-utcza felől eső részében, a bejárattól balra levő három ablakos. 




A piaristák épUletének kötőutc:ai 
része, kilátással a Petőfl-térre. 

(Góró Lajos rajza.) 

boltozatos teremben, ott tanulta 194-ed magával tudós Nagy Márton pro- 
fesszortól a latin nyelv elemeit. Iskolába sietve hányszor tekinthetett a 
jobbra nyiló tér felé, mely ma az ő nevét viseli, szünnapokon hányszor 
játszhatott pajtásaival a Dunapart ama helyén, hol ma szobra emelkedik ! . . . 

1835 nyarán* hagyta el Pestet, hová csak négy évvel utóbb, 1839. 
február havában tért vissza. Akkor már meghasonlott atyjával ; odahagyta 
a selmeczi lyceumot és télvíz idején gyalog jött Pestre. Néhány hónapig 
a nemzeti szinháznál statiszta-szolgálatokat tett. Mint maga mondja »Uti 
rajzai«-ban: »Hordta a színpadra a székeket és pamlagokat, s a színészek 
parancsára kocsmába szaladt serért, borért és tormás kolbászért. « 

Aztán katonává, majd, követve régi hajlamát, vándorszínészszé lett. 
Mint vándorszínész több ízben megfordult Pesten, de mindig csak egy- 
két napra; így 1842-ben karácsonykor, mely alkalommal megismerkedett 
Bajzával és Vörösmartyval. A két ünnepelt író szívesen fogadta őt, 
kivált Vörösmarty, kinek annyira feltűntek Petőfinek az Athenaeum-ban 
megjelent első versei, hogy neve alatt régibb írót vélt rejtőzni. 

1843 nyarán nem sikerülvén fölvétetnie Fekete Gábornak Pozsonyban 
működő színtársulatába, Nagy Ignácz meghívására Pestre jött, hogy lefordítsa 
James »Robin Hood«-ját és Bemard »Negyven éves hölgy«-ét, a Kisfaludy- 
Társaság kiadásában megjelenő »Külföldi Regénytár« számára. Néhány hétig 
barátjánál: Fekete Lajosnál lakott, a Stáczió- (most: Baross-) utcza elején, 
a 3. számú házban, földszinti utczai szobában, s oly szorgalmasan dol- 
gozott, hogy csakhamar elkészült Bemard regényével. Július végén Fekete 
Pozsonyba menvén, Petőfi maga bérelt szobát az Ország-úton (most 
Muzeum-körút), a múzeummal szemközt levő ház emeletén. PálflFy Albert 
és Lauka Gusztáv, a kikkel megismerkedett, mindennapos vendégei valának 
itt. Minthogy a Nagy Ignácztól kapott előleg már fogytán volt, s > Robin 
Hoodc fordítása csak lassan haladt előre, egyik barátjának sürgetésére 
Gödöllőre vonult, a hol rövid időn az imént említett regényt is befejezte. 

A kapott tiszteletdíjból felruházkodván, ismét vándorszínészszé lett. 
Egy kis társasághoz szegődött, mely Diószegen és Székelyhídon játszott. 
De a társaság felbomlott s Petőfi Debreczenbe ment. Itt töltötte a telet 
betegen, nyomorúságban. Tavasz nyiltával fölkerekedett Pestre, hogy beteg- 
sége alatt összeírt költeményeinek kiadót keressen. 

Pestre érve, barátjainál: Kemény Mihálynál és Sass Istvánnál szállt 
meg. Valószinűleg akkor volt első izben vendége Várady Antalnak is. 
Költeményeinek kiadását Vörösmarty ajánlatára a Nemzeti Kör vállalta 
magára. Vörösmarty arról is gondoskodott, hogy Petőfi állandóan a 



184 



fővárosban maradhasson. Vahot Imrének ajánlá, ki a »Regélő« szer- 
kesztését sógorától, Erdélyi Jánostól átvette s lapja mellé, melyet » Pesti 
Divatlap « czímen szándékozott folytatni, segédet keresett. 

Petőfi örömest foglalta el a neki fölajánlott állást s ettől kezdve 
egész 1848 őszéig, eltekintve időnkénti faluzásaitól és utazgatásaitól, 
állandóan a fővárosban lakott. 

Mint segédszerkesztőnek Vahotnál szabad lakása volt. A szerkesztői 
szállás eleinte (júniustól szeptemberig) az Ország-úton, a Kunevalder-féle 
házban volt, melyet »terménytár«-nak is neveztek. Ez a ház a műegyetem 
helyén állott. 

A Kunevalder-házban Petőfi az első emeleten lakott, nagyon szűk, 
de elég világos és tiszta szobában, melynek ablakai kelet felé, a folyosóra 
nyiltak. Ablakaiból a józsefvárosi, többnyire földszintes házak fölött 
egész a szabad mezőre lehetett látni. A szoba alig 4—5 láb széles és 
legfölebb 2— 2V2 öl hosszú volt, úgy hogy Petőfi barátai élczelődtek is 
fölötte, mondván : miért lakik oly kis szobában, hiszen abban nem lehet 
nagy emberré? 

1844-ben Szent-Mihály-napkor Vahot s vele Petőfi a Hatvani- (most 
Kossuth Lajos-utcza) s a Magyar-utcza sarkán lévő 526. számú (uj 
helyrajzi száma : 444) házba költözött, melyet akkori tulajdonosáról közön- 
ségesen csak Kölber-háznak neveztek. Jelenleg 
Takáts Lajos fűszerk^reskedö tulajdona. 
Alióta Takáts megvette, némi változáson 
ment által. Uj tulajdonosa a régi két 
emeletre még egy emeletet rakatott 
s a szűk csigalépcsőt kényelmesebb 
lépcsővel cserélte föl. 

A lakás azonban, melyet Vahot a 
Il-ik emeleten bírt, most is olyan, mint 
volt ötvennégy évvel ezelőtt. Rész- 
ben a Kossuth Lajos-utczára, részben 
íL Magyar-utczára néz, s bejárata balkéz 
felül, a lépcső közelében van. A széles 
folyosóról az előszobába lépve, jobbra kis 
ajtót találunk, mely fölötte kicsi, alig négy 
lépés hosszú és három lépés széles szobács- 
kába nyílik. A szoba oly kicsiny, hogy ágy- 
nál, asztalnál egyéb bútor nem igen fér el 




A Takáts-féle Kossuth Lajos-utczai 

ház II. emeletén levő kis udvari szoba, 

ahol Petőfi 1844-45ben lakott. 



(Dörre Tivadar rajza.) 

benne. Ebben a szobában 1844. szeptember végétől 1845 elejéig lakott 
Petőfi. Itt írta a »HeIység kalapács»-át, »János vitéz»-t s azokat a víg 
dalokat, melyekből akkori derült kedélye sugárzik. Mikor néhány évvel 
ezelőtt e szobát megtekintem, lomtárul szolgált. Úgy látszik, előbb kony- 
hául használták, mert tűzhelyet és vízvezetéket találtam benne. Kölber 
Ferencz úrtól tudom, hogy abban az időben, mikor Petőfi az ő szülei 
házában lakott, szobácskájának bejárata a folyosó felől volt. Szobá- 
jából a kis szőnyegajtó Vahot lakásának egyik szobájába vezetett, s ezen 
az ajtón át érintkezett a szerkesztő és segédje egymással. Szobájáról 
Petőfi maga is megemlékezik »A naphoz « czímű költeményében, melyben 
panaszkodik a nap ellen, hogy nem akar besütni szobájába. Panasza 
nem volt alaptalan, mert szemben szobájával a Zrínyi-ház magas tűzfala, 
jobbról a kiszögellő konyha tetőzete elfogta a világosságot. Ha a nap 
útjában el is vonul a ház fölött, legfölebb a kis udvarba nézhet le, de 
az említett szobácskába nem pillanthat be soha. 

1845 elején néhány hétre Vahot Sándorékhoz, a kecskeméti-utczai 
Wenkheim-házba költözött Petőfi, abba a szobába, melyben kevéssel előbb 
a váratlanul elhunyt Csapó Etelka lakott anyjával. Ott készültek azok a 
bús dalok, melyekben a költő Etelkát siratja. 

1845. ápril 1-én Petőfi odahagyta a »Pesti Divatlap«-nál viselt 
segédszerkesztői állást s a felföldre utazott, a honnan csak június vége 
felé tért vissza. Csakhamar ismét elhagyta a fővárost, és Kun-Szent- 
Miklósra, Borjádra meg Szalk-Szent-Mártonba rándult. Szeptember hóban 
került föl újra s ekkor Várady Antalhoz költözött, kivel közösen bérelt 
egy földszintes szobát a Hatvani-utczai 6-ik (most Kossuth Lajos-utcza 
10.) számú házban (régi helyrajzi szám: 587, mostani 504.), szemközt a 
Nemzeti Kaszinó épületével. E ház, melyet épen most építettek újra 
akkor Koch Jakabé volt, most Koch Gusztáv és Koch Emma (Morlin 
Imréné) tulajdona. Petőfi és Várady albérletben laktak egy Takáts nevű 
becsületes csizmadiánál, és pedig valószínűleg a földszinten. Szobájuk 
kétségtelenül udvari szoba volt. 1846 elején meghívták harmadik társnak 
Tompát is, a ki több heti betegeskedés után akkor került ki a Rókusból. 
Kedélyesen folytak napjaik. Azonban Tompát 1846 tavaszán a bejeiek 
megválasztották papjoknak s elhagyta a fővárost. Petőfi is megunta 
időközönként a főváros porát, zaját, meg » kritikusainak csaholása!t«, és 
falura ment, a hol csendes visszavonultságban egészen a költészetnek élt. 
Falun tölte az 1846. februárius és márczius elejét, s ott mulatott május 
és június hónapokban is. 1846 június végén Várady Antal megházasodott, 

Petőfi-album. 24 

Petőfi pedig eladván összes 
költeményeit Emichnek, szep- 
tember hó elején Szathmár- 
megyébe utazott. Szathmárról 
csak novemberben vetődött 
ismét Pestre, Szendrei Júlia 
képét hozva szivében. Ekkor 
maga bérelt szobát Friebeisz 
Istvántól, a Hatvani-utczai 
Jankovich-házban (régi telek- 
szám: 585, mostani: 506; 
utczai házszám régente: 4, 
most : 6.), a régi Horváth-, most 
Pálffy-házzal szemközt. E há- 
zat tavai bontották le. Petőfi 
szobája a második emeleten, 
az udvaron volt. 1846 kará- 
csonkor még egyedül lakott. 
Ez kitűnik egyik leghangula- 
tosabb költeményéből, a » Ka- 
rácsonkor < czíműből, mely- 
ben panaszkodik, hogy a 
családok ünnepét egyedül kell töltenie. Utóbb azonban Pákh Alberttel 
osztá meg kis szobáját. 

1847 tavaszán Petőfi ismét Szathmárba utazott, s 1847. szept. 8-án 
egybekelt imádott Júliájával. A mézes heteket Koltón tölte a fiatal 
pár, s miután ellátogattak Kolozsvárra, és Aranyékhoz Nagy-Szalontára, 
november elején Pestre tértek, dohány-utczai otthonukba. 

A dohány-utczai szállást Petőfi kérésére Egressy Gábor vette ki. 
Augusztus 7-én kelt levelében értesíté erről Petőfit. » Szállást már fogadtam 
számodra — írja — közel van hozzánk (Egressy a Kerepesi-út és Síp- 
utcza sarkán lévő Marczibányi-házban lakott), a Dohány-utczában, Schiller- 
ház első emelet, most Kozmovszky lakik benne, a Marczibányi praefektusa. 
Három utczai szoba, alkoven, előszoba, gazdasági konyha stb. 650 v. 
írtért. « Drágább ugyan 150 frttal,mint Petőfi mondta —folytatja Egressy — 
de legalább ötvenet néztek a nélkül, hogy olyat találtak volna, mely 
minden kivánatnak megfelel. A sok közül tehát a kevésbbé rosszat 
választotta, úgy vélekedvén, hogy Petőfi pár forintnyi különbségért meny- 



A Hatvani-utczai régi Jankovich-ház, a hol Petőfi 1840- 47-ben, 
és a Koch-féle ház, a hol 1845-46-ban lakott. 

(Ma Kossuth Lajos- utcza 6. és 10. sz. Mindkettő helyén uj ház épült ) 



asszonyát Pesten legelőször val 
nem vezetheti. 

A dohány-utczai régi 373 
számú (utczai szám jelenleg: 
Petőtték laktak benne, Schiller Ká 
József ercsii serfőzőé. 

Petőfiék e házban az emeh 




A régi Marczibányi-ház, a hol Petőfi 1849- 

(Ma Kci 

nagy szobát használták, melyhez í 
engedték át. A kettő között levő 

Különös érzés fogott el, mikoi 
1892 nyarán megtekintettem. Elős: 
voltam megtudni: nincs-e a háznál 
év óta \^an benne s ki Petőfiékről eg 
feleié fejét rázva kérdésemre a ház 
az elhalt öreg házi úr gyakran 
házban lakott. Azután fölmentem 



-^ 188 - 

üvegajtón becsengettem. Fiatal menyecske fogadott, a ki kérésemre kész- 
ségggl megmutatta a laljást. Az előszobából három ajtó nyílik: a bejá- 
rattal szemközt levő a középső, egy ablakos szobába, a jobb kéz felől 
eső a konyhába, a bal kéz felőli pedig a hálószobába, mely a baloldali két 
ablakos szobával van kapcsolatban. Ebből a szobából a középső, s innen a 
jobb oldali két ablakos szobába jut az ember, melybe a konyha felől is van 
bejárás. Az utóbbi volt Jókai szobája, a középső az ebédlő, a baloldali 
pedig Petőflék nappali és hálószobája. A lakás igen barátságos; nem 
nagy, mintha csak fiatal házaspárnak szánták volna. 

Jókai leírása szerint Petőfi szobájának falait köröskörül a franczia 
forradalom kiváló alakjainak arczképei díszítették, melyeket Petőfi egye- 
nesen Parisból hozatott. Ott volt Danton, Robespierre, Saint-Juste, Marat, 
ott madame Roland és Corday Sarolta. S a franczia forradalom hősei között 
Arany János is ott szerénykedett. Az íróasztalon Petőfi kedvencz költőjének : 
Bérangernak mellszobra állott, fölötte pedig Petőfinének Barabástól rajzolt 
arczképe függött. A bútorzat egyszerű, szerény volt. Legbecsesebb darabja 
a könyvszekrény, tele a franczia és angol írók díszkötésű műveivel. 

Itt írta Petőfi a »Talpra magyar«-t; itt tanácskoztak ő, Jókai, Vasvári 
és Bulyovszky 1848. márczius 15-én reggel, hogy mit kell tenniök; itt 
határozták el Petőfi indítványára, hogy a sajtót rögtön feli kell szabadí- 
tani s innen indultak az úri-utczai Pillvax-kávéházba, hogy az ifjúsággal 
egyesülve, a határozatot végrehajtsák. 

Öt évvel ezelőtt, 1893. február 17-én érdekes vendége volt e lakásnak. 
Jókai kereste föl. Közéletünk egyik kiváló szereplőjével jött, a ki szíves 
volt ez alkalomra engem is meghívni. Képzelhetni: mily hatással volt a 
nagy íróra, mikor negyvenöt év múlva újra átlépte Petőfi s az ő egykori 
lakásának küszöbét. Mint huszonhárom éves ifjú hagyta el s mint közel 
hetven éves agg látta viszont. S mégis mintha csak az imént távozott 
volna: minden egyes bútornak meg tudta jelölni a helyét. »Itt állt 
Petőfi Íróasztala — monda a két ablak között lévő térre mutatva — 
s itt volt a könyvszekrény. « A hálófülkét Petőfi dolgozó szobájától 
elválasztó üvegfal, a szárnyas ajtók, az ablakok s a kályha régi ismerősök- 
ként köszönték. A múlt emlékei felújultak lelkében, hosszan merengve 
nézett körül. Minden úgy van még, mint volt régen, csak a bútorzat 
más és mások az emberek, kik e falak közt élnek. Hová lettek a régi 
lakók? Egyiket elsöpörte a forradalom vihara: ott porlik valahol Erdély 
bérczei közt; a másik is rég eltűnt az élők sorából. Csak ő, a harmadik 
lakótárs van még életben.... 

Saját szobájában, Márczius 15-ének emléke foglalkoztatá leginkább. 
Ifjúi tűzzel beszélte nekünk, hogy mikor ez emlékezetes napon Petőfivel, 
Vasvárival és Bulyovszkyval e kis szobában együtt valának, ő és 
Bulyovszky a tizenkét pontot szerkesztették, Petőfi és Vasvári pedig fel 
és alá sétáltak. Vasvári beszéd közben Petőfi stilétes botjával hadonászott. 
Egyszerre csak kirepült a szurony és Bécs irányában a falba fúródott. 
Jó jelnek vették és bizalommal indultak a kávéházba, a hol az iQak 
lelkes csapatja már várakozott rajok. 

A közös szállást Jókai 1848 pünkösd táján hagyta oda. Ekkor, vagy 
már előbb történhetett, hogy Petőfi szüleit magához vette. 

1848. augusztus hóban Petőfiék is szállást változtattak. A Lövész- 
és Bástya-utcza sarkán levő 391. (most 388.) helyrajzi számú (régi ház- 
szám: Lövész-utcza 10, mostani: Királyi Pál-utcza 18. és Bástya-utcza 23.) 
házba költöztek, mely akkoriban Szupp Józsefé volt, most Koronghy 
Henrikné szül. Capdebo Auróra asszonyé. Szemközt esik a Szent-István- 
Társulat épületével. Akkor csak egy emelete volt, most három emeletes. 

Itt alig laktak két hónapnál tovább, mert Petőfi honvédnek menvén, 
elhagyta a fővárost. 

1849 tavaszán, Buda ostroma idején jött Pestre ismét. A Klapka 
tábornok részéről tapasztalt méltatlan bánásmód annyira elkeseríté, hogy 
lemondott katonai rangjáról. A nyilvános élettől távol, egyedül kisded 
családjának kivánt élni. S mivel nem volt szándékában, hogy ismét a 
harcztérre menjen, a Kerepesi-út és Síp-utcza sarkán levő Marczibányi- 
(most Lederer-féle) ház Il-ik emeletén bérelt lakást, melybe mindjárt be 
is költözött. Úgy látszik Egressyék ajánlották, kik maguk is e házban s 
Petőfiékkel egy emeleten laktak. 

Petőfiék lakása, mint említem, a Il-ik emeleten volt, jobbról a sarok- 
ban, s két utczai s egy udvari szobából állt. Az utczai szobák ablakai 
a Dohány-utczára nyíltak. Ezt Egressy Ákos úrtól és Müller Bernát 
gyógyszerész úrtól tudom. A gyógyszerész úr már akkor is a házban 
lakott, mikor Petőfiék. Mikor beszéltem vele, jól emlékezett még Petőfire, 
a kit gyakran látott honvédtiszti ruhában, a mint kardját csörtetve, az 
emeletre felsietett. Petőfiné is élénken emlékében volt még. Sokszor látta, 
mikor a folyosón a kis Zoltán kocsiját húzogatta, egyik kezében könyvet 
tartva és olvasgatva. 

A családi boldogságot Petőfi nem sokáig élvezhette. Az orosz betö- 
réskor, július elején el kellett hagynia a fővárost. Családjával Mező- 
Berénybe vonult, onnan pedig Bemhez, Erdélybe sietett, a hol eltűnt örökre... 

Hol esett el, hol van eltemetve? nem tudja senki. Sírja jeltelen. 
De tudjuk, hol élt, hol írta szebbnél-szebb költeményeit, s ha sírján »nincs 
semmi kő, nincs semmi jel«, legyen legalább lakásain. 

Néhány évvel ezelőtt a Vasárnapi Ujság-ban megjelent egyik közle- 
ményemben indítványt is tettem ez iránt. Ugyanott azt is indítványoz- 
tam, hogy a főváros vegye bérbe Petőfi dohány-utczai lakását és 
rendeztessen ott be egy Petőfi-muzeumot. Az utóbbi indítványt oly helyen 
méltatták figyelemre, a hol nem is gondoltam. A dohány-utczai házat 
meg akarta venni a kormány. Fájdalom, a szép terv nem valósult 
meg s így nem marad más hátra, minthogy indítványaimat Budapest 
művelt közönségének figyelmébe ajánljam. Nem hihetem, hogy a főváros 
közönsége közönyös maradjon, mikor oly kicsiny helyek, mint Sár-Szent- 
Lőrincz és Aszód, már rég lerótták tartozásukat a nagy költő iránt, 
emlékkővel jelölvén meg a házat, a hol lakott, s az iskolát, a melybe 
járt. A Petőfi-múzeum eszméjének is meg kell valósulnia. Van Goethe- 
muzeumunk s Petőfi-muzeumunk ne legyen? 

Dr. Baróti Lajos. 



PETŐFI UJABB KÖLTEMÉNYEI. 

1858. 

ím, egy kiégett üstökös megint 
Föltűnt az égen fénylő fürtivei. 
A ködös láthatáron eltekint 
S a bús világot láng özönli el. 
Majd, a mikép jött, némán száll tova: 
S a föld nem látja többé, — tán soha! 



Mi vagy Petőfi? Csodás meteor. 
Vagy üstökös, kit bámul a jelen ! 
Belőled is fény s lángok árja forr 
S gyújtó szikrák szakadnak szüntelen. 
De te (')rökké égsz — olthatlanúl, 
Mint arra, éj rád soha nem bőrül. 

SzAsz Karoly. 



PETŐFI franc: 

(HKGKSIPl I 

A nagy franczia forradalom ha 
hető volt s véghullámai csak 184! 
reakczió teljes győzelmével enyésztc i 
cziaország már 1789-ben küzdött a i i 
el ugyanazon eszmékért, a szabadd , 
eszméknek képviselőit tiporta el ész 
mandóra. E harczban hullott el, a 
korán, gazdag lelke teljes virágábar 
Petőfi Sándor, a világ legnagyobb 

Petőfi szelleme teljesen eredeti 
tudjuk, hogy csak elődök vállain em 
költő, ki teljesen tanulatlan, s csak al 
jából, melyben elődje, csakis erős á 
elődeitől tanul s ha nem is utánoz r 
csak a 40-es években volt lehetségc , 
szabadság eszméje első lendületét ny 
érvényesülhetett volna. Előbb azért n 
nem élt még a népszabadság eszme 
rendi alkotmány megvédése köré cso] 
a rendi Magyarországot ösmerte, an 
európai szabadelvűség halvány árnyéi 
gatás államosítását és a felelős minis 
költő a régi dicsőségről álmodozott 
radikális hang a magyar költészetber 
a Kisfaludy Károly »Stibor vajdá«-jál 



« 192 o 

szolgája között, melyen már a nagy franczia forradalom hatása érezhető. 
Azonban se Vörösmarty, se társai nem lépnek túl költői álmaikban a 
rendi Magyarországon, a nemes-ember költők előtt a testvéri egyenlőség 
eszméje meg nem értett fogalom. 

Hogy a negyvenes évek után, az általános elnyomatás korában nem 
érvényesülhetett volna egy akkor támadó Petőfi-féle szellem, ezt bizo- 
nyítgatnunk is felesleges. Az egész európai irodalomban az egyetlen 
önkénytes száműzött Hugó Viktor az, ki a 48-iki hagyományoknak tör- 
hetlen költői harczosa továbbra is, a többi költő félénk csicsergővé sülyed * 
le, vagy elhallgat, jobb időkre várva. Mint daczos titán, egymaga áll 
Hugó az általános elszolgaiasodásban egy kopár kis szigeten s onnan 
szórja szörnyű villámait az új isten, »a kis Napóleon « ellen. S bebizo- 
nyította tényleg Madách daczos Lucziferjének szavait, hogy egy talp- 
alattnyi föld neki elég, hol a tagadás lábát megveti, világát majd meg fogja 
dönteni. Meg is dőlt a hamis gonosztevő erkölcstelen uralma Sedannál s 
a sokáig harczolí és várt költő előtt, 90-ik születésnapján, kétmillió ember 
tartott díszmenetet másfél évtized múlva. 

Ugy Hugónak, mint Petőfinknek egy érdekes előfutára volt a franczia 
irodalomban, egy ma már nem kedvelt, nem olvasott, Ínségben elpusztult 
nagy költő, kinek nevét is alig ismerik már. A nagyképű irodalomtörténészek 
nevét sem tartják méltónak arra, hogy könyvükbe fölvegyék, igy többi 
közt a legösmertebb irodalomtörténész Demogeot könyvében is hiába 
keresnők Hégésippe Moreau nevét. Még az a mindent feltúró és átültető 
szorgalmas német irodalom se tartotta érdemesnek Moreaut arra, hogy 
bármit leforditson tőle s e szerint bizonyosra vehető, hogy a világ- 
irodalomban egyedül a magyar vett róla tudomást — Petőfi utján. »Egy 
emlék a kórházban « czimű dala, ha egyebet sem ösmernénk is tőle, kiváló 
lirikust árulna el, nekünk pedig elárulja azt, hogy Petőfi ösmerte Moreau 
költészetét s a költőben felösmerte a rokonszellemet, s e lánglelkü költő 
tanulmányozása nem maradt nyom nélkül az ő költészetében. 

A franczia költő élete csupa nyomor, csupa nélkülözés, csupa sötétség, 
melybe némi sugárt, napfényt csak két nemes nő alakja juttat. Már 
származása is olyan, mely neki életpályájául a nyomorgás útját jelöli ki: 
szerelem-gyermek, egy cselédlány gyermeke, ki azonban csakhamar elhal 
s az alig cseperedni kezdő gyermek teljesen árván futja végig azontúl 
Ínségben gazdag életét. 

Moreau Egezippus 1810. ápr. 9-én született Provinsben, egy vidéki 
kis városkában, mely Paristól nem messze, délkelet felé fekszik. 

Úgy apja, mint anyja csakhamar a kórházban végezte be életét. 
A kórház előre veti árnyát a későbbi költő egész életére. Az árva gyermeket 
annak a nyomdásznak a családja fogja föl, melynél anyja utoljára szolgál : 
a nyomdász neje lesz valódi anyja, lánya Camilla az ő kedves nővére, 
kinek egyetlen, még éltében megjelent kötetét, a »Myosotis«-t is ajánlja. 
Lirai költeményeinek legnagyobb része Camilláról szól, élete utolsó perczéig 
híven ápolja e két nemes nő emlékét, s midőn a nyomor folytán el is 
sülyed, testben-lélekben, s érzi, hogy többé nem méltó hozzájuk, lantjának 
hangjai visszasirnak az elvesztett kedvesek után. 

Midőn először megy Parisba, önálló kenyérkereset után látni s csekély 
javadalmazása állásban nyomorog, így ír Camillához : » Szobám kicsiny, de 
nyakamat az a kendő takarja be, mely a tiéden pihent egykor s nem 
fázom.« Legszebb elégiái, A Voulzie, Tasso nővére, Elhagyatottság, Lel- 
kemhez, stb. Camilla emlékének szentelvék s a szabadság rajongó imádata 
mellett e húrja a legnemesebb Moreau lantjának. 

Hasonlag neki szól néhány prózában irott költeménye, köztük főleg 
a szegény gyönge Ixusról írt elbeszélésül tölgyág czxmu, Herakles legkisebbik 
fia, a finom szervezetű Ixus, maga a költő, nővére Macaria pedig költőnk 
Camillája. A két nőt együtt ünnepli Légy áldva czímű költeménye, mely- 
ben a »grande armée«-ban katonáskodott bátyjáról is említést tesz. 

Egezippus e család jóvoltából végezi el a meauxi seminariumban az 
algymnasiumot, azután a nyomdába áll be, mint corrector. írói vágya 
kitör belőle és Parisba vonzza; első költeményeit 1828-ban írja, alig egy 
év múlva már Európa fővárosában koplal. Igen rossz gazda volt, nem 
csoda, ha abból a csekély díjazásból, melyet a Firmin Didot-féle nyom- 
dában mint »Compositeur« kapott, nem tudott kijönni s többször éhezett, 
mint jóllakott. Lelkében azonban égigcsapódó láng égett : a világszabadság 
eszméje, mely az akkor elnyomott egész Európa kiváló szellemeit foglal- 
koztatta. 

Érdekes korra esett Moreau fiatalsága. Hazájában teljes virágzásában 
élt I. Napóleon kultusza, szemben azzal a buta rcactióval, mely a vissza- 
tért Bourbonok uralmát jellemezte. Amit Napóleon vesztett is népszerű- 
ségéből, visszanyerte XVIII. Lajos s még inkább X. Károly alatt, kik a 
szellemi korlátoltságot határtalan zsarnoksággal párositák. Történészek 
mutatták ki, hogy a XVIII. Lajos alatti » fehér rém«-nek több élet esett 
áldozatul, mint Robespierrék rémuralmának s gyűlöltté még inkább az az 
idegen segítség tette a restauratio urait, mely őket Francziaország nyakára 
tolta s ott meg is tartotta. 

Petőfi-album. 25 

De Francziaországon kivül a többi európai ország is mozgott és 
hullámzott folyton. Piemontban I. Victor Emmanuel ellen, Nápolyban a 
Bourbonok, Troppauban, Leibachban a Habsburg dynastia elleni lázongások 
mindegyre bizonyitották, hogy a szent szövetséggel szemben a népek 
tettleg tüntetnek. A spanyol forradalomra a görög forradalom következett, 
mely Európa költőit egyszerre lelkesitette s Moreaut is megérinti, mint 
azt Tizennyolcz évvel czímű költeményében látjuk, mig Byron 1824-ben 
Missolounghinál hagyja nemes életét. Angliában csak Irland mozog, de 
ott van a királyi párnak óriási botrányt előidézett viszonya, mely a 
monarchikus elvet teljes lejáratással fenyegeti: a kicsapongó Karolina 
királynőt a templom ajtajából űzeti el férje és vereti ki országából, — szóval 
a népek szabadsági mozgalmait maguk az uralkodó házak botrányai 
támogatják. Csakhamar jő a török-orosz háború s utána X. Károly hal- 
latlan ostobasága folytán a júliusi forradalom, mely a Bourbonokat örökre 
kiűzi Francziaországból. 

Az oly viharmadár-lelket, milyen a Moreaué volt, élénken ragadta meg 
ez a kor. Biztosra vette, hogy ha most elűzik a királyt, egész Európa nagy 
eszménye, a köztársaság bevonul diadalmasan birodalmába s a szabadság 
és egyenlőség igéje testté válik. Oly rajongással üdvözli a köztársaságot, 
mint másfél évtizeddel később Petőfi »RespubIica« czímű költeményében: 

Mert győzni fogsz, dicső respublica, 
Bár vessen ég és föld eledbe gátot, 
Miként egy uj, de szent Napóleon 
Elfoglalod majd a kerek világot. 

Francziaországban a köztársaságiak jelszava szintén Napóleon volt, 
mert a bourbon-uralom alatt benne látták azt a nagy egyenlőséget, mely 
a porból emelte föl azokat a névteleneket, kiket a született nagyok fölé 
tolt: Napóleon egész környezete, saját családjától kezdve, csupa alacsony 
rangból fölemelkedett emberből állott. Béranger, a franczia szabadság nagy 
dalnoka, a napóleoni trikolor ünneplése miatt kerül börtönbe, Delavigne és 
Hugó szintén nyiltan ünnepelik Napóleont, ha nem is csukják el őket. 
Moreau is telivér franczia, ki a Nagy Napóleont bámulja, de minden ural- 
kodót megvet és tiszta köztársasági, s jogosult lelkesedése tárgyául csak 
nemzetét ösmeri el: 

Dicső hazám ! Szabadság ! Milyen álom, 

Ha egykor ennyi fegyver villan át 

Ügyed megvédni a szentelt határon, 

Nagy franczia Köztársaság ! (A júniusi halottak.) 



o 195 ° 

A királyok iránti éktelen gyűlölete ép oly erős, mint Petőfié. Ösmcre- 
tesek Petőfi hatalmas kitörései a királyok ellen általában; ezekben is 
mestere Moreau volt, ki ugyancsak A júniusi halottak czímű költeményében 
így ír a királyról: 

A nép megértve végre, rá mi vár, 
így szólt: »RiJt árulói szent ügyemnek I 
ínségemen ott hizik egy király 
A Louvreban, mit véremből emeltek. 
Ki az aranyt mezitlábbal tapostam, 
Amint egy trónt tört szét erős karom, 
Alamizsnáért nyúljak azzal mostan, 
Amíg a harczot bírom s akarom! 

Tizennj'olcz éves korában már kitör belőle királygyülőlete ; második 
költeménye Éljen a király! czímű s tárgya az, hogy a körötte harsogó 
király-éljenzésre megtévén keserű megjegyzéseit, e refrainnel végzi min- 
den versszakát: »Éljen a szabadság !« Utolsó előtti versszaka a legke- 
serűbb s egyúttal mutatja, mily rendkivüli erővel írt e gyermekköltő 18 
éves korában: 

>» Éljen a király!* Az ó- toronyból 

Gyakran bontá meg e szó a békét, 

Mig alant gyilkos bandája tombol, 

A király nevében ölve népét ; 

S a romok közt, hol vérszennyes gyilkuk 

Harczos árnyaik még villogtatják. 

Vándorok mi, ott a porba írjuk: 

— » Éljen a szabadság !« (Vivc le roi!) 

Még midőn tréfás dalt ír is, s Béranger hangján enyeleg, akkor is 
vegyül egy-egy keserű íz gyöngyöző kelyhébe. A herczegnö czímű 
költeményében elmondja, hogy ezentúl ő is legitimista lesz, mert látott 
egy szép herczegnőt, kiért szívesen föláldozza elveit. Milyen szép volt e 
magasrangú hölgy, amint hintaja függönyei mögül szőke feje kikandikált s a 
járókelőkre mosolygott; ily lényektől körülvéve »mily boldog lennék, mint 
király !« sóhajt fel a költő. De keserűsége ez enyelgő hangba is vegyít 
egy-egy éles füttyöt: 

A paloták alatt, mint vulkán 

A Szabadság háborog, morog, 

Hol árverésen kél a sok 

Kis és nagy trón, — királya buktán 

Egy üres trón nekem is jut tán? 

Oly hunczut én is tudnék lenni, 
Jól járna a törvény s a nép, 

Uralkodnám ügy, mint a többi 

— Királynak lenni, ah, mi szép! (La princesse,) 

Ez azonban későbbi költemény, 1832-bőI való. Csak az angol Chatter- 
tonban volt tizennyolcz éves korában s a mi Petőfinkben huszonkét éves 
korában annyi igazi és fenséges pathosz, mint az ugyan e korban levő 
Moreauban. Mindhárom kiváló lángész volt, kiket nagy tehetségük mellett 
a nyomor, nélkülözés, testi-lelki szenvedés tett ily ékesszóló költőkké. Azonban 
a három közül egyiknek se jutott ki annyi a mindenféle nyomorból, mint 
Moreaunak. A fényes, a ragyogó, önző, erkölcstelen, szivtelen Parisban, 
melyet Heine is oly megrázó igazsággal ír le utolsó költeményei egyikében 
s melynek e korbeli képét oly csodás sötét színekkel festi Eötvös Kart- 
hauzi'}ábeinj — egy kis padlásszobában nyomorog a nyomdász-legény költő, 
kinek agya a nagy forradalom jeleneteivel van tele. 

Jókai írja Petőfiről, hogy ez szobája falait a nagy franczia forradalom 
legvéresebb alakjainak arczképeivel töltötte meg. Egyetlen életrajz-írója 
sem emKti meg azt az időpontot, mikor ösmerkedik meg Moreau köl- 
tészetével s Petőfi könyveinek jegyzéke között is hiába keresnők Moreau 
verses-kötetét. Pedig hogy Petőfi e franczia forradalmi kultusza egyenesen 
Moreau hatása, alig tagadható, mert Lamartine langyos és mesterkélt 
Girondistá'i sohase tereHrék volna őt e szélső radikális irányba. Hogy 
Moreautói azonban nemcsak az általa fordított költeményt ösmerte, hanem 
valószínűleg egész kötetét, bizonyítja az a jegyzet, melyben a fordítás 
kapcsán Moreaut a legkiválóbb költők sorába iktatja. Pedig Petőfi nem 
egyhamar adta meg bárkinek is az elismerést, különösen ha költőről volt 
szó. E rokonlelket azonban nemcsak megértette, de öntudatosan és öntudat- 
lanul utánozza is, amint fennebb részben igazoltam és alább bővebben 
kimutatom. 

X. Károly uralkodása rövid ideig tartott, de erőszakoskodásokban 
igen gazdag volt. Ezek koronáját akkor teszi föl, midőn 1829 augusztus 
havában kinevezett uj minisztériumát részint becstelenekből, részint nevet- 
séges gúnyalakokból állítja össze. Ez u. n. » lehetetlen minisztérium « 
vezértagjai a következők voltak: Bourmont tábornok, ki Waterloonál 
átszökött a szövetségesekhez, cserben hagyván császárát, ki őt a porból 
emelte föl ; Polignac herczeg (miniszterelnök) a Napóleon ellen szőtt össze- 
esküvés vezérének fia, általánosan megvetett, tudatlan főúr ; Montbei, egy 
igazán nevetségesen ostoba ember, a megbukott Viliéle miniszterelnök vak 

eszköze, Labourdonnaye, a gyűlölet és bosszúállás apostola. A többi 
miniszter jelentéktelen volt. 

Az egész országon az elszörnyedés moraja futott végig c kormány 
kinevezésére. A községek elhatározták némely vidéken, hogy az adó- 
szolgáltatást megtagadják, ezenkívül a népjogok védelmére az egész 
országra kiterjedő titkos társaság keletkezett »Segits magadon, az Ég is 
megsegít !« czím alatt. Az ellenzéket mindenfelől feliratokkal üdvözölték, 
a körutat tevő vén Lafayettet és az ellenzéki képviselőket ünnepelték, 
A sajtó dühös támadásokat intézett a kormány ellen, mely azt megvető 
közönynyel tűrte. A király pedig nyiltan kijelenté: »Semmi engedményt! 
Úgy cselekszem s nem szűnöm meg cselekedni, amint azt a vallás és a 
királyság érdeke kivánja.« 

Végre 1830. márczius 2-ára, a csaknem egy évig szünetelt kamarát 
össze kellett hívni. A kormánynak ebben kisebbsége volt, mi rögtön az 
elnökválasztásnál kitűnt, midőn a király elé csupa ellenzéki embert terjesz- 
tettek jelöltek gyanánt. Károly kénytelen volt a legnépszerűbb ellen- 
zéki vezért, Royer CoUard-t kinevezni. A nagy többséggel elfogadott felírásban 
az ellenzék azt követelte, hogy a király a többség soraiból válaszsza kormá- 
nyát. Még a felsőházban is kormány- és királyellenes hangok vitték a 
vezérszerepet. Chateaubriand, a költő, Fitz- James herczeg, a király személyes 
kegyencze, élesen támadták a » lehetetlen minisztérium «-ot, s ezek mögött 
pedig a Bourbonokat eddig támogatott orosz nagykövet állott. A pairek 
felirata tehát ép oly harczias volt, mint az alsó házé. 

Okos király erre engedett volna, X. Károlyra azonban senki se fog- 
hatta rá, hogy a bölcseségnek csak bármely halvány árnyalatával is birna. 
Midőn Royer Collard a rendi küldöttség élén megjelent előtte s az alsóház 
feliratát felolvasta, a király mereven ezt felelte, hogy ö ugyan a kamarák 
közreműködésére számított, de ha azok megtagadják ezt, ez őt útjáról le 
nem téríti. Ez nyilt hadüzenet volt ; másnap a kamara ülése elnapoltatott. 

A helyzet annyira feszült volt már, hogy a kitörés minden perczben 
megtörténhetett. Hogy a belpolitikai bajokról a figyelmet elterelje a kor- 
mány, Algírban idézett elő viszályt, mit Algír deyjének, Hussein beynek 
sértő ostobasága nyílt háborúra élesített ki. Károly fővezérré a rendkívül 
népszerűtlen Bourmont tábornokot nevezte ki, egyúttal ugyan az nap, 
midőn a franczla hadsereg Toulonból elindult, eg>'' rendelettel feloszlatta 
az alsóházat és aug. 3-ára hívta össze az újat. Ugyanekkor a franczla 
néphez intézett manifestumában a művelt kisebbség ellen a műveletlen 
többséghez appellál s az ellenzék elnyomására hívja föl a népet. A válasz- 



tások azonban balul ütöttek ki, 
megválasztva, mint amekkorát a 

Ez alatt Algírban a franczia 
öszszes kincsei a francziák zsál 
nagy hatás azonban elmaradt: í 
csak ingerültséget keltett. A kirá 
ségben levő ellenzéki kamarával i 
mánylevél 14. §-ára támaszkodva 
fenyegető szükség esetében, az ál 
deletek kibocsátására, a még ossz 
választását elrendelte s azt szept( 
sajtószabadságot felfüggesztette, j 
télyesebb ellenzéki lapokat betiltot 
változtatván, a közvetlen választás 
censust fölemelte. 

A királyi rendeletek jul. 26-án j 
és X. Károly 29-én nem volt töbl 

Július 26-án Moreau búcsút 
puskát szerezv^én, a népet lázitgati 
úgyis forrongott. A királyi biróság 
nyiben a hivatalos lapban megjel 
ösmerték el érvényeseknek, amig a 
censura, se lapbetiltás nem volt • 
őrökkel akart érvényt szerezni renc 
elfoglalták, sajtóját összezúzták. U^ 
utczákat. A nép téglával dobálta 
ostromállapotba helyezte Parist, r 
megbizhatlanoknak bizonyultak, me 
a rend helyreállítására a svájczi gí 
bérenczek kegyetlenül haladtak elői 
oly éktelen volt, hogy a nép mind 
vagy kegyetlenül ölt meg. 

A mi költőnk itt se tagadhatta 
zére, egy csomó svájczit megszorít 
szerített. Ez alkalommal egy gárdi 
zébe esett, mely ki akarta a nyomc 
a svájcziról letépték egyenruháját, 
sikerült e szerencsétlen ember ék 

séget saját élete koczkáztatásával mentette meg, mert a nép dühe el- 
lene fordult s maga is csak a nagyobb veszély fenyegetése folytán mene- 
kült meg. 

Július 29-én a nép elfoglalta a Louvret és a Tuilleriákat, a trónt 
összetörte, de mindent nemzeti vagyonnak jelentve ki, egy rajtakapott 
tolvajt rögtön felakasztottak. E jelenetre vonatkozik Moreau költeményé- 
ben az a hely, hogy a nép az aranyat mezitlábbal taposta; tényleg rá- 
taposott, de föl nem vette senki, zsebre nem dugta az éhező pro- 
letár sem. 

X. Károly jul. 29-én estére már nem volt király: 700 holttesten 
vette meg a nép rövid szabadságát. A politikusok előbújtak rejtekeikből: 
a kis Thiers visszajött Parisba, Guizot, Odillon-Barrot és társai előál- 
lottak s minden igyekezetük arra irányult, hogy valahogy köztársasággá 
ne legyen Francziaország. Ott volt Lajos-Fülöp, ki az egész restauratio 
alatt kétszínű szerepet vitt, ennek érdekében indultak meg az ármányok, 
miknek vége a polgárkirályság kikiáltása lett. 

Költő-viharmadarunk az egész idő alatt hol ide, hol oda röpködött. 
Csekély ember volt még arra, hogy szavának súlya legyen, de nyilatko- 
zatai és hevessége eléggé rászolgáltak arra, hogy Didót nyomdász többé 
vissza ne fogadja műhelyébe. Egyetlen kabátján kívül minden egyebét is 
elvesztette és szomorú sors várt rá. Lakásából kitette szűrét a házi ura, 
mert azt a pár frankot se tudta fizetni, mi ezért a kis padlásszobáért 
járt. Nevelőséget szeretne vállalni, de ki bízná gyermekét egy szegény 
csavargóra, ki hol fákon, hol híd lába alatt alszik és éhen kuncsorog 
mindenfelé. Forradalmár-szerepe örökre lejárt, ezenkívül csak verset tudott 
írni, az pedig senkinek se kellett. Életének ez legsötétebb része: imádott 
» nővérének « képe is elhalványul előtte, az éhség minden aljasságra rá- 
kényszeríti a huszonegy éves költőt. A tél iszonyúan fenyegető réme 
rátör; néha egy-egy rendőr-őrjárat beviszi a tanyára, mint hajléktalan 
csavargót s a költő szégyenli nevét megmondani, inkább leül pár napot 
a börtönben álnév alatt. »Ah, mért is hagytalak el téged? — írja anyai 
barátnőjének haza, — mért hagytatok eljönni ide?« 

Az Éhséghez! intézett ódája megrázó hangokat zendít meg, a nyo- 
mornak nem volt még ékesebben szóló dalnoka. Végre is leesik lábáról, 
az utczán szedik föl s az 1831-ben nálunk is dúlt cholera ellen alapított 
járvány-kórházba, a Charitéba .viszik, hol az ágy és mindennapi rendes 
ebéd rég nem érzett fényűzésében részesült. A halál ott járt naponta 
ágya körül, hol egyik, hol másik szomszédját kapta el mellőle, s a költő 

is lemondással telt szívvel várja fölszabadulását, de az irgalmas halál 
most még elkerüli. Keveset tett még a halhatatlanságra az alig 22 éves 
gyermek, még rá néhány év szenvedése várt, hogy fényes géniusza ki- 
bonthassa ragyogó szárnyait. 

A gyógyulás tétlensége közepette a jóltevő múzsa nem feledkezik meg 
hű fiáról: meglátogatja őt »végvonaglásától forró vaczkán*, mint maga 
írja a Petőft-fordította költeménye első sorában s bús meséket súg neki 
a XVIII. század egyik kiváló költőjéről, Giíbertről, ki szintén kórházban 
végezte volna be életét. Moreau legalább szentül hitte s e legendát bele 
is vitte több költeményében a köztudalomba, hogy »A XVIII. század szati- 
rája« czímű nevezetes mű szerzője kórházban halt meg, a legnagyobb 
Ínségben (1780-ban, huszonkilencz éves korában). Az ujabb kutatások ki- 
derítették, hogy még roszabb sors várt a fiatal költőre, mert habár a 
nyomorúság ölte meg, de nem a kórház irgalmas fedele alatt, hanem úgy 
pusztult el, hajléktalanul, miután megható »Bucsúját az élettől« elzengte. 
Moreau agyába befészkeli magát e név és nem tud tőle szabadulni. Előre 
látja, mint valódi jós-költő, hogy ő itt e kórházban végezi be életét s 
ez be is teljesül, ha ma nem, de hat év múlva igen. Több költeményé- 
ben mutatja be magát mint Gilbert nyomorának egyenes örökösét, leg- 
szebb ezek közül a Kórházi emlék czímű elégiája, mely egészen Gilbertnek 
van szentelve: 

£ durva ágyon, végvonaglásomban 

Még szánakozó könyeket lelek, 

Mert a dicsőség és lángész illatja 

Árasztja el e fájdalom-helyet. 

Itt énekelt ő, itt imákozott és 

Halt meg, reményeinek özvegye, 

S én ismétlem, számlálva szenvedésim : 

— Szegény Gilbert, mennyit nem szenvede! 

A kórház csendjébe június 5-én délben puskaropogás hatol be: a 
vergődő költő fölegyenesedik vaczkán és kérdi az ápolóktól: »mi az?« 
»Forradalom van odakünn,« — mondják közömbösen. »Hogyan, egész 
Paris fölkelt, elűzendő a polgár-mezbe bújt zsarnok-királyt ?« — kérdi 
elragadtatva. »Ah, nem; pár száz diák kiáltotta ki a köztársaságot s most 
a nemzetőrség végez velük.« 

A költő föl akar kelni, hogy helyét elfoglalja a küzdők sorában, de 
lábai megtagadják a szolgálatot. Visszarogy fekhelyére és keserű könyekben 
tör ki. Neki akkor kell kórházban vonaglania, midőn barátai a szabad- 

ságért vérzenek el. De hiába: a természet erősebb, mint a kimerült test 
akaratereje s hiába hallja még másnap is az ágyúdörgést, hiába hozzák 
a hírt, hogy június 5-én és 6-án a Lamarque tábornok temetésekor kitört 
forradalomnak hatszáz fiatal tanuló élete esett áldozatul, hiába látja, mint 
viszik el ablaka előtt a koporsók végtelen sorát a temetőbe, ő csak sirni tud. 

Ti vértanúk, haldokló dalotok 
Itt hallgatom sóváran, elepedve; 
Elhulltatok és sorotokban ott 
Egy hely hiába várt testvéretekre. 
De szent hazánkért élni-halni vágyván, 
Egygyé olvad tiétekkel dalom, 
Kórházban én, Gilbert halálos ágyán. 



Ti vértanúk — a vérpadon. 



{Les 5. et 6, juin 1832.) 



Végre foUábad és elbocsátják. Rongyosan, kopottan, egy fillér nélkül 
támolyog ki az utczára. Legelső tekintete egy közrendőrre esik, kinek 
mellét a becsületrend keresztje ékíti, a »nagy« Napóleon által alapított 
kitüntetés, melyet oly ritka ember kaphatott meg. Odább megy s egy 
ismert rendőrkém gomblyukában látja a rendjelet jelentő piros gombot. 
Miért kapták ezek e ritka kitüntetést, miért kapta az a durva nemzetőr- 
tiszt, ki különben gyalázatos életéről híres? — kérdi. 

»A forradalom elnyomása körül szerzett érdemeiért« — válaszolják. 
A hajléktalan költőt elönti a düh s a legelső darab tiszta papírra ráveti 
haragtól lángoló költeményét A becsületrend keresztjé-röl: 

Agg hős, te annyi harczon vére-vesztett, 
Rejtsd rongj'aid alá a rend-kereszted. 



Gyalázat rátok, fényes inasok, 
Készüljetek a nagy harag napjára, 
Hogy fölperzselje diplomáitok, 
Eljő s lesújt a népharag villáma ! 



Megundorüdva Paristól, fülkerckedik s gyalog haxa vándorol szülő- 
városába, Provinsbe. Ott azonban nagy változások íogadják; ^^anyja^ 
azóta mughalt, Camitla él még, de Ő maga teljesen idegenné lett otthon. 
Azonban néhány jó embere mégis akad. Ezek lehetővé teszik, hogy Bar- 
thelémy akkori híres párisi költu »Ncmesis<*.-ének mintájára, szintén ala- 
píthasson ejíy verses újságot Provins számára. A lerongyollott kültő 
eszményképéül a cynikus Diogenest választja s lapjának czíme is Le Diö- 
géne lesz. 

Gyermekkora rég letűnt boldog napjai után alig van elégedettebb 
pár hete, mint ez most. Eleinte egy majorban él, hol gondos ápolásban 
és szeretetben részesül egy fiatal nő részéről, kit »A majorosné« czímű 
költeményében énekel meg, majd megjelenik lapjának első száma, melyben 
Provinst ékesszólóan magasztalja remek versekben. Maga a verses beve- 
zetés, a Diogenes czímű költemény, a legszebb költői programmbeszéd, 
melyet valaha írtak; ebben mondja el költői hitvallását, melyet Petőfi is 
magáévá tett utána: 

S versem, komolj' vagy víg, s bármily gyorsan terem, 

Ezt zengi csak: »Isten, Szabadság, Szerelem!^ 

Szabadságot főként! E szent név, fogadom, 

Soh'sem lesz gúnytárgygyá ihlett tűzajkamon. 

Mert hitvallásom ez, s nem zárt ajtók mögött 

Nagy halkan suttogom, siket falak között. 

Nem mint a jóllakott lakoma-szónokok, 

A kikben a harag a puncs után lobog, 

Vagy mint a klub-bolond, díszünnepén, — nem, nem, 

De térdig vérben bár s az ágyúval szemben . . . (Diogéne.) 

Kinek ne jutna itt eszébe Petőfi híres jelmondata, melyet vérével 
pecsételt meg, mint valódi hitvallását a szabadság vértanúja: 

Szabadság, szerelem ; 
E kettő kell nekem. 
Szerelmemért föláldozom 
Az életet. 

Szabadságért föláldozom 
Szerelmemet. 

A mi költőnk életét tette föl szerelmére, de a szabadság hívó szavára 
odahagyta szerelme tárgyát s elment, hogy iQú életét és még iQabb 
szerelmét habozás nélkül áldozza föl. Moreau nem volt ily szerencsés: 
mikor életét odadobhatta volna a szabadság oltárára, akkor a kórház 
kötötte le a, » vég vonaglását ól forró« ágyra, oly szerelme pedig sohasem 
volt, melyet föláldozhatott volna a szabadságért. 

Lapja, a Diogenes, 1833 elején kezdett megjelenni, de csakhamar ennek 
az ábrándjának is vége lett. Pár helyi nagyságot kezdett szatírája fullánk- 
jával csipkedni, s ezt szülővárosa nem bocsátota meg neki. Párbaj lett 
a dologból s pártfogói elfordultak tőle, s a lap, néhány szám meg- 
jelenése után, részvét hiányából elsorvadt. Pedig ebben adta költőnk 
a legjobbat, a mit lánglelke csak nyújthatott: néhány szatirikus versét 

és szerelmi dalát, melyek itt jelentek meg először, sokszorosan felülmúlják 
hatalmas ódái és csodaszép elégiái, melyek elsejében a pathosz Chénier 
André megrázó erejét éri el, de eszmékben gazdagabb, mint a vérpadon 
halt előd, emezekben pedig oly csodálatos gyöngédség, oly édes lemondás 
hangja zendül meg, milyet szinte hihetetlennek tartunk a szatirikus óda- 
írónál. Mesterei közül Barthelémyt és Gilbert-t túlhaladja, dalaiban azonban 
elmarad a nagy Béranger mögött, kinek bohémé-dalaira neki nem volt 
eléggé boldog élete, dalba öntött maró szatiráira pedig eléggé könnyű 
vére. Sohasem élt oly rendezett viszonyok között, mint a már 18 éves 
korában nyárspolgárias Béranger, kit kis hivatala megvédett a csavargó 
élet kicsapongásaitól. 

A »Diogenes«-ben megjelent politikai szatírák egyaránt ostorozzák 
a bonapartistákat és a Bourbonokat: Bonaparte József, a gyatra spanyol 
király, ki az első ágyúdörgésre megugrik az öcscse által neki ajándékozott 
trónról, ép úgy megkapja a maga korbácsütéseit, mint az V. Henrik név 
alatt franczia királylyá kikiáltott gyermek külföldön ármánykodó vakondok- 
pártja. Legszebb e nemű költeményei közül Merlin de Thionville czímű 
ódája, melyben a rémuralom alatt a szólásszabadságért küzdő férfit ünne- 
peli, megrázó rajzát adva egy conventi ülésnek, hol minden szónok folyton 
életével játszik s rárajzolva erre Merlin alakját, kit a hadi- és néptribun 
kettős koszorúja ékesít. Tömörebb, eszmékben gazdagabb franczia verseket 
alig képzelhetünk, mint e költemény páros sorai; úgy e tekintetben, mint 
nyel vezeti erőben csak Chénier André »Jambusai« érik utói Moreau ódáit. 

Petőfi Beaurepaire-je határozottan e költemény visszhangja, ép úgy> 
mint 1848-iki királygúnyoló költeményei (Bánkban, Dohzse László, Kun 
László krónikája stb.) Moreau hasonló tartalmú verseinek, melyekre fen- 
nebb hivatkoztam. Azt kell ezekből következtetnem, hogy Petőfi 1848 
elején ismerkedett meg Moreau költészetével, mert hatásának ily erős 
nyomai csak ekkortól kezdve érezhetők az ő liráján. Egyúttal azt is 
látom, hogy Petőfi A királyok ellen czímű költeményét, melyet egy jegy- 
zetben mint 1 844-ben Írottat mutat be, tényleg e jegyzete daczára is csak 
1848-ban irta, többi hasonló költeményével egyidejűleg s csupán meg- 
bocsátható hiúságból keltezte négy évvel előbbre, bájos népdalai, szeszé- 
lyes bordalai és akkori ártatlan csicsergései közé sorozván, melyekkel 
semmi rokonságban nem áll.* Csak 1848-ban foglalkozik a franczia forra- 

* E föltevésemet még egy lélektani bizonyíték támogatja. Az 1845-ben írt Védegyleti dal-bsin a 
királyról, mint a jó honnak atyjáról szól, ki karjait kiterjeszti és megáldja nemzetét. E két költemény 
egy időben irva, nag\' jellemtelenség lett volna, pedig Petőfi egész élete az ellenkezőnek ékes bizonyítéka. 

dalommal s a Paris piaczán lecsapott király-fej, s az a vad gon- 
dolat, hogy a föld kereksége nagy rengeteg, melyben a királyok az 
üldözött vadak lesznek, kikre szilaj gyönyörrel vadászunk, — egészen 
az 1848-iki Petőfi gondolatai és Moreau egyenes hatását mutatják. 
Hasonlag a hóhérnak oly tömérdek szereplése a magyar szabadság- 
harcz első felében, midőn még e rémes alaknak semmi szerepe, sincs, — 
egyenesen Moreau hatása, kinek minden szabadságdalában, ódájában, 
szatírájában ott szerepel a hóhér. 

A Diogenes-hen jelent még meg egy költeménye, mely elfeledteté 
ellenségeivel a többi összes szép és fenséges versét, s ez volt a Kánai 
menyegző, Moreau ebben Krisztust oly módon állítja pellengérre, hogy 
azon még a leghitetlenebb ember is megbotránkozott. A jó isten ugyanis, 
miről nem emlékezik meg az irás, de mit a költő — mint írja — 
egy »vén salabakter«-ben megtalált, becsipett a kánai menyegzőn s oly 
dolgokat engedett meg magának, melyeken Júdás kegyetlenül megbot- 
ránkozott. 

Keresztet vet minden apostol, 

Júdás pedig boszúsan mormol : 

»Barátim, láthatjátok itt, 

Az Úr milyen szégyenbe vitt«. (Les Noces de Cana.) 

A költemény csúcspontja, midőn Krisztus Magdolnának tesz szemé- 
remsértő ajánlatot s végül Horatiusnak a falerni bort és a szerelmet 
dicsőítő hymnusát kezdi énekelni. 

E vers után hiába volt A tél czímű örökszép elégia, hiába a » Kór- 
házi emlék«, Moreaunak nem volt szülővárosában maradása. Mindenki 
elfordult tőle s végül ő is elfordult Provinstől, hogy többé soha haza ne 
térjen. Úgy menekül el szülővárosából, mint Mohammed Mekkából, ezzel 
is bizonyítván, hogy otthon nem méltányolják a prófétákat. 

Négy éve jő ezután a leirhatlan nyomornak, 1834-tőI 1838-ig, halá- 
láig. Megpróbálkozik minden lapnál, mel}^ verseket ad ki, vidám dalokat 
ír, míg a nyomortól vaczognak fogai, mert látja, hogy az elerkölcstele- 
nedett, könnyűvérű, mulató Paris a költőtől csak léhaságot vár, egy percznyi 
szórakoztatót; midőn átkozódást, bánatos dalt és fenséges ódát kinál 
— nincsen vevője. Ugy jár, mint Murger »bohémejei«, kiknek olykor sikerül 
néhány sou-árú verset elhelyezniök s pár napig mentve vannak az éhen- 
halástól; majd ismét elől kezdik a végtelen koplalást. Hol káromkodik 
verseiben, hol imádkozik, de akár gyöngéd, akár durva, nem kell senkinek. 
»Ha csak nincs a vers alá Lamartine vagy Hugó neve írva, nem kell 

senkinek« — írja Camillának. Hol egy-egy nyomdában dolgozik mint 
szedő, hol egy-egy szerkesztőségben, mint munkatárs, de onnan; is, innen 
is csakhamar elcsapják, mert teljesen elkorhelyedve, a rendes munkát nem 
birja. Nincs maradása sehol, helyzetének ferdesége, lángleikének öntudata 
és ezzel ellentétben saját koldusvolta folyton bántják, s csak a mámorban 
van egyedüli mentsége. Champagne vidékének fia nem tagadhatja meg 
magát, a szeszes italok fölemésztik erejét egészen. 

Néhány mélyen megható költeménye belső világába vet fénysuga- 
rakat. Egyik, a megrázóbb fajtájú, a Lacenaire, a köllő című. Egy közön- 
séges orgyilkos, Lacenaire nevű, midőn kivégeztetése előtti napját tölte, 
néhány rossz verset kalapált össze, mint a hogy a magyar rabló-roman- 
tika idejében Patkó hurokra került társai, Sobri Jóska elfogott czinkosai 
a siralomházban irtak néhány szomorú rigmust. Paris előtt ez teljes újság 
volt: gyilkos-költő. A nap legemlegetettebb embere lőn Lacenaire; versei 
ezernyi példányban forogtak közkézen, nem volt szükség arra, hogy c 
versek alatt Lamartine, Hugó, Musset, Vigny, Béranger vagy Barbier 
neve legyen, kapkodták a gyilkos-költő gyarló elmeszüleményeit. 

Mily keserűen fakad ki erre Moreau: a szent költészet így lealacso- 
nyítva, bálványa sárba rántva! Hogy valaki olvasott, divatos költővé 
lehessen, ahhoz nem a múzsa csókja kell, mely az ő homlokán ott ég, 
hanem a gyilkosság Kain-bélyege, vagy rablás legalább is. Képzelhető, 
mily keserű csapásokat osztogat itt a költő gúnykorbácsa, különösen a 
nőknek, kik rajonganak a gyilkos-költőért, kik: 

A csendőrök között kaczér ruhában jönnek, 

A gyilkosnak hozván egy alamizsna-könnyet. 

Oh Paris női ti, kiknek egy mosolya 

Hitvány vaczkán Gilbert-t megmentheté vala! (» Lacenaire poéte.«) 

Pedig Gilbertnek költő-fiai élnek még és itt nyomorognak, ép úg}% 
mint ősük. Ezek iránt azonban, kik nem gyilkoltak, nem raboltak soha, 
nem érdeklődnek, ezek éhenhalhatnak tőlük. 

Másik, csodaszép kis elégiája: Az én várt madaram^ nem a sas, 
mely a fellegeket hasítja, nem a parti fecske, mely az azurhabokon ringa- 
tózik, nem a csalogány, mely az örök szerelmet dalolja, míg csak kis 
szive meg nem szakad, hanem a kenyeret hozó holló: 

Oh jöjj már, esdek, isten-küldte 
Fekete holló, hű cseléd, 
Mely a pusztán, nyomán repülve 
Illyésnek hordtad kenyerét; 

Oh hozd, mit isten nékem szána, 

Ideje már, — jöjj! . . . hasztalan! 

A prófétával bizonyára 

Meghalt az én várt madaram. (L'oiseati, que j'aHends.) 

Benne már csak az inség tartja az életet. Félő, hogy mihelj't jobb 
sorsa lesz, nem birja ki, belehal. Utolsó költeménye, a Lelkemhez czímű, 
mely bizarr bevégzésével rendkívül meglep, szintén az éhhalál és nyomor 
apotheosisa. 

Elte utolsó hónapjában mosolyg rá a váratlan szerencse. Egy pajtása 
vállalkozik arra, hogy műveit kiadja: igér érte 100 frankot és 80 példányt 
a kiadásból. Ah, akár ingyen is odaadná a szerencsétlen költő, csak 
nyomtatásban lássa már műveit. Pazar kiállításban jelenik meg, nagy 
alakban, óriási margóval a kötet, Desessart kiadásában 1838-ban. »Nővé- 
remnek« — szól az ajánlás, elől néhány prózai költemény, utána a versek. 
A könyv czíme Le Myosotis (A nefelejcs), szerény jeligéje bölcs Salamon 
mondása: »Parvulos ne despicias!« (Nevesd meg a csekélységeket sem.) 

A szép kötetnek nagy hatása volt : Moreau neve végigharsog a hír- 
lapokon, Francziaország egy nagy költővel gazdagabb. Róla igazán 
el lehetett mondani, mit Byron mondott »Childe Herold « -ja után magáról: 
» Arra ébredtem föl egy reggel, hogy híres ember vagyok«. A »National«-ban 
Pyat Félix valódi dithyrambusokat zengett a nagy költőről, Latouche 
pedig Bérangerval találkozva az utczán, ezzel köszönté az ünnepelt lantost : 

» Barátom, olyan ficzkóra bukkantam, ki különb költő önnél !< 

Az utczán csavargó, mezitlábos költőre fénysugarat vet a dicsőség: 
a sors szeszélyes istennője kezd rá mosolyogni, de csak azért, hogy 
végleg sárba tiporja. A költő egész belszervezete roncs volt már, meg- 
menthetetlen ; az eddigi nyomor fölemésztette minden erejét. A tél köze- 
ledik: ő ismeri a Charitéba* vezető utat, bevánszorog újra oda, hol a most 
már híres írót gondosan ápolják; folyton reménykedik, hogy tavaszszal 
kijő onnan, megerősödve, helyreállva, ragyogó költői pályát kezdeni el az 
eddigi elhibázott élet helyett; hiába minden ápolás, a természet levette 
kezét róla s 1838 deczember 10-én kimúlik Gilbertnek végvonaglásától 
forró ágyán. A mit hat év előtt előre látott és megjósolt, most betelje- 
sedett. 

Halála a sajnálkozás, magasztalás, részvét és szemrehányások özönét 
keltette fel: mindenki felebarátját okozta, miért nem mentette meg 
Francziaország számára az alig huszonnyolcz éves költőt. Aztán fényesen 
eltemették s még hamarább elfeledték. Ma már nevét alig ismerik Parisban 



s midőn franczia barái 
mindenki csodálkozott r 
— Írja az egyik, — >: 
vegye elő inkább Vigny i 
nincsen érzéke a szabad 
szenvedélyessége, szereli 
végét «. 

Azonban 1848-ban, 
elemekbe olvadt lángsze i 
megértette. Egy nálánál i 
ihletet az ő szellemétől. ' 
a Keresztelő János, kinél 
noka, a fejéregyházi csj 1 
Petőfi Sándor. 

AZ UTOLSÓ ÓRÁK. 



Az a babonás tisztelet, az a mythosi csodákkal kiszínezett mondakör, 
melylyel különösen a székelyek Bem személyét körülvették, soha sem 
téveszté el felvillanyozó hatását, midőn az öreg apó — némelyek szerint 
táti — soraik között mutatkozott. 

A legrosszabb időben, sarat, havat gázolva, a legfárasztóbb mene- 
teknél, mikor tudták azt, hogy Bem közöttük van, egy neme a vak fatalis- 
tikus bizalomnak szállotta meg a katonákat. A hit, hogy alatta csak győzni 
lehet, az oly sokszor futni látott ellenség kicsinylése és a bizonyosra vett 
dicsőség gondolata, folytonos vidámságban tartotta őket, türelemmel eny- 
hítette fáradságukat, kitartással edzette idegeiket. 

Ének, pajzán évődés és vidám nevetés zenéje kísérte az ilyen meneteket. 

Július 31 -én Keresztúrtól Fehéregyházáig órákon keresztül egyetlen 
dal sem zendült meg, annyi ezer között nem láttam egy arczot, mely 
a téli és tavaszi hadjárat mindig derült, bátor hőseire emlékeztetett volna. 
Némán, elcsüggedve és kedv nélkül, mintha a skótok halált jelentő kísér- 
tetét látták volna, haladtak soraikban. 

Én ezen jelenséget akkor, már a reggeli órákban is nagymérvű, 
déltájban pedig tikkasztó hőséggé fokozódott tropikus légáram bágyasztó 
hatásának valék hajlandó betudni; de azóta az okok és okozatok lán- 
czolatos egybefüggését tanulmányozva, azon meggyőződésre jutottam, 
hogy a mennyiben a Segesvárra irányozott csapatok Damaszkin és Gál 
Sándornak, több ízben vereséget szenvedett dandáraiból állíttattak össze, 
kihajszolt és demoralisált katonáinknál, még Bem nevének varázsa sem 
bírta a régi önbizalmat visszahódítani. 

Szemlém bevégzése után a vezérhez siettem, kit a fehéregyházi úttól 
— nekünk — balra eső egyik magaslaton felállított ágyúk háta megett, 
néhány nyargoncz által környezve találtam meg. 



Azok közül, kik akkor Bem köri 
feltűnő alakjára emlékszem, ki mi 
velem egy pár perczig szívélyesen 

Neki — nyilatkozataiból ítélve 
volt ahhoz, hogy az ütközetet meg 

Feltűnt nekem, hogy sem Lőri 
a vezért környező csoportban. Ze> 
azon felvilágosítást adta, hogy az a 




A gróf Hallerkasté 



mozdulatainak megfigyelésesére küldi : 
társalgás után Fehéregyháza felé eltá ' 

Azon reményben, hogy Petőfivé 
hogy az országút jobb oldalán harcí : 
szemügyre vehessem, én szintén arra i 

Az országúton áthaladva, alig • 
csapódott az árok partjába. Egy töl 
reám kiáltott, » vigyázzon tiszt úr, itt 

Figyelmeztetését nagyon is indoko 
mert azon rövid idő alatt, míg a tartr 
előtt jobbra, ha jól emlékszem egy pr 
hettem, ugyancsak szaporán potyogtál^ 

Innen Poplavszky Kóburg-huszárszázadossal történt beszélgetésem 
után, minthogy az előtérben álló kukoriczavetés miatt, igen keveset 
lehetett látni. Fehéregyháza alá kerülve ismét a középpont felé tartottam, 
s midőn körülbelül azon pontra értem, honnan az ütközet kezdetét szem- 
léltem, egy érdekes jelenetnek lettem szemtanuja. 

Ugyanis az ellenség jobb szárnyán, egy pont körül minden fegyver- 
nemből, gyalog és lóháton, hol gomolyba szorulva, hol zavartan futkosva, 
gyűlöngött az orosz katonaság ; néhány lovas pedig Segesvár felé vágtatott. 

Nem volt nehéz eltalálni, hogy az oroszokat valami jelentőségteljes 
katastropha érte. Előre siettem megtudandó, hogy mi történt? A riadó 
»éljen«-ek között előre törtető honvédek között, mint futótűz terjedt el a 
hír, hogy ágyúgolyó által találva egy orosz tábornok esett el, s hogy 
ezen szerencsés lövésnél az ágyút maga Bem irányozta. 

A hír annyiban igaz volt, hogy a lövésnek csakugyan egy orosz 
tábornok, Skariatin, Lüders 5-ik hadtestének táborkari főnöke lett az 
áldozata ; de hogy Bem maga czélzott volna, miután sem a ténynél jelen 
volt, sem szavahihető szemtanúval azóta nem beszéltem, biztosan nem 
állíthatom. 

Arról azonban kezeskedhetem, hogy Lengyelnek a »Koszorú«-ban 
közlött állítása, mintha az ütközet kezdetén részünkről tett első ágyúlövés 
okozta volna Skariatin halálát, nem egyezik meg a valósággal. Mert a 
kérdéses esemény valamivel később, az ütközet s a már teljes nyoma- 
tékkal vívott ágyúharcz folyamában történt. 

Azon képtelen mese pedig, hogy Bem lóhátról (?) czélzott volna, 
mindazok ítéletében, kik valaha ágyút és ágyúlövést láttak, önmagát 
czáfolja meg. 

Skariatin halála, a később jelentkező tényezők és fejlemények közre- 
hatása nélkül, az ütközet kimenetelére, nekünk kedvező eredménynyel járt 
volna. Bem ugyanis a megrendült oroszoknak zavarát és ijedtségét, szokott 
sebes áttekintésével felismerve s kihasználva, seregének zömét roham- 
oszlopokban előre vezényelte, s honvédeinknek fellendült bátor bizalommal 
foganatosított támadása, az ellenséget minden oldalról sebes — mond- 
hatnám futáshoz hasonló — visszavonulásra kényszerítette. 

Lehet-e csodálni, hogy ezen lélekemelő pillanat behatása alatt, magam 
is hittem a győzelemben. 

Minden ember legszívesebben, leghamarább elhiszi annak teljesülését, 
a mit, óhajt, a miért reménykedik. 

Hát még a katona ! ki nem az erőszak kényszere, nem csak parancsszó 




^ 

után, kötelességből, hanem a jog, századokra visszanyúló történeti emlék 
által, a lélek legnemesebb érzései, nemzetének és hazájának szeretetétől 
lelkesülten, meggyőződésből önként követi lobogóját, melyhez a jelenben 
egész múltját és jövőjét, sőt életét is hozzá kötötte, s mely szárnyain 
a remény szivárványát, a dicsőség melegítő fényét hordozza. 

De a lelkemet bevilágító öröm rövid sugarát, hosszú, sötét árnyék 
követte csakhamar! 

Midőn így az ütközetnek kedvező fejlődését gyönyörködve szem- 
lélném, jelent meg hátam mögött Petőfi. 

Talán mondanom sem kell, hogy Petőfinek váratlan megjelenése jó 
kedvre disponált hangulatomban, mennyire hatványozta örömemet. 

Midőn az ütközetnek általam megfigyelt különböző mozzanatait neki 
elbeszéltem, s ezekből következtetéseimet levonva, a harcz kimenetelére 
vonatkozó véleményemet vele közöltem, halvány arcza kipirult, szemei a 
lelkesedés tüzétől fénylettek, s föltételes reményemet messze túlhaladó 
bizalommal, szenvedélyesen érvelve, igyekezett nekem bebizonyítani, hogy 
nemzetünk nemes, jogos ügye nemcsak ezen alkalommal, de általában a 
szabadságharcz küzdelméből is győztesen fog kikerülni. 

Tekintetemet a csatatéren és a láthatáron végig jártatva, figyelmez- 
tettem őt azon komor, sötét felhőre, mely a segesvári erdők felett, nap- 
fénytől bearanyozott csipkés tarajával, sebes emelkedésben fölfelé tornyo- 
sodott; melynek vészterhes méhében czikázó villámok tompa dörgését 
a csatakiáltások riadása, fegyver ropogása és az ágyúk szakadatlan böm- 
bölése között is hallani lehetett. 

— Ilyen szélcsend és perzselő hőség után, mondám én a rohamosan 
emelkedő fellegre mutatva, » bizonyosan vihart kapunk, még pedig nem 
sok idő múlva «. 

— Az baj lenne most nekünk, mikor előnyben vagyunk ; a szemközt 
rohanó förgetegben nem zsákmányolhatnánk ki győzelmünket; — vála- 
szolá Petőfi. 

Látható érdekeltséggel gyönyörködött ezen nagyszerű természeti 
tünemény háborgó képleteiben, s a nélkül, hogy tekintetét arról elfordítaná, 
nyomatékos hangsúlyozással azt kérdé tőlem: 

— Mit gondolsz, kit ver meg ma az Isten? 

— Remélem a muszkát, — felelém én. 

— Én nem remélem, de követelem, — monda ő. 
Párbeszédünk befejezése után igyekezett reá beszélni, hogy vele 

Fehéregyháza felé menjek hol, mint monda, jobb szárnyunk viselt dolgairól 



szeretne tudomást szerezni. Hiába 
topographiai pontok megfigyelése utí 
egész csatatért be lehetett látni, s( 
fehéregyházit, melynek zárt látköre, ; 
szorítja, egyoldalúvá teszi. Hiába tet 
a középponton, akár az ágyútelepig el( 
maradt szándéka mellett, s a viszontlát 

Magamra maradva, lassan előre 
váltakozó hullámos területen, s mindé 
hogy a különböző hadmozdulatokat 

Azon positióhoz, melyet ágyúink 
tapasztaltam, hogy azoknak csak eg 
míg több némán fekvő löveg körül n 

Érdeklődéssel, ezen feltűnésre r 
megszólítottam egy szemközt jövő í 
katonával, három vagy négj" nehéz s( 
azon leverő választ adta, hogy tö i 
megrepedt, vagy szétpattant. 

Hogy minő megdöbbenést okozott 
álló ügy fontossága,v a helyzet válságo I 
zászlójához kötött honvéd érzelemviláj 
denki megítélheti. 

Biztos értesülést óhajtottam szer ! 
hátul és oldalt hulló ágyiigolyókkal, elő i 
kibontakozott borzasztó kép látására í 
földbe gyökereztek. 

A jobb szárnyon, hol honvédeink ti : 
vissza az oroszok, s hol még csak az i 
fölébresztett visszhang, egész idáig hal i 
most egyszerre zavart és félelmet jelei i 
ordításával törtek elő. 

Még annyi időm sem maradt, hog , 
hassam ; mert alig néhány másodpercz : 
ségben, — fölvert rajként — az észtví í 
csapatainkat az erdőből kiomlani, nyom : 
rohamoszlopai által. 

Ezen vérfagylaló jelenet, ezen általi 
mintegy védelmet keresve, reménykedő i 

szárny felé fordultam. Egy futó pillantás elégséges volt arra, hogy kétség- 
beejtő helyzetünket felismerjem. 

A segesvári úton, s mellette kiterjeszkedve, huszáraink sikertelen 
támadása után, nagy tömegben, fellobogózott lándzsa-erdővel vágtattak 
az oroszok uhlán ezredei, s zilált gómolyba gyűrt katonáinkat maguk 
előtt söpörték. 

Jobb szárnyunk sem mutatott vigasztalóbb látványt. Fejvesztett 
débandage s a félelem lázától kergetett futás mindenütt! 

S mintha az Isten is ítéletet akart volna tartani, s mintha az össze- 
repesztett égboltozat romjai akartak volna fejünkre szakadni: borzasztó 
erővel tört ki, a természet szabadon bocsátott szilaj elemeinek rettentő 
csatája. 

Az a komor felhő, melynek fenyegető emelkedését Petőfivel együtt 
vizsgáltuk, most, mint egy óriási rém, égig nyúló fejével, gyomrában 
szikrázó villámokkal, kiterjeszté sötét szárnyait a láthatáron, s a minden 
oldalról ropogó mennydörgés sűrű csattanásai között, szédítő sebességgel 
röpült felénk. 

Soha sem soroztam magamat a Leonidas, Bayard és Murat-féle 
hősök közé, kik a veszélyt kihívják, vakmerő szenvedélylyel fölkeresik, s 
kik mintha lakodalomra mennének, ingerkedve tánczra hívják a halált. 
Én a bátorságnak csak azt a nemét éreztem, mely az életnél magasabbra 
helyezi a becsületet, jobban fél a szégyentől mint a haláltól, mely a lélek 
erejével, erkölcsi fegyverével legyőzi az idegek ösztönszerű remegését, s 
ellénáiraz Ónfeniartás velünk született érzésének, gyáva sugalmazásának. 
• Ezen — ha úgy tetszik — negativnak mondható bátorsággal, több 
csatában, válságos helyzetek között, mindeddig becsületesen megálltam 
helyemet. Most látva ezereknek őrült futását, a mindént cserben hagyó, 
a csakis bőrét féltő menekülés ijesztő jeleneteit, egy kitört vihar süvöl- 
tése, földet rengető dörgés között, először éreztem szívemet görcsös 
szorongással vonaglani; most először gyakorolt a demofalisatió ragályos 
befolyása oly zsibbasztó hatást gondolataimra, minőt soha sem éreztem, 
és a minő után mérlegelve lehet csak megérteni az Azincourt, Pavia és 
Watterloonál, hősök által vívott csaták, ép oly tragikus mint szégyenletes 
episodjait ... * 

Nehogy a vihar, vagy a futók és üldözők tömegének sodrába 
kerüljek, minden erőmet és ügyességemet fehasználva siettem, illetőleg 
futottam, hogy mielőtt az emberár magával ragadna, elérhessem a fehér- 
egyházi országutat. 

Ez a tervem sikerült ugyan, de eső elől csepegő alá jutottam. 
Itt leírhatatlan rendetlenségben, egymást lökve, taszigálva, gázolva és- 
vészkiáltásaik által kölcsönösen fokozva a rémületet, bábeli zavarban, 
gomolygott, futott a honvédek, huszárok, tüzérek és mindenféle szekerek 
szomorú quodlibetje. 

V^égre nagy nehezen, magam részéről is erőszakot használva, felju- 
tottam az országút párkányára, s hogy minden eshetőségre készen legyek, 
kardomat kivontam. 

A futók által fölvert por, és a menekülők tömege miatt nem tudtam 
a csatatér felé visszalátni; s mert azt hittem, hogy az üldözők meg- 
érkezése előtt, némi rendet állítva elő, a visszavonulást némileg biztosítani, 
a nagyobb veszélyt elhárítani lehetne, a futók elé állottam, s felemelt 
karddal, harsány hangon, hivatkozva hadsegédi minőségemre és Bem paran- 
csára, sorakozást vezényeltem. 

Erre a jelenetre emlékezhetnek talán Barabás Mihály közhonvéd és 
Kovács Elek Kossuth-huszár, kikről gróf Haller József úr hozzám írott 
becses levelében szól s kik nevem megemlítésével, ezen esetet neki elbe- 
szélték. Csakis abban tévednek a bajtársak, hogy akkor nem állottam 
a kocsi lépcsőjén, hanem nagyon is gyalog voltam. Fájdalom ! jó szándé- 
kom füstbe ment. Egy áradó folyam rohanását ép oly kevéssé lehetett 
volna megállítani, mint ezt a bátorságát, eszét vesztett, megrémült tömeget. 

Reám sem hallgatva rohantak el mellettem. Még az is köszönetre 
érdemes figyelem volt tőlük, hogy főtiszti állásom, és jóakaratom iránti 
tekintetből, fel nem löktek, hanem kitértek előlem. 

Csak egy közvitéz, ki fáradva, tikkadtan futott a csapat végén, 
engedett felhivásomnak, s talán mert lélekzetre volt szüksége, vagy mert 
irántami jóindulatának akart kifejezést adni, egy pár perezre megálla- 
podott. De ez sem volt hajlandó tovább küzdeni. Ujjával visszafelé mutatva, 
így szólott hozzám: »Jobb lesz, ha a tiszt úr is menekül, nézze csak 
mi jön utánunk. « Ezzel tovább futott. 

Igaza volt a szegény harczosnak. Néhány száz lépésre sűrű lovas- 
csapat vágtatott felénk. Hogy barát vagy ellenség volt-e? azt a lovak 
lábai által fölvert portól kivenni nem lehetett. 

Nem volt más választás : kardomat hüvelyébe dugtam és futottam a 
többi cík után. 

Igen rövid távolságra haladhattam akaratlan versenyfutásomban, 
midőn alig néhány lépésre látom Petőfit hajadonfővel, kezében tartott 
sipkával, az úton keresztül szaladni. 

Reá kiáltottam, s ő elborult, sötét tekintettel reám nézve, szótlanul 
megállott. 

— Jöjj velem, — mondám kezét megragadva, kocsimat innen nem 
messze állítottam fel, azon menekülhetünk. Gyalog vagy levágnak, vagy 
elfognak. 

— Azt hiszed, — feleié ő — hogy van olyan bolond, ki ebben a 
pokolban megállani merné a helyét. Kocsisod is elfutott, mint a többi. Nézd, 
s ezzel a felénk közelítő lovas-csapatra mutatott, — itt nem lehet menekülni. 
Ne gondolj most kocsidra, hanem jer oldalt, ott talán megszabadulhatunk. 

Látván habozásomat, ezen szavakkal: » nincs idő gondolkozni, én 
megyek, Isten veled,« kirántotta kezét az enyémből és leugorva a töl- 
tésről, elrohant. 

A helyszínén talán meg is tudnám mutatni a pontot, hol örökre 
elváltunk. 

Hogy hol és mikép pusztult el nemzetünk lángeszű költője, kinek 
neve azóta hírt, dicsőséget hódítva járta be a világ kultur-népeit : ki tudna 
ezen, oly sokszor föltett kérdésre, — hazugság és ámítás nélkül — 
megfelelni ! 

Kérdezzétek meg a földön talált meteorkövet, mely sugarával ragyogó 
ívet írva az égboltozaton, 40 mértföld magasból hullott alá, hol és miért 
pattant szét, azon képződése között világűrben bolygó Bolith, melynek 
egyik alkatrészét képezte? 

Épen úgy mint ez, nem fognak a kiásott csontok tanúskodni arról, 
hogy melyiknek ki volt a tulajdonosa! 

A csatatéren eltemetett száz meg száz koponya között, melyikben 
fogják feltalálni az agyat, mely mint tanúja és közege az isteni szikrának, 
Petőfire vallana? 

Kutatás, helyszíni szemle és a tanulmányok özöne sem fog azon 
szomorú bizonyságnál egyebet megállapíthatni, minthogy Petőfi meghalt, 
s hogy 1849-ik évi július 31-én vesztette őt el nemzetünk. 

Nem a hely, de maga a haláleset bir történeti JMgy jelentőséggel. 

Az ő emléke milliók szívében él, s milliók ajkáról zeng, nemzedékről 
nemzedékre átöröklött, örök szép dalaiban. 

Hogy egyike valék barátainak, s talán az utolsó, kihez geniustól 
gazdagon megáldott ajkai szólottak: életemnek egyik Jegsásebb, legkegye- 
letesebb emlékét képezi. 

A mint Petőfi utolsó szavaival monda, nem volt idő gondolkozni, 
mert a lovak által felkavart, és az egész erejével kitörő vihartól höm- 

pölygetett por-oszlopból közvetlenül hátam megett láttam kibontakozni 
a megeresztett kantárszárral elővágtató lovas-csapatot. 

S bárha egyetlen pillantás meggyőzött arról, hogy n^m ellenség, 
hanem menekülő huszáraink előtt állok, tudtam, hogy ezen találkozás ép 
oly végzetes kimenetelű lehet reám nézve, mintha a muszka lovasok 
rajába kerülnék. 

Mikor a rémület hagymázos visiói között, önkívületi állapotban ver- 
gődő ész megszűnik gondolkozni, következtetni és helyesen ítélni; mikor 
a lázas paroxismusban lüktető vér tolongása által elborított szív, minden 
érzése az önzésben összpontosul; mikor az ijedten kidüledt szemek lát- 
érzékét, tüzes csillagok és vérkarikák tánczoló káprázata vakítja el.... 
az önfentartás ösztönén, a menekülés égető szomján kívül minden meg- 
szűnik az embernél. Legyen az tisztelet, tekintély, fegyelem vagy szeretet, 
ha ilyenkor útjában áll ; ellenséges vagy kicsinylett akadály gyanánt tűnik 
fel az előtt, kinek sarkában a halál vágtat. 

így történt velem is. Mielőtt az útszélig juthattam volna, lábamról 
leütve, a vágtató lovak alá kerültem. 

Hogy mit éreztem és gondoltam azon egy pár másodpercz alatt, 
míg ez a förgeteg fejem felett elrobogott, leírni nem tudom; de az a 
dermesztő hatás, melyet a patkók csattogása, a fegyverek csörömpölése, 
és a lovak ziháló lélekzetéből alakult pokoli hangzavar, a fölöttem 
elrepülő állatok kisértetszerű alakja reám gyakorolt, kitörülhetlenűl él 
emlékemben. 

A mit kétségbeejtő helyzetemben hinni nem mertem, sőt a minek 
ellenkezőjét vártam, történt meg: ép tagokkal, életben maradtam. Csak 
egy ló lépett — s az is csak úgy röptében — kezem fejére, mely érint- 
kezésnek nyomait ma is hordom. Ezt és egy pár zúzódást kivéve, minden 
törés és sérülés nélkül, de sarkamtól hajam száláig porba keverve, tápász- 
kodtam fel keserves fekhelyemről. 

Erősen vérző kezemet zsebkendővel körülcsavarva, most már nem 
szaladtam, de a fiatal izmok megfeszített rugalmasságával röpültem, hogy 
a második, bizonyára veszélyesebb találkozást az ellenség lovasságával 
kikerüljem és kocsimat elérhessem. 

Áldott legyen az isteni gondviselés és az emberi becsületesség! 

kocsimat nem sokára, azon helyen állva, a hova rendeltem, meg is 

találtam. 

Gyalokay Lajos. 



PETŐFI. 



EMLÉKBESZÉD A SEGESVÁRI SZOBOR ELŐTT. 



Glória victis! 

Dicsőség a legyőzötteknek! 

Ti győztetek, a kik elestetek! 

S Tied az örök dicsőség, nemzet ébresztő költője, nép talprariasztó 
dalnoka harcz előtt, bajtársuk a csatatéren, osztályosuk a halálban, közös 
sírban, föltámadásban, halhatatlanságban! 

Nem Petőfi dicsősége öregbítéséről, hanem a nemzetéről van szó. 
Szobor és ünnep már ahhoz nem tehet. Taroljon az idő körültünk min- 
dent pusztává: Petőfi neve oly magasságban fog emelkedni Európa nagy 
nemzetei előtt, mint Pompeius oszlopa az afrikai sivatagon. 

Igen, ez ünnep magasztossága onnan ered, hogy nem egy költő dicső- 
ségét növeljük, a nagy szellemnek emléket emelve örök érczből : hanem egy 
egész nemzet, az ezredéves magyar haza büszkesége ragyog föl a mai 
ünnepen, tudatában annak, hogy a művelt nyugat több ezeréves története 
lapjain a legtündöklőbb alakok közt a legelső sorban ott ragyog a mi 
Petőfi Sándorunk, a ki itt halt meg, s itt áll halhatatlansága jelképében. 

Nem, nem a fiú Petőfi dicsőségének: az anya-nemzetnek örömnapja 
ez. És lelkesült örömünket a legmagasztosabb ünneppé varázsolja a hely, 
hol a nagy ember szentelt emlékének áldozunk. 

Idefönn »áll egy szobor, magas hegy tetején.... « s odalenn, a közel 
síkon, halt hŐsi halált ő, a harcz mezején 

Xagy szellemének remeklései már birták az ország bámuló tiszteletét. 
Márczius 1 5-én, a lángész és bátorság dönthetlen erejével, hatalmas alapját 
vetette meg függetlenségünk kivívásának, s ő a népszerűség legmagasb 
polczára emelkedék ; boldog és istenült lehetett a Pyeridák szent berkében, 

a költészet és szerelem rózsaágyán; de ő, a fiatal házas, elhagyta szeretett 
hitvesét és eljött Erdély bérczei közé harczolni a szabadságért, meghalni 
a hazáért. 

Az igaz, szép, nemes kultuszának szentelte életét, és a harcz ria- 
dóját maga harsantván meg: letevé örökhirszerző tollát, habozás nélkül 
kibontakozott a családi élet boldog öléből, hogy kezében karddal a csaták 
ágyudöreje közt is vérbstűkkel bizonyítsa szavainak szent igazságát, adjon 
példát azoknak, a kiket lantjának hangjával föllelkesített. 

Mert nála a költemény nem volt hazugság, — egy volt az életével, 
jellemével s tetteivel, és mindez igaz volt. Azért a legnagyobb költő, 
msrt izről-izre igaz. A szabadságharcz költőjével eg>" volt benne a honvéd. 
S a költő szobrától csak arasznyira a csatatér, hol a vele elhullt dicső 
bajnokok emléke áll. A szabadságért meghalni nem áldozat : de ő csak e 
halál gondolatában élt. Ez ama szent föld, hol vágya teljesült, a mit 
»gondolatában<^ kifejez, a mit jutalmul kért, hogy megáldhassa átkos 
életét: »Ott essem el én!..« 

És elesett, semmivé lett, egészen elenyészett, eltűnt a hazáért és 
szabadságért vívott végső csatán, hogy örökké éljen mindenütt s egyetlen 
paránya se veszszen el soha. 

Itt, hol eg>" dicső élet hős halálban nyert megigazulást, a nagy 
Petőfi lelke a mennyekbe szállt: az ő élete s halála fölötti ábrándozó 
elmélkedés az ima magasztosságára emelkedik. 



Nincs költő, kinél a bírálat oly egy lehetne a magasztalással, mint 
Petőfinél. E költőt csak a legszebb dicsénekben lehetne jellemezni. S jelleme 
oly egy népeével, hogy minden dicséret annak is szól. Volt világhírű dal- 
noka a hazának, volt a szabadságnak, volt a szerelemnek, bornak, a termé- 
szetnek, családi érzésnek; kitűnő egyikben a magas képzelet, másikban a 
mély gondolat és érzelem, harmadikban a csillogó humor, negyedikben a 
sötét gúny: — de nincs több oly bánya, mint Petőfi szíve, mely minden 
nemes erezet és minden drágakövet megtermett maga, dúsabban, mint a 
többiek: s még kifogyhatatlan egy igazgyöngyben: a tiszta erkölcsi 
épségben. Mert Petőfi jelleme és költészete a magyar nép maga, — 
innen szerfeletti nagysága és örökvolta. 

Ö az Alföldet, — a tiszta Magyarországot, — természeti bubáját, 
egyéni, önálló eredetiségét- s a nép csodálatos épségét s őserényeit rögzíté 
meg örökre, de nem bebalzsamozó holt mesterkéltséggel, hanem költé- 

szetében élőn. És a népiességet emelte legmagasabbra; — mintha az nem 
is volna művészet, annyira természetes ; — művészete hatalmával a nép- 
ajkon élő őserejü nyelvet irodalmivá jegeczesítette, hogy ragyogó kris- 
tályaiban gyönyörködjenek a nemzedékek. 

Műveinek hangja, eszméi előadása, a kedély elragadó üdesége oly 
tiszta, mint a tengerszem: azt hinnők, hogy fenekére látunk, de mélysé- 
gébe nincs búvár, a ki leszállhasson. Gondolatolvasásban töri fejét a 
század vége: itt mindenki tisztán olvassa a gondolatot soraiból, s az, 
összhangzó szépségében mindenkit magához emelve, mindig megmozgatja 
a nemesebb érzés húrjait. S nem a dölyf magaslatáról tekint az olvasóra. 
A legegyszerűbb nép fia, a legbölcsebb tudós egyformán élvezi bűvös 
zengzete ellenállhatatlan varázsát. Olyan ő, mint a legenda csodatevő 
Krisztusképe, mely minden embernél, kicsinél és nagynál, egy fővel volt 
nagyobb (mert az isteni ige előtt is egyformán hajolnak meg a népek 
milliói s fogadják meg tanítását), — de nagyobbá a keresztfa emelte, 
melyet viselt életében és melyen kiszenvedett az emberiség szent eszméiért. 

A durva önkény törpe viadorai azt hiszik, hogy kéjelegve a hatalom 
kegymorzsáinak osztogatásában, ők emelkedtek a dicsőség talapzatára, s 
a nemzeteket igába hajtva, önmagukat emelték föl és korukat tették 
nagygyá. De azon lelki óriások, a kik magukhoz, nemes lelkületök magas- 
ságához emelnek milliókat: ezek az egyenlőség igaz apostolai! 



Petőfi igéi 48-ig az ó-testamentomot jelentik; 48 márczius lo-ikétől 
a magyar nemzet evangéliumát. S az első szellemei jöttek üdvözölve elébe. 
Erkölcsi épségében rejlik fensősége, ez teszi legnagyobbá Petőfi költé- 
szetét. Ebből fakadt szabadság- és honszeretete s művészete, — az 
oroszláni, daczos erő: védni őseink szerzeményét, a hazát. Ez a legszen- 
tebb szó előttünk. S a magyar azért imádja úgy hazáját, mert ezek az 
ősök alkották, ezért haltak, s ez temetőjök, — az ősök nagyságát pedig 
jól ismerjük, végtelen büszkék vagyunk rajok a múltból, s ezt követeljük 
a jelentől. Ez az erkölcsi fensőség elismert, ez tett Európa legelső népei 
közé a nagy múltban s képezte szilárd alapját a birodalomnak, mely 
szent István koronája alá foglaltaték, s ez tette, hogy az ezredév nem 
az öregség jubileuma, hanem a szilárd férfiasságé. 

Petőfi jelleme és élete példa nekünk, a népnek : a jellem tiszta forrás 
az eliszaposodott, romlott korban, hol a romlottság elvei már-már jog- 
szabályokúi hirdettetnek. Ősbecsületessége, úgyszólván szegénységi foga- 

dalma, nélkülözései, önfeláldozás! készsége eszméiért: ez erényeket kell 
Petőfi szellemében ünnspelni s az ünnepléssel megőrizni. Erzese, verse, tette, 
jelleme ugyanaz, s nem választhatni el a költő szárnyalását a hazafi törek- 
véseitől, s nem képzelhetni lantját élete nélkül, mint a napot sugara nélkül. 
A napnak vannak homályos foltjai, lángelméknek kórjaik : nála minden ép 
és fény, mert minden eszményi, semmi sem salak. A földdel csak egy 
pont köti össze: a haza földje, de ez nála a leglélekemelőbb eszmény. 

O mindazért együtt harczolt, a mi csak ideális; s nincs ideál, mely 
valaha emberszívben fészkelt, hogy az ő szivéből elő ne zendült volna. 
Ezért ő a mi eszményünk, a költők eszményképe, a költők költője. Ezt 
nem voltak képesek sem a zsoltáros király, sem a caesari Róma ódaköltője, 
sem a keresztény lov^ ágkor s az újabb századok dalnokai elérni: csak a 
modern demokráczia, népszabadság Petőfije. Az iró, a ki tettekben, életben 
humanizmusban nem követi: remek tollal se harczol Petőfi táborában. 
A ki ajkán szabadságot, nemzetet, férfias jellemet, becsületet hordva, 
szivében szolgai és önző: nem híve neki! 

Félszázad alatt, — mintha eg}' évezrednyire távozott volna tőlünk. 
Vissza, Árpád seregébe. Mert az ő lelke viharzott át akkor a honfoglalók 
keblén. Még csak félszázadja, — és már Isten, király, s az országok 
bírája, a történelem szentesíti a Ti küzdelmeteket, a szent háborút, a Te 
toUad és kardod munkáját. Az egykori harczon ellenségünk legádázabb 
barátja, bármily kolosszus, erkölcsi szükségét érzé az engesztelésnek s 
bölcsen és szívesen, ezeréves államéletünk üdvözléséül: éjszak császárja 
Rákóczy kardját küldé el a 49-iki invázióból fenmaradt népgyűlölet gor- 
diusi csomóját kettévágni. 

Ez is az ő igazolásuk: hogy a magyar államférfiúi bölcseségnek, — 
melyre századokon át nemcsak magunknak, hanem Európának is szük- 
sége van, — a szabadságharcz nem volt megszakítása, sőt erős kapocs 
a lánczszemek közt. A szabadságharcz vérbíboru hajnalának köszönjük 
a béke és jog áldásos napját, — s ennek volt költője Petőfi. 



Oh, mily találkozás! Oh, mily találkozás! 

A szabadság leigázva mindenütt s a haza megtámadva mindenfelől, 
kívülről, belülről. 

»Láncz csörg minden kézen, csupán a magyar kezében cseng a kard.« 

Petőfi is magyar volt, — és a fiatal katona itt, Erdély bérczei közt 
borult keblére az ősz vezérnek, a lengyel szabadsághősnek, Bemnek, mint 

PETŐFI A 



Irodalmi nagyságaink közül l 
nyelvünk szűk határait. A legna^ i 
világ könyvpiaczát, a legnagyobb i 
helyet biztosítani magának. A regéi 
révén pontosan meg lehet állapíts , 
csak mélyreható vizsgálódások he 
vizsgálódás, míg egyrészt a mag> 
egyik legnagyobbszerű feladata, egy 
Petőfi szellemének a világirodalo 
való grandiózus bevonulása: a nen^ : 
nagyság legdicsőbb megnyilatkoz 
közé tartozik. 

Még a költő életében, 1846- ; 
fordít németre Dux Adolf 40—50 i : 
teményt. De mily nagy tevékenység i 
kellett végbemenni azóta a Petőfi-fo I 
tás terén, hogy végre tüneményes eg 
niségének legalább nagy vonásai fö 
mérhetők legyenek a magyar nyelv ; 
tárain túl is, 

Saint-René-Taillandier már 1 860-1: : 
megírja a Revue des deux Mondes-b 
hogy Petőfi méltó helyet foglal el 
Goethe által inaugurált világirodalo i 
ban, s még mindnyájan emlékezünk 
Grimm Hermann szavaira, a ki a vilá ; 
irodalom egynehány legnagyobb alai 

Petófi-album. 

Fr. Coppée. 



közt jelöli meg a mi költőnk helyét. »Petőft 
költeményeiben csendül meg először az 
új idők dala. Ő, mint egykor Goethe, egye- 
bet semmit nem akar, csak kifejezni magát. 
A mennyire a fordításokból Ítélhetek, a 
többi magyar költők közel sem érik utói. 
A híres lengyelek, oroszok és francziák 
is csak historikusok Petőfihez képest. Ok 
nemcsak maguknak költenek első sorban. 
Nyiltan vagy titokban elismerő ítéletre 
vágynak. Önérzettől eltelve, bámulok köze- 
pett állnak. Milyen keveset törődik ezzel 
Petőfi ! Dicsőséget, igaz, óhajtott, de mind- 
egy volt neki, a világ akármelyik sarkából 
jön. Semmi sem korlátozza fejedelmi önér- 
zetét. A világnak szemébe nevet és sír. 
Elég rossz sora volt — de ha költeni kezd, 
a fellegeken ül s lába alatt terűi el a világ. 
Hivja a halált, de élni akar. Legbúsabb panaszai is az élet örömeit 

lehelik Petőfi, Mistral, Goethe, Shakespeare és Homer néha úgy 

tűnnek fel előttem, mintha egyetlen egy költőnek visszatérő megtestesü- 
lése volnának. Ez az emberiség nagy 
ősköltője, ki búját oly szavakba önti, 
melyeknek hangzásában gyönyörködik. « 
íme a világirodalmi dicsőség ko- 
szúruja, íme Petőfi a külföldön. A ma- 
gyar irodalom tisztában volt azzal min- 
dig, hogy nagy lirikusa nemcsak nemzeti 
kiválóság, hanem világirodalmi jelentő- 
ségű tünemény. Grimm Hermann ki is 
mondta ezt. S a világirodalmi szempon- 
tok magaslatáról vizsgálódó német mű- 
ftlozóf szava aligha nem a legjelentősebb, 
a mi a Petőfi dicsőségére elhangzott. Egy 
pár évtized alatt a magyar nyelv kis vi- 
lágából az egyetemes szellemi élet vezér- 
alakjai közé emelkedni, a huszonhatéves 
pályafutásnak valóban kivételes dicsősége. 




Casson? 



Ennek az útnak egyes 
állomásait pontosan megje- 
lölni csak alapos biblio- 
gráfiai előmunkálatok segít- 
ségével lesz lehetséges. Mert 
habár különösen a Petőfi- 
Múzeum évfolyamai s Meltzl 
Hugónak nagybecsű össze- 
hasonlító irodalomtörténeti 
tanulmányai igen sok ada- 
tot tartalmaznak, a kritikai 
Petőfi-bibliográfia megterem- 
tése még a megoldandó fel- 
adatok közé tartozik. Annak, 
a ki erre vállalkozni fog, 
nem szabad megfeledkezni 
Kertbeny Károly-nak a 
Magyar Nemzeti Múzeum 
könyvtárában levő kézira- 





Schöldström. 

legnevezetesebb irodalmi alakok figyelmét hívta fel különböző rögtönzött 
fordítások segítségével a magyar költészet rendkívüli jelenségére. MarggrafF? 
Manzoni, Witte, Keller Gottfried, Heine, Miczkievicz Ádám, Guizot, Béranger, 
Saint-René-Taillandier, Carlyle mind azok közül valók, a kik a Kertbeny 
révén ismerkedtek meg a magyar költői géniusz legnagyobb képviselőjével. 
Az ő szünetlen kóborlásai a magyar dicsőségnek feledhetetlen szolgála- 
tokat tettek. 

Kivüle még többen szólaltatták meg Petőfit a Goethe nyelvén. 
1851-ben Darmstadtban Szarvady Frigyes és Hartman Mórtól jelent meg 
Petőfi-kötet. A hatvanas években Opitz Tivadar többek közt az Apostol-t 
is lefordította. Meltzl Hugó már 1867-ben kiadott Lipcsében Petőfi- 
fordításokat. Egy évtized múltán 1878-ban ugyancsak Lipcsében látott 
napvilágot a Neugebauer László fordítása is, melyhez Bodenstedt írt 
lelkes előszót, s ennek a névsornak úgyszólván napjainkig van folytatása. 

A franczia irodalom is elég gazdag Petőfi-tordításban. Coppéet, a ki 
az utóbbi időkben oly sok formában mutatta be hódolatát Petőfi szelleme 
előtt, többen megelőzték költőnk tolmácsolásával. Thales Bemard az 
ötvenes évek közepén száz Petőfi-költeményt adott ki a Melodies Pastoráles 
füzeteiben s érdekes tudni, hogy Jámbor Páltól is jelent meg Paul 
Durivage név alatt egy Chansons de Petőfi czimű füzet. Nemzeti költé- 
szetünk első lelkes ismertetője a már említett Saint-René-Taillandier, 
költőnk kilencz versének szép prózai fordításával ajándékozta meg a franczia 
irodalmat. Ugyanabban az évben, a melyben Polignac Alfons Petőfi 
fordításához kezd (1860), megjelenik Chassin kötete: Petőfi, le poéte de 
la révolution czímmel. S ennek a mozgalmas poéta-életnek elbeszélése 
vezeti be Desbordes-Valmore és Ujfálvy Jenő 1873-ban megjelent fordí- 
tásait. Említettük már a Coppée nagy lelkesedését Petőfi iránt s fölösleges 
mondanunk, hogy a Polignac Melchior: Poésies Magyares czímű antholó- 
giájában Petőfi költészete nagy gonddal van bemutatva. Olyan fordításról 
azonban, mely igazi képét nyújthatná költőnknek még mindig nem lehet szó. 

Az olasz Petőfi-fordításokat Szana Tamás összefoglalóan ismerteti 
Petőfi és az olaszok czímű kisebb tanulmányában. Fölemlíti, hogy Helfy 
Ignácz keltette föl az olaszok érdeklődését a költő regényes életének 
elbeszélésével és egynehány olasz-prózába átültetett költeménynyel. 
A fordítók és ismertetők egész sora következik erre. Milelli Domokos 
különösen a Czipruslombok-kai foglalkozott szívesen, Oliva Gaetano, Téza 
Emil, de Spuches di Galati után Cassone Józsefről olvasunk nagy elismerést 
az említett tanulmányban, a ki többek közt az ApostoUi is lefordította. 

» Nincs Petőfinek egyetlen költeménye sem, — írja Szana, — melynek fordí- 
tásán nagyobb előszeretettel csüggött volna. Ebbe tökéletesen beleélte 
magát s bár a legtöbbször csaknem szórói-szóra követi az eredetit, úgy 
érezzük, mintha nem is fordítást, hanem utánköltést olvasnánk. Megvan 
benne a magyar eredetinek minden gondolata, a hangulatok oly bámulatos 
visszatükrözésével, a minőre csak azok a fordítók képesek, kik maguk 
is részesültek a múzsa föl- 
avató csókjában.« Cassonén 
kívül még az ősz Canini is 
foglalkozott Petőfi fordításá- 
val; legújbban pedig Pavolini 
Emilről szól a hír, ki iQú 
erővel és kiváló hivatott- 
sággal készül Petőfi mentül 
tökéletesebb tolmácsolására. 

Angliában Pulszky Fe- 
rencz kezdte Petőfit megis- 
mertetni s 1866-ban már 
meg is jelent John Bowring 
kötete, mely a Bolond Istó- 
kon és János vitézen kívül 
hetven-hetvenöt lírai költe- 
ményfordítását tartalmazza. 
A nagy angol államférfiú, a 
kinek a világkereskedelem 
legszorosabb kérdéseit kel- 
lett megoldani, érezhető gyö- 
nyörűséggel foglalatoskodik 
költőnkkel. Az a kis tanul- 
mány, a mit a kötet bevezetéséül közöl s magának Bowringnak Petőfiről 
írt költeménye világosan mutatják őszinte lelkesedését. Pedig ő is azok 
közé tartozik, a kik nagy világirodalmi tájékozottsággal dicsekedhetnek. 

Az említett európai nagy nemzetek után a svédet illeti meg az első 
hely, midőn Petőfi-kultuszról van szó. Schöldström Birger, a főapostol, 
már 1871-ben írt egy Petőfi-életrajzot, 1888-ban pedig megjelent Stok- 
holmban : Harposlag och Svárdsklang (Hárfapengetés és kardcsörrenés) czím 
alatt érdekes műve Petőfiről és költészetéről, melyben költőnk több 
költeménye olvasható svéd fordításban. Erdélyi Károly, a ki beható ismer- 

Petőfi verse a Fliegcnde Blátter-ben. 



o 246 o - 

tetést közölt róla a Petőfi-Múzemban, elismeréssel szól a Schöldström 
buzgóságáról, melylyel Petőfi életrajzának adatait összegyűjtötte és 
feldolgozta s igen nagy dicsérettel szól a fordításokról is. Maga az 
életrajzíró különösen a Vidor Emmanuel Öman fordításait nmagasz- 
talja, melyek » mesterművek az egész világirodalomban «. A többi fordítók 
Ridderström, Gustav von Bergen, Edv. Frédin, Olaf Rubenson, Kraemer 
k. a., Former és Schöldsröm. Előszót Victor Rydberg írt az életrajzhoz 
s e szavakkal végzi. » Petőfi Sándor megérdemli, hogy Svédország 
iQúsága is megismerje és megszeresse.« 

Petőfi lelkes holland ismertetőjéről, Anton von Halten-röl szintén 
a Petőfi-Múzeum emlékezett meg részletesebben s ugyanott még számos 
becses adalék található Petőfi fordítóiról és ismertetőiről. Tudjuk, hogy 
némely költeménye 50—55 nyelvre is le van fordítva s pl. a dán, 
orosz, cseh, szerb, lengyel irodalmakban nevezetes írók tolmácsolták 
szellemét és ismertették életét. Mindezeknek beható megvizsgálása után 
pontosan ismerni fogjuk azt az utat, a mit Petőfi szelleme megtett, a míg 
magyar költő létére Homer, Shakespeare és Goethe társaságába jutott. 

Dicsőséges út ez s oly diadal, melyhez nincs sok hasonló ! 

EszTEGÁR László. 



SOKÁ KERESTÜK AZT A SÍRT 



Soká kerestük azt a sírt, 
Hol ő van eltemetve; 
Elrejtve szemeink elől, — 
De soha sem felejtve! 

Soká kerestük azt a sírt, 
Fájdalmasan és híven. — 
Hova lett szivünk dalnoka!? . 
— Nekem megmondta szívem. 

Ö néki sírja nincs sehol : 
Ör(')kre él dalával, 
S megdicsőítni hírnevét — 
Egy világ \'Ctte által! . . . 



KOMÓCSY JóZSKF. 

PETŐFI AZ OROSZOKNÁL. 



Minden censura szeszélyes és hóbortos. Leghóbortosabb pedig az 
orosz censura. Mindazáltal tévedés azt hinni, hogy tehát Oroszországba 
a » veszedelmes « könyvek be nem juthatnak. Csak annyi igaz, hogy töme- 
gesen és akadálytalanul nem juthatnak be. 

Feltehető pedig, hogy az orosz censurának egyik legveszedelmesebb 
könyve lehetett Petőfi, — ha egyáltalában tudja vala a fenttisztelt cen- 
sura, hogy ki az a Petőfi. De nem is kellett tudnia: a magyar nyelvű 
Petőfit az orosz határon egyszerűen feltartóztatták és feltartóztatják, mert 
nem értik meg s nem tudhatni : mi lehet az ? Mégis bemehetett és bemehet 
oda Petőfi okkal-móddal : t. i. akkor, ha valamely szerkesztőség, valamely 
nyilvános könyvtár, valamely tudós tanár vagy magasabb állású hivatalnok 
czímén érkezik: a censor ilyenkor szó nélkül, lábhoz eresztett plajbász- 
szal engedi át a jövevényt a sorompón. Sőt több : bármely magánszemély 
is meghozathatja magának külföldről akár a Bakunin híres orosz anar- 
chista iratait is, ha erre a censortól előlegesen engedelmet kér. 

így hát Petőfi is már régebben bemutatkozhatott a rendkívül intel- 
ligens orosz olvasóközönségnek. Ha máskép nem: bejuthatott a különféle 
német, franczia, angol folyóiratokban és szépirodalmi közlönyökben, melyek 
ezer és ezer számban, szabadon járnak be az orosz szerkesztőségekbe, 
sőt egyesekhez is. S ha bejutott: lehetetlen, hogy meg ne ragadta volna 
az orosz írók figyelmét. 

Petőfit csakugyan már régebben is fordítgatták oroszra, de mindig 
csak német és franczia szöveg után, legfölebb a magyarul is tudó 
Sarapov Szergej fordított egy vagy két darabot az eredeti textusból, de 
Sarapov inkább publiczisztikával foglalkozván, tüzetesebben nem ismer- 
tette Petőfit. 

Sűrűbben mintegy 8—9 év óta találkozunk Petőfi nevével az orosz 
lapokban. Ennek pedig anekdotás oka van. Mikor én ezelőtt tíz eszten- 
dővel rávetettem magamat az orosz nyelv tanulására s miután már elég 
jól birtam a nyelvet, megrendeltem magamnak a legelső orosz folyóiratot, 
a »Vjesztnyik Jeoropy«-t. Egyszer nagy meglepetésemre látok benne egy 
Petőfiből fordított verset. Olvasom: nem ismerek benne a Petőfi versére. 
Újra olvasom, azután — hátha az emlékező tehetségem csal — utána 
nézek Petőfi költeményei közt: nem birok rátalálni az eredetire. Pedig 
láttam, éreztem itt-ott, hogy ez csakugyan petőfies. Képzelhető, hogy fel- 
háborodtam s rögtön írtam a folyóirat szerkesztőjének, hogy még sem 
járja Petőfit úgy kivetkőztetni a mivoltából, hogy nem lehet ráismerni. 
Erre kapok én Gorod-Novgorodból egy levelet. Egy ismeretlen hölgy: 
Csjumina Mihajlova Olga írja, hosszan és bűnbánóan mentegeti magát, 
hogy ő nem tehet róla, ha hibás a fordítás, de ő Coppée-ból fordította, 
egyben mellékelte is a Coppée franczia szövegét. Hát ezt csakugyan 
bámulatos virtuozitással fordította oroszra a derék Csjumina Mihajlova 
Olga s én beláttam, hogy Coppée volt a hibás. Fogtam magam: felaján- 
lottam Mihajlova Olgának, hogy én majd prózában fogok neki Petőfi- 
verseket küldeni, megjelölöm a formát s úgy szedje ő aztán azokat 
versbe. Az ajánlatot örömmel fogadta s így aztán éveken keresztül fordí- 
tottuk Petőfit oroszra, és a fordítások ilyenformán mind kitűnően sikerültek. 

Ezelőtt két évvel egy Novics nevű orosz író fordult hozzám : lennék 
neki segítségére egy orosz nyelven megjelenő magyar antológia szerkesz- 
tésében. Természetes, hogy a legnagyobb készséggel segítettem neki s 
természetes, hogy ez anthologiában — mely már meg is jelent — a leg- 
nagyobb helyet Petőfinek adtuk. Ebben a könyvben fel vannak sorolva 
mindazok az orosz írók, a kik Petőfi fordításával foglalkoztak, mint: 
Mihajlov A., Martov, Novics, Bykov, Mazurkevics, Selygunov, Burenyin, 
Axakov, Berg, Benediktov, Alexandrovics, Szadovnyikov és a többször 
említett Csjumina M. Olga. Hasonlóképen fel vannak említve azok a lapok, 
a melyekben Petőfiből fordított költemények jelentek meg: Vszjemirnája 
Illustrácija ; — Rosszija; — Literaturnája Bibliotéka; — Nyíva; — 
Izjascsnája Literatura; — Zsivopisznoje Obozrjéníje; — Vjesztnyik 
Jeoropy; — Ogonyok; — Nablyudatyely. 

Mindezekből megelégedéssel, büszkeséggel állapíthatjuk meg, hogy a 

legnagyobb magyar lyrikussal Oroszországban is elég sűrűn foglalkoznak, 

s annak munkáiért lelkesülnek. 

Szabó Endre. 

EMLÉKEZETES HELYEK PETŐFI ÉLETÉBEN. 



Sok emlékezetes hely van Petőfi életében. Ezek közül néhányat rajzban 
bemutatunk itt, ú. m. a félegyházi lakóházat, a sár-szent-lőrinczi lakóházat 
és iskolát, a pápai régi kollégiumot s végül a gödöllői lakot. 

Az első Petőfi gyermekéveit juttatja eszünkbe. Alig volt két éves, 
mikor szülei Kis-Kőrösről Félegyházára költöztek, a hol atyja a mészár- 




Petőfiék lakása Félegyháxán. 

széket árendálta. Félegyházán csendült meg fülében először a magyar 
népdal, melyet utóbb oly mesterileg utánzott; itt jött ajkára az első 
magyar szó, itt űzte gyermekjátékait, lovagolva szilaj nádparipán. Kedve- 
sebbnél-kedvesebb emlékek fűzték e városhoz, s mikor húsz évi távollét 
után 1848 nyarán újból meglátogatta, ez emlékek folrajzottak lelkében s 
édes álomba ringatták. 



Petőfi-album. 

A pápai főiskola. 



Sár-Szent-Lőrinczen két évig (1831—33.) iskolába járt. Akkori életéről 
kedves rajzot nyújtott Sass István, gj^ermekkori barátja és iskolatársa : mint 
csúszkáltak télen, 

nmint labdáztak, ma- '^^^t-v.. 

darásztak tavasz 
nyiltával ; hogy 
szállt szembe Petőfi, 
ha pajtásai csúfol- 
ták s viszont mily 
ragaszkodással vi- 
seltetett azokhoz, a 
kiket szeretett. 

A pápai kollé- . ^l\_^f sT^'''^ 
gium ódon falai 
mint obsitos kato- 
nát látták először; 
utóbb pedig mint lo- 
gikus deákot Jókai 
és Orlai-Petrics Soma tár- 
saságában. Mindhárman a 
képzőtársaság legbuzgóbb és 
legtehetségesebb tagjaiként 
szerepeltek s az 1842-ik 
tanév végén tartott öröm- 
ünnepélyen, mint pályadíj- 
nyertesek, sok tapsot arattak. 

A gödöllői ház 1843 
nyarán fogadta lakóul Petőfit, 
midőn James Robin Hood- 
ját fordítá. Petőfinek szokása 
volt, hogy falura vonult, ha 
zavartalanul akart dolgozni 
valamely nagyobb művén, 
így tett, mikor a Hóhér kö- 
telé-t Zöld Marczi-t és a Tigris-t és hyéná-t írta; így tett 1843-ban, 
mikor James regényének fordításával volt elfoglalva. 

B. L. 

PETŐFI EGYÉNISÉGE. 



Milyen volt Petőfi, mint ember? Melyek azok a lényeges külső és 
belső, vagy lelki sajátságok, a melyek együttvéve jellemét, egyéniségét 
alkotják? Oly kérdés, a mely eddig még nincs megoldva. Hiszen még 
azt sem tudjuk biztosan, hogy melyik a legjobb arczképe, holott a kor- 
társak emlékezete és följegyzései segítségünkre vannak. Egyéniségére 
nézve még nagyobb sötétségben vagyunk, jóllehet kortársai egy egész 
könyvtárt írtak róla. De talán éppen ez a baj; mert annyi egymásnak 
ellentmondó itélet, jellemzés, adat, tény és sokszor bizony költemény is 
van összehalmozva bennök, hogy a költő ugyanazon időben Proteusként 
változtatja előttünk természetét és alakját. Innen van, hogy míg életének 
külső körülményei majdnem teljesen tisztába vannak hozva és a Ferenczi 
Zoltán művében oly gondossággal összeállítva és feldolgozva, hogy 
ennél e tekintetben tökéletesebbet adni már alig lehet: addig psycho- 
logiai egyéniségéről, tehát azon legjellemzőbb lelki sajátságokról, a melyek 
az embert alkotják, még napjainkban is a legellentétesebb fölfogások 
uralkodnak. 

Tény, hogy a kortársak közül a Petőfi legközelebbi környezetéhez 
tartozókat e tekintetben bizonyos mulasztás és felületesség vádja látszik 
terhelni. De másfelől vannak körülmények, a melyek mentségökül szolgál- 
hatnak; mert Petőfi oly váratlanul lepte meg és hagyta oda ismét őket, 
hogy alig tértek valamennyire magukhoz megjelenése-okozta zavarukból, 
már is emlékeik közt kellett tallózniok, ha róla volt szó. 

A Vajda János gyönyörű essay-je > Petőfi «-ről fogalmat nyújthat 
róla, hogy Petőfinek az irodalomban való tüneményszerű, megjelenése, 
páratlanul álló termékenysége és rendkívüli egyéniségének »bűvöletes« 
varázsa mily megdöbbentő hatással volt a kortársakra és környezetére. 




Egy részökben, a Honderűvel 
kenység érzete támadt föl az őket 
seggel szemben. Közelebbi környezc 
estek túlságba és iránta érzett ci 
annyi sajátossággal, regényes vonás 
ségét, hogy a kritika még napjaink! 
teljesen szétválasztani. 

Ez irányzat terjedését kétségkí 
és az 50-es évek apróbb költőinek, 
képök költői és magánegyéniségénei 
utánozni, hogy azért maguk is ered 
és ezáltal a mestert, a kinek nevéi 
tüntették föl. De főleg azon kortárs 
terjedésének, a kik őt olykor csupán 
találkozásból ismerték s mégis kötel( 
előtt nyilatkozzanak róla. A dolog 
írni valójuk akadt. Azzal segítettek 
nyességét, valamint a költő alakját é 
kiszínezték. Ha a sok személyes remi 
jegyzéseikben valami, az is csak a küls 
azon czélzattal van elmondva, hogy 
minél eredetibb modorral szerepeljen 

Természetes, hogy az ilyes följe 
mányra nézve sok hasznuk nem voli 
azon tartózkodó magatartás előidézéí 
és az iskolák Petőfi iránt a legutób 

E mellett a Petőfi lelki világát j 
kortárs rendszerint figyelmen kívül h 
nézletéről, olvasmányairól és ezekké 
nem, vagy csak alig tájékoztat. Hán; 
nyaim közben a Goethe hűséges Ecl 

Igaz, hogy a mint már említve 
élete is sokkal rövidebbre terjedt, ho 
életében még a legközelebbi környez 
irányban méltányolhatta volna. A mi 
el ismét s még azon kevesek is, s 
inkább egy fejlődőben levő tehetségr 
remekeivel bevésni nevét a minden i 

egyéniségnek, a kinek nyilatkozataiban és ténykedéseiben az »örök emberi« 
cgy-^gy megőrzésre méltó vonása nyilvánul. A gondviselés időnapelőtt 
»véggé« változtatta azt, ami tulajdonképpen még igazán csak »kezdet« 
volt — és mire a szivéhez legközelebb állóknak idejök lett volna külső 
egyénisége varázsától megszabadulva: lelki világába is komolyabban bepil- 
lantani, ő már örökre eltűnt közülök. 

Kétségkívül ez az egyik oka annak, hogy a Petőfi benső életéről 
és azon jelekről, a melyekből jövő fejlődésére lehetett volna következtetni, 
oly kevés följegyzés maradt fönn. Pedig minden szava, beszéde, magán- 
életének minden mozzanata csupa költészet volt, mondja róla Vajda János, 
a kinél alig volt Petőfinek a kortársak közt élesebb, őszintébb és szeré- 
nyebb megfigyelője. 

Úgy hiszem nem tévedek, ha a másik lényeges okot abban keresem, 
hogy csalódásai következtében utóbb Petőfi maga is zárkózottabbá lett 
környezetével és általában az emberekkel szemben, a kihez csak egy 
bizonyos pontig lehetett közeledni, de azontúl mindenkit távol tudott 
tartani magától. Viszont környezete is önként elismerte fölényét és bizo- 
nyos tiszteletteljes tartózkodással viseltetett iránta. 

Erre nézve ismét Vajda Jánost idézem, mint megbízhatóság tekin- 
tetében a legjobb források egyikét, aki rövid essay-jében többet nyújt a 
Petőfi jellemzéséhez a Vahot-féle memoir-irók egész tömegénél. 

»Nem dicsekedhetem barátságával — írja Vajda — csupán annyit 
mondhatok, hogy ismeretségben voltam vele. Huzamos időn át jártam oly 
körbe, hol ő is gyakran jelen volt s a hol az ő szemléletébe, az ő hason- 
líthatlan, rám egészen a bűvöletes hatását gyakorló sajátos egyéniségének 
megfigyelésébe merültem. Később ismerős, beszédes is lettem vele, miután 
ő megszólított, de iránta érzett tiszteletem, csodálatom, sőt mondhatnám 
babonás kegyeletem oly elfogulttá tett, hogy ez talán őt magát is feszé- 
lyezte s tartózkodóvá tette. És a személyiségéről, a vele való érintkezés 
és szemlélődés által nyert benyomás csak megerősített abbeli föltevésem- 
ben, melyet túltelt költői erének vulkáni kitöréseivel keltett. Minden újabb 
verse mintegy kétségbe ejtette a vele egy pályára törekvőt. Ezt nem 
lehet fölülmúlni ! E gondolat volt mindig a hatás seprője, melyet az olvasás 
által benne előidézett forrongás maga után hátrahagyott. « 

Többé-kevésbbé ilyenformán érezhetett iránta környezetében mindenki. 
Szerették, rajongtak érte — de némi tekintetben féltek is. Vajda például 
megvallja, hogy mindazon egyének közt, a kiket nyilvános szereplésük 
után ismert, csupán Petőfi volt az, aki » csaknem az emberfölöttinek, a 



magasabb lénynek* 
nélkül, hogy akart 
Elczei, Ítéletei nehi 
a kit értek, mint a 
vételével rendesen 
mert nem volt mit 
Ekkora fölény 
képen — inkább C5 
mély barátságot. 

Ez utóbbira n 
harmadik körülmén} 
annyit és annyifelé 
alkalma igazi benső 
a huzamos együttlé 
Mindazokra né2 
lésekből a kortársak 
utalva. Szerencsére < 
megrajzolni psychok 
nek folyását. Mert I 
merete is volt és m 
számot, mint külső 
másokból, a lélek e 
eszméket, a melyek 
melyeket lelkében a 
benyomások szültek; 
vedélyek viharát; b; 
látó sejtelmeket; — 
nek, a mely mintegy 
mindazoknak, a kik ; 
Ezekből dombor 
az örök emberi, a m 
a fogalom lényegébe; 
egy költővel szember 
és körülményekből m 
Tudásunk csak 
minden sallangtól me^ 
állani, mint egyéniség 



PETŐFI-KIADÁSOK. 

1843-1897. 
Összeállította FERENCZI ZOLTÁN. 



1843. 
A koros hölgy. Franczia regény. írta Bemard 
Károly. Fordította Petőfi Sándor. Pesten Hartleben 
Konrád Adolf sajátja. 8-r. 106 1. (Külföldi regény- 
tár. Kiadja a Kisfalud^'-Társaság. Szerkeszti Nagy 
Ignácz. XVT. kötet.) 

1844. 

Robin Hood. Angol regény. írta James Györg}-. 
Fordította Petőfi. Pesten, Hartleben Konrád 
Adolf sajátja. 1844. 12.r. I. 240 1. II. 285 1. 
(Külföldi regénytár. Kiadja a Kisfaludy- Társa- 
ság. Szerkeszti Nagy Ignácz. XXII— XXIII. 
kötet.) 

184 (. 

A helység kalapácsa. írta Petőfi Sándor. Budán 
a magyar kir. eg>'etem betűivel. 1844. 12-r. 68 1. 
(A két képes borítékot kőre metszette Grimm 
Vincze.) Ára 36 kr. p. p. 

1814. 
Versek írta Petőfi Sándor. 1842-1844. Budán, 
a magyíir kir. eg\'etem betűivel. 1844. 8-r. 192 1. 
Előfiz. ára 1 frt, bolti ára 1 frt 12 kr. p. p. 

1845. 
János vitéz. írta Petőfi Sándor. Kiadta Vahot Imre. 
1845. Budán, 1845. A m. kir. egyetem 
betűivel. 12.-r. IV -h 113 1. (A czímlapok képeit 
kőbe metsz. Grimm Vincze.) Ára 40 kr. p. p. 

1845. 
Czipruslombok Etelka sírjáról. írta Petőfi Sándor. 
Pest. Beiméi József betűi. 1845. Kis 8-r. 63 1. 
Ára 30 kr. p. p. 



1845. 
Szerelem gyöngyei. írta Petőfi Sándor. Pest, 1845. 
Kiadja Emich Gusztáv. (Nyomatott Landerer és 
Heckcnastnál.) 12-r. 70 1. (Ára 30 kr p. p.) 

1843. 
Versek. írta Petőfi Sándor. 1844-1845. Pest. 
Beiméi József betűi. 1845. 12-r. 188 4- 4 szztl. 1. 
Előf. ára 1 frt, bolti ára 1 frt 12 kr. p. p. 

1846. 
János vitéz. írta Petőfi Sándor. Második, olcsóbb 
kiadás. Kiadta Vahot Imre. 1846. 12-r.iV -f 1 13 1. 
Ára 40 kr. p. p. 

18i6. 
Felhők. írta Petőfi Sándor. Pest, Emich Gusztáv 
bizománj'a. 1846. 12-r. 70 1. (Ára 30 kr. p. p.) 

1846. 
A hóhér kötele. írta Petőfi Sándor. Pest, 1846. 
Hartleben Konrád Adolf tulajdona. (Nyomt. 
Trattner-Károlyinál.)8-r. 155 l.Ára 1 frt 20kr.p.p. 

1847. 
Tigris és hiéna. írta Petőfi Sándor. Pest, 1847. 
Emich Gusztáv sajátja. (Nyom. Beiméinél.) 8-r. 
6 + 106 1. (.Megj. 1847. jan. 2-ra.) Ára 40 kr. p. p 

1847. 

Petófl összes költeményei. Egy kötetben. Pest, 
Emich Gusztáv sajátja. 1847. Nagy 8-r. 6 -+- 
538 4-6 1. (Tisztelet És Szeretet Jeléül Vö- 
rüsmartinak Ajánlva A Szerző Által.) Előfiz. 
ára 3 frt, bolti ára 4 frt, kötve 5 frt p. p. 



1848. 
Petőfi Sándor összes Költeményei 1842-1846. 
I. kötet: 1842-1844. H. kötet: 1845-1846. 
Második kiadás. Pest, Emich Gusztáv sajátja. 
1848. (Pesten, nyom. Beiméi Józsefnél.) 8-r. 
I. 8 + 390 + 4 1. 11. 8 -h 369 + 7 1. Ara fűzve 
3 frt p. p. 

1848. 

Petőfi Sándor összes Költeményei 1842 -1846. stb. 

(A második kiadás egy újabb lenyomata hasonló 
kiállításban ; tehát tulaj donképen 3-ik kiadás.) 

,1848. 
Nemzeti dal. Petőfi Sándor (Megj. 4-r. röplapon 
1 848. márcz . 1 ő. Ennek 1 848-ból hazánk különböző 
városaiból több kiadása ismert, szintén röplapon.) 

1848. 
i A királyokhoz. Petőfi Sándor. (Ara 2 pengő kr.) 

I A szerző engedelme nélküli utánnyomat szigorún 

I tiltatik. Nyomatott Landerer és Heckenastnál. 8-r. 

j (röplap). 

I 1848. 

ICoriolanus. Shakespeare után angolból Petőfi 
Sándor. Pest, 1848. 12-r. 182 1. (Shakespeare ösz- 
j szes színművei. Angolból fordítják Arany, Petőfi, 

I Vörösmarty. I. Coriolanus. Pest, 1848. Nyo- 

5 matott Beiméinél.) Ara 1 frt p. p. 

1848. 

Lapok Petőfi SándorNaplóJából. Első ív. Tartalom: 
A magyar szabadság születése. — Márczius 
15-ke. — A német polgárok és a zsidók. — 
Az országgyűlés és az úrbér. — Királyi leirat 
a minisztériumról. — Monarchia és respublica. 
— Nagy péntek napja. — A katonaság. — 
Kliegl, Széchenyi, hivatal, rágalmak. Pest, 1848. 
Nyomatott Landerer és Heckenastnál. 8-r. 16 1. 
Ara 10 kr. p. p. 

1849. 

A honvéd. Ara 3 kr. váltóban. Nyomatott Pesten 
Lukács és társánál, 1849. (Röplapon.) 

1849. 
Petőfi Sándor Újabb Költeményei 1847-1849. 
(Jegyzet : E kiadás a megjelenés előtt elkobozta- 
tott 1849 végén. Egy példánya a Nemz. Muz.-ban 
Budapesten czímlap nélkül, mert ez még nem 
volt kinyomatva.) I. 365 1. II. 313 1. 

1851. 
Petőfi Újabb Költeményei 1847-1849. Pest, 1851. 
(Egy kötetben nagy 8-r., oly formában, mint 
az 1847-iki egy kötetű kiadás. Elkoboztatott. 
Petőfi-album. 

1867. 

Petőfi Sándor Elbeszélő Költeményei. Pest, Emich 
Gusztáv tulajdona. 1867. (Nyom. Emich Gusztáv, 
m. akad. nyomdásznál.) 8-r. 4+ 300 1. (Jegyzet: 
Elől aczélm. Sctígó ez. a. r. Lotz K., m. Doby 
J. Diszk., rajta genius, ki megkoszorúzza a 
költőt. Ez az a nyomás, mely utóbb a népies 
kiadásokon ismétlődik.) Ára diszk. 2 frt 70 kr. 

1869. 
Petőfi Sándor Válogatott Lirai Költeményei. 

Pest, 1869. Emich Gusztáv tulajdona. 16-r. 
350 1. (Ara díszk.-ben 2 frt 80 kr.) 

1871. 
Petőfi Sándor Újabb Költeményei. 1847-1849. 
Harmadik javított kiadás. Pest, 1871. Emich 
Gusztáv sajátja. 8-r. I. 304 1. U. 296 1. (Ara 
3 frt, díszk.-ben 5 frt 25 kr.) 

1872. 
Petőfi Sándor összes Költeményei. 1842-1846. 
Negyedik kiadás. Pest, 1872. Az Athenaeum 
sajátja. 8-r. I. 390 + 41. H. 369 -f 6 1. (Jegyzet: 
A czimlapon hibásan harmadik kiadásnak mondva, 
holott voltaképen 5-ik kiad.) Ara 3 frt, díszk.-ben 
5 frt 26 kr. 

1873. 

Petőfi Sándor Ujabb Költeményei. 1847-1849. 
Negyedik javított kiadás. Budapest. Az Athenaeum 
sajátja. 1873. 8-r. I. 304 1. II, 296 1. (Ara 
3 frt, díszkötésben 5 frt 25 kr.) 

1873. 

A hóhér kötele. Regény irta Petőfi Sándor. Új 
lenyomat. Pest, 1S73. Kiadja Ráth Mór. (Pest, 
1872. Nyomatott Wodianer F.-nél.) 8-r. 106 1. 

Robin Hood. Angol regény. írta James György. 
Fordította Petőfi. Második kiadás. Pesten. Kiadja 
Ráth Mór. 1873. (Pest, 1872. Nyomatott Wodianer 
F.-nél) 8-r. I. rész. 195 1. II. rész. 230 1. Ara 
együtt 1 frt 60 kr., díszköt.-bcn 2 frt 60 kr. 
(A magyar nemzet családi könyvtára V. k.) 

1874. 
Petőfi Sándor Költeményei. Hiteles kéziratok 
alapján megigazított s hazai művészek rajzaival 
díszített első teljes kiadás. Budapest. Az 
Athenaeum r.-társulat tulajdona. 1874. 4-r. 
VI + 758 1. (Jegyzet: A költő 1845-iki arczké- 
pével, 65 szövegképpel. Ara díszk.-ben 16 frt.) 

1877. 

Petőfi Sándor összes Költeményei. Hazai 
művészek rajzaival díszített második képes 



kiadás. Budapest. Az Athenaeum r.-társulat tulaj- 
dona. 1877. (A költő 1845-iki arczképével. 4-r. 
4 + 790 -f 10 1. (Ara 12 frt, díszk.-ben 16 frt.) 

1877. 

Petőfi Sándor Költeményei. Második teljes kiadás. 

Budapest, 1877. Az Athenaeum tulajdona. (Nyom. 

1876.) 8-r. I. 466 1. II. 450 + Xn. 1. IH. 471 4-XI. 1. 

IV. 368 + Vn. 1. (Ara 8 frt, dísz.-ben 12 frt.) 

1877. 
Coriolanus. írta William Shakespeare. Fordította 
Petőfi Sándor. Bevezetéssel és magyarázatokkal 
ellátta Névy László, tanár. Budapest, 1877. 
Franklin-Társulat. (Jeles írók Iskolai Tára. n.) 
8-r, 144 1. (Ara 60 kr.) 

1878. 
Petőfi Sándor összes Költeményei. Hazai művé- 
szek rajzaival díszített képes kiadás. Budapest. 
Az Athenaeum r.-társ. kiadása. 1878. (A költő 
rézkarczú arczképével. W. Unger radirt. Nyomt. 
Pisani L.) 4-r. 805 +10 1. (Ara díszköt.-ben 
12 frt. Jegyzet: A költő jelszava nincs benne.) 

1878. 
Petőfi-reliquiák. 1841—1849. Gyűjtötte Halasi 
Aladár. Budapest, 1878. 8-r. Vni+128 1. 
Ara 80 kr. 

1879. 

Petőfi Sándor összes Költeményei. Hazai mű- 
vészek rajzaival díszített képes népkiadás. 
Bpest. Az Athenaeum r.-társulat kiadása.( 1879.) 
(A költő 1845-iki, Barabás-féle arczképével. 
Fametszv.) Nagy 8-r. 423 1. (Zöld kötés, ára 2 
frt 50 kr.) 

1879. 

Petőfi Sándor összes Költeményei. Hazai 
művészek rajzaival díszített képes kiadás. Bpest, 
1879. Méhner Vilmos kiadása. (Az 1878-iki 
képes kiadás új czímlappal és a költő apotheosisát 
tárgyazó képpel. Különben változatlan.) 

1881. 
Coriolanus. írta William Shakspere Fordí- 
totta Petőfi Sándor. Bevezetéssel és magyará- 
zatokkal ellátta Névy László, tanár. Budapest, 
1881. Franklin-Társ. (Jeles írók Iskolai Tára. II.) 
8-r. 152 1. (Ara 60 kr.) 

1882. 
Petőfi Sándor összes Költeményei. Népies kiadás. 
A költő arczképével. Budapest. Az Athenaeum 
r.-társ. kiadása. 1882. 8-r. 680 1. (Zöld kötés- 
ben 1 frt 50 kr.) 



1882. 
Petőfi Sándor, A Hóhér kötele. Jan 

Ford. Petőfi Sándor. 8-r. 1882. (A 
A ma^ar nemzet családi köny 
füzet.) Ráth Mór. (Ara 1 frt.) 

1882. 
Shakspere Minden munkái. For 

Negyedik kötet. Második kiad 
Kiadja Ráth Mór. 1882. Mási 
Shakspere Színművei. Fordítják 
gyedik kötet. Coriolanus, fordított^] 
Titus Andronicus, fordította Lévi 
sodik kiadás. Budapest. Kiadja Rá 
8-r. 248 1. (Ara 80 kr.) 

1883. 
Pet6fl*s Wolken. Felhők. Kézirat gyi 
előadások számára nyomatott c 
dányban. Kolozsvár, 1883. október 
princeps diplomaticus hú lenyomata 
és német jegyzetekkel kiadta Lo 
Hugó. 8-r. 76 1. (Jegyzet : Az { 
eredeti első kiadás czímlapjával « 
zetéssel 7—8 1.) 

1883. 

Petőfi Sándor A helység kalapác 

meny négy énekben. Hetedik kiad 
Franklin-társulat 1883. Kis 8-r. 
könyvtár. 170. sz.) Ara 20 kr. 

1883. 
Petőfi Sándor Beszélyei. Budape 
Társulat. 1883. Kis 8-r. 95 1. (Olc 
160. sz.) Ara 30 kr. 

1884. 

Petőfi Sándor összes Költeménye 

vészek rajzaival díszített második i 

Az Athenaeum r.-társulat tulajdona 

473 1. (Hros kötés. Ara 2 frt 50.) 

1884. 
Petőfi Sándor összes Költemét 

művészek rajzaival díszített neg 
kiadás a költő arczképével. (A k( 
rézkarcz, mint az 1878-ikinál. VV. 
Nyomt. Pisani L.) 4-r. 2 + 825 
A költő jelszava hiányzik belőle.) 
tésben 12 frt. 

1886. 

Shakspere, Coriolanus. Fordította 
dor. Bevezetéssel és magyarázatokká 
László. Harmadik kiadás. Budape.* 
társ. 1886. 8-r. 152 1. (Ara 60 kr 
Iskolai Tára U.) 

Év n. (1891.) 
Ptt6fí Sándor összes Költeményei. Hazai művé- 
szek rajzaival díszített harmadik népies kiadás. 
A költő arczképével. Budapest. Az Athenaeum 
r.-társulat kiadása. Nagy 8-r. 473 1. (A második 
kiadás új czímlappal. Ára piros kötésben 2 frt.) 

1890. 
Petőfi Sándor Elbeszélő költeményei 1844-1848. 

Eredeti kéziratok és kiadások alapján szerkesztett 
kiadás. Budapest. Az Athenaeum r.-társulat 
kiadása. 1890. Kis 8-r. 264 1. (Elől czímkép. 
Piros kötés képpel.) — Leíró költeményei és 
népdalai 1842-1849. 163 1. (Czímképpel.) — 
Hazafias költeményei 1842-1849. 231 1. (A költő 
1848-iki arczképével.) — Szerelmi költeményei 
s bordalai 1842-1849. 242 1. (Jegyzet : E kiadás 
áll 4 kis kötetből s az 1890-iki népies kiadás 
alapján s ugyanazon szedéssel készült a czímek 
kivételével. Mindenik kötethez a kiadás rendezője, 
Havas Adolf, rövid előszót tett. Az elsőhöz 
csatolt részletes leírás a többinél ismétlődik.) 
Ara kötetenként 50 kr. 

1891. 

Lapok Petőfi Sándor naplójából. Első ív. Híven 
az eredeti kiadáshoz, előszóval és jegyzetekkel 
kiadja dr. Ferenczi Zoltán. Kolozsvár. Nyomatott 
Gámán János örököseinél. 1891. 8-r. 24 1. 
(Ara 30 kr.) 

1891. 

A hóhér kötele. írta Petőfi Sándor. Új kiadás. 
Budapest. Kiadja Ráth Mór. 1891. 8-r. 2 +189 1. 
(Díszes kiadás.) Ara fűzve 1 frt, díszköt.-ben 
2 frt 20 kr. 

1892-1893. 

Petőfi Sándor összes Költeménye!. Végleges, 
teljes kiadás. Életrajzi bevezetéssel ellátta Jókai 
Mór. Eredeti kéziratok és kiadások alapján ren- 
dezte, jegyzetekkel és variánsokkal kisérte Havas 
Adolf. Budapest. Az Athenaeum tulajdona. 8-r. 
L kötet Elbeszélő költemények a költő réznyo- 
matú arczképével. 1892. 4 -f XCV -f 424 1. 
II. kötet. Kisebb költemények 1842 — 1846. Petőfi 
Sándorné, Szendrey Júlia réz fénynyomatú arcz- 
képével. 1892. 2 -f 576 1. ni. kötet. Kisebb 
költemények 1847 — 1849. A Petőfi-szobor réz- 
fénynyomatú képével. 1893. 2 -f XVm -f 719 1. 
(Jegyzet : E 3 kötetből 50 pl. hollandi merített 
papiron, ára kötetlen 18 frt, ez díszkötésben 
nem kapható. A közönséges pl. díszkötésben 
14 frt 50 kr. Az első 2 kötet képei újak, Hirsch 
Nellitől valók ; de a költő képe nem sikerűit.) 



1894. 
Arany János és Petőfi Sándor levelezése. Budapest. 
Kiadja Ráth Mór 1894. 8-r. XVI -f 221 l. 
(Jegyzet : Végűi Arany János Petőfi emlékének 
szentelt költeményei.) 

1895-96. 

Petőfi Sándor Vegyes Mfivei. Végleges teljes 
kiadás. Eredeti kéziratok és kiadások alapján 
rendezte, jegyzetekkel és variánsokkal kisérte 
Havas Adolf. Budapest. Az Athenaeum r.-társulat 
tulajdona. I. kötet. Drámák. 1895. 4 -f 431 1. 
II. Elbeszélések, útirajzok és naplójegyzetek. 
1895. 8 + 585 1. III. Hírlapi czikkek, levelezés, 
vegyesek. Függelékül : Szendrey Júlia naplója 
és levelei. 1896. 8 + 519 l. (Jegyzet: E 3 kö- 
tetnek van külön czímlapja is, így »Petőfí Sándor 
Összes művei. Végleges, teljes kiadás. Életrajzi 
bezetéssel ellátta Jókai Mór. Eredeti kéziratok 
és kiadások alapján rendezte, jegyzetekkel és 
variánsokkal kisérte Havas Adolf. Vegyes mű- 
vek.« E szerint e kötetek az 1892— 93-i ki kiadás 
részeit teszik ; de ott a közös czíml. hiányzik. 
E 3 kötetből hollandi papírra nyomatott példá- 
nyok nincsenek. Ara az összes művek 6 köteté- 
nek, kötetlen 19 frt, díszkötésben 28 frt.) 

1896. 
Petőfi Sándor Költeményei. Millenniumi olcsó 
kiadás. Négy részben. I. Hazafias költemények. — 
n. Szerelmi költemények. — in. Elbeszélő köl- 
temények. — IV. Leíró költemények és népdalok. 
Budapest. Az Athenaeum r.-társulat tulajdona. 
1896. (Piros kötés, rajta nyomás : a költő buda- 
pesti szobra. Jegyzet: E kiadás csak új czímlappal 
egy kötetben egymás mellé állítása a fentebb 
leírt 4 kötetes kiadás megmaradt példányainak.) 
Ara 1 frt. 

1897. 

Coriolanus Shakspere tragédiája. Fordította 
Petőfi Sándor. Magyarázta Szigetvári Iván. 
Budapest. Franklin-Társulat. 1897. (Jeles írók 
Iskolai Tára. LIV.) 8-r. 146 -f 2 1. 

1897. 
Petőfi Sándor összes Költeményei. Eredeti 
kéziratok és kiadások alapján megjavított új 
népies kiadás egy kötetben. A költő arczképével. 
Budapest (1897.) Az Athenaeum r.-társulat 
kiadása. (Jegyzet : Ugyanaz a kiadás, mint az 
1890-iki Havas-féle, csak a kötés új. Piros kötés, 
rajta a költő szobra s e felirat : Millenniumi 
kiadás. Ara 1 frt.) 

